Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
14566f3e-eda9-4b6f-92e1-351afe1a340b	ប្រមុខការទូតចិន សន្យានឹងផ្តល់វ៉ាក់សាំងប្រឆាំងជំងឺកូវីដ១៩ ដល់ប្រទេសកម្ពុជា (Video inside)	ក្នុងជំនួបជាមួយឧបនាយករដ្ឋមន្រ្តី ហោ ណាំហុង សហប្រធានគណ:កម្មាធិការសម្របសម្រួលអន្តររដ្ឋាភិបាលកម្ពុជា-ចិន ស្តីពីភាពជាដៃគូយុទ្ធសាស្រ្តគ្រប់ជ្រុងជ្រោយ និងសហគមន៍វាសនារួមកម្ពុជា-ចិន កាលពីម្សិលមិញ លោក វ៉ាង យី ទីប្រឹក្សារដ្ឋ និងជារដ្ឋមន្រ្តីក្រសួងការបរទេសចិន បានសន្យាថានឹងផ្តល់វ៉ាក់សាំងប្រឆាំងជំងឺកូវីដ១៩ ដល់ប្រទេសកម្ពុជា។ ជំនួបនេះបានធ្វើឡើងនៅសណ្ឋាគារសូហ្វីតែលជាទីដែល លោក វ៉ាង យី ស្នាក់នៅអំឡុងពេលទស្សនកិច្ចរយៈពេល២ថ្ងៃ នៅក្នុងប្រទេសកម្ពុជា។ នៅក្នុងជំនួបរវាងភាគីទាំងពី លោកឧ ហោ ណាំហុង បានស្នើភាគីមិត្តចិនពិនិត្យលទ្ធភាពលើកទឹកចិត្តដល់វិនិយោគិនចិនក្នុងការផ្ទេររោងចក្រពីប្រទេសចិន មកប្រទេសកម្ពុជាឲ្យបានច្រើន ស្របតាមគោលនយោបាយជាតិ អភិវឌ្ឍន៍កសិកម្ម។ ឧបនាយករដ្ឋមន្ត្រី ក៏បានលើកអំពីករណីវ៉ាក់សាំងការពារជំងឺកូវីដ១៩ ដែលអាចប្រើប្រាស់ជាផ្លូវការបាន និងស្នើភាគីមិត្តចិនផ្តល់វ៉ាក់សាំងនេះ ជាអំណោយដល់ប្រទេសកម្ពុជា។ ជាការឆ្លើយតប លោក វ៉ាង យី បានលើកឡើងថា រដ្ឋាភិបាល និងប្រជាជនចិន ចងចាំមិនភ្លេចនូវដំណើរទស្សនកិច្ចរបស់ សម្ដេចតេជោ កាលពីខែកុម្ភៈ ឆ្នាំ២០២០ កន្លងទៅអំឡុងពេលដែលចិនកំពុងរីករាលដាលជំងឺកូវីដ១៩ យ៉ាងខ្លាំងក្លា។ លោកបានបន្តថា ក្រោយ Covid-19 ចិន និងកម្ពុជា នឹងរៀបចំផែនការអភិវឌ្ឍរួមគ្នា ហើយវិនិយោគចិននៅកម្ពុជាមិនបានប៉ះពាល់ដោយ Covid-19 ទេ តែកាន់តែមានច្រើនឡើង។ ពាក់ព័ន្ធនឹងវ៉ាក់សាំងប្រឆាំងជំងឺកូវីដ១៩វិញ លោកបញ្ជាក់ថា ចិននឹងផ្ដល់វ៉ាក់សាំងនេះ ដល់ប្រទេសកំពុងអភិវឌ្ឍន៍ ជាពិសេសកម្ពុជា ជាមិត្តដែកថែប។ ជាមួយគ្នានេះ លោកសន្យានាំចូលកសិផលកម្ពុជាថែមទៀត ដែលមានគុណភាព តាមសំណើរបស់កម្ពុជា។ ចិននឹងពង្រីកកិច្ចសហប្រតិបត្តិការលើវិស័យផ្សេងៗទៀត។ ចិនក៏បានផ្ដួចផ្ដើមគំនិតការពារសុវត្ថិភាពទិន្នន័យ ឌីជីថល ស្នើឱ្យកម្ពុជាគាំទ្រផងដែរ។ បន្ថែមពីនេះ ក្នុងជំនួបជាមួយ ឧបនាយករដ្ឋមន្រ្តី ហោ ណាំហុង, លោក វ៉ាង យី ក៏បានលើកសរសើរសម្ដេចតេជោ ដែលបានទប់ស្កាត់ Covid-19 បានជោគជ័យ។ ឧបនាយករដ្ឋមន្ត្រី ហោ ណាំហុង បានបញ្ជាក់ជាថ្មីម្តងទៀតថា កម្ពុជានិងចិន បានទទួលជោគជ័យរួមក្នុងការទប់ស្កាត់ Covid-19។ គួររំលឹកថា ប្រធានាធិបតីចិនលោក ស៊ី ជិនពីង (Xi Jinping) បានសន្យាថា វ៉ាក់សាំងដែលបានអភិវឌ្ឍន៍ឡើងដោយប្រទេសចិន នឹងត្រូវចែកចាយជាសាធារណៈដល់សកលលោក ហើយក្នុងរយៈពេលប៉ុន្មានខែថ្មីៗនេះ ទីក្រុងប៉េកាំងបានបញ្ជូនសញ្ញាវិជ្ជមានថា ខ្លួនសម្រេចចិត្តចូលរួមក្នុងកម្មវិធី COVAX របស់អង្គការសុខភាពពិភពលោក។ រហូតមកទល់ពេលនេះកម្មវិធី COVAX ដែលស្ថិតក្រោមការដឹកនាំរបស់អង្គការសុខភាពពិភពលោក (WHO) ព្រមទាំងសម្ព័ន្ធភាពអន្តរជាតិ GAVI និង CEPI មានវ៉ាក់សាំងចំនួន០៩ ហើយកំពុងស្ថិតនៅក្នុងការអភិវឌ្ឍ និងវ៉ាក់សាំងចំនួន ០៩ផ្សេងទៀតកំពុងស្ថិតនៅក្នុងការវាយតម្លៃនៅឡើយ ថែមទាំងមានគោលដៅក្នុងការផលិតឲ្យបានវ៉ាក់សាំងប្រឆាំងកូវីដ-១៩ចំនួន ២ពាន់លានដូសនៅឆ្នាំ២០២១ខាងមុខនេះ៕	2020-10-12T17:44:00+07:00	freshnewsasia.com	https://m.freshnewsasia.com/index.php/en/localnews/173271-2020-10-12-03-44-29.html
bd2295e6-3741-49f7-bd0b-9683052417b6	TOP NEWS: ថ្ងៃនេះក្រសួងសុខាភិបាលប្រកាសមិនមានរកឃើញ អ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside)	ក្រសួងសុខាភិបាល នៅព្រឹកថ្ងៃទី១២ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១២ ខែតុលា ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ ចំនួន២៨៣នាក់ ក្នុងនោះអ្នកព្យាបាលជាសះស្បើយចំនួន២៧៨នាក់ និងអ្នកកំពុងសម្រាកនៅមន្ទីរពេទ្យចំនួន៥នាក់៕	2020-10-12T14:41:00+07:00	freshnewsasia.com	https://m.freshnewsasia.com/index.php/en/localnews/173253-2020-10-12-00-41-59.html
dc3f920c-7080-4804-9474-fdcdab438009	អាជ្ញាធរថៃ បញ្ជូនពលករខ្មែរ ឆ្លងដែនខុសច្បាប់ ១០នាក់ទៀត មកកម្ពុជាវិញ	ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នៅថ្ងៃទី១១ ខែតុលា ឆ្នាំ២០២០ បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ១០នាក់ ស្រី ៣នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕	2020-10-12T09:31:09+07:00	kbnnews.com	https://kbn.news/archives/185192
c7a609a9-51c1-4586-a019-83f4ca54b359	លោក Trump ថា លោក «បានឈ្នះវីរុសចិនដ៏សាហាវនេះហើយ‍»	ជាងមួយសប្តាហ៍បន្ទាប់ពីធ្វើតេស្តរកឃើញថាមានវីរុសកូរ៉ូណា ប្រធានាធិបតីសហរដ្ឋអាមេរិកលោក Donald Trump បានពណ៌នាខ្លួនលោកកាលពីថ្ងៃអាទិត្យម្សិលមិញថា ស្ថិតក្នុងស្ថានភាពល្អ ហើយថា លោកឈប់ទទួលទានថ្នាំទៀតហើយ។ លោកប្រធានាធិបតី Trump បានថ្លែងក្នុងកិច្ចសម្ភាសន៍ជាមួយបណ្តាញទូរទស្សន៍ Fox News ក្នុងកម្មវិធី «Sunday Morning Futures» ថា៖ «ខ្ញុំបានឈ្នះវីរុសឆ្កួតលីលានិងគួរឲ្យភ័យខ្លាចហើយ។ ខ្ញុំហាក់ដូចជាមានភាពស៊ាំនឹងជំងឺនេះ អាចក្នុងរយៈពេលយូរ រយៈពេលខ្លី អាចអស់មួយជីវិត» ។ លោក Trump បានថ្លែងទៀតថា លោកមានការការពារក្នុងខ្លួនហើយ បន្ទាប់ពីត្រូវបានព្យាបាលដោយប្រើថ្នាំច្រើនមុខក្នុងអំឡុងពេលស្ថិតនៅក្នុងមន្ទីរពេទ្យរយៈពេល៤ថ្ងៃហើយនឹងបន្ទាប់ពី វិល ត្រឡប់មកកាន់សេតវិមានវិញកាលពីសប្តាហ៍មុន ។ ភ្លាមៗបន្ទាប់ពីសម្ភាសន៍ជាមួយទូរទស្សន៍ លោក Trump បានសរសេរសារ Twitter ថា ក្រុមវេជ្ជបណ្ឌិតសេតវិមាន បានបញ្ជាក់ថា លោកបានជាសះស្បើយហើយ ដោយលោកបានបន្ថែមថា នេះមានន័យថា ខ្ញុំមិនអាចមានជំងឺនេះទៀតទេ ហើយក៏មិនអាចចម្លងអ្នកដទៃដែរ។ ប៉ុន្តែ ក្រុមហ៊ុន Twitter ក្រោយមកបានបញ្ជាក់ថា Tweet របស់លោកបានរំលោភវិន័យរបស់ Twitter អំពីការផ្សព្វផ្សាយព័ត៌មានដែលអាចនាំឲ្យមានការយល់ច្រឡំ និងអាចមានគ្រោះថ្នាក់ទាក់ទិននឹងជំងឺកូវីដ១៩៕	2020-10-12T07:00:00+07:00	khmer.voanews.com	https://khmer.voanews.com/a/trump-says-he-is-completely-recovered-from-covid19/5618033.html
1fe18850-260b-4948-bb5a-4d3dd5feb6f5	ឥណ្ឌូណេស៉ីរកឃើញអ្នកឆ្លងកូវីដថ្មីៗជិត៤,៥០០នាក់ ហើយអ្នកជំងឺ៧៩នាក់ទៀតទើបស្លាប់	នៅថ្ងៃអាទិត្យនេះ ឥណ្ឌូណេស៉ីបានរាយការណ៍ពីករណីឆ្លងថ្មីៗនៃជំងឺ COVID-19 នៅក្នុងប្រទេសខ្លួន ចំនួន៤,៤៩៧នាក់ ហើយអ្នកជំងឺ៧៩នាក់ទៀតក៏បានស្លាប់ផងដែរ។ នេះបើតាមការចេញផ្សាយដោយ ទីភ្នាក់ងារព័ត៌មាន Reuters នៅថ្ងៃអាទិត្យ ទី១១ ខែតុលា ឆ្នាំ២០២០។ យ៉ាងណាក៏ដោយ នៅថ្ងៃចន្ទស្អែកនេះ រដ្ឋធានីហ្សាការតារបស់ឥណ្ឌូណេស៉ីនឹងចាប់ផ្តើមឈានចូលពេលវេលាអន្តរកាល នៃការបន្ធូរបន្ថយដោយសន្សឹមៗនូវចំណាត់ការរឹតត្បិតផ្សេងៗ បន្ទាប់ពីសង្កេតឃើញអត្រានៃការរាតត្បាតហាក់បានអន់ថយនៅទីនោះ។ ទីក្រុងដែលមានប្រជាជនប្រមាណ១១លាននាក់នេះ បានចេញវិធានការរឹតត្បិតសកម្មភាពសង្គមសាជាថ្មី តាំងតែពីពាក់កណ្តាលខែកញ្ញាមក ក្រោយសន្ទុះកើនឡើងខ្លាំងនៃអ្នកឆ្លង COVID-19 បានដាក់បន្ទុកជាទម្ងន់លើសេវាសុខាភិបាលរបស់ខ្លួន។ គួរជម្រាបថា សរុបគិតត្រឹមពេលនេះ ឥណ្ឌូណេស៉ីបានរកឃើញអ្នកឆ្លង COVID-19 ចំនួន៣៣៣,៤៤៩នាក់ ក្នុងនោះស្លាប់១១,៨៤៤នាក់៕	2020-10-11T23:14:00+07:00	freshnewsasia.com	https://m.freshnewsasia.com/index.php/en/internationalnews/173220-2020-10-11-09-14-18.html
67aaca78-f291-4d38-bfb7-786058df81aa	ថ្ងៃនេះល្អណាស់ កម្ពុជាមិនមានអ្នកឆ្លងកូវីដ-១៩	រាជធានីភ្នំពេញ៖ ក្រសួងសុខាភិបាល កាលពីព្រឹកថ្ងៃទី១១ ខែតុលា ឆ្នាំ២០២០ បានចេញសេចក្តីប្រកាសរបស់ខ្លួនថា នៅថ្ងៃនេះ កម្ពុជាមិនមានករណីឆ្លងថ្មី នៃកូវីដ-១៩នោះទេ តែកម្ពុជាបានបន្ដព្យាបាលអ្នកជំងឺកូវីដ-១៩ រហូតជាសះស្បើយម្នាក់ទៀត។ បើសេចក្ដីជូនដំណឹងរបស់ក្រសួង បានឲ្យដឹងថា អ្នកជាសះស្បើយនោះ ជាបុរសជនជាតិហុងគ្រី មានអាយុ៧០ឆ្នាំ ស្នាក់នៅភូមិក្រួស សង្កាត់ស្វាយដង្គំ ក្រុងសៀមរាម ខេត្តសៀមរាប។ គាត់បានធ្វើដំណើរ មកពីប្រទេសបារាំង ហើយបន្តជើងហោះ នៅប្រទេសកូរ៉េខាងត្បូង និងបន្ដមកដល់ប្រទេសកម្ពុជា កាលពីថ្ងៃទី១៣ ខែកញ្ញា ឆ្នាំ២០២០។ អ្នកជំងឺរូបនេះ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមាន នសកូវីដ-១៩ ចំនួន២ដង ទើបក្រុមវេជ្ជបណ្ឌិតកម្ពុជាអនុញ្ញាឲ្យគាត់ ចាកចេញពីមន្ទីរពេទ្យបង្អែកខេត្តសៀមរាប។ បើគិតត្រឹមវេលាម៉ោង៧ព្រឹក ថ្ងៃទី១១ ខែតុលា ឆ្នាំ២០២០ កម្ពុជាមានអ្នកឆ្លងកូវីដ-១៩ ចំនួន២៨៣នាក់ ក្នុងនោះមានអ្នកត្រូវព្យាបាលជាសះស្បើយ ចំនួន២៧៨នាក់ និងមនុស្ស៥នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ។ សូមអានសេចក្ដីជូនដំណឹងរបស់ក្រសួងសុខាភិបាលកម្ពុជាទាំងស្រុងដូចខាងក្រោម៖	2020-10-11T14:32:54+07:00	kbnnews.com	https://kbn.news/archives/185132
27fff6c8-9b05-4702-8ebb-ce1f95f772ef	TOP NEWS: ថ្ងៃនេះក្រសួងសុខាភិបាលប្រកាសពីការព្យាបាលជាសះស្បើយ អ្នកជំងឺកូវីដ១៩មា្នក់ និងមិនមានករណីឆ្លងថ្មីនោះទេ	ក្រសួងសុខាភិបាល នៅព្រឹកថ្ងៃទី១១ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការព្យាបាលជាសះស្បើយអ្នកជំងឺកូវីដ១៩ម្នាក់ និងមិនមានរកឃើញករណីឆ្លងថ្មីនោះទេ។ អ្នកជាសះស្បើយនេះ គឺជាបុរសជនជាតិហុងគ្រី អាយុ៧០ឆ្នាំ មានអាសយដ្ឋានស្នាក់នៅភូមិគ្រួស សង្កាត់ស្វាយដង្គុំ ក្រុងសៀមរាម ខេត្តសៀមរាប ជាអ្នកធ្វើដំណើរមកពីប្រទេសបារាំង បានបន្តជើងហោះហើយនៅប្រទេសកូរ៉េខាងត្បូង មកដល់កម្ពុជា នៅថ្ងៃទី១៣ ខែកញ្ញា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ១៩ ចំនួន២ដង និងត្រូវបានអនុញ្ញាឲ្យចេញពីមន្ទីរពេទ្យបង្អែកខេត្តសៀមរាប។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១១ ខែតុលានេះ កម្ពុជាបានរកឃើញអ្នកឆ្លងកូវីដ១៩ ចំនួន២៨៣នាក់ ក្នុងនោះអ្នកព្យាបាលជាសះស្បើយចំនួន២៧៨នាក់ និងអ្នកកំពុងសម្រាកនៅមន្ទីរពេទ្យចំនួន៥នាក់៕	2020-10-11T14:19:00+07:00	freshnewsasia.com	https://m.freshnewsasia.com/index.php/en/localnews/173174-2020-10-11-00-19-09.html
344097e4-656c-4f39-858c-40165bbc6e82	ករណីឆ្លងជំងឺកូវីដ១៩ នៅទូទាំងពិភពលោកកើនឡើងដល់ជាង ៣៧ លានករណី	សាកលវិទ្យាល័យ Johns Hopkins នៅក្នុងសហរដ្ឋអាមេរិក បានរាយការណ៍កាលពីព្រឹកថ្ងៃអាទិត្យថា នៅទូទាំងពិភពលោក មានករណីឆ្លងជំងឺកូវីដ១៩ ជាង ៣៧ លាន ២ សែនករណី និងករណីស្លាប់ដោយសារជំងឺនេះចំនួនជាង ១ លានករណី។ សហរដ្ឋអាមេរិកមានករណីឆ្លងជំងឺកូវីដ១៩ ជាង ៧ លាន ៧ សែនករណី ដែលជាចំនួនច្រើនជាងគេបំផុតនៅលើពិភពលោក។ ទោះជាយ៉ាងណាក៏ដោយ អ្នកជំនាញផ្នែកសុខភាពសាធារណៈរំពឹងថា ករណីឆ្លងជំងឺកូវីដ១៩ នៅប្រទេសឥណ្ឌានឹងកើនឡើងលើសសហរដ្ឋអាមេរិកទៅទៀត។ ឥណ្ឌាបានរាយការណ៍នៅថ្ងៃអាទិត្យនេះថាមានករណីឆ្លងជំងឺនេះសរុបចំនួនជាង ៧ លានករណី។ ក្រសួងសុខាភិបាលឥណ្ឌាបានឲ្យដឹងនៅថ្ងៃអាទិត្យនេះថា ក្នុងរយៈពេល ២៤ ម៉ោងកន្លងមកនេះ មានករណីឆ្លងជំងឺកូវីដ១៩ ចំនួន ៧៤.៣៨៣ ករណី។ ប្រទេសប្រេស៊ីលបានរាយការណ៍កាលពីថ្ងៃសៅរ៍ថា មានករណីស្លាប់ដោយសារជំងឺកូវីដ១៩ ចំនួនជាង ១ សែន ៥ ម៉ឺនករណី។ នេះបើយោងតាមក្រសួងសុខាភិបាលប្រេស៊ីល។ បើយោងតាមស្ថិតិរបស់សាកលវិទ្យាល័យ Johns Hopkins មានតែសហរដ្ឋអាមេរិកប៉ុណ្ណោះដែលមានករណីស្លាប់ដោយសារជំងឺកូវីដ១៩ ចំនួនជាង ២១៤.០០០ ករណី ដែលច្រើនជាងប្រទេសប្រេស៊ីលនោះ។ ប្រធានាធិបតីប្រេស៊ីលដែលប្រកាន់ទស្សនៈស្ដាំនិយមលោក Jair Bolsonaro បាននិយាយសម្រាលពីភាពធ្ងន់ធ្ងរនៃជំងឺកូវីដ១៩ ដែលបានឆក់យកជីវិតមនុស្សយ៉ាងច្រើននៅក្នុងប្រទេសនេះ ខណៈដែលខ្លួនលោកផ្ទាល់ក៏បានឆ្លងជំងឺនេះផងដែរ៕	2020-10-11T07:00:00+07:00	khmer.voanews.com	https://khmer.voanews.com/a/covid-19-cases-top-more-than-37-million-cases/5617146.html
bbe7cdaf-98e1-46ff-aca7-82c0540fea9a	ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១០ ខែតុលា៖ បង្ក្រាប៤០ករណី ឃាត់ខ្លួន៧៧នាក់	យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១០ ខែតុលា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប៤០ករណី ក្នុងនោះ ករណីប្រើប្រាស់១៦ករណី និងជួញដូរ២៤ករណី ដោយឃាត់ខ្លួនជនសង្ស័យ៧៧នាក់។ របាយការណ៍បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១០ ខែតុលា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៨១៥៨ករណី ឃាត់មនុស្ស១៦,៥០៨នាក់ (ស្រី១០៤១នាក់)៕	2020-10-11T04:04:00+07:00	freshnewsasia.com	https://m.freshnewsasia.com/index.php/en/localnews/173170-2020-10-10-14-04-37.html
8d475c51-41ff-4d23-b92a-2daea3a8ff88	នាយឧត្តមសេនីយ៍ សៅ សុខា អញ្ជើញប្រគល់សម្ភារបរិក្ខាពេទ្យដល់មន្ទីរពេទ្យបង្អែកស្រុករមាសហែក ដើម្បីឆ្លើយតបយុទ្ធនាការបង្ការ ទប់ស្កាត់ជំងឺឆ្លងកូវីដ១៩	នៅថ្ងៃសៅរ៍ ទី១០ ខែតុលា ឆ្នាំ២០២០នេះ លោក សៅ សុខា ប្រធានក្រុមការងារគណបក្សប្រជាជនកម្ពុជា ចុះជួយមូលដ្ឋានស្រុករមាសហែក ខេត្តស្វាយរៀង បានដឹកនាំក្រុមការងារ ប្រគល់សម្ភារ និងគ្រឿងបរិក្ខាដល់មន្ទីរពេទ្យបង្អែកស្រុករមាសហែក ដើម្បីឆ្លើយតបយុទ្ធនាការបង្ការ ទប់ស្កាត់ ជំងឺឆ្លងកូវីដ១៩។ ក្នុងពិធីប្រគល់នោះ លោក សៅ សុខា បានថ្លែងថា បច្ចុប្បន្នស្ថានភាពជំងឺឆ្លងកូវីដ១៩ បាននិងកំពុងរីករាលដាលក្នុងពិភពលោក ហើយបញ្ហានេះគឺជាបន្ទុកដ៏លំបាកធ្ងន់ធ្ងរ សម្រាប់នៅកម្ពុជាយើង ផងដែរ។ លោកថា ។ ក្នុងនោះផងដែរ លោកប្រធាន សៅ សុខា បានបញ្ជាក់ថា សកម្មភាពទាំងអស់នេះគឺមិនអាចខ្វះបានពីការចូលរួម របស់សប្បុរសជន ជាថ្នាក់ដឹកនាំមន្ត្រីរាជការ និងក្រុមហ៊ុនសហគ្រាសនានា ដែលគិតមកដល់ពេលនេះ ជំនួយឧបត្ថម្ភរបស់សប្បុរសជនក្នុងយុទ្ធនាការប្រយុទ្ធប្រឆាំងជំងឺឆ្លងកូវីដ-១៩ ជូនដល់រដ្ឋាភិបាលមានគ្រឿងឧបភោគ បរិភោគ សម្ភារបរិក្ខារវេជ្ជសាស្រ្តមួយចំនួន បម្រើដល់សកម្មភាពប្រយុទ្ធបង្ការទប់ស្កាត់ជំងឺកូវីដ-១៩ បានឆ្លើយតបយ៉ាងល្អប្រសើរផងដែរ។ លោកក៏បានផ្ដាំផ្ញើដល់គ្រូពេទ្យតាមមណ្ឌលសុខភាព និងមន្ទីរពេទ្យបង្អែកក្នុងខេត្តទាំងអស់ ឱ្យបន្តការខិតខំយកចិត្តទុកដាក់ និងសហការថែមទៀត ឱ្យបានល្អជាមួយនឹងអាជ្ញាធរមូលដ្ឋាន រួមនឹងអ្នកពាក់ព័ន្ធ ពិសេសធ្វើការផ្សព្វផ្សាយអប់រំដល់ប្រជាពលរដ្ឋអំពីវិធានការអនាម័យ តាមក្រសួងសុខាភិបាល គឺក្នុងគោលដៅរួម ដើម្បីធ្វើយ៉ាងណារួមគ្នាទប់ស្កាត់ការឆ្លងជំងឺ ដ៏កាចសាហាវមួយនេះ ឱ្យមានប្រសិទ្ធភាពខ្ពស់។ សម្ភារដែលបានប្រគល់ជូនរួមមាន៖ សាប៊ូលាងដៃ ៦៦០ដុំ, ម៉ាស ១០២០ប្រអប់, អាល់កុល ១៧៤០លីត្រផងដែរ៕	2020-10-10T23:25:00+07:00	freshnewsasia.com	https://m.freshnewsasia.com/index.php/en/localnews/173148-2020-10-10-09-25-54.html
c6e54f6f-63be-465b-b308-08b3cf0d1cbd	ក្រសួងសុខាភិបាលរកឃើញជនជាតិបារាំងម្នាក់កើតជំងឺកូវីដ១៩	ក្រសួងសុខាភិបាលបានរកឃើញស្ត្រីជនជាតិបារាំងម្នាក់អាយុ៣៣ឆ្នាំ មានវិជ្ជមានជំងឺកូវីដ១៩ បន្ទាប់ពីបានស្នាក់នៅក្នុងសណ្ឋាគារមួយនៅក្នុងខេត្តព្រះសីហនុ។ ស្ត្រីជនជាតិបារាំងរូបនេះ បានធ្វើដំណើរមកដល់ប្រទេសកម្ពុជាពីប្រទេសបារាំង កាលពីថ្ងៃទី៨ ខែតុលា ដោយបន្តជើងហោះហើរ ពីប្រទេសកូរ៉េខាងត្បូង។ លទ្ធផលធ្វើវត្ថុសំណាករបស់អ្នកស្រី បានរកឃើញថា មានជំងឺកូវីដ១៩ ដែលបានផ្តល់ដោយវិទ្យាស្ថានប៉ាស្ទ័រកម្ពុជា ហើយបច្ចុប្បន្នអ្នកជំងឺកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ អ្នកដំណើរដែលបានធ្វើដំណើរជាមួយអ្នកជំងឺសរុបមានចំនួន ៥៩នាក់ ក្នុងនោះមានស្រ្តី ១៨ នាក់។ ចំណែកអ្នកដំណើរ ផ្សេងទៀតដែលធ្វើតេស្តមិនមានវិជ្ជមានជំងឺកូវីដ១៩ ត្រូវក្រសួងសុខាភិបាលដាក់ឲ្យធ្វើចត្តាឡឺស័ក ចំនួន ១៤ថ្ងៃនៅវិទ្យាល័យបូរី ១០០ខ្នង ចំនួន៦ នាក់ ក្រៅពីនោះស្នាក់នៅក្នុងសណ្ឋាគារក្នុងទីក្រុងភ្នំពេញ។ គិតត្រឹមថ្ងៃទី១០ តុលា កម្ពុជាមានអ្នកជាសះស្បើយពីជំងឺកូវីដ១៩ សរុបមានចំនួន ២៧៧នាក់ គឺស្មើជិត ៩៨%(៩៧,៨៨%) បើធៀបអ្នកកើតជំងឺកូវីដ១៩ នៅទូទាំងប្រទេស។ក្នុងចំណោមអ្នកជំងឺដែលបានជាសះស្បើយមានស្ត្រី ៥៧នាក់ និងបុរស ២២៦នាក់។ មកដល់ពេលនេះកម្ពុជាដែលមានប្រព័ន្ធសុខាភិបាលនៅទន់ខ្សោយមិនទាន់មានរបាយការណ៍ណាមួយ មកអះអាងថា មានអ្នកជំងឺណាម្នាក់ស្លាប់ដោយសារជំងឺកូវីដ១៩ នៅឡើយទេ ខណៈនៅទូទាំងពិភពលោក មានអ្នកជំងឺស្លាប់ ចំនួនជាង ១លាននាក់ និងអ្នកឆ្លង មានចំនួនជាង ៣៧លាននាក់៕	2020-10-10T21:20:00+07:00	rfa.org	https://www.rfa.org/khmer/news/health/updated-covid19-in-cambodia-10102020101433.html
f1b939b4-cfd7-4b9a-8e70-7a0effb07869	ថ្នាំដែលបានព្យាបាលលោក ដូណាល់់ ត្រាំ ឲ្យជាពីជំងឺកូវីដ-១៩ នឹងត្រូវបង្កើនការផលិត ក្រោមទឹកប្រាក់ជិត ៥០០លានដុល្លារ (Video inside)	រដ្ឋាភិបាលសហរដ្ឋអាមេរិកបានផ្តល់ប្រាក់ចំនួន ៤៨៦លានដុល្លារ ដល់ក្រុមហ៊ុនឱសថ អាស្ត្រាហ្សេណេកា (AstraZeneca) ដើម្បីអភិវឌ្ឍ និងធានានូវការផ្គត់ផ្គង់ថ្នាំប្រឆាំងជំងឺ COVID-19 ច្រើនជាង ១០ម៉ឺនដូស ជាប្រភេទថ្នាំស្រដៀងគ្នានឹងថ្នាំ រ៉េមដេស៊ីវា (Remdesivir) ដែលត្រូវបានប្រើប្រាស់នៅក្នុងដំណើរការព្យាបាល ប្រធានាធិបតីអាមេរិកលោក ដូណាល់ ត្រាំ។ នេះបើតាមការចេញផ្សាយ ដោយសារព័ត៌មាន CNA នាព្រឹកថ្ងៃសៅរ៍ ទី១០ ខែតុលា ឆ្នាំ២០២០។ នាយកដ្ឋានសុខាភិបាល និងសេវាកម្មមនុស្សជាតិរបស់អាមេរិកបានឲ្យដឹងថា កិច្ចព្រមព្រៀងខាងលើ គឺស្ថិតក្រោមប្រតិបត្តិការរហ័ស វ៉ាបស្ពីដ (Warp Speed) របស់រដ្ឋបាលលោក ត្រាំ សម្រាប់ការអភិវឌ្ឍថ្នាំប្រឆាំងជំងឺ COVID-19 សម្រាប់ការព្យាបាល ជាពិសេសចំពោះពលរដ្ឋអាមេកាំង ដែលមានហានិភ័យខ្ពស់ដូចអ្នកដែលមានវ័យលើសពី ៨០ឆ្នាំ។ ការព្យាបាលតាមប្រភេទថ្នាំប្រភេទខាងលើ បានទទួលការចាប់អារម្មណ៍យ៉ាងខ្លាំង បន្ទាប់ពីលោក ត្រាំ ត្រូវបានគេមើលឃើញថា អាចជាសះស្បើយយ៉ាងឆាប់រហ័ស។ បន្ថែមពីលើនេះ លោកប្រធានាធិបតីក៏បានបង្ហោះវីដេអូមួយ នៅលើបណ្តាញសង្គម Twitter ដើម្បីបរិយាយបន្ថែមពីអត្ថប្រយោជន៍របស់វាផងដែរ។ កាលពីព្រឹកថ្ងៃសុក្រសប្តាហ៍នេះ មន្ត្រីសុខាភិបាលជាន់ខ្ពស់មួយរូបនៅអាមេរិក បានគូសបញ្ជាក់ថា រដ្ឋាភិបាលគ្រោងផ្តល់នូវការព្យាបាល តាមប្រភេទថ្នាំស្រដៀងទៅនឹងថ្នាំ ដែលគេប្រើប្រាស់សម្រាប់ព្យាបាលលោក ត្រាំ ដោយឥតគិតថ្លៃដល់អ្នកជំងឺ COVID-19 ក្នុងបរិមាណច្រើនជាង ១លានដូស។ ក្រុមហ៊ុនឱសថ រីជែនែរ៉ូន (Regeneron) និង អេលី លីលលី (Eli Lilly) ក៏បានដាក់ពាក្យស្នើទៅកាន់រដ្ឋបាលចំណីអាហារ និងឱសថអាមេរិក (FDA) សម្រាប់ការអនុញ្ញាតឲ្យប្រើប្រាស់ជាបន្ទាន់ នូវថ្នាំដែលពួកបានអភិវឌ្ឍផងដែរ។ គួរបញ្ជាក់ថា ក្រុមហ៊ុនឱសថ Regeneron បានចុះហត្ថលេខាលើកិច្ចព្រមព្រៀង ក្នុងទំហំទឹកប្រាក់ប្រមាណជា ៤៥០លានដុល្លារកាលពីខែកក្កដាកន្លងទៅ ដើម្បីលក់ថ្នាំ REGN-COV2 សម្រាប់ការព្យាបាលលើអ្នកជំងឺ COVID-19 ប្រហែល ៣០ម៉ឺននាក់។ ដោយឡែកសម្រាប់ក្រុមហ៊ុនឱសថ Eli Lilly នៅថ្ងៃសុក្រសប្តាហ៍នេះបានប្រកាសថា ខ្លួនមិនបានចុះហត្ថលេខា លើកិច្ចព្រមព្រៀងជាមួយប្រតិបត្តិការ Warp Speed នោះឡើយ៕	2020-10-10T17:23:00+07:00	freshnewsasia.com	https://m.freshnewsasia.com/index.php/en/internationalnews/173101-2020-10-10-03-23-39.html
47f5e44c-8d97-4be2-997a-19a3eea198a5	លោក សៅ សុខា ស្នើឲ្យអាជ្ញាធរមូលដ្ឋាន ផ្សព្វផ្សាយអប់រំដល់ប្រជាពលរដ្ឋអំពីវិធានការអនាម័យ តាមក្រសួងសុខាភិបាល ដើម្បីរួមគ្នាទប់ស្កាត់ការឆ្លងជំងឺកូវីដ១៩ដ៏កាចសាហាវ	ស្វាយរៀង ៖ លោក សៅ សុខា ប្រធានក្រុមការងារគណបក្សប្រជាជនកម្ពុជា ចុះជួយមូលដ្ឋាន ស្រុករមាសហែក នៅថ្ងៃ ទី១០ ខែតុលាឆ្នាំ២០២០នេះ បានដឹកនាំក្រុមការងារប្រគល់សម្ភារ និងគ្រឿងបរិក្ខារ ដល់មន្ទីរពេទ្យបង្អែកស្រុករមាសហែក ដើម្បីឆ្លើយតបយុទ្ធនាការបង្ការ ទប់ស្កាត់ ជំងឺឆ្លងកូវីដ-១៩។ ក្នុងពិធីប្រគល់នោះលោកប្រធាន បានថ្លែងថា បច្ចុប្បន្នស្ថានភាពជំងឺឆ្លងកូវីដ-១៩ បាននិងកំពុងរីករាលដាលក្នុងពិភពលោក ហើយបញ្ហានេះគឺជាបន្ទុកដ៏លំបាកធ្ងន់ធ្ងរសម្រាប់នៅកម្ពុជាយើងផងដែរ។ នៅក្នុងស្ថានការណ៍នេះរាជរដ្ឋាភិបាលកម្ពុជា ក្រោមការដឹកនាំប្រកបដោយយុទ្ធសាស្ត្រគ្រប់ជ្រុងជ្រោយរបស់ប្រមុខរាជរដ្ឋាភិបាល ដែលដឹកនាំដោយសម្ដេចតេជោ ហ៊ុន សែន បាននិងកំពុងយកចិត្តទុកដាក់ដើម្បីដោះស្រាយនូវបញ្ហាដ៏លំបាកនេះ ហេតុដូចនេះហើយដើម្បីរួមចំណែកការលំបាកជាមួយរាជរដ្ឋាភិបាលនេះ ក្នុងនាមលោក ផ្ទាល់តែងបានយកចិត្តទុកដាក់ដោះស្រាយផ្ដល់ស្បៀងអាហារទំនុកបម្រុងជូនដល់ប្រជាពលរដ្ឋប្រឈមការខ្វះខាត រួមនឹងសម្ភារវេជ្ជសាស្ត្រមួយចំនួនទៀត ជាបន្តបន្ទាប់ដែលបម្រើឱ្យសកម្មភាព ប្រយុទ្ធបង្ការទប់ស្កាត់ជំងឺឆ្លងកូវីដ-១៩ និងបានធ្វើការបែងចែកសម្រាប់បង្ការដល់ប្រជាពលរដ្ឋក្នុងមូលដ្ឋាន និងអាជ្ញាធរក្រុង-ស្រុក ឃុំ-សង្កាត់ក្នុងខេត្តផងដែរ។ ក្នុងនោះផងដែរ លោកប្រធានបានបញ្ជាក់ថា សកម្មភាពទាំងអស់នេះ គឺមិនអាចខ្វះបានពីការចូលរួម របស់សប្បុរសជន ជាថ្នាក់ដឹកនាំមន្ត្រីរាជការ និងក្រុមហ៊ុនសហគ្រាសនានា ដែលគិតមកដល់ពេលនេះ ជំនួយឧបត្ថម្ភរបស់សប្បុរសជនក្នុងយុទ្ធនាការប្រយុទ្ធប្រឆាំងជំងឺឆ្លងកូវីដ-១៩ ជូនដល់រដ្ឋាភិបាលមានគ្រឿងឧបភោគ បរិភោគ សម្ភារបរិក្ខារវេជ្ជសាស្ត្រមួយចំនួនបម្រើដល់សកម្មភាពប្រយុទ្ធបង្ការទប់ស្កាត់ជំងឺកូវីដ-១៩ បានឆ្លើយតបយ៉ាងល្អប្រសើរផងដែរ។ លោកក៏បានផ្ដាំផ្ញើដល់គ្រូពេទ្យតាមមណ្ឌលសុខភាព និងមន្ទីរពេទ្យបង្អែកក្នុងខេត្តទាំងអស់ ឱ្យបន្តការខិតខំយកចិត្តទុកដាក់ និងសហការថែមទៀត ឱ្យបានល្អជាមួយនឹងអាជ្ញាធរមូលដ្ឋានរួមនឹងអ្នកពាក់ព័ន្ធពិសេសធ្វើការផ្សព្វផ្សាយអប់រំដល់ប្រជាពលរដ្ឋអំពីវិធានការអនាម័យ តាមក្រសួងសុខាភិបាល គឺក្នុងគោលដៅរួម ដើម្បីធ្វើយ៉ាងណារួមគ្នាទប់ស្កាត់ការឆ្លងជំងឺដ៏កាចសាហាវមួយនេះ ឱ្យមានប្រសិទ្ធភាពខ្ពស់។ សម្ភារដែលបានប្រគល់ជូនរួមមាន៖ សាប៊ូលាងដៃ ៦៦០ដុំ, ម៉ាស ១០២០ប្រអប់, អាល់កុល ១៧៤០លីត្រ ផងដែរ៕	2020-10-10T16:56:27+07:00	cen.com.kh	https://cen.com.kh/archives/253287.html
5fd922dc-96a9-4afa-b666-fe9e35643efb	TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ ថ្មីម្នាក់ទៀតហើយ លើស្ត្រីជនជាតិបារាំង ខណៈករណីជាសះស្បើយមិនមានទេ ! (Video inside)	ក្រសួងសុខាភិបាល នៅព្រឹកថ្ងៃទី១០ ខែតុលា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពីករណីវិជ្ជមានវីរុសកវីដ-១៩ ថ្មី ចំនួន០១នាក់ និងមិនមានករណីជាសះស្បើយនោះទេ។ ករណីវិជ្ជមានកូវីដ១៩ថ្មីនេះ ត្រូវបានរកឃើញលើស្ត្រីជនជាតិបារាំងអាយុ ៣៣ឆ្នាំ មានអាសយដ្ឋានស្នាក់ នៅសណ្ឋាគារមួយ ក្នុងខេត្តព្រះសីហនុ ជា អ្នកធ្វើដំណើរពីប្រទេសបារាំង ដោយបន្តជើងហោះហើរ នៅប្រទេសកូរ៉េខាងត្បូង មកដល់កម្ពុជានៅថ្ងៃ ទី០៨ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់គាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្នអ្នកជំងឺ ត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ៥៩នាក់ (ស្រី ១៨នាក់) ដែលក្នុងចំនួននេះ មានស្ត្រីជនជាតិបារាំងអាយុ ៣៣ឆ្នាំខាងលើ។ រីឯអ្នកដំណើរចំនួន៥៨នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅវិទ្យាល័យបូរី១០០ខ្នងចំនួន០៦នាក់ និងសណ្ឋាគារមួយចំនួននៅរាជធានីភ្នំពេញចំនួន ៥២នាក់។ ជាមួយគ្នានេះ ក្រសួងសុខាភិបាល សូមធ្វើការកែតម្រូវនូវព័ត៌មានរបស់បុរសជនជាតិខ្មែរអាយុ២៩ឆ្នាំ ដែលកំពុងសម្រាកព្យាបាលជំងឺកូវីដ-១៩ នៅមន្ទីរពេទ្យមិត្តភាពខ្មែរ-សូវៀត ដែលបានផ្សាយនៅថ្ងៃទី០៩ ខែតុលា ឆ្នាំ ២០២០ថា បុរសរូបនេះបានធ្វើដំណើរមកពីប្រទេសកូរ៉េខាងត្បូង ប៉ុន្តែតាមការសួរបញ្ជាក់ពីសាមីខ្លួនឡើងវិញ គឺបុរសរូបនេះជាអ្នកធ្វើដំណើរមកពីប្រទេសជប៉ុន ហើយបានបន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែតុលា ឆ្នាំ២០២០។ សូមជម្រាបថា គិតត្រឹមម៉ោង ០៧៖០០ព្រឹកថ្ងៃទី១០ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជារកឃើញអ្នកមានវីរុសកូវីដ-១៩ មានចំនួនសរុប ២៨៣នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៧៧នាក់ និងអ្នកសម្រាកព្យាបាលនៅមន្ទីរពេទ្យរដ្ឋ ចំនួន០៦នាក់៕	2020-10-10T14:17:00+07:00	freshnewsasia.com	https://m.freshnewsasia.com/index.php/en/localnews/173087-2020-10-10-00-17-45.html
1ace8773-2106-4733-a35d-50359840ab9f	សមត្ថកិច្ចថៃ បញ្ជូនពលករខ្មែរ២នាក់មកកម្ពុជាវិញ បន្ទាប់ពីឆ្លងដែនខុសច្បាប់ចូលទឹកដីថៃ	ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នៅថ្ងៃទី៩ ខែតុលា ឆ្នាំ២០២០ វេលាម៉ោង១៦និង៣០នាទី បានទទួលពលករខ្មែរចំនួន២នាក់ ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ នគរបាលប៉ុស្តិ៍បានឲ្យដឹងថា ពលករខ្មែរទាំង ២នាក់នេះ មាន ១-ឈ្មោះយុង សុយទ្រី ភេទប្រុស អាយុ ៣៥ឆ្នាំនៅភូមិអូរលាវ ឃុំផ្ទះកណ្តាល ស្រុកស្រីសន្ធរ ខេត្តកំពង់ចាម, ២-ឈ្មោះ អ៊ូច ចន្ធូ ភេទស្រី អាយុ ៤៥ឆ្នាំ នៅភូមិច្រកល្ពៅ ឃុំទូកមាសខាងកើត ស្រុកបន្ទាយមាស ខេត្តកំពត និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន ២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕	2020-10-10T09:51:38+07:00	kbnnews.com	https://kbn.news/archives/185047
6725568f-ce83-4adc-8537-88c6e24b8dde	ក្រសួងសុខាភិបាលប្រាប់ឲ្យសមត្ថកិច្ចខេត្តស្វាយរៀង ចាត់វិធានការយ៉ាងតឹងរ៉ឹង និងម៉ឺងម៉ាត់បំផុតចំពោះគ្រូបុរាណខ្មែរដែលអួតអាងថា ព្យាបាលជំងឺគ្រាប់ឈាមសស៊ីឈាមក្រហមជា ១០០ភាគរយ	ភ្នំពេញ៖ក្រសួងសុខាភិបាលបានស្នើឲ្យអាជ្ញាធរមានសមត្ថកិច្ចខេត្តស្វាយរៀង ចាត់វិធានការ យ៉ាងតឹងរ៉ឹង និងម៉ឺងម៉ាត់បំផុតចំពោះគ្រូបុរាណ ដែលជាម្ចាស់គណនេយ្យហ្វេសប៊ុកឈ្មោះ Moha Share ទៅតាមផ្លូវច្បាប់ជាធរមាន ខណៈបុរាណខ្មែរដែលអួតអាងថា ព្យាបាលជំងឺគ្រាប់ឈាមសស៊ីឈាមក្រហមជា ១០០ភាគរយ។ ក្រសួងសុខាភិបាល បានចេញការបដិសេធនិងច្រានចោលទាំងស្រុកនូវព័ត៌មានមិនត្រឹមត្រូវរបស់គ្រូខ្មែរ ដែលបានបង្ហោះវីដេអូតាមហ្វេសប៊ុកឈ្មោះ Moha Share ពីការព្យាបាលជំងឺកឈាមសស៊ីឈាមក្រហមជា ១០០ភាគរយ ដោយប្រើម្ជុលចាក់ម្រាមបាតដៃច្របាច់យកឈាមចេញ។ សេចក្តីជូនព័ត៌មានរបស់ក្រសួងសុខាភិបាល នៅរសៀលថ្ងៃទី៩ ខែតុលានេះ បានបញ្ជាក់ថា ការព្យាបាលជំងឺ ឈាមសស៊ីឈាមក្រហម គឺតម្រូវឲ្យមានការព្យាបាលមួយតាមបែបវិទ្យាសាស្ត្របច្ចេកទេសពេទ្យ ដែលមានជំនាញត្រឹមត្រូវ។ ក្រសួងបានអំពាវនាវឲ្យប្រជាពលរដ្ឋកុំជឿ តាមការឃោសនា ភូតភរកុហក់ បោកប្រាស់របស់គ្រូបុរាណនេះ ព្រោះអាចធ្វើឲ្យមានការចម្លងជំងឺ ដូចជាអេដស៍ ជំងឺថ្លើម ពីមនុស្សម្នាក់ទៅម្នាក់ដោយមិនដឹងខ្លួន៕	2020-10-10T05:42:26+07:00	cen.com.kh	https://cen.com.kh/archives/252977.html
c216eaec-38a3-4b26-bc77-1f9f126256c2	ក្រសួងសុខាភិបាល ច្រានចោលព័ត៌មានមិនពិតបង្ហោះលើ Facebook ពីការព្យាបាលជំងឺឈាមសស៊ីឈាមក្រហម ដោយប្រើម្ជុលចាក់បាតដៃច្របាច់យកឈាមចេញ (Video inside)	ក្រសួងសុខាភិបាល នៅរសៀលថ្ងៃទី០៩ ខែតុលា ឆ្នាំ២០២០នេះ បានចេញសេចក្ដីប្រកាសព័ត៌មានច្រានចោលនូវព័ត៌មាន មិនត្រឹមត្រូវរបស់ Facebook ឈ្មោះ Moha Share ដែលបានបង្ហោះវីដេអូ ពីការព្យាបាលជំងឺឈាមសស៊ីឈាមក្រហម ដោយប្រើម្ជុលចាក់ម្រាមបាតដៃច្របាច់យកឈាមចេញ។ ក្រសួងសុខាភិបាល បានបញ្ជាក់យ៉ាងដូច្នេះថា «ក្រសួងសូមធ្វើការបដិសេធ និងច្រានចោលទាំងស្រុង នូវការចុះផ្សាយព័ត៌មានមិនពិត មិនត្រឹមត្រូវលើបណ្តាញសង្គមហ្វេសប៊ុក ដែលមានគណនេយ្យឈ្មោះ Moha Share មានអាសយដ្ឋាននៅភូមិព្រៃបន្ទាយ ឃុំស្វាយយា ស្រុកស្វាយជ្រុំ ខេត្តស្វាយរៀង ដែលបានផ្សាយព័ត៌មាន អំពីការព្យាបាលជំងឺឈាម សស៊ីឈាមក្រហមជាសះស្បើយ១០០% ដោយគ្រាន់តែយកម្ជុលចាក់ទៅលើម្រាមបាតដៃ ហើយច្របាច់យកឈាមចេញ»។ ក្រសួងសុខាភិបាល សូមធ្វើការក្រើនរំលឹក និងជម្រាបជូនប្រជាពលរដ្ឋឱ្យបានច្បាស់លាស់ថា ការព្យាបាលជំងឺឈាមសស៊ីឈាមក្រហម គឺតម្រូវឱ្យមានការព្យាបាល មួយតាមបែបវិទ្យាសាស្ត្រ បច្ចេកទេសពេទ្យ ដោយគ្រូពេទ្យដែលមានជំនាញត្រឹមត្រូវ មិនតម្រូវឱ្យធ្វើការព្យាបាល តាមបែបបុរាណណាមួយដែលមិនត្រឹមត្រូវ ដោយពុំមានការទទួលស្គាល់ពីក្រសួង សុខាភិបាលឡើយ។ នៅក្នុងសេចក្តីជូនដំណឹងនេះ បានឱ្យដឹងទៀតថា ក្រសួងសុខាភិបាលសូមអំពាវនាវទៅដល់ប្រជាពលរដ្ឋទាំងអស់ សូមឱ្យមានការប្រុងប្រយ័ត្នខ្ពស់បំផុត ក្នុងការព្យាបាល ជំងឺឈាមសស៊ីឈាម ក្រហមនេះ និងសូមឱ្យប្រជាពលរដ្ឋកុំជឿតាមការឃោសនា ភូតភរ កុហក បោកប្រាស់របស់គ្រូបុរាណដែលជាម្ចាស់គណនេយ្យហ្វេសប៊ុកឈ្មោះ Moha Share បែបនេះ ព្រោះវាធ្វើឱ្យមានការចម្លង រោគយ៉ាងសាហាវបំផុត ដូចជាជំងឺអេដស៍ ជំងឺរលាកថ្លើមប្រភេទ B និងរលាកថ្លើម ប្រភេទ C ជាដើមពីមនុស្សម្នាក់ ទៅមនុស្សម្នាក់ទៀតដោយមិនដឹងខ្លួនចូលទៅ ក្នុងរាង្គកាយរបស់មនុស្សយើង និងអាចធ្វើឱ្យបាត់បង់ទៅដល់អាយុជីវិតរបស់បងប្អូនតាមរយៈការចម្លងរោគនេះ។ ក្រសួងសុខាភិបាល សូមឱ្យអាជ្ញាធរមានសមត្ថកិច្ចខេត្តស្វាយរៀង ចាត់វិធានការយ៉ាងតឹងរឹង និងម៉ឺងម៉ាត់បំផុតចំពោះគ្រូបុរាណដែលជាម្ចាស់គណនេយ្យ ហ្វេសប៊ុកឈ្មោះ Moha Share ទៅតាមផ្លូវច្បាប់ជាធរមាន៕	2020-10-10T00:49:00+07:00	freshnewsasia.com	https://m.freshnewsasia.com/index.php/en/localnews/173052-2020-10-09-10-49-25.html
26562a89-531c-4ce7-8657-bec8b806060d	ភ្នែកឡើងពណ៌ផ្កាឈូក! ក្រុមអ្នកតាមដានសង្ស័យអនុប្រធានាធិបតីអាមេរិក Mike Pence «ឆ្លងជំងឺកូវីដ-១៩» ប៉ុន្តែមន្ត្រីម្នាក់ចេញមុខបដិសេធ (Video inside)	ក្រៅពីសត្វល្អិតទំលើក្បាលរបស់អនុប្រធានធិបតីអាមេរិកលោក ម៉ៃក៍ ភែន (Mike Pence) ភ្នែកពណ៌ផ្កាឈូកដែលអាចឲ្យគ្រប់គ្នាមើលឃើញ អំឡុងពេលនៃការជជែកដេញដោលនោះ បាននិងកំពុងបង្កឲ្យមានការព្រួយបារម្ភថា លោក Pence មានសុខភាពមិនល្អ ឬអាចឆ្លងវីរុសកូរ៉ូណាផងក៏ថាបាន។ នេះបើតាមការចេញផ្សាយ ដោយសារព័ត៌មាន Sputnik នារសៀលថ្ងៃសុក្រ ទី០៩ ខែតុលា ឆ្នាំ២០២០។ លោក Mike Pence បានធ្វើតេស្តអវិជ្ជមានចំពោះជំងឺ COVID-19 មុនពេលលោកឡើងជជែកដេញដោល ជាមួយគូប្រជែងតំណែងអនុប្រធានាធិបតី របស់គណបក្សប្រជាធិបតេយ្យគឺលោកស្រី កាម៉ាឡា ហារីស (Kamala Harris) អ្នកប្រើប្រាស់បណ្តាញសង្គមបានចាប់អារម្មណ៍ ចំពោះអ្វីដែលមើលទៅដូចជាភ្នែកពណ៌ផ្កាឈូករបស់ លោក Pence ដែលជារោគសញ្ញានៃជំងឺ COVID-19។ អ្នកប្រើប្រាស់បណ្តាញសង្គមបានប្រទះឃើញថា ភ្នែកខាងឆ្វេងរបស់លោក Pence មានពណ៌ក្រហម និងមានទឹកភ្នែកតិចៗផងដែរ។ ពួកគេបានចោទសួរពីលទ្ធភាព ដែលអនុប្រធានាធិបតីរូបនេះមានផ្ទុកជំងឺ COVID-19 ហើយនៅតែប្រឹងចូលរួមក្នុងការជជែកដេញដោលទៀត ដែលប្រការនេះបាននិងកំពុងបង្កឲ្យមានរលកនៃរិះគន់យ៉ាងខ្លាំងក្លា។ យោងតាមមន្ត្រីជាន់ខ្ពស់មួយរូបនៅក្នុងរដ្ឋបាលលោក ដូណាល់ ត្រាំ ដែលមិនបញ្ចេញឈ្មោះ ដោយបានដកស្រង់ពីសារព័ត៌មាន Politico បានគូសបញ្ជាក់ថា ភ្នែកពណ៌ផ្កាឈូករបស់លោក Pence មិនមែនជារោគសញ្ញានៃការឆ្លងជំងឺ COVID-19 នោះឡើយ។ មន្ត្រីដែលមិនស្គាល់អត្តសញ្ញាណខាងលើ កាលពីថ្ងៃព្រហស្បតិ៍សប្តាហ៍នេះបាននិយាយថា លោកអនុប្រធានាធិបតីមានជំងឺដាច់សរសៃឈាមក្នុងភ្នែក ប៉ុន្តែគ្មានហេតុផលអ្វី ដែលត្រូវមានការព្រួយបារម្ភខ្លាំងនោះទេ។ គួរបញ្ជាក់ថា លោក Pence បានធ្វើតេស្តអវិជ្ជចំពោះជំងឺ COVID-19 ប៉ុន្មានលើកមកហើយ បើទោះបីជាលោកធ្លាប់មានភាពស្និទ្ធស្នាលជាមួយលោក ដូណាល់ ត្រាំ, លេខាធិការសារព័ត៌មានសេតវិមានលោកស្រី ខាយឡេក ម៉ាកអ៉ីណានី (Kayleigh McEnany), និងប្រធានផ្នែកយុទ្ធនាការ POTUS លោក បៀល ស្ទេភាន (Bill Stepien) ព្រមទាំងមន្ត្រីសេតវិមាន ដែលមិនបញ្ចេញឈ្មោះផ្សេងៗទៀត៕	2020-10-09T21:58:00+07:00	freshnewsasia.com	https://m.freshnewsasia.com/index.php/en/internationalnews/173022-2020-10-09-07-58-53.html
33b9978d-d2df-4069-81e4-c0e31db4d477	ប្រធានសភាអាមេរិកចង់ឲ្យពិនិត្យកាយសម្បទាលោក ត្រាំ ក្រោយជាពីជំងឺកូវីដ-១៩ ដើម្បីឲ្យប្រាកដថា លោកអាចដឹកនាំប្រទេសបានទៀតឬអត់ (Video inside)	គណបក្សប្រជាធិបតេយ្យនៅក្នុងសហរដ្ឋអាមេរិក បានស្នើឱ្យបង្តើតគណៈកម្មការមួយ ដើម្បីត្រួតពិនិត្យលើកាយសម្បទាលោកប្រធានាធិបតី ដូណាល់ ត្រាំ ថាមានសមត្ថភាព ឬសុខភាពស័ក្តិសមដឹកនាំសេតវិមានដែរ ឬក៏យ៉ាងណា។ នេះបើតាមការចេញផ្សាយ ដោយសារព័ត៌មាន CNA នៅរសៀលថ្ងៃសុក្រ ទី០៩ ខែតុលា ឆ្នាំ២០២០។ ប្រធានសភាតំណាងរាស្ត្រអាមេរិកនៃបក្សប្រជាធិបតេយ្យ លោកស្រី ណេនស៊ី ផេឡូស៊ី (Nancy Pelosi) បានប្រាប់ក្រុមអ្នកសារព័ត៌មាថា លោកស្រី និងសមាជិកសភាតំណាងរាស្ត្រប្រជាធិបតេយ្យដទៃទៀត អាចនឹងធ្វើបទបង្ហាញពីសេចក្ដីព្រាងច្បាប់មួយ ពាក់ព័ន្ធនឹងច្បាប់វិសោធនកម្មអាមេរិកទី ២៥ ដែលមានចែងពីការអនុញ្ញាតឱ្យអនុប្រធានាធិបតីឡើងដឹកនាំសេតវិមាន ក្នុងករណីប្រធានាធិបតីមិនមានសមត្ថភាព ឬសុខភាពដែលស័ក្តិសមបំពេញភារកិច្ចរបស់ខ្លួន។ លោកស្រីបន្ថែមថា ប្រសិនបើចាំបាច់លោកស្រី ក៏នឹងស្វែងរកជម្រើសដែលមានចែងនៅក្នុងរដ្ឋធម្មនុញ្ញ ដើម្បីដកលោក ត្រាំ ចេញពីតំណែងតែម្ដងផងដែរ។ គួរជម្រាបថា ការលើកឡើងខាងលើរបស់លោកស្រី Nancy Pelosi កើតមានឡើងចំពេលសេតវិមាន កំពុងស្ថិតនៅក្នុងវិបត្តិ COVID-19 បន្ទាប់ពីលោក ដូណាល់ ត្រាំ និងមន្ត្រី រួមទាំងមនុស្សជំនិតរបស់លោកមួយចំនួនទៀត បានឆ្លងជំងឺនេះជាបន្តបន្ទាប់កាលពីពេលថ្មីៗនេះ។ តែយ៉ាងណាក៏ដោយ លោក ដូណាល់ ត្រាំ និងអ្នកសាធារណរដ្ឋបានរិះគន់លោកស្រី Pelosi ធ្ងន់ៗចំពោះសំណើចង់បង្កើត គណៈកម្មការស៊ើបអង្កេតខាងលើ។ បើតាមគ្រូពេទ្យសេតវិមាន លោក ត្រាំ ពេលនេះបានជាសះស្បើយទាំងស្រុងពី COVID-19 ហើយ និងអាចចូលរួមវេទិកាសាធារណៈនានាឡើងវិញ នៅថ្ងៃសៅរ៍ចុងសប្ដាហ៍នេះ៕	2020-10-09T21:05:00+07:00	freshnewsasia.com	https://m.freshnewsasia.com/index.php/en/internationalnews/173018-2020-10-09-07-05-52.html
a5cbbcc8-cf65-4a66-af1b-b9c14f7988a2	ថ្នាំដែលត្រូវបានប្រើសម្រាប់ព្យាបាលលោក ត្រាំ «អាចធ្វើឲ្យអ្នកជំងឺកូវីដ-១៩ ឆាប់ជាសះស្បើយ», នេះបើតាមក្រុមហ៊ុនអាមេរិក Gilead (Video inside)	នៅក្នុងសេចក្តីប្រកាសព័ត៌មានរបស់ក្រុមហ៊ុនផលិតឱសថអាមេរិក ជីលីដ (Gilead) កាលពីថ្ងៃព្រហស្បតិ៍សប្តាហ៍នេះបានឲ្យដឹងថា ទិន្នន័យចុងក្រោយពីការប្រើថ្នាំ រ៉េមដេស៊ីវ៉ា (Remdesivir) ប្រឆាំងនឹងវីរុសកូរ៉ូណាបានបង្ហាញថា ការព្យាបាលបានពន្លឿនការជាសះស្បើយរហូតដល់ ០៥ថ្ងៃបើធៀបនឹងអ្នកជំងឺ ដែលប្រើការព្យាបាលតាមវិធីសាស្ត្រផ្លាសេបូ (placebo ជាការដាក់ថ្នាំទៅតាមស្ថានភាពជំងឺ)។ នេះបើតាមការចេញផ្សាយ ដោយសារព័ត៌មាន CNA នារសៀលថ្ងៃសុក្រ ទី០៩ ខែតុលា ឆ្នាំ២០២០។ ការសិក្សាចុងក្រោយបានបង្ហាញលទ្ធផលថា អ្នកជំងឺដែលប្រើប្រាស់ថ្នាំ Remdesivir ទទួលបានការជាសះស្បើយលឿនជាងអ្នកជំងឺទទួលការព្យបាលតាម placebo, នេះបើយោងតាមលទ្ធផល នៃការធ្វើតេស្តតំណាក់កាលទី ៣ (ACTT-1) ពីវិទ្យាស្ថានជាតិអាឡែកហ្ស៊ី និងជំងឺឆ្លងអាមេរិក។ ចំពោះអ្នកជំងឺប្រើប្រាស់ថ្នាំ Remdesivir ជាមធ្យមអាចជាសះស្បើយក្នុងរយៈពេល ១០ថ្ងៃ បើធៀបទៅនឹង ១៥ថ្ងៃ ចំពោះអ្នកជំងឺដែលព្យាបាលតាម placebo។ លទ្ធផលនៃការសាកល្បងខាងលើ មានការចូលរួមពីអ្នកជំងឺសរុបចំនួន ១,០៦២នាក់ និងបានចុះផ្សាយលទ្ធផលនៅក្នុង ទស្សនាវដ្តីវេជ្ជសាស្ត្រអង់គ្លេសថ្មី។ គួរបញ្ជាក់ថា ថ្នាំដែលអភិវឌ្ឍដោយក្រុមហ៊ុន Gilead ស្ថិតក្នុងចំណោមថ្នាំដំបូងបង្អស់ ដែលត្រូវបានគេប្រើប្រាស់សម្រាប់ការព្យាបាលអ្នកជំងឺដែលមានផ្ទុក COVID-19 ហើយថ្នាំប្រភេទនេះក៏ត្រូវបានប្រើប្រាស់ ដើម្បីព្យាបាលប្រធានាធិបតីសហរដ្ឋអាមរិកលោក ដូណាល់ ត្រាំ ផងដែរ។ Remdesivir បានទទួលការអនុញ្ញាតឲ្យប្រើប្រាស់ក្នុងករណីបន្ទាន់ ដោយរដ្ឋបាលចំណីអាហារ និងឱសថអាមេរិក (FDA) ចាប់តាំងពីថ្ងៃទី០១ ខែឧសភាមកម្ល៉េះ។ លទ្ធផលនៃការសិក្សាជារួមបានបង្ហាញថាថ្នាំ Remdesivir ក៏អាចកាត់បន្ថយអត្រាមរណភាពផងដែរ។ ជាក់ស្តែងនៅក្នុងការវិភាគដាច់ដោយឡែកមួយទៀត ត្រូវបានឃ្លាំមើលលើអ្នកជំងឺ ដែលទទួលបានជំនួយពីអុកស៊ីសែនបានបង្ហាញថា ថ្នាំប្រភេទនេះក៏អាចកាត់បន្ថយហានិភ័យ នៃការស្លាប់បានរហូតដល់ ៧២ភាគរយ ក្រោយការប្រើប្រាស់រយៈពេល ១៥ថ្ងៃ និង ៧០ភាគរយក្រោយ ២៩ថ្ងៃ៕	2020-10-09T19:30:00+07:00	freshnewsasia.com	https://m.freshnewsasia.com/index.php/en/internationalnews/172999-2020-10-09-05-30-14.html
d9d2802b-726d-42f0-8592-4edadf5fde3b	ក្រសួងសុខាភិបាល អំពាវនាវដល់ពលរដ្ឋ កុំប្រើប្រាស់សេវាព្យាបាល «ជំងឺឈាមសស៊ីឈាមក្រហម» មិនត្រឹមត្រូវ ដែលអាចគ្រោះថ្នាក់ដល់សុខភាព (Video inside)	អ្នកនាំពាក្យក្រសួងសុខាភិបាលកម្ពុជា បានអំពាវនាវដល់ប្រជាពលរដ្ឋទាំងអស់ កុំប្រើប្រាស់សេវាព្យាបាលជំងឺឈាមសស៊ីឈាមក្រហម មិនត្រឹមត្រូវ ដែលអាចនាំឱ្យមានគ្រោះថ្នាក់ដល់សុខភាព។ ការអំពាវនាវបែបនេះ បានធ្វើឡើងបន្ទាប់ពីបណ្តាញសង្គម Facebook បានបង្ហោះវីដេអូមួយ បង្ហាញពីការព្យាបាលជំងឺឈាមសស៊ីឈាមក្រហមបែបបុរាណមួយ នៅខេត្តសៀមរាប ដោយប្រើប្រាស់ម្ជុលចាក់ម្រាមដៃ ហើយច្របាច់យកគ្រាប់ឈាមចេញ។ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ប្រាប់បណ្តាញព័ត៌មាន Fresh News ឱ្យដឹងថា ការព្យាបាលបែបនេះ មិនត្រឹមត្រូវទេ សូមឱ្យប្រជាពលរដ្ឋខ្មែរកុំទៅទទួលសេវាព្យាបាលបែបនោះ។ លោកស្រីបន្តថា ការព្យាបាលជំងឺឈាមសស៊ីឈាមក្រហម មិនមែនព្យាបាលបែបនេះទេ គឺត្រូវមានការពិនិត្យឱ្យបានត្រឹមត្រូវ មុននឹងព្យាបាល។ អ្នកនាំពាក្យក្រសួងសុខាភិបាលរូបនេះ ក៏បានស្នើដល់អាជ្ញាធរខេត្តសៀមរាប ស្រាវជ្រាវ និងចាត់ការតាមផ្លូវច្បាប់លើជនដែលប្រព្រឹត្តបែបនេះផងដែរ។ លោកស្រី ថែមទាំងអំពាវនាវដល់ប្រជាពលរដ្ឋកុំជឿទៅលើការឃោសនា ដើម្បីព្យាបាលជំងឺឈាមសស៊ីឈាមក្រហមបែបចម្លែកនេះឱ្យសោះ៕	2020-10-09T15:58:00+07:00	freshnewsasia.com	https://m.freshnewsasia.com/index.php/en/localnews/172975-2020-10-09-01-58-34.html
bd85be61-5320-4b5c-8d01-d25fdf25c0be	TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ថ្មីម្នាក់ទៀត និងការព្យាបាលជាសះស្បើយអ្នកជំងឺម្នាក់ (Video inside)	ក្រសួងសុខាភិបាល នៅព្រឹកថ្ងៃទី០៩ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មាន ស្តីពីការរកឃើញអ្នកឆ្លងជំងឺកូវីដ១៩ថ្មី ម្នាក់លើបុរសជនជាតិខ្មែរអាយុ២៩ឆ្នាំ ទើបធ្វើដំណើរត្រឡប់ប្រទេសកូរ៉េខាងត្បូង និងករណីព្យាបាលជាសះស្បើយ អ្នកជំងឺកូវីដ១៩ម្នាក់។ សេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបាននៅមុខនេះបានបញ្ជាក់ថា បុរសជនជាតិខ្មែរដែលឆ្លងជំងឺកូវីដ១៩នេះ មានអាសយដ្ឋានស្នាក់នៅរាជធានីភ្នំពេញ ជាអ្នកធ្វើដំណើរពី ប្រទេសកូរ៉េខាងត្បូងតាមជើងហោះហើរ មកដល់កម្ពុជានៅថ្ងៃទី០៧ ខែតុលា ឆ្នាំ២០២០។ លទ្ធផលធ្វើ តេស្តវត្ថុសំណាករបស់គាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជជធានីភ្នំពេញ ហើយបច្ចុប្បន្នអ្នកជំងឺ ត្រូវបានដាក់ឱ្យសម្រាកព្យាបាលនៅមន្ទីរពេទ្ទមិត្តភាពខ្មែរ-សូវៀត។ ក្រសួងបន្តថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន១២៨នាក់ (ស្រី៣៣នាក់) ដែលក្នុងចំនួននេះ មានបុរសជនជាតិខ្មែរអាយុ ២៩ឆ្នាំខាងលើនេះដែរ។ រីឯអ្នកដំណើរចំនួន១២៧នាក់ ដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យបូរី១០០ខ្នងចំនួន២៩នាក់ និងសណ្ឋាគារមួយចំនួន ក្នុងរាជធានីភ្នំពេញចំនួន៩៨នាក់។ ដោយឡែកអ្នកជំងឺព្យាបាលជាសះស្បើយ គឺជាស្ត្រីជនជាតិខ្មែរអាយុ៣៣ឆ្នាំ មានអាសយដ្ឋានស្នាក់នៅភូមិក្តុល ឃុំក្តុលដូនទាវ ក្រុងបាត់ដំបង ខេត្តបាត់ដំបង គាត់ជាអ្នកធ្វើដំណើរមកពីសហរដ្ឋអាមេរិក ដោយបានបន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី១៦ ខែកញ្ញា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពី មន្ទីរពេទ្យបង្អែកខេត្ត បាត់ដំបង។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៩ ខែតុលា ឆ្នាំ២០២០នេះ ស្ថានភាពជំងឺកូវីដ-១៩ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប២៨២នាក់ ក្នុងនោះអ្នកព្យាបាលជាសះស្បើយមានចំនួន ២៧៧នាក់ និងអ្នកសម្រាកព្យាបាលនៅមន្ទីរពេទ្យរដ្ឋចំនួន០៥នាក់៕	2020-10-09T14:41:00+07:00	freshnewsasia.com	https://m.freshnewsasia.com/index.php/en/localnews/172970-2020-10-09-00-41-32.html
185bb3f9-e5b5-4b36-b659-a5f50ab8eabb	ច្រានចោលនូវព័ត៌មានមិនត្រឹមត្រូវរបស់ហ្វេសប៊ុក ឈ្មោះ Sen Sayana ដែលបានសរសេរអំពីការព្យាបាលជំងឺគ្រុនឈីក	ភ្នំពេញ៖ ក្រសួងសុខាភិបាលបានចេញសេចក្ដីជូនព័ត៌មានកាលពីថ្ងៃទី៨ខែតុលាឆ្នាំ២០២០ ច្រានចោលនូវព័ត៌មានមិនត្រឹមត្រូវចំពោះការផ្សាយពីថ្នាំខ្មែរព្យាបាលជំងឺគ្រុនឈីករបស់គណនីហ្វេសហ៊ុក ឈ្មោះ Sen Sayana នេះ ដោយថា ជាការឃោសនាបោកប្រាស់និងភូតភរ ដែលអាចនាំឱ្យមានផលប៉ះពាល់ដល់សុខភាពធ្ងន់ធ្ងរនិងអាយុជីវិត។ ក្រសួងសុខាភិបាលបានអំពាវនាវដល់ប្រជាពលរដ្ឋទាំងអស់ ប្រុងប្រយ័ត្នបញ្ហាសុខភាពនិងកុំជឿលើការឃោសនាបោកប្រាស់ ពាក់ព័ន្ធនឹងការប្រើប្រាស់ថ្នាំខ្មែរដើម្បីព្យាបាលជំងឺគ្រុនឈីករបស់គណនីហ្វេសប៊ុក ឈ្មោះ Sen Sayana។ ការអំពាវនាវរបស់ក្រសួង បានធ្វើឡើងក្រោយពីគណនីហ្វេសប៊ុកឈ្មោះ Sen Sayana បានផ្សព្វផ្សាយពីការប្រើប្រាស់ថ្នាំខ្មែរ ដើម្បីព្យាបាលជំងឺគ្រុនឈីកឱ្យជាសះស្បើយ ដោយប្រើរូបមន្តផ្សំថ្នាំពីជីស្លឹកត្រចៀកជ្រូក ផ្លែចេកណាំវ៉ាខ្ចី និងដូងខ្ចី។ ក្រសួងអំពាវនាវដល់ប្រជាពលរដ្ឋ ក្នុងករណីមានរោគសញ្ញាគ្រុនក្តៅខ្លួនខ្លាំងភ្លាមៗ ដែលសង្ស័យថាជាជំងឺគ្រុនឈីក ត្រូវប្រញាប់នាំអ្នកជំងឺទៅរកសេវាពិនិត្យនិងព្យាបាលរបស់រដ្ឋ ដូចជា មណ្ឌលសុខភាពនិងមន្ទីរពេទ្យរដ្ឋដែលនៅជិតបំផុត។ ក្រសួងបញ្ជាក់ថា សូមកុំសាកល្បងព្យាបាលអ្នកជំងឺគ្រុនក្តៅភ្លាមៗដោយខ្លួនឯង ឬពន្យារពេលតាមដានព្យាបាលជំងឺក្នុងសេវាឯកជនដែលគ្មានសមត្ថភាពផ្នែកជំងឺគ្រុនឈីកនេះ។ ក្រសួងក៏បានស្នើឱ្យអាជ្ញាធរមានសមត្ថកិច្ចចាត់វិធានការតាមផ្លូវច្បាប់ទៅលើម្ចាស់គណនីហ្វេសប៊ុកឈ្មោះ Sen Sayana នេះផងដែរ ក្នុងករណីមិនបញ្ឈប់ការផ្សព្វផ្សាយឬចែកចាយព័ត៌មានបែបនេះបន្តទៀត៕	2020-10-09T11:12:18+07:00	cen.com.kh	https://cen.com.kh/archives/252686.html
e1d993e7-bb75-403a-97a2-f205cf36a810	ទៀតហើយ! អាជ្ញាធរថៃ បញ្ជូនពលករខ្មែរឆ្លងដែនខុសច្បាប់ជាង៤០នាក់មកកម្ពុជា តាមច្រកប៉ោយប៉ែត	ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី៨ ខែតុលា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ៤៧នាក់ ស្រី ១៩នាក់ និងកុមារ ១នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕	2020-10-09T10:16:59+07:00	kbnnews.com	https://kbn.news/archives/184885
5b9951ca-f39f-44e1-b689-6e799808aeeb	បើមិនប្រយ័ត្នខ្លួន ប្រយ័ត្នស្តាយក្រោយ ! ថ្ងៃនេះ ជំងឺកូវីដឆ្លងលើបុរសខ្មែរម្នាក់ ខណៈស្រ្តីខ្មែរម្នាក់បាន ជាសះស្បើយ…	នៅព្រឹកថ្ងៃទី០៩ ខែតុលា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន ស្តីពីការ រកឃើញអ្នកឆ្លងជំងឺកូវីដ-១៩ថ្មីម្នាក់ លើបុរសជនជាតិខ្មែរអាយុ២៩ឆ្នាំ ទើបធ្វើដំណើរត្រឡប់ប្រទេសកូរ៉េខាងត្បូង ខណៈមានអ្នកជាសះស្បើយជំងឺកូវីដ-១៩ម្នាក់ដូចគ្នា។ ក្នុងសេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា បុរសជនជាតិខ្មែរដែលឆ្លងជំងឺកូវីដ-១៩នេះ មានអាសយដ្ឋានស្នាក់នៅរាជធានីភ្នំពេញ ជាអ្នកធ្វើដំណើរពី ប្រទេសកូរ៉េខាងត្បូងតាមជើងហោះហើរ មកដល់កម្ពុជានៅថ្ងៃទី០៧ ខែតុលា ឆ្នាំ២០២០។ លទ្ធផលធ្វើ តេស្តវត្ថុសំណាករបស់គាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជជធានីភ្នំពេញ ហើយបច្ចុប្បន្នអ្នកជំងឺ ត្រូវបានដាក់ឱ្យសម្រាកព្យាបាលនៅមន្ទីរពេទ្ទមិត្តភាពខ្មែរ-សូវៀត។ សេចក្តីប្រកាសព័ត៌មានដដែលបន្តថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន១២៨នាក់ (ស្រី៣៣នាក់) ដែលក្នុងចំនួននេះ មានបុរសជនជាតិខ្មែរអាយុ ២៩ឆ្នាំខាងលើនេះដែរ។ រីឯអ្នកដំណើរចំនួន១២៧នាក់ ដែលមានលទ្ធផលតេស្តអវិជ្ជមានវីរុសកូវីដ-១៩នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យបូរី១០០ខ្នងចំនួន២៩នាក់ និងសណ្ឋាគារមួយចំនួន ក្នុងរាជធានីភ្នំពេញចំនួន៩៨នាក់។ ដោយឡែកអ្នកជំងឺព្យាបាលជាសះស្បើយ គឺជាស្ត្រីជនជាតិខ្មែរអាយុ៣៣ឆ្នាំ មានអាសយដ្ឋានស្នាក់នៅភូមិក្តុល ឃុំក្តុលដូនទាវ ក្រុងបាត់ដំបង ខេត្តបាត់ដំបង គាត់ជាអ្នកធ្វើដំណើរមកពីសហរដ្ឋអាមេរិក ដោយបានបន្តជើងហោះហើរនៅប្រទេសចិន (តៃវ៉ាន់) មកដល់កម្ពុជា នៅថ្ងៃទី១៦ ខែកញ្ញា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពី មន្ទីរពេទ្យបង្អែកខេត្ត បាត់ដំបង៕	2020-10-09T09:31:38+07:00	kbnnews.com	https://kbn.news/archives/184826
7acf6e21-ffd7-486c-80b1-da386b53b590	ក្នុងឱកាសបុណ្យអុំទូកខាងមុខ! ក្រសួងសុខាភិបាល ណែនាំអាជ្ញាធររាជធានី-ខេត្ត អនុវត្តន៍ឱ្យបានខ្ជាប់ខ្ជួននូវវិធានការការពារជំងឺកូវីដ១៩	ដោយអនុវត្តន៍តាមការណែ នាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ក្រសួងសុខាភិបាល បានចេញសេចក្តីណែនាំថ្មីមួយដល់អាជ្ញាធរ រាជធានី-ខេត្ត អនុវត្តន៍ឱ្យបានខ្ជាប់ខ្ជួននូវវិធានការណ៍ការពារជំងឺកូវីដ១៩ ក្នុងករណីមានការរៀបចំពិធីអុំទូក បណ្ដែតប្រទីបសំពះព្រះខែ និងអកអំបុក នៅតាមភូមិ-ឃុំ និងនៅទីវត្តអារ៉ាមនានា។ ព័ត៌មានលម្អិតសូមអានសេចក្ដីណែនាំរបស់ក្រសួងសុខាភិបាលនៅខាងក្រោម៖	2020-10-09T09:05:07+07:00	kbnnews.com	https://kbn.news/archives/184841
ae2067d3-d766-47d4-b96a-b3f839706a4e	ថ្ងៃនេះរកឃើញករណីវិជ្ជមានវីរុសកូវីដ-១៩ ថ្មី ចំនួន ១នាក់ និងមានករណីជាសះស្បើយ ចំនួន ១នាក់	ភ្នំពេញ៖ បើតាមសេចក្តីជូនព័ត៌មានរបស់ក្រសួងសុខាភិបាល នៅថ្ងៃទី៩តុលានេះ មានករណី វិជ្ជមានវីរុសកូវីដ-១៩ ថ្មី ចំនួន ១នាក់ និងមានករណីជាសះស្បើយ ចំនួន ១នាក់ នៅថ្ងៃទី៨ ខែតុលា ឆ្នាំ២០២០។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបពីស្ថានភាពជំងឺកូវីដ-១៩ នៅកម្ពុជា គិតត្រឹមម៉ោង ០៧និង០០ព្រឹកថ្ងៃទី៩ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាមាន៖ ចំនួនអ្នកព្យាបាល ជាសះស្បើយសរុបទូទាំងប្រទេស មានចំនួន ២៧៧នាក់ (ស្មើនឹង ៩៨,២៣% ធៀប នឹងចំនួនអ្នកមានវីរុសក្ខវីដ-១៩ទាំងអស់នៅក្នុងចំនួននេះមានស្រី ៥៥នាក់ និងបុរស ២២២នាក់។ អ្នកមានវីរុសកូវីដ-១៩ មានចំនួនសរុប ២៨២នាក់ (ស្ត្រី ៥៦នាក់ និងបុរស ២២៦នាក់) ។ អ្នកសម្រាកព្យាបាលនៅមន្ទីរពេទ្យរដ្ឋ ចំនួន ៥នាក់ គឺនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ៣នាក់ (ស្ត្រីជនជាតិឥណ្ឌា បុរសជនជាតិឥណ្ឌូណេស៊ី និងបុរសជនជាតិខ្មែរ) និងនៅមន្ទីរពេទ្យបង្អែកខេត្តសៀមរាប ចំនួន ២នាក់ (បុរសជនជាតិហុងគ្រី និងបុរសជនជាតិបារាំង) ។ ករណីជាសះស្បើយ ចំនួន ១នាក់ ស្ត្រីជនជាតិខ្មែរអាយុ ៣៣ឆ្នាំ មានអាសយដ្ឋានស្នាក់នៅភូមិក្តុល ឃុំក្តុលដូនទាវ ក្រុងបាត់ដំបង ខេត្តបាត់ដំបង គាត់ជាអ្នកធ្វើដំណើរមកពីសហរដ្ឋអាមេរិក ដោយបានបន្តជើងហោះហើរនៅប្រទេសចិន (តៃវ៉ាន់) មកដល់កម្ពុជានៅថ្ងៃទី១៦ ខែកញ្ញា ឆ្នាំ២០២០ ត្រូវបានព្យាបាលជាសះស្បើយ ដោយទទួលបាន លទ្ធផលតេស្តអវិជ្ជមានវីរុសកូវីដ ចំនួន២ដង និងត្រូវបានអនុញ្ញាតឲ្យចេញពីមន្ទីរពេទ្យបង្អែកខេត្តបាត់ដំបង។ ករណីវិជ្ជមានវីរុសកូវីដ-១៩ ចំនួន ១នាក់ បុរសជនជាតិខ្មែរអាយុ ២៩ឆ្នាំ មានអាសយដ្ឋានស្នាក់នៅរាជធានីភ្នំពេញ ជាអ្នកធ្វើដំណើរពីប្រទេសកូរ៉េខាងត្បូង តាមជើងហោះហើរ មកដល់កម្ពុជានៅថ្ងៃទី៧ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់គាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានតុសកម្ពុជា រាជធានីភ្នំពេញ ហើយបច្ចុប្បន្នអ្នកជំងឺ ត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ -សូវៀត។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន ១២៨នាក់(ស្រី ៣៣នាក់) ដែលក្នុងចំនួននេះ មានបុរសជនជាតិខ្មែរអាយុ ២៩ឆ្នាំខាងលើ។ រីឯ អ្នកដំណើរចំនួន ១២៧នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ នោះ ត្រូវបានដាក់ឲ្យធ្វើចត្តាឡីស័កចំនួន ១៤ ថ្ងៃ នៅវិទ្យាល័យបូរី ១០០ខ្នងចំនួន ២៩នាក់ សណ្ឋាគារមួយក្នុងរាជធានីភ្នំពេញចំនួន ៨នាក់ សណ្ឋាគារ មួយទៀត ក្នុងរាជធានីភ្នំពេញចំនួន ៥នាក់ និងសណ្ឋាគារផ្សេងទៀតនៅរាជធានីភ្នំពេញចំនួន ៨៥នាក់។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី -បុគ្គលិកសុខា ភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ ជាតិនិងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋ អាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្ត សៀមរាប ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវ រកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា។ ក្រសួងសុខាភិបាល បន្តជូនដំណឹងដល់សាធារណជនអំពីការវិវត្តន៍នៃបញ្ហាសុខភាព តាមទំព័រ ហ្វេសប៊ុក និងគេហទំព័ររបស់ក្រសួង www.cdcmoh.gov.kh ដែលគេហទំព័រនេះមានសម្ភារអប់រំសុខ ភាពដែលអាចទាញយកមកប្រើប្រាស់បាន៕	2020-10-09T07:45:36+07:00	cen.com.kh	https://cen.com.kh/archives/252598.html
0d6ef9fb-f4db-4a6c-be0d-578a0e86bdc6	សហរដ្ឋអាមេរិក ឥណ្ឌានិងប្រេហ្ស៊ីលមានករណីឆ្លងនិងស្លាប់ដោយសារជំងឺកូវីដ១៩ ច្រើនជាងគេក្នុងពិភពលោក	មនុស្សជាង ៣៦ លាន ៥ សែននាក់ បានឆ្លងវីរុសកូរ៉ូណាដែលបង្កជាជំងឺរលាកផ្លូវដង្ហើមកូវីដ១៩ នៅពេលដែលជំងឺនេះកំពុងរាលដាលនៅជុំវិញពិភពលោក។ នេះតាមស្ថិតិពីសាកលវិទ្យាល័យJohns Hopkins របស់សហរដ្ឋអាមេរិក។ សហរដ្ឋអាមេរិក ឥណ្ឌា និងប្រទេសប្រេហ្ស៊ីល មានករណីឆ្លងនិងស្លាប់ដោយសារជំងឺកូវីដ១៩ច្រើនជាងគេ។ ក្រសួងសុខាភិបាលឥណ្ឌា បានរាយការណ៍ថា មានករណីឆ្លងថ្មីជាង ៧ ម៉ឺននាក់ ក្នុងរយៈពេល ២៤ ម៉ោងកន្លងមកនេះ។ សហរដ្ឋអាមេរិក មានករណីឆ្លងជាង ៧ លាន ៦ សែននាក់ និងមនុស្សស្លាប់បានឡើងដល់ជាង ២ សែន ១ ម៉ឺន ២ ពាន់នាក់។ ឥណ្ឌាមានការឆ្លងជំងឺកូវីដ១៩ ជិត ៧ លានករណី ដោយមានមនុស្សស្លាប់ជាង ១ សែន ៦ ពាន់នាក់ រីឯប្រទេសប្រេហ្ស៊ីលមានករណីឆ្លងជាង ៥ លាននាក់ និងមនុស្សស្លាប់ទាំងអស់ជិត ១ សែន ៤ ម៉ឺន ៩ ពាន់នាក់។ ប្រទេសរុស្ស៊ីបានរាយការណ៍ថា តួលេខថ្មីនៃករណីវីរុសកូរ៉ូណាកាលពីថ្ងៃច័ន្ទ មាន ១ ម៉ឺន ២ ពាន់ ១ រយ ២៦ នាក់ ដោយធ្វើឲ្យចំនួនសរុបទាំងអស់មាន ១ លាន ២ សែន ៧ ម៉ឺន ២ ពាន់ ២ រយ ៣ ៨នាក់។ ចំនួនឆ្លងច្រើនបំផុតប្រចាំថ្ងៃកាលពីពេលមុន គឺនៅក្នុងខែឧសភា។ មន្ត្រីខ្លះក្នុងប្រទេសរុស្ស៊ីនិយាយថា ការរឹតត្បិតថ្មីអាចត្រូវធ្វើឡើង។ ក្រសួងសុខាភិបាលនៅក្នុងរដ្ឋធានីវ៉ាស៊ីនតោនរដ្ឋ Maryland និងរដ្ឋ Virginia បានផ្ញើលិខិតកាលពីថ្ងៃព្រហស្បតិ៍ទៅកាន់បុគ្គលិកដែលធ្វើការនៅសេតវិមាន ក្នុងរយៈពេល ២ សប្តាហ៍កន្លងមកនេះ ឬបានចូលរួមពិធីនៅថ្ងៃទី ២៦ ខែកញ្ញា នៅឧទ្យានផ្កាកុលាបក្នុងសេតវិមាន សម្រាប់ការតែងតាំងលោកស្រី Amy Coney Barrett ជាចៅក្រមតុលាការកំពូល។ លិខិតនេះជំរុញឲ្យពួកគេ «ធ្វើការទាក់ទងជាមួយមន្ត្រីសុខាភិបាល នៅតាមមូលដ្ឋានរបស់ខ្លួន ដើម្បីសាកសួរចំពោះតម្រូវការឲ្យពួកគេធ្វើចត្តាឡីស័ក»។ សេតវិមានហាក់ដូចជាក្លាយជាប្រភពនៃករណីជំងឺកូវីដ១៩ ជាច្រើន រួមមានការឆ្លងជំងឺនេះដោយប្រធានាធិបតីសហរដ្ឋអាមេរិកលោក Donald Trump សមាជិកសភាមួយចំនួន និងសាកលវិទ្យាធិការនៃសាកលវិទ្យាល័យ Notre Dame University និងបុគ្គលិកសេតវិមានផ្សេងៗទៀត៕	2020-10-09T07:00:00+07:00	khmer.voanews.com	https://khmer.voanews.com/a/us-india-brazil-lead-world-in-covid-19-cases-and-dealths/5615405.html
55a279a3-6c22-4b6e-b8e6-4ae7f3405444	ឥណ្ឌូណេស៊ីមានករណីឆ្លងវីរុសកូរ៉ូណាថ្មី៤០៩៤នាក់ និងមនុស្ស៩៧នាក់ទៀតបានស្លាប់	ទិន្នន័យផ្លូវការរបស់ក្រុមការងារប្រយុទ្ធប្រឆាំងនឹងជំងឺកូវីដ១៩ របស់ឥណ្ឌូណេស៊ី ឲ្យដឹងថា មានករណីឆ្លងវីរុសកូរ៉ូណាថ្មីចំនួន ៤០៩៤នាក់ នៅថ្ងៃសុក្រនេះ ក្នុងប្រទេសឥណ្ឌូណេស៊ី ដោយធ្វើឲ្យមានចំនួនឆ្លងសរុបទាំងអស់កើនដល់ ៣២៤.៦៥៨នាក់។ នេះបើយោងតាមសេចក្តីរាយការណ៍របស់ទីភ្នាក់ងារព័ត៌មាន Reuters ។ របាយការណ៍នេះក៏បានឲ្យដឹងដែរថា មនុស្សចំនួន ៩៧នាក់បន្ថែមទៀត បានស្លាប់ដោយសារវីរុសនេះ ដែលបានធ្វើឲ្យចំនួនអ្នកស្លាប់ទាំងអស់កើនដល់ ១១.៦៧៧នាក់ ក្នុងប្រទេសនេះ៕	2020-10-09T07:00:00+07:00	khmer.voanews.com	https://khmer.voanews.com/a/indonesia-reports-4094-new-coronavirus-infections-97-new-deaths/5615038.html
620cac27-b7c4-4c5c-8683-935bf3f6edb0	បង្ការជំងឺកូវីដ១៩ ក្នុងករណីមានការរៀបចំពិធីអុំទូក បណ្ដែតប្រទីប សំពះព្រះខែ និងអកអំបុក នៅតាមភូមិ-ឃុំ និងនៅទីវត្តអារ៉ាម	ភ្នំពេញ៖ ក្រសួងសុខាភិបាល នៅល្ងាចថ្ងៃទី៨ ខែតុលា ឆ្នាំ២០២០នេះ បាចេញសេចក្តីណែនាំ ស្តីពីការបង្ការជំងឺកូវីដ១៩ ក្នុងករណីមានការរៀបចំពិធីអុំទូក បណ្ដែតប្រទីប សំពះព្រះខែ និងអកអំបុក នៅតាមភូមិ-ឃុំ និងនៅទីវត្តអារ៉ាមនៅកម្ពុជា។ ក្រសួងសុខាភិបាលបញ្ជាក់ថា តាមការណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ថ្វីត្បិតតែឆ្នាំ២០២០នេះ កម្ពុជាមិនមានប្រារព្ធ ព្រះរាជពិធីបុណ្យអុំទូក បណ្ដែតប្រទីប សំពះព្រះខែ និងអកអំបុក នៅរាជធានីភ្នំពេញក៏ដោយ ក៏ប៉ុន្តែតាមការសង្កេតឃើញថា អាចមានក្រុមប្រជាពលរដ្ឋខ្លះ មានរៀបចំការប្រណាំងទូក បណ្ដែតប្រទីប អកអំបុក និងសំពះព្រះខែ ដោយក្រុមតូចៗរបស់គាត់នៅតាមភូមិ-ឃុំ និងនៅតាមទីវត្តអារ៉ាម ឬនៅតាមផ្ទះសម្បែង ដែលតម្រូវឱ្យមានការយកចិត្តទុកដាក់យ៉ាងហ្មត់ចត់ ពីអាជ្ញាធរមូលដ្ឋាន និងក្រុមអ្នករៀបចំពិធីនេះ ក្នុងការធានាមិនឱ្យមានការចម្លងវីរុសកូវីដ-១៩ ចូលក្នុងសហគមន៍យើង។ ក្រសួងសុខាភិបាលសូមរំលឹកជូនថា ស្ថានភាពនៃការចម្លងនៃវីរុសកូវីដ-១៩ នៅបណ្ដាប្រទេសលើសកលលោក និងនៅក្នុងតំបន់ មិនទាន់មានការធូរស្បើយនៅឡើយទេ ឯកំណើននៃការចម្លងវីរុសកូវីដ-១៩ និងការស្លាប់ដោយសារជំងឺនេះ ក៏នៅតែបន្តមាន ខ្ពស់នៅឡើយដែរ បើទោះបីជាប្រទេសកម្ពុជា មិនទាន់មានការចម្លងជំងឺកូវីដ-១៩ នៅក្នុងសហគមន៍ក៏ដោយ ក៏ហានិភ័យនៃការចម្លង វីរុសដ៏កាចសាហាវនេះនៅតែមាន ហើយការចម្លងអាចកើតមានឡើងគ្រប់ពេលវេលាគ្រប់កាលទេសៈ និងគ្រប់ទីកន្លែង។ ដូច្នេះក្រសួងសុខាភិបាល សូមធ្វើការក្រើនរំលឹក និងអំពាវនាវសាជាថ្មី ជូនដល់សាធារណជន ក្រសួងពាក់ព័ន្ធ អាជ្ញាធរ ថ្នាក់ក្រោមជាតិ និងបងប្អូនប្រជាពលរដ្ឋទាំងអស់ បន្តចូលរួមទប់ស្កាត់ការចម្លងវីរុសកូវីដ-១៩ នៅក្នុងសហគមន៍យើងដោយទាំងអស់គ្នា ត្រូវតែបន្តអនុវត្តតាមការណែនាំរបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងការណែនាំរបស់ក្រសួងសុខាភិបាល ដែលបានធ្វើជារឿយៗ ហើយក្នុងឱកាសនេះ ប្រសិនបើបងប្អូនប្រជាពលរដ្ឋនៅតាមភូមិ-ឃុំ មានរៀបចំពិធីអបអរសាទរព្រះរាជពិធីអុំទូក បណ្ដែតប្រទីប សំពះព្រះខែ និង អកអំបុក ដែលនឹងប្រព្រឹត្តទៅចាប់ពីថ្ងៃទី៣០ ខែតុលា ឆ្នាំ២០២០ ដល់ថ្ងៃទី០១ ខែវិច្ឆិកា ឆ្នាំ២០២០ ខាងមុខនេះ ក្រសួងសូមណែនាំដល់បងប្អូនប្រជាពលរដ្ឋ មិនត្រូវមានការជួបជុំគ្នាក្នុងទ្រង់ទ្រាយធំឡើយ ហើយត្រូវចាត់ចែងរៀបចំការប្រណាំងទូក បណ្ដែតប្រទីប សំពះព្រះខែ និងអកអំបុក ទៅតាមភូមិ-ឃុំ វត្តអារ៉ាម (មិនត្រូវធ្វើនៅថ្នាក់ខេត្តឡើយ ដែលបង្កឱ្យមានការប្រមូលផ្តុំគ្នាច្រើនពេក) ទៅតាមស្ថានភាពជាក់ស្តែង និងទីតាំងដែលអាចធ្វើបានតែប៉ុណ្ណោះ ដោយចាំបាច់ត្រូវធ្វើក្នុងទ្រង់ទ្រាយតូចៗ ដែលចំណុះទូកនីមួយៗ មិនឱ្យលើសពី១០នាក់ និងមិនឱ្យលើសពី៦ទូក ក្នុងមួយពិធីហើយមិនឱ្យលើសពី៦០នាក់ សម្រាប់អ្នកចូលទស្សនា ព្រមទាំងត្រូវឱ្យមានគម្លាតសុវត្ថិភាពបុគ្គលយ៉ាងតិចមួយម៉ែត្រកន្លះ។ សូមបញ្ជាក់ថា ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន បានសម្រេចឲ្យផ្អាក ការប្រារព្ធព្រះរាជពិធីបុណ្យអុំទូក បណ្ដែតប្រទីប និងសំពះព្រះខែ អកអំបុក ឆ្នាំ២០២០នេះ ៕	2020-10-09T06:34:43+07:00	cen.com.kh	https://cen.com.kh/archives/252549.html
1a0dfd2d-4d15-4b37-8fd2-2df0f5ba6c18	ក្រសួងសុខាភិបាលរកឃើញករណីអ្នកឆ្លងជំងឺកូវីដ-១៩ មួយករណីថ្មីទៀត	ក្រសួងសុខាភិបាលប្រកាសថា កម្ពុជារកឃើញករណីអ្នកឆ្លងជំងឺកូវីដ-១៩ មួយករណីថ្មីទៀត នៅថ្ងៃទី៨ តុលានេះ។ គេហទំព័ររបស់ក្រសួងសុខាភិបាលសរសេរថា ករណីអ្នកឆ្លងថ្មីនេះ គឺជាករណីនាំចូលពីក្រៅប្រទេស ហើយអ្នកជំងឺជាជនជាតិឥណ្ឌូនេស៊ី។ តួលេខអ្នកឆ្លងជំងឺកូវីដ-១៩ ដែលក្រសួងសុខាភិបាលបូកសរុប រហូតមកដល់ព្រឹកថ្ងៃទី៨ តុលា ប្រទេសកម្ពុជាមានអ្នកឆ្លងជំងឺនេះ កើនដល់ចំនួន ២៨១នាក់ហើយ ប៉ុន្តែមានអ្នកបានព្យាបាលជាសះស្បើយវិញ ចំនួន ២៧៦នាក់។ បច្ចុប្បន្ននេះ នៅមានអ្នកជំងឺចំនួន ៥នាក់ទៀត កំពុងសម្រាកព្យាបាលនៅមន្ទីរពេទ្យនៅឡើយ។ ជំងឺកូវីដ-១៩ បានផ្ទុះឡើងនៅប្រទេសចិន កាលពីចុងឆ្នាំ២០១៩ ហើយឆ្លងរាលដាល និងសម្លាប់មនុស្សនៅលើពិភពលោក រហូតមកដល់ពេលនេះ ចំនួនជាង ១លាននាក់ (១.០៥១.៩៧៤នាក់)។ ទោះជាយ៉ាងនេះក្ដី ប្រទេសកម្ពុជានៅមិនមានរបាយការណ៍ស្ដីពីអ្នកស្លាប់ដោយសារជំងឺកូវីដ-១៩ នៅឡើយទេ ចាប់តាំងពេលរកឃើញករណីជំងឺនេះដំបូងបំផុត នៅថ្ងៃទី២៧ ខែមករា ឆ្នាំ២០២០។ ក្រសួងសុខាភិបាលនៅតែព្រួយបារម្ភអំពីការផ្ទុះ និងឆ្លងរាលដាលជំងឺនេះនៅក្នុងប្រទេស ហើយអំពាវនាវដល់ពលរដ្ឋគ្រប់រូបឱ្យបន្តប្រយ័ត្នជាប់ជានិច្ច ដោយរក្សាអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ បើមិនចាំបាច់ ត្រូវបន្តអនុវត្តគម្លាតសង្គម ពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល៕	2020-10-09T02:33:00+07:00	rfa.org	https://www.rfa.org/khmer/news/health/a-new-case-covid-19-found-in-cambodia-10082020153245.html
830219fb-7ca2-4405-8629-cb568abf0d07	ក្រសួងសុខាភិបាល ណែនាំពីការបង្ការជំងឺកូវីដ១៩ ករណីប្រជាពលរដ្ឋរៀបចំពិធីអុំទូក បណ្ដែតប្រទីប សំពះព្រះខែ និងអកអំបុក នៅតាមភូមិ-ឃុំ និងទីវត្តអារ៉ាម (Video inside)	អនុវត្តន៍តាមការណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា, ក្រសួងសុខាភិបាល នៅល្ងាចថ្ងៃទី០៨ ខែតុលា ឆ្នាំ២០២០នេះ បាចេញសេចក្តីណែនាំថ្មីមួយដល់ប្រជាពលរដ្ឋខ្មែរ ស្តីពីការបង្ការជំងឺកូវីដ១៩ ក្នុងករណីមានការរៀបចំពិធីអុំទូក បណ្ដែតប្រទីប សំពះព្រះខែ និងអកអំបុក នៅតាមភូមិ-ឃុំ និងនៅទីវត្តអារ៉ាម។ ក្រសួងសុខាភិបាលបញ្ជាក់ថា ថ្វីត្បិតតែឆ្នាំ២០២០នេះ កម្ពុជាមិនមានប្រារព្ធ ព្រះរាជពិធីបុណ្យអុំទូក បណ្ដែតប្រទីប សំពះព្រះខែ និងអកអំបុក នៅរាជធានីភ្នំពេញក៏ដោយ ក៏ប៉ុន្តែតាមការសង្កេតឃើញថា អាចមានក្រុមប្រជាពលរដ្ឋខ្លះ មានរៀបចំការប្រណាំងទូក បណ្ដែតប្រទីប អកអំបុក និងសំពះព្រះខែ ដោយក្រុមតូចៗរបស់គាត់នៅតាមភូមិ-ឃុំ និងនៅតាមទីវត្តអារ៉ាម ឬនៅតាមផ្ទះសម្បែង ដែលតម្រូវឱ្យមានការយកចិត្តទុកដាក់យ៉ាងហ្មត់ចត់ ពីអាជ្ញាធរមូលដ្ឋាន និងក្រុមអ្នករៀបចំពិធីនេះ ក្នុងការធានាមិនឱ្យមានការចម្លងវីរុសកូវីដ-១៩ ចូលក្នុងសហគមន៍យើង។ ក្រសួងសុខាភិបាលសូមរំលឹកជូនថា ស្ថានភាពនៃការចម្លងនៃវីរុសកូវីដ-១៩ នៅបណ្ដាប្រទេសលើសកលលោក និងនៅក្នុងតំបន់ មិនទាន់មានការធូរស្បើយនៅឡើយទេ ឯកំណើននៃការចម្លងវីរុសកូវីដ-១៩ និងការស្លាប់ដោយសារជំងឺនេះ ក៏នៅតែបន្តមាន ខ្ពស់នៅឡើយដែរ បើទោះបីជាប្រទេសកម្ពុជា មិនទាន់មានការចម្លងជំងឺកូវីដ-១៩ នៅក្នុងសហគមន៍ក៏ដោយ ក៏ហានិភ័យនៃការចម្លង វីរុសដ៏កាចសាហាវនេះនៅតែមាន ហើយការចម្លងអាចកើតមានឡើងគ្រប់ពេលវេលាគ្រប់កាលទេសៈ និងគ្រប់ទីកន្លែង។ ដូច្នេះក្រសួងសុខាភិបាល សូមធ្វើការក្រើនរំលឹក និងអំពាវនាវសាជាថ្មី ជូនដល់សាធារណជន ក្រសួងពាក់ព័ន្ធ អាជ្ញាធរ ថ្នាក់ក្រោមជាតិ និងបងប្អូនប្រជាពលរដ្ឋទាំងអស់ បន្តចូលរួមទប់ស្កាត់ការចម្លងវីរុសកូវីដ-១៩ នៅក្នុងសហគមន៍យើងដោយទាំងអស់គ្នា ត្រូវតែបន្តអនុវត្តតាមការណែនាំរបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងការណែនាំរបស់ក្រសួងសុខាភិបាល ដែលបានធ្វើជារឿយៗ ។ ក្រសួងសុខាភិបាលបន្តថា ប្រសិនបើបងប្អូនប្រជាពលរដ្ឋនៅតាមភូមិ-ឃុំ មានរៀបចំពិធីអបអរសាទរព្រះរាជពិធីអុំទូក បណ្ដែតប្រទីប សំពះព្រះខែ និង អកអំបុក ដែលនឹងប្រព្រឹត្តទៅចាប់ពីថ្ងៃទី៣០ ខែតុលា ឆ្នាំ២០២០ ដល់ថ្ងៃទី០១ ខែវិច្ឆិកា ឆ្នាំ២០២០ ខាងមុខនេះ ក្រសួងសូមណែនាំដល់បងប្អូនប្រជាពលរដ្ឋ មិនត្រូវមានការជួបជុំគ្នាក្នុងទ្រង់ទ្រាយធំឡើយ ហើយត្រូវចាត់ចែងរៀបចំការប្រណាំងទូក បណ្ដែតប្រទីប សំពះព្រះខែ និងអកអំបុក ទៅតាមភូមិ-ឃុំ វត្តអារ៉ាម (មិនត្រូវធ្វើនៅថ្នាក់ខេត្តឡើយ ដែលបង្កឱ្យមានការប្រមូលផ្តុំគ្នាច្រើនពេក) ទៅតាមស្ថានភាពជាក់ស្តែង និងទីតាំងដែលអាចធ្វើបានតែប៉ុណ្ណោះ ដោយចាំបាច់ត្រូវធ្វើក្នុងទ្រង់ទ្រាយតូចៗ ដែលចំណុះទូកនីមួយៗ មិនឱ្យលើសពី១០នាក់ និងមិនឱ្យលើសពី៦ទូក ក្នុងមួយពិធីហើយមិនឱ្យលើសពី៦០នាក់ សម្រាប់អ្នកចូលទស្សនា ព្រមទាំងត្រូវឱ្យមានគម្លាតសុវត្ថិភាពបុគ្គលយ៉ាងតិចមួយម៉ែត្រកន្លះ៕ ព័ត៌មានលម្អិតពីការណែនាំនេះ សូមអានសេចក្តីប្រកាសព័ត៌មានទាំងស្រុង៖	2020-10-09T01:34:00+07:00	freshnewsasia.com	https://m.freshnewsasia.com/index.php/en/localnews/172955-2020-10-08-11-34-53.html
605173ad-d546-4e60-bccb-265cc3ff409d	ក្រសួងសុខាភិបាល ច្រានចោលនូវព័ត៌មានមិនពិតបង្ហោះដោយគណនី Facebook ឈ្មោះ Sen Sayana ពីការផ្សំថ្នាំខ្មែរព្យាបាលជំងឺគ្រុនឈីក និងព្រមានចាត់វិធានការតាមច្បាប់	ក្រសួងសុខាភិបាល នៅរសៀលថ្ងៃទី០៨ ខែតុលា ឆ្នាំ២០២០នេះ បានចេញសេចក្ដីប្រកាសព័ត៌មាន ច្រានចោលនូវព័ត៌មានមិនត្រឹមត្រូវរបស់ Facebook ឈ្មោះ Sen Sayana ដែលបានសរសេរអំពីការព្យាបាលជំងឺគ្រុនឈើក ដោយផ្សំថ្នាំខ្មែរ រួមមាន ស្លឹកត្រចៀកជ្រូក ផ្លែចេកណាំវ៉ាខ្ចី និងទឹកដូងខ្ចី។ ក្រសួងសុខាភិបាលបានបញ្ជាក់យ៉ាងដូច្នេះថា ។ ក្រសួងបន្តថា អនុលោមតាមសេចក្ដីក្រើនរំលឹករបស់ក្រសួងសុខាភិបាល ស្ដីពីវិធានការការពារជំងឺគ្រុនឈីក (ឈីក គន់ហ្គន់យ៉ា) បានបញ្ជាក់ថា ក្នុងករណីមានរោគសញ្ញាក្ដៅខ្លួនខ្លាំងភ្លាមៗ ដែលសង្ស័យថា ជាជំងឺគ្រុនឈីក ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលរបស់រដ្ឋ (សេវាសាធារណៈ) ដូចជាមណ្ឌលសុខភាព និងមន្ទីរពេទ្យរដ្ឋ ដែលនៅជិតលោកអ្នកបំផុត ហើយសូមកុំសាកល្បងព្យាបាលអ្នកជំងឺគ្រុនក្តៅភ្លាមៗដោយខ្លួនឯង ឬពន្យារពេល តាមដានព្យាបាលជំងឺក្នុងសេវាឯកជនដែលគ្មានសមត្ថភាពផ្នែកជំងឺគ្រុនឈីកនេះ។ ក្រសួងសុខាភិបាល សូមឱ្យបងប្អូនប្រជាពលរដ្ឋទាំងអស់ប្រុងប្រយ័ត្ន បើមានបញ្ហាសុខភាព ចាំបាច់ត្រូវស្វែងរកការព្យាបាលនៅមន្ទីរពេទ្យរដ្ឋដែល នៅជិតលោកអ្នក ហើយសូមបងប្អូនប្រជាពលរដ្ឋកុំជឿតាមការឃោសនា បោកប្រាស់ ភូតភរ របស់គណនេយ្យហ្វេសប៊ុកឈ្មោះ Sen Sayana បែបនេះ ព្រោះវាធ្វើឱ្យមានផលប៉ះពាល់ដល់សុខភាពធ្ងន់ធ្ងរ និងអាយុជីវិតរបស់បងប្អូន។ ក្រសួងសុខាភិបាល សូមឱ្យម្ចាស់គណនីហ្វេសប៊ុក ឈ្មោះ Sen Sayana បញ្ឈប់ការផ្សព្វផ្សាយ ឬចែកចាយ ព័ត៌មានបែបនេះតទៅទៀត និងសូមឱ្យអាជ្ញាធរមានសមត្ថកិច្ចចាត់វិធានការតាមផ្លូវច្បាប់ជាធរមាន៕	2020-10-09T01:22:00+07:00	freshnewsasia.com	https://m.freshnewsasia.com/index.php/en/localnews/172954-2020-10-08-11-22-39.html
d6ca6171-256e-4a9a-8a56-17e9b2689201	តើមូលហេតុអ្វីដែលនាំឲ្យកើតជំងឺមហារីក?	វេជ្ជបណ្ឌិតជំនាញ ឲ្យដឹងថា មូលហេតុចម្បង ៤យ៉ាង បណ្ដាលឲ្យកើតជំងឺមហារីក រួមមាន កត្តាហ្យីន (Gene) ឬតំណពូជ ការជក់បារី របបអាហារទទួលទាន មិនបានហាត់ប្រាណ ការប៉ះពាល់ក្រោមកម្ដៅថ្ងៃខ្លាំងពេក កត្តាគីមី មេរោគនិងការឆ្លងផ្សេងៗ។ តើគេអាចកាត់បន្ថយហានិភ័យខ្ពស់នៃជំងឺមហារីក បានដែរឬទេ? ជំងឺមហារីក គឺជាជំងឺកាចសាហាវ ដែលសម្លាប់មនុស្សច្រើនជាងគេបំផុត ក្នុងពិភពលោក។ ក្រុមគ្រូពេទ្យជំនាញ អះអាងថា គេអាចកាត់បន្ថយហានិភ័យខ្ពស់នៃជំងឺមហារីកបាន ប្រសិនបើមនុស្សគ្រប់ៗគ្នា យល់ដឹងច្បាស់ពីមូលហេតុ វិធីបង្ការ និងការពិនិត្យសុខភាពទៀងទាត់ ដើម្បីអាចទទួលសេវាព្យាបាល ឲ្យបានទាន់ពេលវេលា នៅពេលដែលជំងឺមហារីកនេះចាប់ផ្ដើមតំណាក់កាលដំបូងៗ។ លោកវេជ្ជបណ្ឌិត គួច ម៉េងលី ខ្មែរ-អាមេរិកាំង ដែលបច្ចុប្បន្នរស់នៅក្នុងប្រទេសកម្ពុជា និងផ្សព្វផ្សាយពីសារៈសំខាន់នៃសុខភាពរបស់ប្រជាពលរដ្ឋខ្មែរ មានប្រសាសន៍ក្នុងគណនីហ្វេសប៊ុករបស់លោក អំពីមូលហេតុសំខាន់ៗមួយចំនួន ដែលបណ្ដាលឲ្យកើតជំងឺមហារីក៖ « »។ លោកវេជ្ជបណ្ឌិតរូបនេះ មានប្រសាសន៍បន្តថា ក្រៅតែពីប្រភេទអាហារដែលបរិភោគ ការជក់បារី កត្តាគីមី មេរោគនិងកត្តាផ្សេងៗមួយចំនួនទៀត ក៏ជាមូលហេតុបណ្ដាលឲ្យកើតជំងឺមហារីកផងដែរ៖ « »។ គេហទំព័រសុខភាពនៃសមាគមជំងឺមហារីកនៅសហរដ្ឋអាមេរិក (American Cancer Association) ឲ្យដឹងថា អ្នកដែលកើតជំងឺមហារីក គេអាចសំគាល់នូវរោគសញ្ញាមួយចំនួន ដូចជា អស់កម្លាំងខ្លាំង មានសាច់ដុំរឹងនៅលើស្បែក ឡើង ឬស្រកទម្ងន់ខ្លាំង ស្បែកឡើងស្លេកស្លាំង ឬឡើងក្រហម ផ្លាស់ប្ដូរទម្លាប់បន្ទោរបង់ ក្អកអត់ឈប់ ឬពិបាកដកដង្ហើម ពិបាកលេបអាហារ មានអារម្មណ៍មិនស្រួលខ្លួនក្រោយបរិភោគរួច ឈឺចុកចាប់ក្នុងសាច់ដុំ ឬសន្លាក់ដៃជើង គ្រុនក្តៅ បែកញើសពេលយប់ និងធ្លាក់ឈាម ជាដើម។ គេហទំព័រដដែលបន្តថា អ្នកកើតជំងឺមហារីក ភាគច្រើន មានអាយុ លើសពី៦៥ ឆ្នាំឡើងទៅ ក៏ប៉ុន្តែក៏មានករណីខ្លះ អ្នកកើតជំងឺមហារីកមានវ័យក្មេង ឬជំទង់ក៏មាន។ ដូចនេះការរស់នៅប្រកបដោយផាសុកភាព គឺជាវិធីដ៏ល្អមបំផុតដើម្បីកាត់បន្ថយហានិភ័យខ្ពស់នៃជំងឺមហារីក។ លោកវេជ្ជបណ្ឌិត គួច ម៉េងលី មានប្រសាសន៍ថា នៅប្រទេសកម្ពុជា ប្រជាពលរដ្ឋខ្មែរគួរបរិភោគត្រី សាច់មាន់ និងបន្លែផ្លែឈើឲ្យបានច្រើន សម្រាប់ទ្រទ្រង់សុខភាព និងកាត់បន្ថយការទទួលទានអាហារដែលផ្អាប់ទុកយូរ អាហារបំពង ឬសាច់អាំងរហូតដល់ខ្លោច៖ « »។ គេហទំព័រសុខភាពនៃជំងឺមហារីក ឲ្យដឹងបន្ថែមថា ទោះបីជាគ្មានវិធីណាមួយដើម្បីការពារ និងបង្ការជំងឺមហារីក៏ដោយ ក៏ក្រុមគ្រូពេទ្យជំនាញនៃជំងឺមហារីក និងលោកវេជ្ជបណ្ឌិត គួច ម៉េងលី ផ្ដល់ដំបូន្មានដូចគ្នាថា វិធីដ៏ល្អបំផុតដើម្បីកាត់បន្ថយហានិភ័យខ្ពស់នៃជំងឺមហារីក គឺឈប់ជក់បារី ចៀសវាងការប៉ះពាល់នឹងកម្ដៅថ្ងៃខ្លាំងពេក លាបឡេការពារកម្តៅថ្ងៃ ទទួលទានរបបអាហារល្អមានជីវជាតិទ្រទ្រង់សុខភាព ដូចជាបន្លែផ្លែឈើ គ្រាប់ធញ្ញជាតិ និងសាច់គ្មានខ្លាញ់ បរិភោគទឹកឲ្យបានច្រើន និងបន្ថយការទទួលទានសុរាច្រើនហួសហេតុ។ ហាត់ប្រាណដូចជាដើរឲ្យបាន ៣០នាទីក្នុងមួយថ្ងៃ រក្សាទម្ងន់កុំឲ្យធាត់ជ្រុលហួសហេតុពេក។ បន្ថែមពីនេះ គឺណាត់ជួបជាមួយគ្រូពេទ្យទៀងទាត់ដើម្បីពិនិត្យសុខភាព ដូចជាពិនិត្យមហារីកសុដន់ មហារីកក្រពះ មហារីកសួត និងក្រពេញប្រូស្តាត ព្រមទាំងចាក់ថ្នាំបង្ការដូចជា វ៉ាក់សាំងការពារវីរុសនៃជំងឺរលាកថ្លើមប្រភេទបេ (Hepatitis B) នៃជំងឺមហារីកថ្លើម និងបង្ការមេរោគ HPV សម្រាប់ការពារជំងឺមហារីកមាត់ស្បូនជាដើម។ ចំពោះវិធីព្យាបាលវិញ គឺបណ្ដាលឲ្យមានផលវិបាកជាច្រើន រួមមាន ការឈឺចាប់ក្នុងខ្លួន អស់កម្លាំងខ្លាំងដោយសារវិធីព្យាបាលប្រើ គីមី (chemotherapy) ឬការប្រើវិទ្យុសកម្ម (radiation therapy) មានបញ្ហាផ្លូវដង្ហើម ចង់ក្អួត រាករូស ឬទល់លាមក ប្រកាច់ ងើបដើរពិបាក ខ្លះប៉ះពាល់ដល់ប្រព័ន្ធសរសៃប្រសាទនិងខួរក្បាល ដែលជាហេតុនាំឲ្យឈឺក្បាលខ្លាំង ជាដើម។ ក្រុមវេជ្ជបណ្ឌិតជំនាញបន្តថា ករណីខ្លះជំងឺមហារីក ទោះបីជាព្យាបាលបានជាហើយក្តី ក៏អាចកើតឡើងវិញដែរ ដោយសារមានកោសិកាមហារីកខ្លះឆ្លងទៅកន្លែងថ្មី។ អាស្រ័យហេតុនេះ ត្រូវទៅពិនិត្យសុខភាពឲ្យបានទៀងទាត់តាមកាលកំណត់របស់គ្រូពេទ្យជំនាញ៕	2020-10-09T00:00:00+07:00	rfa.org	https://www.rfa.org/khmer/program/health/cancer-10082020125708.html
7c74f1eb-8c53-4c3f-9eec-fadba72956d3	អភិបាលខេត្តកំពង់ឆ្នាំង និងកាកបាទក្រហមកម្ពុជាខេត្ត ចេញលិខិតថ្លែងអំណរគុណសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ចំពោះការឧបត្ថម្ភដល់យុវជនម្នាក់ ដែលមានជំងឺជើងធំ	លោក ឈួរ ច័ន្ទឌឿន អភិបាលខេត្តកំពង់ឆ្នាំង បានចេញលិខិតថ្លែងអំណរគុណ គោរពជូនសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ចំពោះការឧបត្ថម្ភគ្រឿងបរិភោគ សម្ភារ និងថវិកា១០លានរៀល ដល់យុវជនម្នាក់ ដែលមានជំងឺជើងធំ រស់នៅខេត្តកំពង់ឆ្នាំង។ សូមរំលឹកថា នៅថ្ងៃពុធ ទី៧ ខែតុលា ឆ្នាំ២០២០ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានចាត់ឲ្យលោកស្រី ម៉ែន នារីសោភ័គ អគ្គលេខាធិការរងទី១ ជួបសំណេះសំណាល សួរសុខទុក្ខ និងឧបត្ថម្ភគ្រឿងឧបភោគបរិភោគ សម្ភារប្រើប្រាស់ និងថវិកាចំនួន ១០លានរៀល ជូនយុវជនឈ្មោះ លី សុថេត អាយុ ២៧ឆ្នាំ ដែលមានជំងឺជើងឡើងធំខុសពីធម្មតា រស់នៅភូមិកោះធំ ឃុំព្រៃគ្រី ស្រុកជលគិរី ខេត្តកំពង់ឆ្នាំង។ ដោយសារស្ថានភាពកាន់តែធ្ងន់ធ្ងរ ពេលនេះ អ្នកជំងឺបានមកពិនិត្យសុខភាពនៅមន្ទីរពេទ្យកាល់ម៉ែត ហើយស្នាក់នៅបន្ទប់ជួលមួយ ក្នុងរាជធានីភ្នំពេញ ដើម្បីរង់ចាំលទ្ធផលនៃការពិភាក្សា និងការសម្រេចព្យាបាលពីសំណាក់ក្រុមគ្រូពេទ្យ។ ក្នុងឱកាសនោះ លោកស្រីអគ្គលេខាធិការរងទី១ បានពាំនាំប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ ក្តីអាណិតអាសូរ និងលើកទឹកចិត្តដល់យុវជន លី សុថេត ត្រូវមានស្មារតីរឹងមាំ ខិតខំថែទាំសុខភាពឱ្យបានល្អ រក្សាអនាម័យស្អាត និងអនុវត្តតាមការណែនាំរបស់គ្រូពេទ្យ និងសូមជូនពរឱ្យការព្យាបាលទទួលបានជោគជ័យ ជាសះស្បើយឡើងវិញ។ ជាមួយគ្នានេះ យុវជន លី សុថេត និងឪពុកបង្កើត ដែលបានអញ្ជើញមកទទួលអំណោយនេះ បានសម្តែងនូវការដឹងគុណយ៉ាងជ្រាលជ្រៅបំផុតចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជាមាតាមនុស្សធម៌ តែងតែមានការសន្តោសប្រណី និងគិតគូរពីទុក្ខលំបាករបស់ប្រជាពលរដ្ឋ ងាយរងគ្រោះទាំងអស់ គ្រប់ទីកន្លែង គ្រប់ពេលវេលាដោយគ្មានការរើសអើងអ្វីឡើយ ជាពិសេសការលើកទឹកចិត្តដ៏ធំធេង ដែលជាក្តីសង្ឃឹមមិនចេះរីងស្ងួតរបស់ប្រជាពលរដ្ឋគ្រប់រូប។ អំណោយដែលកាកបាទក្រហមកម្ពុជា បានផ្តល់ជូន រួមមាន៖ អង្ករ ៦០គីឡូក្រាម មី២កេស ត្រីខ ២០កំប៉ុង ឃីត(មុង ភួយ សារុង ក្រមា អាវយឺត) ១ឃីត រទេះរុញសម្រាប់ជនពិការ ១គ្រឿង និងថវិកា ១០លានរៀល៕	2020-10-08T21:58:00+07:00	freshnewsasia.com	https://m.freshnewsasia.com/index.php/en/localnews/172932-2020-10-08-07-58-49.html
358e64cc-78d8-4c95-9952-6618c65ad0ce	មហាសន្និបាត UN នឹងបើកកិច្ចប្រជុំពិសេសមួយ ដើម្បីប្រមូលផ្តុំកម្លាំងជាធ្លុងមួយ ក្នុងការកម្ចាត់ជំងឺកូវីដ-១៩ (Video inside)	ប្រធាននៃសម័យប្រជុំមហាសន្និបាតអង្គការសហប្រជាជាតិឆ្នាំទី ៧៥ (UNGA 75) លោក វ៉ុលកាន បូសកឺ (Volkan Bozkir) បាននិយាយនៅថ្ងៃពុធសប្ដាហ៍នេះថា គោលដៅនៃការបើកកិច្ចប្រជុំពិសេសនាពេលខាងមុខ ដែលស្តីពីជំងឺរាតត្បាតសកល COVID-19 គឺធ្វើឡើងក្នុងន័យជំរុញសកម្មភាពរបស់សហគមន៍អន្តរជាតិ ឱ្យមានការរួបរួមគ្នាកម្ចាត់ជំងឺនេះ។ នេះបើតាមការចេញផ្សាយដោយសារព័ត៌មានចិនស៊ីនហួរ នៅរសៀលថ្ងៃព្រហស្បតិ៍ ទី០៨ ខែតុលា ឆ្នាំ២០២០។ ប្រធាននៃសម័យប្រជុំ UNGA ឬ PGA បានគូសបញ្ជាក់នៅក្នុងពេលចរចាអន្តររដ្ឋាភិបាលជាក់ស្ដែង ស្ដីអំពីបែបបទសម្រាប់កិច្ចប្រជុំពិសេស របស់អង្គមហាសន្និបាតយ៉ាងដូច្នេះថា ។ អ្នកនាំពាក្យរបស់លោក Bozkir គឺលោក ប្រេនដិន វ៉ាម៉ា (Brenden Varma) បានគូសបញ្ជាក់បន្ថែមនៅក្នុងសន្និសីទសារព័ត៌មានប្រចាំថ្ងៃថា ។ គួរបញ្ជាក់ថា បើតាមប្រធាននៃសម័យប្រជុំ UNGA លោក Volkan Bozkir កិច្ចប្រជុំពិសេសនេះ បានផ្តល់នូវឱកាសជាប្រវត្តិសាស្ត្រមួយ ដែលត្រូវតែកោះប្រជុំឱ្យបានឆាប់តាមដែលអាចធ្វើទៅបាន។ រដ្ឋជាសមាជិក UN ទាំងអស់កំពុងតែធ្វើការចរចា លើសេចក្ដីព្រមព្រៀងបង្កើតដំណោះស្រាយ ដែលនឹងបញ្ជាក់ពីចំនុចទាំងនេះ និងកំណត់កាលបរិច្ឆេទចុងក្រោយ ហើយការចរចានឹងត្រូវធ្វើឡើងនៅថ្ងៃទី០៩ ដល់ទី១៥ ខែតុលាខាងមុខនេះ៕	2020-10-08T20:18:00+07:00	freshnewsasia.com	https://m.freshnewsasia.com/index.php/en/internationalnews/172922-2020-10-08-06-18-43.html
cc6bcde2-d933-4c30-ac30-681e10f44317	BREAKING: លោក ត្រាំ ចង់ឲ្យចិនសងការខូចខាតទាំងអស់ ពាក់ព័ន្ធកូវីដ-១៩ និងចាត់ទុកការឆ្លងជំងឺនេះ ជាពរប្រទានដោយព្រះជាម្ចាស់ (Video inside)	ប្រធានាធិបតីអាមេរិកលោក ដូណាល់ ត្រាំ បានសន្យាថា លោកនឹងទាមទារឱ្យចិនសងការខូចខាតទាំងឡាយ ដែលបានបង្កឡើងដោយជំងឺរាតត្បាតសកល COVID-19 ហើយក៏ចាត់ទុកផងដែរថា លោកបានឆ្លងជំងឺនេះគឺជាការប្រទានពរពីព្រះជាម្ចាស់។ នេះបើតាមដកស្រង់ចេញពីសារព័ត៌មាន South China Morning Post នៅព្រឹកថ្ងៃព្រហស្បតិ៍ ទី០៨ ខែតុលា ឆ្នាំ២០២០។ នៅក្នុងសារមួយបង្ហោះលើ Twitter កាលពីពេលថ្មីៗនេះ ក្រោយត្រូវបានអនុញ្ញាតឱ្យចាកចេញពីមន្ទីរពេទ្យ លោក ត្រាំ ក៏បានសង្កត់ធ្ងន់ដែរថា លោកចង់ឱ្យប្រជាជនអាមេរិកដែលឆ្លង COVID-19 ទទួលបានការព្យាបាល និងថ្នាំដូចរូបលោកដែរ។ លោក ត្រាំ បានគូសបញ្ជាក់យ៉ាងដូច្នេះថា ។ គួរជម្រាបថា នៅក្នុងវីដេអូខាងលើលោក ដូណាល់ ត្រាំ នៅតែបន្តប្រើពាក្យ «វីរុសចិន» វាយប្រហារលើចិន ខណៈពាក្យមួយនេះត្រូវបានក្រុមសិទ្ធិមនុស្ស និងសមាជិក សភាអាមេរិកមួយចំនួនចាត់ទុកថា ជាចូលរួមចំណែកនាំឱ្យការរើសអើងប្រឆាំងជនជាតិអាស៊ី មានការកើនឡើងនៅក្នុងសហរដ្ឋអាមេរិក។ ប៉ុន្តែស្ថានទូតចិនប្រចាំទីក្រុងវ៉ាស៊ីនតោន មិនទាន់ធ្វើការអត្ថាធិប្បាយអ្វីឡើយ៕	2020-10-08T17:23:00+07:00	freshnewsasia.com	https://m.freshnewsasia.com/index.php/en/internationalnews/172899-2020-10-08-03-23-34.html
a03c2dbb-5ecf-4b39-aa0f-5da523ffdf82	ដឹងថាខុសច្បាប់ហើយនៅតែទៅទៀត! សមត្ថកិច្ចថៃ បញ្ជូនពលករខ្មែរ៤នាក់ មកកម្ពុជាវិញពាក់ព័ន្ធករណីឆ្លងដែនខុសច្បាប់	ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នៅថ្ងៃទី៧ ខែតុលា ឆ្នាំ២០២០ បានទទួលពលករខ្មែរចំនួន ៤នាក់ ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ បើយោងតាមនគរបាលប៉ុស្តិ៍បានឲ្យដឹងថា ពលករខ្មែរទាំង ៤នាក់នេះ មាន ១-ឈ្មោះ បុិច ចិត្ត ភេទប្រុស អាយុ ២៩ឆ្នាំ ភូមិស្រែរៀង ឃុំស្វាយជ្រុំ ស្រុកមេសាង ខេត្តព្រៃវែង, ២-ឈ្មោះ មួង ចេក ភេទប្រុស អាយុ ២៣ឆ្នាំ ភូមិ៤ សង្កាត់ដងទង់ ក្រុងខេមរភូមិន្ទ ខេត្តកោះកុង, ៣-ឈ្មោះ តោ ទួន ភេទប្រុស អាយុ ២៩ឆ្នាំ ភូមិអូរតាទែក ឃុំតាតោក ស្រុកសំឡូត ខេត្តបាត់ដំបង, ៤-ឈ្មោះ សំ ភ័ត្ត្រា ភេទប្រុស អាយុ ២៧ឆ្នាំ ភូមិខ្សាច់ពយ ឃុំវត្តកោ ស្រុកបាត់ដំបង ខេត្តបាត់ដំបង និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន ០២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕	2020-10-08T08:54:06+07:00	kbnnews.com	https://kbn.news/archives/184663
64f3fbce-859a-4959-b566-8ad76421ea91	ថែមទៀតហើយ ! ព្រឹកនេះក្រសួងប្រកាសរកឃើញករណីឆ្លងកូវីដ-១៩ ចំនួន១នាក់	ក្រសួងសុខាភិបាលនៅព្រឹកថ្ងៃទី០៨ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញ ករណីវិជ្ជមានវីរុសកូវីដ១៩ថ្មី ម្នាក់ទៀត លើបុរសជនជាតិឥណ្ឌូណេស៊ី ខណៈករណីព្យាបាលជាសះស្បើយមិនមាននោះទេ។ សេចក្តីប្រកាសព័ត៌មានក្រសួងសុខាភិបាលបញ្ជាក់ទៀតថា បុរសជនជាតិឥណ្ឌូណេស៊ី អាយុ២៦ឆ្នាំ ដែលរកឃើញវិជ្ជមានកូវីដ១៩នេះ មានអាសយដ្ឋានស្នាក់ នៅសណ្ឋាគារមួយក្នុងក្រុងព្រះសីហនុ ខេត្តព្រះសីហនុ ជាអ្នកធ្វើដំណើរមកពីប្រទេសឥណ្ឌូណេស៊ី បានបន្តជើងហោះហើរនៅប្រទេស សាំងហ្គាពួ មកដល់កម្ពុជានៅថ្ងៃទី០៦ ខែតុលា ឆ្នាំ២០២០ មានលទ្ធផលធ្វើតេស្តវត្ថុសំណាករបស់គាត់ វិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ។ បច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។	2020-10-08T08:24:12+07:00	kbnnews.com	https://kbn.news/archives/184646
27028527-6484-408f-9f41-4ff72a3e236e	លោក Trump ប្រកាសថា ការឆ្លងជំងឺកូវីដ១៩ជា «ពរពីព្រះជាម្ចាស់»	នៅក្នុងវីដេអូមួយដែលបានចេញផ្សាយកាលពីថ្ងៃពុធម្សិលមិញ ប្រធានាធិបតីសហរដ្ឋអាមេរិកលោក Donald Trump បានហៅការឆ្លងជំងឺកូវីដ១៩ របស់លោកថាជា«ពរពីព្រះជាម្ចាស់»។ ឈរនៅខាងក្រៅអាគារនៅសេតវិមាន ដែលនៅពីខាងក្រោយលោកគេអាចមើលឃើញបង្អួចរបស់ការិយាល័យរបស់ប្រធានាធិបតី លោកប្រធានាធិបតីថ្លែងសរសើរពីការព្យាបាលដែលលោកទទួលបាន រួមមានថ្នាំជួយបង្កើតអង់ទីគ័រហៅថា Antibody Cocktail របស់ក្រុមហ៊ុន Regeneron ដែលស្ថិតក្នុងដំណាក់កាលពិសោធន៍នៅឡើយ និងថ្នាំជាច្រើនប្រភេទទៀត ក្នុងអំឡុងពេល ៧២ម៉ោង ដែលលោកត្រូវបានសម្រាកព្យាបាលនៅមន្ទីរពេទ្យ។ នៅក្នុងវីដេអូនោះ លោក Trump បាននិយាយថា៖ «ខ្ញុំមានអារម្មណ៍ល្អណាស់»បន្ទាប់មកនិយាយទៀតថា ការឆ្លងជំងឺកូវីដ១៩នេះ «ខ្ញុំគិតថា នេះជាការប្រទានពរពីព្រះជាម្ចាស់ ដែលខ្ញុំបានឆ្លងជំងឺនេះ»។ ប៉ុន្តែនៅក្នុងវីដេអូដដែលនេះ លោក Trump ក៏បានប្ដេជ្ញាថា៖ «ប្រទេសចិននឹងសងមកវិញ សម្រាប់ការចម្លងជំងឺនេះមកសហរដ្ឋអាមេរិក និងពិភពលោក»។ ការបេ្ដជ្ញាយ៉ាងដូច្នេះរបស់លោក Trump ធ្វើឡើងដោយហេតុថា ជំងឺកូវីដ១៩ មានប្រភពមកពីទីក្រុងវូហាន ប្រទេសចិន ។ តាមសាកលវិទ្យាល័យ Johns Hopkins របស់សហរដ្ឋអាមេរិក ប្រាប់ឲ្យដឹងថា «វីរុសកូរ៉ូណា បានសម្លាប់មនុស្សជាង២សែន ១ម៉ឺន ១ពាន់ នាក់ នៅក្នុងសហរដ្ឋអាមេរិកហើយបានចម្លងមនុស្សជាង៧លាន ៥សែន នាក់ នៅទូទាំងប្រទេស»៕	2020-10-08T07:00:00+07:00	khmer.voanews.com	https://khmer.voanews.com/a/trump-declares-catching-the-coronavirus-a-blessing-/5613633.html
61f67559-e27a-43d5-9e37-52ae06cb1418	ឯកអគ្គរដ្ឋទូតអាមេរិក ៖ មាតុភូមិនិវត្តន៍របស់ពលរដ្ឋខ្មែរ នៅសហរដ្ឋអមេរិក មកកាន់ កម្ពុជាវិញ ត្រូវបានផ្អាកមួយរយៈ ដោយសារស្ថានភាពនៃជំងឺកូវីដ១៩	ភ្នំពេញ៖ឯកឧត្តមឯកអគ្គរដ្ឋទូតសហរដ្ឋអាមេរិកប្រចាំបានជជែកពិភាក្សាផ្លាស់ប្ដូរយោបល់ជាមួយ សម្ដេចកឡាហោម ពាក់ព័ន្ធនឹងការងារជាច្រើន ក្នុងនោះការងារមាតុភូមិនិវត្តន៍របស់ពលរដ្ឋខ្មែរនៅសហរដ្ឋអមេរិកមកកាន់ កម្ពុជាវិញ ត្រូវបានផ្អាកមួយរយៈ ដោយសារស្ថានភាពនៃជំងឺកូវីដ១៩។ នៅរសៀល ថ្ងៃទី៧ ខែតុលា ឆ្នាំ២០២០នេះ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានអនុញ្ញាតជូនឯកឧត្តម W. Patrick Murphy ឯកអគ្គរដ្ឋទូតសហរដ្ឋអាមេរិកប្រចាំនៅកម្ពុជា ព្រមទាំងសហការី ចូលជួបពិភាក្សាការងារ នៅទីស្ដីការក្រសួងមហាផ្ទៃ។ ជាកិច្ចចាប់ផ្ដើមសម្ដេចក្រឡាហោម ស ខេង ឧបនាយករដ្ឋមន្ត្រី បានថ្លែងអំណរគុណឯកឧត្តមឯកអគ្គរដ្ឋទូតសហរដ្ឋអាមេរិកចំពោះកិច្ចខិតខំប្រឹងប្រែងក្នុងតួនាទីជាឯកអគ្គរដ្ឋទូតវិសាមញ្ញ និងពេញសមត្ថភាពរបស់សហរដ្ឋអាមេរិកប្រចាំនៅព្រះរាជាណាចក្រកម្ពុជា ឯកឧត្តមបានចូលរួមពូនជ្រុំធ្វើឱ្យទំនាក់ទំនងប្រទេសទាំងពីរកាន់តែមានភាពប្រសើរឡើង។ សម្ដេចក្រឡាហោម បានអរគុណចំពោះរដ្ឋាភិបាលសហរដ្ឋអាមេរិក ដែលបានផ្ដល់ជំនួយផ្សេងៗមកកាន់ព្រះរាជាណាចក្រកម្ពុជានៅក្នុងការទប់ស្កាត់ និងប្រយុទ្ធប្រឆាំងជំងឺកូវីដ១៩ ទោះបីជាសហរដ្ឋអាមេរិកកំពុងតែជួបនូវបញ្ហានេះដែរ។ សម្ដេចក៏បានសម្ដែងការអបអរសាទរចំពោះលទ្ធផលដ៏ល្អប្រសើរជាច្រើន និងសមិទ្ធផលជាច្រើនដែលកម្លាំងអនុវត្តច្បាប់នៃប្រទេសទាំងពីរខិតខំរួមគ្នាសម្រេចបាន។ ជាការឆ្លើយតប ឯកឧត្តម W. Patrick Murphy ឯកអគ្គរដ្ឋទូតសហរដ្ឋអាមេរិក បានឯកភាពចំពោះការលើកឡើងរបស់សម្ដេច ពាក់ព័ន្ធនឹងកិច្ចសហប្រតិបត្តិការលើការងារអនុវត្តច្បាប់។ ឯកឧត្តមបានជម្រាបជូនសម្ដេចថានៅក្នុងឆ្នាំនេះ ដែលជាខួប៧០ឆ្នាំនៃទំនាក់ទំនងការទូតកម្ពុជា និងអាមេរិក ការងារកិច្ចសហប្រតិបត្តិការអនុវត្តច្បាប់នេះ ក៏ជាប្រធានបទមួយដែលត្រូវបានដាក់បញ្ចូលសម្រាប់អបអរសាទរខួបនៃចំណងការទូតនេះដែរ។ ឯកឧត្តមឯកអគ្គរដ្ឋទូតក៏បានថ្លែងអំណរគុណប្រទេសកម្ពុជា សម្រាប់ការរួមចំណែកពង្រឹងនូវការអនុវត្តច្បាប់នៅកម្ពុជា ដែលមិនត្រឹមតែរួមចំណែករវាងព្រះរាជាណាចក្រកម្ពុជា និងសហរដ្ឋអាមេរិកប៉ុណ្ណោះទេ ក៏ប៉ុន្តែក៏ជាការរួមចំណែកថែរក្សាសន្តិសុខសាកលផងដែរ។ ឯកឧត្តមក៏បានណែនាំសមាសភាពក្រុមការងារទទួលបន្ទុកផ្នែកអនុវត្តច្បាប់ប្រចាំនៅស្ថានទូតសហរដ្ឋអាមេរិកនៅព្រះរាជាណាចក្រកម្ពុជា ជូនសម្ដេច ដោយបានបន្តថាក្រុមការងារឯកឧត្តម នឹងបន្តធ្វើកិច្ចសហការជាមួយសមភាគីកម្ពុជាទៅតាមជំនាញរៀងៗខ្លួន ក្នុងការជំរុញកិច្ចសហប្រតិបត្តិការលើការងារអនុវត្តច្បាប់ឱ្យកាន់តែជិតស្និតថែមទៀត។ នៅក្នុងជំនួបនោះដែរ ឯកឧត្តមក៏បានលើកឡើងនូវការងារធំៗមួយចំនួនដើម្បីជជែកពិភាក្សាផ្លាស់ប្ដូរយោបល់ជាមួយសម្ដេចក្រឡាហោម ទីមួយគឺពាក់ព័ន្ធនឹងការងារមាតុភូមិនិវត្តន៍របស់ពលរដ្ឋខ្មែរនៅសហរដ្ឋអាមេរិកមកកាន់ព្រះរាជាណាចក្រកម្ពុជា ដោយចំណុចនេះឯកឧត្តមបានជម្រាបជូនសម្ដេចថាឯកឧត្តមបានយល់ពីស្ថានភាពនៃជំងឺកូវីដ១៩ដែលធ្វើឱ្យការអនុវត្តការងារមាតុភូមិនិវត្តន៍ត្រូវបានផ្អាកមួយរយៈ ហើយឯកឧត្តមក៏បានស្នើភាគីព្រះរាជាណាចក្រកម្ពុជា និងសម្ដេចក្រឡាហោម ពិនិត្យលទ្ធភាពរិះរកវិធីសាស្ត្រក្នុងការបន្តជំរុញអនុវត្តការងារនេះឱ្យមានវឌ្ឍនភាពបន្តទៅមុខទៀតដែរ។ ពាក់ព័ន្ធនឹងបញ្ហានេះ សម្ដេចក្រឡាហោម ស ខេង បានជម្រាបជូនឯកឧត្តមវិញថា ជាគោលការណ៍ និងជាឆន្ទៈនយោបាយ គឺព្រះរាជាណាចក្រកម្ពុជាមិនមានអ្វីប្រែប្រួលនោះទេ គឺនៅតែបន្តអនុវត្តនូវអ្វីដែលរដ្ឋាភិបាលប្រទេសទាំងពីរបានឯកភាពព្រមព្រៀងគ្នានារយៈពេលកន្លងមក ដោយសម្ដេចបានអះអាងទៀតថា ទោះបីជាមានការខកខានដោយសារកូវីដ១៩ ប៉ុន្តែគោលការណ៍ និងឆន្ទៈនយោបាយមិនមានអ្វីប្រែប្រួលនោះទេ។ សម្ដេចក្រឡាហោម ក៏បានឯកភាពជាគោលការណ៍ផ្ដល់លទ្ធភាពដល់មន្ត្រីជំនាញនៃប្រទេសទាំងពីរក្នុងការជជែកដើម្បីពិនិត្យលទ្ធភាពរិះរកនូវវិធីសាស្ត្រសមស្រប និងមានប្រសិទ្ធភាពក្នុងការបន្តជំរុញការងារនេះជាបន្តទៀតដែរ។ ដោយឡែកកិច្ចការមួយទៀតដែលឯកឧត្តមឯកអគ្គរដ្ឋទូតអាមេរិកបានលើកឡើង គឺពាក់ព័ន្ធនឹងការងារប្រយុទ្ធប្រឆាំងអំពើជួញដូរមនុស្ស និងការគាំពារកុមារ ។ ឯកឧត្តមបានស្នើសុំក្រសួងមហាផ្ទៃ បន្តកិច្ចសហការការងារនេះឱ្យកាន់តែជិតស្និតបន្ថែមទៀត ជាពិសេសរវាងកម្លាំងអនុវត្តច្បាប់នៃប្រទេសទាំងពីរ ដើម្បីធ្វើឱ្យកាន់តែមានប្រសិទ្ធភាពលើការងារពាក់ព័ន្ធនឹងកិច្ចសហការស្រាវជ្រាវ ស៊ើបអង្កេត ព្រមទាំងការងារពាក់ព័ន្ធមួយចំនួនទៀត ដូចជាការងារចុះធ្វើអធិការកិច្ច ការត្រួតពិនិត្យគោលដៅនានា ដើម្បីជួយដល់ជនរងគ្រោះជាដើម។ ជាការឆ្លើយតបចំពោះបញ្ហានេះ សម្ដេចក្រឡាហោម ស ខេង បានសម្ដែងការគាំទ្រ និងរីករាយក្នុងការបន្តកិច្ចសហការជាមួយគ្នាឱ្យកាន់តែជិតស្និទ្ធ បន្ថែមទៀតដូចដែលបានធ្វើកន្លងមក។ សម្ដេចក៏បានជម្រាបជូនដែរថារាជរដ្ឋាភិបាលកម្ពុជាបានយកចិត្តទុកដាក់បញ្ហានេះ ដោយមានយន្តការមួយ គឺគណៈកម្មាធិការជាតិប្រយុទ្ធប្រឆាំងនឹងការជួញដូរមនុស្សដែលជាយន្តការជាតិមួយធ្វើកិច្ចការងារប្រឆាំការជួញដូរមនុស្ស។ សម្ដេចក៏សូមគាំទ្រឱ្យមានកិច្ចសហការរវាងកម្លាំងអនុវត្តច្បាប់នៃប្រទេសទាំងពីរ លើការងារប្រយុទ្ធប្រឆាំងអំ ពើជួញដូរមនុស្ស និងកិច្ចគាំពារដល់កុមារ ហើយមិនត្រឹមតែកិច្ចការទាំងពីនេះទេ សម្ដេចក៏បានសម្ដែងការលើកទឹកចិត្តឱ្យមានកិច្ចសហប្រតិបត្តិការលើការងារសំខាន់ៗមួយចំនួនទៀតពាក់ព័ន្ធនឹងការប្រយុទ្ធប្រឆាំងអំពើភេវរកម្ម និងបទល្មើសឆ្លងដែនផ្សេងៗទៀត។ ឆ្លៀតនៅក្នុងឱកាសនៃជំនួបនោះដែរ សម្ដេចក្រឡាហោមក៏បានថ្លែងអំណរគុណ ដែលតាមរយៈកិច្ចសម្របសម្រួលរបស់ស្ថានទូតសហរដ្ឋអាមេរិកប្រចាំនៅព្រះរាជាណាកម្ពុជា ក្រុមការងាររៀបចំសេចក្ដីព្រាងច្បាប់ប្រឆាំងបទល្មើសបច្ចេកវិទ្យារបស់ក្រសួងមហាផ្ទៃក៏បានជួបពិភាក្សាតាមប្រព័ន្ធវីដេអូ និងបានទទួលនូវការចូលរួមផ្នែកបច្ចេកទេសពីអ្នកជំនាញច្បាប់នៃក្រសួងយុត្តិធម៌សហរដ្ឋអាមេរិក និងទទួលបានធាតុចូលសំខាន់ៗពីតំណាងក្រុមហ៊ុនបច្ចេកវិទ្យាធំៗរបស់សហរដ្ឋអាមេរិក។ សម្ដេចក៏សូមយកឱកាសនេះស្នើដល់ឯកឧត្តមឯកអគ្គរដ្ឋទូតបន្តជួយគាំទ្របច្ចេកទេសដល់កិច្ចការនេះបន្តទៀត។ ពាក់ព័ន្ធនឹងការងារនេះដែរ ឯកឧត្តមឯកអគ្គរដ្ឋទូតក៏បានសម្ដែងកោតសរសើរ និងអបអរសាទរចំពោះលទ្ធផលនៃជំនួបពិភាក្សាការងាររវាងភាគីព្រះរាជាណាចក្រកម្ពុជា គឺក្រុមការងាររៀបចំសេចក្ដីព្រាងច្បាប់ជាមួយនឹងអ្នកជំនាញសហរដ្ឋអាមេរិក រួមទាំងក្រុមហ៊ុនបច្ចេកវិទ្យាធំៗរបស់អាមេរិក។ ឯកឧត្តមបានបង្ហាញការលើកទឹកចិត្ត នឹងគាំទ្រកិច្ចការងារនេះទៀត។ នៅក្នុងឱកាសនោះដែរ ឯកឧត្តមឯកអគ្គរដ្ឋទូតសហរដ្ឋអាមេរិកក៏បានសម្ដែងនូវបំណងលើការងារកិច្ចសហប្រតិបត្តិការពាក់ព័ន្ធមួយចំនួនទៀតដែលស្ថិតនៅក្នុងក្របខ័ណ្ឌនៃការងារអនុវត្តច្បាប់ ហើយសម្ដេចក្រឡាហោម ក៏បានថ្លែងអំណរគុណចំពោះគោលបំណងដ៏ល្អនេះ និងបានជម្រាបជូនវិញថាភាគីព្រះរាជាណាចក្រកម្ពុជា ជាពិសេសក្រសួងមហាផ្ទៃ នឹងបន្តខិតខំអនុវត្តនូវអ្វីដែលភាគីទាំងពីរបានព្រមព្រៀងគ្នាកន្លងមកនៅក្នុងកិច្ចសហប្រតិបត្តិការទ្វេភាគីជាមួយសហរដ្ឋអាមេរិក៕	2020-10-08T05:46:13+07:00	cen.com.kh	https://cen.com.kh/archives/252173.html
470905bb-ab37-4d0a-915c-9ae1aff66a86	ទេសរដ្ឋមន្ដ្រី ឱម យ៉ិនទៀង ជួបពិភាក្សាជាមួយក្រសួងសុខាភិបាល ដើម្បីដាក់ចេញវិធានការពារជំងឺកូវីដ-១៩ អំឡុងពេលរៀបចំការបោះឆ្នោតជ្រើសរើសប្រធានគណៈមេធាវី អាណត្ដិទី១៣	លោកទេសរដ្ឋមន្ដ្រី ឱម យ៉ិនទៀង ប្រធានអង្គភាពប្រឆាំងអំពើពុករលួយ ដែលនឹងដឹកនាំរៀបចំការបោះឆ្នោតជ្រើសរើសប្រធានគណៈមេធាវី អាណត្ដិទី១៣ សម្រាប់ឆ្នាំ២០២០ ដល់ ឆ្នាំ២០២២ ខាងមុខនេះ បានដឹកនាំក្រុមការងារ មកពិភាក្សាជាមួយតំណាងក្រសួងសុខាភិបាល ដែលដឹកនាំដោយលោកស្រីវេជ្ជបណ្ឌិត យក់ សម្បត្ដិ រដ្ឋលេខាធិការក្រសួងសុខាភិបាល ដើម្បីដាក់ចេញនូវវិធានការពារជំងឺកូវីដ១៩។ កិច្ចពិភាក្សាការងារនេះ បានប្រព្រឹត្ដទៅនៅរសៀលថ្ងៃទី០៧ ខែតុលា ឆ្នាំ២០២០នេះ នាទីស្ដីការក្រសួងសុខាភិបាល ដែលមានអញ្ជើញចូលរួមដោយលោកមេធាវី លី ច័ន្ទតុលា បេក្ខភាព ប្រធានគណៈមេធាវីអាណត្តិទី១៣ លេខរៀងទី១ និងគណៈប្រតិភូមួយចំនួនទៀត។ ក្នុងជំនួបនោះ លោកទេសរដ្ឋមន្ដ្រី ឱម យ៉ិនទៀង បានថ្លែងឱ្យដឹងថា ការបោះឆ្នោតជ្រើសរើសប្រធានគណៈមេធាវីអាណត្ដិទី១៣ សម្រាប់ឆ្នាំ២០២០ ដល់ ឆ្នាំ២០២២ ដែលនឹងប្រព្រឹត្ដនៅថ្ងៃទី១៦ ខែតុលា ឆ្នាំ២០២០ នាសណ្ឋាគារសុខា មានអ្នកចូលរួមសរុបចំនួន ១,៨០០នាក់។ ដោយចំនួននៃការចូលរួមនេះច្រើន លោកបានពិភាក្សាជាមួយក្រសួងសុខាភិបាល ដើម្បីដាក់ចេញនូវវិធានការពារសុវត្ថិភាពផ្នែកសុខភាព ពីការចម្លងជំងឺកូវីដ១៩។ ជាការឆ្លើយតប លោកស្រីវេជ្ជបណ្ឌិត យក់ សម្បត្ដិ រដ្ឋលេខាធិការក្រសួងសុខាភិបាល តំណាងរដ្ឋមន្ដ្រីក្រសួងសុខាភិបាល បានដាក់ចេញនូវវិធានការពារចម្បងមួយចំនួន ដោយផ្អែកលើស្ដង់ដារ និងភាពម៉ត់ចត់ ដើម្បីធានាបាននូវសុវត្ថិភាពផ្នែកសុខភាព ដល់សមាជិក សមាជិកា ចៀសផុតពីការចម្លងជំងឺកូវីដ១៩នេះ។ លោកស្រីបានថ្លែងបន្ដថា «យើងនឹងទៅបាញ់ថ្នាំសម្លាប់មេរោគមុនកម្មវិធីនេះចាប់ផ្ដើម ហើយនឹងរៀបចំក្រុមគ្រូពេទ្យចំនួន២ក្រុម, ដាក់ម៉ាស៊ីនវាស់កំដៅតាមច្រកចេញចូល និងត្រៀមក្រុមគ្រូពេទ្យជាមួយនឹងរថយន្ដសង្គ្រោះបន្ទាន់ផងដែរ ដើម្បីជាសុវត្ថិភាពផ្នែកសុខភាព»។ លើសពីនោះ លោកស្រីបានអំពាវនាវដល់គណៈប្រតិភូអ្នកដឹកនាំការបោះឆ្នោតនេះ ជួយផ្សព្វផ្សាយឱ្យសមាជិក សមាជិកាទាំងអស់ អនុវត្ដឱ្យបានខ្ជាប់ខ្ជួននូវវិធានការពារពីជំងឺកូវីដ ឬជំងឺឆ្លងផ្សេងៗរបស់ក្រសួងសុខាភិបាល ក្រៅពីអ្វីដែលក្រសួងបានរៀបចំជូនទាំងមុនថ្ងៃ និងក្នុងថ្ងៃរៀបចំកម្មវិធីបោះឆ្នោតជ្រើសតាំងប្រធានគណៈមេធាវីអាណត្ដិថ្មី។ លោកស្រីរដ្ឋលេខាធិការ បានថ្លែងបន្ដថា «យើងមិនអាចមើលដឹងទេថា នរណាកើតមេរោគអ្វី ជាពិសេសជំងឺឆ្លងដ៏កាចសាហាវ កូវីដ១៩នេះ ដែលតម្រូវឱ្យយើងត្រូវតែរក្សាគម្លាតបុគ្គល ពាក់ម៉ាស សម្អាតដៃ និងខ្លួនប្រាណឱ្យបានស្អាតជានិច្ច។ ប្រសិនបើយើងធ្វេសប្រហែស ហើយក្នុងចំណោមនោះ មាននរណាម្នាក់ផ្ទុកជំងឺនេះ នោះនឹងឆ្លងរាលដាលយ៉ាងឆាប់រហ័ស ហើយឈានដល់សហគមន៍ផងដែរ»។ ជាមួយគ្នានោះ លោកស្រី យក់ សម្បត្ដិ បានបញ្ជាក់ថា ប្រសិនបើមានសមាជិកណាមួយ មានអាការៈមិនស្រួលខ្លួន សូមផ្ដល់ព័ត៌មានជូនមន្ដ្រីសុខភិបាល ដែលប្រចាំការនៅទីនោះ៕	2020-10-08T03:20:00+07:00	freshnewsasia.com	https://m.freshnewsasia.com/index.php/en/localnews/172876-2020-10-07-13-20-16.html
9f4977fa-c49e-4033-8a89-60b1111dd3aa	សម្តេចកិត្តិព្រឹទ្ធបណ្ឌិត ឧបត្ថម្ភគ្រឿងបរិភោគ សម្ភារ និងថវិកា ១០លានរៀល ដល់យុវជនម្នាក់ដែលមានជំងឺជេីងធំ រស់នៅខេត្តកំពង់ឆ្នាំង (Video inside)	បន្ទាប់ពីបានឃើញព័ត៌មានភ្លាមៗ និងក្តីអាណិតអាសូរជាពន់ពេកនោះ នៅថ្ងៃពុធ ទី៧ ខែតុលា ឆ្នាំ២០២០នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឱ្យលោកស្រី ម៉ែន នារីសោភ័គ អគ្គលេខាធិការរងទី១ ជួបសំណេះសំណាល សួរសុខទុក្ខ និងឧបត្ថម្ភគ្រឿងឧបភោគបរិភោគ សម្ភារប្រើប្រាស់ និងថវិកាចំនួន ១០លានរៀល ជូនយុវជនឈ្មោះ លី សុថេត អាយុ ២៧ឆ្នាំ ដែលមានជំងឺជើងឡើងធំខុសពីធម្មតា រស់នៅភូមិកោះធំ ឃុំព្រៃគ្រី ស្រុកជលគិរី ខេត្តកំពង់ឆ្នាំង។ ដោយសារស្ថានភាពកាន់តែធ្ងន់ធ្ងរ ពេលនេះអ្នកជំងឺបានមកពិនិត្យសុខភាពនៅមន្ទីរពេទ្យកាល់ម៉ែត ហើយស្នាក់នៅបន្ទប់ជួលមួយក្នុងរាជធានីភ្នំពេញ ដើម្បីរង់ចាំលទ្ធផលនៃការពិភាក្សានិងការសម្រេចព្យាបាលពីសំណាក់ក្រុមគ្រូពេទ្យ។ ក្នុងឱកាសនោះ លោកស្រីអគ្គលេខាធិការរងទី១ បានពាំនាំប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ ក្តីអាណិតអាសូរ និងលើកទឹកចិត្តដល់យុវជន លី សុថេត ត្រូវមានស្មារតីរឹងមាំ ខិតខំថែទាំសុខភាពឱ្យបានល្អ រក្សាអនាម័យស្អាត និងអនុវត្តតាមការណែនាំរបស់គ្រូពេទ្យ និងសូមជូនពរឱ្យការព្យាបាលទទួលបានជោគជ័យ ជាសះស្បើយឡើងវិញ។ ជាមួយគ្នានេះ យុវជន លី សុថេត និងឪពុកបង្កើត ដែលបានអញ្ជើញមកទទួលអំណោយនេះ បានសម្តែងនូវការដឹងគុណយ៉ាងជ្រាលជ្រៅបំផុតចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជាមាតាមនុស្សធម៌ តែងតែមានការសន្តោសប្រណី និងគិតគូរពីទុក្ខលំបាករបស់ប្រជាពលរដ្ឋងាយរងគ្រោះទាំងអស់គ្រប់ទីកន្លែង គ្រប់ពេលវេលាដោយគ្មានការរើសអើងអ្វីឡើយ ជាពិសេសការលើកទឹកចិត្តដ៏ធំធេង ដែលជាក្តីសង្ឃឹមមិនចេះរីងស្ងួតរបស់ប្រជាពលរដ្ឋគ្រប់រូប។ សូមបញ្ជាក់ថា អំណោយដែលកាកបាទក្រហមកម្ពុជាបានផ្តល់ជូន រួមមាន៖ អង្ករ ៦០គីឡូក្រាម មី២កេស ត្រីខ ២០កំប៉ុង ឃីត(មុង ភួយ សារុង ក្រមា អាវយឺត) ១ឃីត រទេះរុញសម្រាប់ជនពិការ ១គ្រឿង និងថវិកា ១០លានរៀល៕	2020-10-08T00:18:00+07:00	freshnewsasia.com	https://m.freshnewsasia.com/index.php/en/localnews/172862-2020-10-07-10-18-33.html
88e0ae07-093e-41be-aeea-4c85717e1bd9	រដ្ឋមន្ត្រីសុខាភិបាល ទទួលផ្ទាំងក្តារព័ត៌មានស្តីពីវិធានការបង្ការជំងឺកូវីដ ដែលភ្ជាប់ជាមួយឧបករណ៍វាស់កំដៅ និងអាល់កុលលាងដៃដោយស្វ័យប្រវត្តិ ១០០ឈុត ពី NagaCorp	រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង បានទទួលជំនួយជាផ្ទាំងក្តារព័ត៌មានស្តីពីវិធានការបង្ការការចម្លងជំងឺកូវីដ-១៩ ដែលមានភ្ជាប់ជាមួយឧបករណ៍វាស់កំដៅ និងអាល់កុលលាងដៃដោយស្វ័យប្រវត្តិ ចំនួន ១០០ឈុត ពី ក្រុមហ៊ុន NagaCorp។ ពិធីប្រគល់-ទទួលនេះ បានធ្វើឡើងនៅរសៀលថ្ងៃទី០៧ ខែតុលា ឆ្នាំ២០២០នេះ នាទីស្តីការក្រសួងសុខាភិបាល ដែលមានការអញ្ជើញចូលរួមដោយលោក Pern CHEN និងលោក Cherchi_CHEN តំណាងរបស់ក្រុមហ៊ុន NagaCorp ផងដែរ។ ផ្ទាំងក្តារព័ត៌មានស្តីពីវិធានការបង្ការការចម្លងជំងឺកូវីដ-១៩ ដែលមានភ្ជាប់ជាមួយឧបករណ៍វាស់កំដៅ និងអាល់កុលលាងដៃដោយស្វ័យប្រវត្តិ ចំនួន ១០០ឈុត ពី ក្រុមហ៊ុន NagaCorp នេះបានជូនរាជរដ្ឋាភិបាលកម្ពុជា ដើម្បីប្រើប្រាស់ក្នុងការពារ ទប់ស្កាត់ និងឆ្លើយតបការរាតត្បាតជំងឺកូវីដ-១៩។ ក្នុងឱកាសនោះ រដ្ឋមន្ត្រីសុខាភិបាល ក៏បានសម្តែងអំណរគុណយ៉ាងជ្រាលជ្រៅ ជូនចំពោះក្រុមហ៊ុន NagaCorp ដែលបានផ្តល់ជំនួយលើកទីបួន ដល់ក្រសួងសុខាភិបាល។ នេះសបញ្ជាក់ពីវប្បធម៌នៃការចែករំលែក និងការចូលរួមរបស់ វិស័យឯកជនជាមួយរាជរដ្ឋាភិបាលកម្ពុជា ជាពិសេសក្នុងកាលៈទេសៈបច្ចុប្បន្ន ដែលយើងបាននិងកំពុងខិតខំ ប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាតត្បាតនៃកូវីដ-១៩ ឱ្យបានកាន់តែ ឆាប់រហ័ស៕	2020-10-07T22:47:00+07:00	freshnewsasia.com	https://m.freshnewsasia.com/index.php/en/localnews/172845-2020-10-07-08-47-46.html
ff97273f-f6b9-480f-b93b-337c3a5e8865	សម្តេចតេជោ ហ៊ុន សែន ស្នើរដ្ឋមន្ត្រីក្រសួងសុខាភិបាល ពិចារណាដាក់ចេញវិធានការលើការប្រណាំងទូកនៅតាមភូមិ និងខេត្តនានា ដើម្បីការពារជំងឺកូវីដ (Video inside)	ប្រមុខនៃរាជរដ្ឋាភិបាលកម្ពុជា សម្តេចតេជោ ហ៊ុន សែន បានស្នើលោក ម៉ម ប៊ុនហេង រដ្ឋមន្ត្រីក្រសួងសុខាភិបាល ឱ្យពិចារណាដាក់ចេញនូវវិធានការលើការប្រណាំងទូកនៅតាមភូមិ និងខេត្តនានា ដើម្បីបង្ការ ការពារ និងការចម្លងជំងឺកូវីដ-១៩ នៅតាមមូលដ្ឋាន នាឱកាសជួបជុំក្នុងពិធីបុណ្យអ៊ុទូក បណ្តែតប្រទីប អកអំបុក និងសំពះខែ។ ការស្នើបែបនេះ របស់ប្រមុខនៃរាជរដ្ឋាភិបាលកម្ពុជា បានធ្វើឡើងនៅព្រឹកថ្ងៃពុធ ទី០៧ ខែតុលា ឆ្នាំ២០២០នេះ ក្នុងឱកាសដែលសម្តេចបានអញ្ជើញសម្ពោធមជ្ឈមណ្ឌលកម្សាន្តខ្នាតយក្សនៅកម្ពុជា «ព្រីនស៍ ម៉ាណ័រ» ស្ថិតនៅតាមបណ្តោយផ្លូវជាតិលេខ១ គីឡូម៉ែត្រលេខ២៤ ភូមិដីឥដ្ឋកោះផុស២ ឃុំដីឥដ្ឋ ស្រុកកៀនស្វាយ ខេត្តកណ្តាល។ ប្រមុខនៃរាជរដ្ឋាភិបាល បានចាត់ទុកជំងឺកូវីដ-១៩ ជាអ្នកបំផ្លាញនូវភាពស្និតស្នាល ដែលពីមុខមនុស្សធ្លាប់អង្គុយកៀកគ្នា និងនិយាយរកគ្នាដោយមិនពាក់ម៉ាស ហើយជំងឺនេះ បានបំផ្លាញមិនឱ្យមនុស្សអាចចាប់ដៃ ដែលពីមុនសម្តេចធ្លាប់ចាប់ដៃប្រជាពលរដ្ឋ ឬឱបប្រជាពលរដ្ឋ ហើយប្រជាពលរដ្ឋឱបសម្តេច ដើម្បីបង្ហាញពីស្និតស្នាល និងក្តីស្រឡាញ់ តែត្រូវប្តូរមកលើកដៃសំពះពីចម្ងាយជាដើម។ សម្តេចតេជោថា ស្ថានភាពរបស់ពិភពលោកបានប្រែប្រួលដោយសារតែជំងឺកូវីដ-១៩ មិនមែនមានតែប្រទេសកម្ពុជាតែមួយនោះទេ។ សម្តេចតេជោ ហ៊ុន សែន បានស្នើយ៉ាងដូច្នេះថា៖ ។ ។ ទន្ទឹមនឹងនេះដែរ សម្តេចតេជោ ហ៊ុន សែន ក៏បានគូសបញ្ជាក់ថា មកដល់ពេលបច្ចុប្បន្ននេះ ពិភពលោកមិនទាន់មានភាពច្បាស់លាស់នៅឡើយទេថានឹងមានរឿងអ្វីកើតឡើងបន្តនៅក្នុងដំណាក់រាតត្បាតជំងឺកូវីដ-១៩នេះ មកដល់ពេលនេះមិនទាន់ដឹងថាប្រភពជំងឺកូវីដ-១៩ នេះ កើតមកពីអ្វីមួយច្បាស់ផង។ ខណៈបណ្តាប្រទេសទូទាំងពិភពលោកខិតខំប្រឹងរកវ៉ាកសាំង សម្រាប់ព្យាបាលជំងឺនេះ ហើយអង្គការសុខាភាពពិភពលោក ក៏មិនទាន់អះអាងថាអាមួយដែលប្រទេសជឿនលឿនកំពុងតែធ្វើតេស្តលើជំងឺនេះមានប្រសិទ្ធភាពនៅឡើយ។ ប្រមុខនៃរាជរដ្ឋាភិបាលកម្ពុជា បានឱ្យដឹងថា ស្ថានភាពជំងឺកូវីដ-១៩ នៅក្នុងប្រទេសកម្ពុជា មិនទាន់មានការឆ្លងចូលក្នុងសហគមន៍នៅឡើយទេ ហើយអ្នកជំងឺដែលរកឃើញ គឺជាករណីនាំចូលទាំងអស់ ក៏ប៉ុន្តែ បើទោះបីជាប្រទេសកម្ពុជា មិនទាន់មានការឆ្លងចូលសហគមន៍ តែមិនត្រូវប្រម៉ាតចំពោះស្ថានភាពនៃជំងឺនេះនោះទេ ដូច្នេះ សូមស្នើឱ្យប្រជាពលរដ្ឋខិតខំបន្តការពារ និងត្រូវប្រកាន់ខ្ជាប់នូវវិធានការការពារជំងឺកូវីដ-១៩ តាមវិធានការណែនាំរបស់ក្រសួងសុខាភិបាល និងការណែនាំរបស់រាជរដ្ឋាភិបាលកម្ពុជា ជាពិសេសត្រូវពាក់ម៉ាស លាងដៃជាមួយអាល់កុល ឬជែលលាងដៃ ការធ្វើអនាម័យ ការរក្សាគម្លាត និងប្រើប្រាស់ការមិនទុកចិត្តគ្នាថា អ្នកណាមានជំងឺកូវីដ-១៩ ឬអ្នកនោះមិនមានជំងឺកូវីដ-១៩ ជាដើម។ សម្តេចតេជោ ហ៊ុន សែន ក៏បានបន្ថែមថា ជំងឺកូវីដ-១៩ វាមិនភ្លេចយើងនោះទេ ហើយក៏មិនដឹងថាជំងឺនេះវាសំងំនៅទីណានោះដែរ សូម្បីតែសេតវិមានប្រធានាធិបតីអាមេរិក ក៏បានជំងឺសំងំ និងបានឆ្លងប្រធានាធិបតី ដូណា ត្រាំ និងភរិយារបស់ប្រធានាធិបតីបានដែរ។ សម្តេចក៏សូមជូនពរដល់ប្រធានាធិបតីអាមេរិក និងភរិយា ឱ្យឆាប់ជាសះស្បើយពីជំងឺកូវីដ-១៩នេះផងដែរ។ នាយករដ្ឋមន្ត្រីនៃកម្ពុជា ក៏បានអំពាវនាវដល់ប្រជាពលរដ្ឋឱ្យចូលរួមទប់ស្កាត់ ការពារ និងបង្ការជំងឺកូវីដ-១៩ ទាំងអស់គ្នា ព្រោះសូម្បីតែគ្រូពេទ្យក៏មិនដឹងថាជំងឺកូវីដ -១៩នេះ សំងំលាក់ខ្លួននៅទីណានោះដែល រហូតមានក្រុមគ្រូពេទ្យនៅតាមបណ្តាប្រទេសមួយចំនួន នៅលើពិភពលោកបានឆ្លងជំងឺនេះ រហូតបាត់បង់ជីវិតជាដើម។ សម្តេចបានចាត់ទុកជំងឺកូវីដ-១៩ គឺជាជំងឺដ៏កាចសាហាវ ព្រៃផ្សៃ តម្រូវឱ្យមានការប្រុងប្រយ័ត្នខ្ពស់ ដោយឡែកប្រសិននៅមជ្ឈមណ្ឌលកម្សាន្តខ្នាតយក្សនៅកម្ពុជា «ព្រីនស៍ ម៉ាណ័រ» ត្រូវអនុវត្តឱ្យបានតាមការណែនាំរបស់ក្រសួងសុខាភិបាល ដើម្បីការពារជំងឺកូវីដ-១៩ នៅក្នុងមជ្ឈមណ្ឌលនេះ៕	2020-10-07T22:01:00+07:00	freshnewsasia.com	https://m.freshnewsasia.com/index.php/en/localnews/172833-2020-10-07-08-01-22.html
5b1d6901-b184-4135-8eb9-1c80c7030e1f	លោក សុខ ពុទ្ធិវុធ នាំយកសម្ភារការពារជំងឺកូវីដ១៩ ផ្ដល់ជូនសាលាមធ្យមសិក្សាទូទាំងស្រុកទ្រាំង	លោក សុខ ពុទ្ធិវុធ រដ្ឋលេខាធិការក្រសួងប្រៃណីយ៍ និងទូរគមានគមន៍ និងជាប្រធានសហភាពសហព័ន្ធយុវជនកម្ពុជាខេត្តតាកែវ នៅព្រឹកថ្ងៃទី៧ ខែតុលា ឆ្នាំ២០២០នេះ បាននាំយកសម្ភារប្រើប្រាស់ការពារជំងឺកូវីដ១៩ ចែកជូនដល់សាលាមធ្យមសិក្សាទូទាំងស្រុកទ្រាំង ព្រមទាំងបានចែកអំណោយដល់មណ្ឌលកុមារកំព្រានៅក្នុងស្រុកទ្រាំងថែមទៀតផង។ ថ្លែងនៅក្នុងពិធីនោះលោក សុខ ពុទ្ធិវុធ បានណែនាំដល់ប្អូនៗសិស្សានុសិស្សទាំងអស់ ត្រូវយកចិត្តទុកដាក់ពីបញ្ហាអនាម័យឲ្យបានល្អប្រសើរ នៅពេលដែលសាលារៀនមួយចំនួន ត្រូវបានក្រសួងអប់រំ យុវជន និងកីឡា បានអនុញ្ញាតឲ្យបើកបង្រៀនឡើងវិញ ព្រោះការចេះរក្សាអនាម័យល្អនាំឲ្យ យើងអាចទប់ស្កាត់ការរីករាលដាលជំងឺកូវីដ១៩ នៅក្នុងសហគមន៍របស់យើង ជាពិសេស លោកគ្រូ អ្នកគ្រូ ក៏ត្រូវធ្វើការដាស់តឿនអប់រំដល់ប្អូនៗ សិស្សានុសិស្សពីវិធីការពារទប់ស្កាត់ជំងឺកូវីដ១៩ ស្របទៅតាមការណែនាំរបស់ក្រសួងសុខាភិបាលផងដែរ។ នៅក្នុងឱកាសនោះលោក សុខ ពុទ្ធិវុធ បានលើកទឹកចិត្តដល់ប្អូនៗសិស្សានុសិស្សទាំងអស់ ឲ្យខិតខំប្រឹងប្រែងសិក្សារៀនសូត្រ បើទោះបីជាកន្លងមកសាលា បានផ្អាកការបង្រៀនដោយសារតែ ការរីករាលដាលជំងឺកូវីដ១៩ យ៉ាងណាក៏ដោយ ក៏ប្អូនៗត្រូវប្រឹងប្រែងរៀនសូត្រដើម្បីក្លាយជាធនធានមនុស្សរបស់ប្រទេសជាតិយើង ហើយសហភាពសហព័ន្ធយុវជនកម្ពុជាខេត្តតាកែវ និងរិះរកវិធីគ្រប់បែបយ៉ាងក្នុងការជួយបណ្ដុះបណ្ដាលចំណេះដឹងបន្ថែមដល់ប្អូនៗ ជាពិសេសប្អូនៗ ដែលត្រូវប្រឡងបាក់ឌុបក្នុងឆ្នាំនេះ ដើម្បីធ្វើយ៉ាងណាឲ្យការប្រឡងទទួលបានលទ្ធផលល្អប្រសើរ។ គួបញ្ជាក់ថា សម្ភារប្រើប្រាស់ការពារជំងឺកូវីដ១៩ដែរ លោក សុខ ពុទ្ធិវុធ យកមកចែកជូនដល់សាលាមធ្យមសិក្សាទូទាំងស្រុកទ្រាំង និងមណ្ឌលកុមារកំព្រាស្រុកទ្រាំងរួមមាន ម៉ាស់ ៣៩ប្រអប់ ជែល ១៦៤ដប សាប៊ូ៧២០ដុំ និងអាកុល១៥កាន និងថវិការ១លាន៤សែនរៀលជូនដល់មណ្ឌលកុមារកំព្រាស្មោង៕	2020-10-07T22:00:00+07:00	freshnewsasia.com	https://m.freshnewsasia.com/index.php/en/localnews/172832-2020-10-07-08-00-32.html
78e861f5-bc98-4b51-81ec-f0de6cc6dafe	BREAKING: ក្តីបារម្ភកើនឡើងអំពីការផ្ទុះកូវីដ-១៩ ក្នុងមន្ទីរបញ្ចកោណអាមេរិក បន្ទាប់ពីមន្ត្រីម្នាក់ឆ្លងជំងឺនេះ និងមេទ័ពកំពូលធ្វើចត្តាឡីស័កខ្លួនឯង (Video inside)	នាយសេនាធិការចម្រុះកងទ័ពអាមេរិក លោកនាយឧត្ដមសេនីយ៍ ម៉ាក មីល្លី (Mark Milley) ត្រូវបានគេរាយការណ៍ថា បានចាប់ផ្ដើមធ្វើចត្តាឡីស័កខ្លួនឯង បន្ទាប់ពីបានប៉ះពាល់មនុស្សម្នាក់ ដែលបានធ្វើតេស្ដវិជ្ជមាន COVID-19 ខណៈមានការព្រួយបារម្ភកាន់តែខ្លាំងថា ជំងឺនេះអាចនឹងរាតត្បាត ក្នុងមន្ទីរបញ្ចកោណ ដែលជាបេះដូងនៃវិស័យការពារជាតិអាមេរិក។ នេះបើតាមការចេញផ្សាយ ដោយសារព័ត៌មាន CGTN នៅរសៀលថ្ងៃពុធ ទី០៧ ខែតុលា ឆ្នាំ២០២០។ បើតាមអ្នកនាំពាក្យមន្ទីរបញ្ចកោណ លោក Milley បានធ្វើចត្តាឡីស័កខ្លួនឯងនៅឯផ្ទះ នៅថ្ងៃអង្គារសប្ដាហ៍នេះ (ម៉ោងនៅវ៉ាស៊ីនតោន) ក្រោយកងកម្លាំងឆ្មាំជាតិអាមេរិកបានប្រកាសថា មេបញ្ជាការរងរបស់ខ្លួនគឺលោក ឆាល រ៉េយ (Charles Ray) ត្រូវបានធ្វើតេស្ដវិជ្ជមាន COVID-19 ។ លោក Charles Ray បានចូលរួមក្នុងកិច្ចប្រជុំជាច្រើន ជាមួយមន្ត្រីយោធាជាន់ខ្ពស់អាមេរិក ក្នុងនោះរួមមានទាំងលោក Mark Milley ផងដែរ នៅឯមន្ទីរបញ្ចកោណកាលពីសប្ដាហ៍មុន។ គួរជម្រាបថា ក្រៅពីលោក Mark Milley, លោក ចន ហាយធិន (John Hyten) ជានាយសេនាធិការរងចម្រុះកងទ័ពអាមេរិក រួមទាំងមន្ត្រីជាច្រើននាក់ទៀតមកពីអគ្គសេនាធិការរងចម្រុះ កងទ័ពអាមេរិក ក៏បានធ្វើចត្តាឡីស័កផងដែរ ខណៈកំពុងមានការព្រួយបារម្ភពីការឆ្លងជាចង្កោម នៅក្នុងមន្ទីរបញ្ចកោណ និងសេតវិមាន ចាប់តាំងពីលោក ដូណាល់ ត្រាំ ព្រមទាំងភរិយា និងមនុស្សជំនិតរបស់លោកជាច្រើននាក់ បានឆ្លង COVID-19 ជាបន្តបន្ទាប់៕	2020-10-07T21:49:00+07:00	freshnewsasia.com	https://m.freshnewsasia.com/index.php/en/internationalnews/172830-2020-10-07-07-49-52.html
606c7e04-4086-46b9-8b69-6a23e0f94623	សម្ដេចតេជោ ហ៊ុន សែន អរគុណដល់វិស័យឯកជន ដែលចូលរួមរក្សាស្ថិរភាពសេដ្ឋកិច្ចកម្ពុជា ក្នុងពេលមានវិបត្តិជំងឺកូវីដ១៩ (Video inside)	ថ្លែងចេញពីទឹកដីខេត្តកណ្ដាល នាព្រឹកថ្ងៃទី០៧ ខែតុលា ឆ្នាំ២០២០នេះ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានថ្លែងអំណរគុណ ដល់វិស័យឯកជនទាំងអស់ ដែលនៅតែបន្ដប្រក្រតីភាព ក្នុងការចូលរួមរក្សាស្ថានភាពស្ថិរភាពសេដ្ឋកិច្ចកម្ពុជា ក្នុងពេលមានវិបត្តិជំងឺកូវីដ១៩។ ការថ្លែងអំណរគុណបែបនេះ ធ្វើឡើងក្នុងឱកាសដែលសម្ដេចតេជោ ហ៊ុន សែន អញ្ជើញសម្ពោធមជ្ឈមណ្ឌលកម្សាន្តខ្នាតយក្សនៅកម្ពុជា «ព្រីនស៍ ម៉ាណ័រ» ដែលស្ថិតនៅតាមបណ្តោយផ្លូវជាតិលេខ១ គីឡូម៉ែត្រលេខ២៤ ភូមិដីឥដ្ឋកោះផុស២ ឃុំដីឥដ្ឋ ស្រុកកៀនស្វាយ ខេត្តកណ្តាល។ លើសពីនោះទៀត សម្តេចតេជោ ហ៊ុន សែន បានលើកឡើងថា ចាប់ពីពេលនេះទៅមុខ វិស័យឯកជន នឹងបន្តកាន់ដៃជាមួយរាជរដ្ឋាភិបាល ដើម្បីអភិវឌ្ឍន៍កម្ពុជា ឲ្យទៅមុខថែមទៀត។ ជាពិសេសក្រោយវិបត្តិ នៃជំងឺកូវីដ១៩។ សម្ដេចតេជោ ហ៊ុន សែន បានថ្លែងយ៉ាងដូច្នេះថា ។ សម្ដេចតេជោ ហ៊ុន សែន បានគូសបញ្ជាក់ថា ប្រសិនបើពេលនេះ ក្រុមហ៊ុនឯកជនទាំងអស់នាំគ្នាបិទទ្វារ នឹងនាំឲ្យពលរដ្ឋកម្ពុជា ជួបវិបត្តិបាត់បង់ការងារធ្វើ។ សម្តេចថ្លែងថា ការបន្តដំណើរការរបស់ក្រុមហ៊ុនឯកជននានា បានជួយដោះស្រាយវិបត្តិអត់ការងារ និងប្រាក់ឈ្នួលរបស់ពលរដ្ឋកម្ពុជា។ ទន្ទឹមគ្នានោះ សម្ដេចតេជោ ហ៊ុន សែន បានលើកឡើងផងដែរថា ការមិនបិទក្រុមហ៊ុន គឺជាការរក្សាការងារ ឲ្យពលរដ្ឋកម្ពុជាធ្វើ និងបន្ដបង្កើតផលិតកម្ម ដែលកម្ពុជាមាន សម្រាប់ការបំពេញតម្រូវការក្នុងស្រុក និងជំរុញការនាំចេញ។ ក្នុងឱកាសនោះ សម្ដេចតេជោ ហ៊ុន សែន ក៏បានប្រកាស ពីការបន្តអនុវត្តកម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលជំងឺកូវីដ-១៩ សម្រាប់រយៈពេល០៣ខែបន្ថែមទៀត គឺចាប់ពីខែតុលា ដល់ខែធ្នូ ឆ្នាំ២០២០ ផងដែរ។ សូមជម្រាបថា បើទោះជាជួបបញ្ហាជំងឺកូវីដ១៩យ៉ាងណាក្ដី កម្ពុជា នៅតែមានក្រុមហ៊ុន មកធ្វើការវិនិយោគជាបន្ដបន្ទាប់ ជាក់ស្ដែង នៅក្នុងខែកញ្ញា ឆ្នាំ២០២០ មានគម្រោងវិនិយោគថ្មីចំនួន១០ ត្រូវក្រុមប្រឹក្សាអភិវឌ្ឍន៍កម្ពុជា (CDC) អនុម័តឲ្យដំណើរការវិនិយោគ ដែលសរុបទុនវិនិយោគ សរុបជិត៣៥លានដុល្លារអាមេរិក៕	2020-10-07T21:13:00+07:00	freshnewsasia.com	https://m.freshnewsasia.com/index.php/en/localnews/172826-2020-10-07-07-13-54.html
2d4f11ef-2797-46aa-9962-5676868e919a	ប្រជាពលរដ្ឋ២ភូមិ ក្នុងឃុំអ្នកតាហាង ស្រុកកំពង់ត្រឡាច ខេត្តកំពង់ឆ្នាំង មានមុខរបរដឹកភ្ញៀវបរទេសតាមរទេះគោ បានបាត់បង់ចំណូលបន្ថែមដោយសារជំងឺកូវីដ១៩ (Video inside)	ដោយសារជំងឺកូវីដ-១៩ បានធ្វើឲ្យប្រជាពលរដ្ឋជាង៥០គ្រួសារ នៅក្នុងភូមិ២ ស្ថិតក្នុងឃុំអ្នកតាហាង ស្រុកកំពង់ត្រឡាច ខេត្តកំពង់ឆ្នាំង គឺភូមិអ្នកតាហាង និងភូមិកំពង់ត្រឡាច បានបាត់បង់ចំណូលប្រចាំថ្ងៃ ដោយសារតែធ្លាក់ចុះភ្ញៀវទេសចរណ៍បរទេស ដែលធ្លាប់ធ្វើដំណើរទេសចរណ៍តាមកប៉ាល់ និងដែលបានមកឈប់សំចតកប៉ាល់នៅមុខវត្តកំពង់ត្រឡាចក្រោម ហើយធ្លាប់ជិះរទេះគោរបស់ពួកគាត់លេងកំសាន្តជារៀងរាល់ឆ្នាំ ដើម្បីទស្សនាវត្តអារាម និងមើលទេសភាព ក៏ដូចជាជីវភាពរស់នៅរបស់ប្រជាពលរដ្ឋស្រុកស្រែចំការ។ លោក ស៊ិន សារ៉ាត់ ប្រជាពលរដ្ឋរស់នៅក្នុងភូមិអ្នកតាហាង ឃុំអ្នកតាហាង ស្រុកំពង់ត្រឡាច ខេត្តកំពង់ឆ្នាំង ក៏ដូចជាប្រជាពលរដ្ឋជាច្រើនទៀត បានប្រាប់អង្គភាពព័ត៌មាន Fresh News ឲ្យដឹងថា ជារៀងរាល់ឆ្នាំនៅក្នុងអំឡុងខែកញ្ញា ដល់ខែកុម្ភៈ ប្រជាពលរដ្ឋ២ភូមិ គឺក្នុងភូមិអ្នកតាហាង និងភូមិកំពង់ត្រឡាច ជាង៥០គ្រួសារ នៅក្នុងសហគមន៍ទេសចរណ៍រទេះគោ ដែលធ្លាប់បានដឹកភ្ញៀវ ទេសចរណ៍បរទេសធ្វើដំណើរតាមកប៉ាល់ មកជិះរទេះគោលេងកំសាន្ត មើលវត្តបុរាណរបស់ខ្មែរ និងមើលជីវភាពរស់នៅតាមស្រុកស្រែចំការ ក្នុងមូលដ្ឋានឃុំកំពង់ត្រឡាច គឺក្នុងឆ្នាំ២០២០នេះ ភ្ញៀវទេសចរណ៍មិនបានមកលេងកំសាន្តទៀតដូចពេលមុននោះទេ ដោយសារតែជម្ងឺកូវីដ១៩ ទើបធ្វើឱ្យបាត់បង់ការរកចំណូលបន្ថែមរបស់ពួកគាត់។ ពួកគាត់បានឲ្យដឹងទៀតថា នៅក្នុងឆ្នាំមុនៗកន្លងមកពេលដែលពួកគាត់ជាង ៥០គ្រួសារ បានដឹកភ្ញៀវទេសចរណ៍តាមរទេះគោនោះ គឺមានចម្ងាយប្រមាណពី ៣,៤គីឡូម៉ែត្រ ក្នុងមួយជើងៗគឺបានចំណូលពី៥ ទៅ៦ដុល្លារ និងក្នុង១ថ្ងៃ អាចដឹកភ្ញៀវបាន២ ឬ៣ជើង ប្រាក់ចំណូលក៏បានច្រើនគួរសមផងដែរ ដើម្បីផ្គត់ផ្គង់ជីវភាពក្នុងក្រុមគ្រួសារ។ រីឯរយៈពេលក្នុងរដូវភ្ញៀវមកលេងកំសាន្តនោះ មានរយៈពេលប្រមាណ៤ទៅ៥ខែឯណោះ តែឆ្នាំនេះជីវភាពរបស់ពួកគាត់គឺបានធ្លាក់ចុះមួយកំរិត ដោយសារជម្ងឺកូវីដ-១៩ ដែលធ្វើឱ្យបាត់បង់ចំណូល មួយចំណែក ដែលជាចំណូលបន្ថែម លើការបង្កបង្កើនផលស្រូវ។ មិនតែប៉ុណ្ណោះនៅក្នុងភូមិអ្នកតាហាងកើតមានអំពើរចោរកម្មដែលថ្មីៗនេះ ត្រូវបានចោរចូលលួចគោពួកគាត់ ដែលធ្លាប់ទឹមរទេះដឹកភ្ញៀវទេសចរណ៍អស់៤នឹមថែមទៀត។ ជុំវិញការដែលបាត់បង់ចំណូលរបស់ប្រជាពលរដ្ឋនៅក្នុងស្រុកកំពង់ត្រឡាច ដោយសារមិនមានភ្ញៀវទេសចរណ៍ មកទស្សនាកម្សាន្តនៅស្រុកកំពង់ត្រឡាច ដូចពេលមុននោះ លោក នូ ផល្គុន អនុប្រធានមន្ទីរទេសចរណ៍ខេត្តកំពង់ឆ្នាំង បានឲ្យអង្គភាពព័ត៌មាន Fresh News ដឹងនៅព្រឹកថ្ងៃទី៦ ខែតុលា ឆ្នាំ២០២០នេះថា កត្តាដែលប៉ះពាល់ដល់ការរកចំណូលរបស់ពួកគាត់ទាំងនេះ ប្រជាពលរដ្ឋ លោកក៏បានដឹងហើយថា គឺបណ្ដាលមកពីជម្ងឺកូវីដ១៩ នេះឯង។ បច្ចុប្បន្នមន្ទីរទេសចរណ៍ ក៏បានអនុញ្ញាតឱ្យភ្ញៀវទេសចរណ៍ ចូលទស្សនាកំសាន្តនៅតាមរមណីយដ្ឋាន និងតំបន់ទេសចរណ៍នានា នៅក្នុងខេត្តកំពង់ឆ្នាំងយើងជាបណ្ដើរៗហើយដែរ តែបងប្អូនដែលមកទស្សនាលេងកំសាន្តនៅតាមរមណីយដ្ឋាន ក៏ដូចជា នៅតាមតំបន់ទេសចរណ៍ផ្សេងៗ ត្រូវតែអនុវត្តទៅតាមវិធានសុវត្ថិភាពទេសចរណ៍ តាមសេចក្តីណែនាំរបស់ក្រសួងទេសចរណ៍ និងក្រសួង សុខាភិបាលឲ្យបានត្រឹមត្រូវ ដោយដាក់មកតាមនូវអាកុល សាប៊ូ ជែល ម៉ាស់ ដោយត្រូវលាងដៃនិងសាប៊ូ ឬជែលជាប្រចាំ ពិសេសត្រូវរក្សាគម្លាតសុវត្ថិភាព ពីគ្នាឲ្យបានពី១.៥ ម៉ែត្រ ទៅ២ម៉ែត្ររឹតតែប្រសើរ និងមានការ ស្ទង់កំដៅឲ្យបានត្រឹមត្រូវផងដែរ។ បើពលរដ្ឋទាំងអស់យកចិត្តទុកដាក់តាមវិធានការណែនាំរបស់ក្រសួងសុខាភិបាល និងក្រសួងទេសចរណ៍ ដូចជា ការលាងដៃហ្មជាមួយអាល់កុល ឬការវាស់កំដៅ នឹងរក្សាគម្លាតសុវត្ថិភាព ឬពាក់ម៉ាស់ជាដើម នោះយើងនឹងអាចការពារបានជំងឺឆ្លងកូវីដ១៩ ដោយមិនឱ្យចម្លងទៅដល់ក្រុមគ្រួសារ ក៏ដូចជា ឆ្លងចូលក្នុងសហគមន៍របស់យើងបានផងដែរ៕	2020-10-07T18:41:00+07:00	freshnewsasia.com	https://m.freshnewsasia.com/index.php/en/localnews/172798-2020-10-07-04-41-31.html
f5994e8f-ca0e-4bb3-a035-ed5ca6796044	ស្ងាត់ៗចំនួនអ្នកឆ្លងជំងឺកូវីដ-១៩ នៅប្រទេសលីប៊ីកើនដល់ជាង ៣៨,០០០នាក់ (Video inside)	មជ្ឈមណ្ឌលជាតិបង្ការជំងឺឆ្លងលីប៊ីបានរាយការណ៍ឱ្យដឹងថា ក្នុងរយៈពេល ២៤កន្លងទៅនេះ ខ្លួនបានរកឃើញករណីឆ្លង COVID-19 ថ្មីៗចំនួន ១,០៣១នាក់បន្ថែម ដែលនាំឱ្យករណីឆ្លងសរុបនៅទូទាំងប្រទេសបានកើនឡើងដល់ ៣៨,៤៦៨ករណីហើយ។ នេះបើតាមការចេញផ្សាយដោយសារពត៌មានចិនស៊ីនហួរ នៅព្រឹកថ្ងៃពុធ ទី០៧ ខែតុលា ឆ្នាំ២០២០។ បើតាមមជ្ឈមណ្ឌលជាតិបង្ការជំងឺឆ្លងលីប៊ី អ្នកស្លាប់ថ្មីៗចំនួន ០៦នាក់ក៏ត្រូវកត់ត្រាក្នុងរយៈពេល ២៤ម៉ោងកន្លងទៅនេះដូចគ្នា ដែលនាំឱ្យចំនួនអ្នកស្លាប់សរុបនៅទូទាំងប្រទេសបានកើនឡើងដល់ ៦០២នាក់ ខណៈអ្នកជាសះស្បើយក៏បានកើនឡើងដល់ ២២,៤១០នាក់ផងដែរ បន្ទាប់ពីអ្នកជម្ងឺ ៣៣៤នាក់ទៀត បានជាសះស្បើយ និងអនុញ្ញាតឱ្យចាកចេញពីមន្ទីរពេទ្យ។ គួរបញ្ជាក់ថា ដើម្បីប្រយុទ្ធប្រឆាំងនឹងជម្ងឺឆ្លងរាតត្បាតសកល (COVID-19) រដ្ឋាភិបាលលីប៊ីបានចាត់វិធានការបង្ការទុកជាមុន ចាប់តាំងពីករណីឆ្លងដំបូង ត្រូវបានរាយការណ៍កាលពីខែមីនាមកម្ល៉េះ។ វិធានការណ៍ទាំងនោះរួមមានការបិទព្រំដែន សាលារៀន និងវិហារអ៉ីស្លាម រួមទាំងការហាមឃាត់មិនឲ្យមានការជួបជុំនៅតាមទីសាធារណៈ និងការដាក់បំរាមគោចរផងដែរ៕	2020-10-07T18:37:00+07:00	freshnewsasia.com	https://m.freshnewsasia.com/index.php/en/internationalnews/172796-2020-10-07-04-37-40.html
b78646de-5ca1-463d-b1c0-27c3db2c4157	មន្ត្រីជាន់ខ្ពស់ម្នាក់ទៀតហើយ «ឆ្លងជំងឺកូវីដ-១៩» នៅក្នុងសេតវិមានលោក ដូណាល់ ត្រាំ (Video inside)	មន្រ្តីជាន់ខ្ពស់ម្នាក់ទៀតហើយនៅសេតវិមាន គឺលោក ស្ទេហ្វិន មីល្លើ (Stephen Miller) បាននិយាយថា លោកបានធ្វើតេស្តឃើញលទ្ធផលវិជ្ជមានចំពោះ COVID-19 ដែលជាករណីចុងក្រោយបង្អស់ ត្រូវបានរាយការណ៍នៅក្នុងចង្កោមមន្រី្តជាន់ខ្ពស់របស់លោក ដូណាល់ ត្រាំ ចាប់តាំងពីប្រធានាធិបតីអាមេរិករូបនេះបានប្រកាសថា លោកមានផ្ទុកវីរុសកូរ៉ូណា (COVID-19) កាលពីសប្តាហ៍មុន។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃពុធ ទី០៧ ខែតុលា ឆ្នាំ២០២០។ លោក Miller បានគូសបញ្ជាក់នៅក្នុងសេចក្តីថ្លែងការណ៍មួយថា ។ ជាមួយគ្នានេះដែរ លេខាធិការរងនៃសេតវិមាន លោក ប្រ៊ីយ៉ាន ម័រហ្គែនស្ទើន (Brian Morgenstern) បានប្រាប់ទូរទស្សន៍ CNN នៅល្ងាចថ្ងៃអង្គារសប្ដាហ៍នេះថា គ្មានករណីឆ្លង COVID-19 ថ្មីនៅក្នុងសេតវិមានក្រៅពីលោក Miller ទៀតទេ។ គួររំលឹកថា បន្ទាប់ពីប្រធានាធិបតីអាមេរិកលោក ដូណាល់ ត្រាំ កាលពីថ្ងៃសុក្រសប្ដាហ៍មុនបានប្រកាសថា លោក និងលោកស្រីជំទាវទី១ មេឡានៀ (Melania Trump) បានធ្វើតេស្តវិជ្ជមានចំពោះ COVID-19 មន្ត្រីនៅសេតវិមានផ្សេងៗទៀតក៏បានប្រកាសថា ពួកគេបានធ្វើតេស្តវិជ្ជមានក្នុងរយៈប៉ុន្មានថ្ងៃថ្មីៗនេះផងដែរ ក្នុងនោះរួមមានអ្នកនាំពាក្យសេតវិមាន លោកស្រី ខេឃឡេក ម៉ាកអ៊ីណានី (Kayleigh McEnany), អ្នករៀបចំយុទ្ធនាការរបស់លោក Trump គឺលោក ប៊ីល ស្ទេភាន (Bill Stepien), មន្រ្តីជំនិតរបស់លោកអនុប្រធានាធិបតី ម៉ៃក៍ ភែន (Mike Pence) គឺលោកស្រី ខេធី មីល្លើ (Katie Miller), លោក ស្ទេវហ្វិន មីល្លឺ (Stephen Miller), និងសមាជិកព្រឹទ្ធសភាសាធារណរដ្ឋមួយចំនួនរួមមាន លោក ម៉ៃក៍ លី (Mike Lee), លោក ថុម ធីល្លីស (Thom Tillis) និងលោក រ៉ូន ចនសុន (Ron Johnson) ជាដើម៕	2020-10-07T17:21:00+07:00	freshnewsasia.com	https://m.freshnewsasia.com/index.php/en/internationalnews/172781-2020-10-07-03-21-51.html
dc396082-8fd7-4d20-aae3-d7e6645c778c	អីក៏យ៉ាងៗនេះ ! ឈប់ម៉ូតូចូលមើលអ្នកជំងឺមួយភ្លែត ស្រាប់តែចេញមកវិញស្រែកឆោឡោរត់រកឲ្យគេជួយ	កាលពីវេលា០១ថ្ងៃត្រង់ ទី០៧ ខែតុលា ឆ្នាំ២០២០ មានករណីយុវជនម្នាក់ បាត់ម៉ូតូ១គ្រឿង ដែលហេតុការណ៌នេះបានបង្កឲ្យមានការភ្ញាក់ផ្អើលនៅតាមបណ្ដោយផ្លូវម៉ុងរឹទ្ធី ក្នុងសង្កាត់ទួលសង្កែទី២ ខណ្ឌឬស្សីកែវ រាជធានីភ្នំពេញ យោងតាមការរៀបរាប់របស់ជនរងគ្រោះបានឲ្យដឹងថា ខ្លួនបានជិះម៉ូតូម៉ាកសង់ឌ្រីមស៊េរី ២០១៩ មានពាក់ស្លាកលេខភ្នំពេញ 1HR.89 18 ដោយបានជិះមកមើលពួកម៉ាកសម្រាកព្យាបាលជំងឺនៅមន្ទីរពេទ្យសម្ភព(ពន្លឺ) ខណះដែលមកដល់ពេទ្យបានឈប់ម៉ូតូទុកនៅខាងមុខពេទ្យមិនបានកិបសំបុត្រផ្ញើនោះទេ រួចក៏បានដើរចូលទៅមើលអ្នកជំងឺនៅក្នុងមន្ទីរពេទ្យមួយសន្ទុះក្រោយមក ស្រាប់តែចេញមកវិញអត់ឃើញម៉ូតូក៏មានការផ្អើលឆោឡោ រួចក៏សុំឲ្យខាងមន្ទីរពេទ្យឆែកកាមេរ៉ាសុវត្តិភាពមើល ស្របពេលដែលកាមេរ៉ារបស់មន្ទីរពេទ្យ ភ្លាមៗនោះជនរងគ្រោះក៏បានដាក់ពាក្យបណ្ដឹងនៅប៉ុស្តិ៍រដ្ឋបាលនគរបាលទួលសង្កែទី ២ សុំអោយសមត្ថកិច្ចជួយស្វែងរកម៉ូតូយកមកវិញផងដែរ ៕	2020-10-07T16:55:48+07:00	kbnnews.com	https://kbn.news/archives/184575
dda75490-a891-433b-83ec-7a0162e65fd2	TOP NEWS: ថ្ងៃនេះក្រសួងសុខាភិបាលប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside)	ក្រសួងសុខាភិបាល នៅព្រឹកថ្ងៃទី០៧ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន៤នាក់ដដែល។ សូមជម្រាបថា គិតត្រឹមម៉ោង៧ព្រឹកថ្ងៃទី០៧ ខែតុលា ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ ទាំងអស់ចំនួន២៨០នាក់ ក្នុងនោះអ្នកព្យាបាលជាសះស្បើយចំនួន២៧៦នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន៤នាក់៕	2020-10-07T14:48:00+07:00	freshnewsasia.com	https://m.freshnewsasia.com/index.php/en/localnews/172773-2020-10-07-00-48-01.html
e8851919-e6a4-479b-b6c7-ffc59a7c9631	ក្រសួងសុខាភិបាលច្រានចោលព័ត៌មានចែកចាយតគ្នាតាម Facebook ពាក់ព័ន្ធការផ្សំថ្នាំខ្មែរព្យាបាលជំងឺគ្រុនឈីក (Video inside)	បន្ទាប់ពីមានការផ្សព្វផ្សាយមួយចំនួន ក្នុងបណ្តាញ Facebook ពាក់ព័ន្ធការផ្សំថ្នាំខ្មែរព្យាបាលជំងឺគ្រុនឈីក ហើយត្រូវបានគេចែករំលែកតៗគ្នាព្រោងព្រាតនោះ, នៅព្រឹកថ្ងៃទី០៧ ខែតុលា ឆ្នាំ២០២០នេះ លោកស្រី ឱ វណ្ឌឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានចេញមកច្រានចោលនូវព័ត៌មានពិនិត្យនេះ។ លោកស្រី ឱ វណ្ឌឌីន បានបញ្ជាក់យ៉ាងដូច្នេះថា សូមជម្រាបថា គណនី Facebook មួយចំនួនបានបង្ហោះនូវព័ត៌មានថា ចែកណាំវ៉ាខ្ចី២ផ្លែ ជីត្រចៀកជ្រូក ៧សន្លឹក ទឹកដូងខ្ចី១ផ្លែក អាចព្យាបាលជំងឺគ្រុនឈីកបាន ហើយព័ត៌មាននេះត្រូវបានចែកចាយបន្តគ្នាយ៉ាងផុសផុល ប៉ុន្តែនៅពេលនេះត្រូវបានក្រសួងសុខាភិបាល ចេញមកច្រានចោល និងបញ្ជាក់ថា បើមានបញ្ហាសុខាភាពសូមប្រជាពលរដ្ឋ ទៅពិនិត្យព្យាបាលនៅមន្ទីរពេទ្យរដ្ឋ ដែលនៅជិត៕	2020-10-07T14:35:00+07:00	freshnewsasia.com	https://m.freshnewsasia.com/index.php/en/localnews/172772-2020-10-07-00-35-04.html
54596def-5eb7-4650-834f-5352044bfdb0	ក្រសួងសុខាភិបាល ឲ្យពង្រឹងធ្វើចត្តាឡីស័កនៅតាមផ្ទះ និងមណ្ឌលចត្តាឡីស័ក ដើម្បីការពារការចម្លងវីរុសកូវីដ-១៩ ចូលសហគមន៍	ភ្នំពេញ៖ ក្រសួងសុខាភិបាល នៅថ្ងៃទី៧ ខែតុលា ឆ្នាំ២០២០នេះ បានចេញសេចក្ដីណែនាំ ស្តីពីការពង្រឹងការធ្វើចត្តាឡីស័កនៅតាមផ្ទះ និងតាមមណ្ឌលចត្តាឡីស័ក ឲ្យបានហ្មត់ចត់ ដើម្បីចូលរួមការពារការចម្លងវីរុសកូវីដ-១៩ ចូលក្នុងសហគមន៍។ បើតាមសេចក្ដីប្រការរបស់ក្រសួងសុខាភិបាល បានឱ្យដឹងថា កម្ពុជាស្ថិតនៅតែមានហានិភ័យនៃការចម្លងវីរុសកូវីដ-១៩ គ្រប់ពេលវេលានៅឡើយ។ ដើម្បីចូលរួមបន្តទប់ស្កាត់ការចម្លងវីរុសកូវីដ-១៩ ចូលក្នុងសហគមន៍ ការពង្រឹងការធ្វើចត្តាឡីស័កចំនួន១៤ថ្ងៃ ឬការដាក់ខ្លួនឲ្យនៅដាច់ដោយឡែករបស់បុគ្គល ដែលត្រូវធ្វើចត្តាឡីស័កចំនួន ១៤ថ្ងៃ នៅតាមផ្ទះ និងនៅតាមមណ្ឌលនានា គឺតម្រូវឲ្យមានការចូលរួមឲ្យបានត្រឹមត្រូវ តាមការណែនាំរបស់ក្រសួងសុខាភិបាលពីបុគ្គល និងមានការគ្រប់គ្រងយ៉ាងម៉ឺងម៉ាត់ ពីអាជ្ញាធរមានសមត្ថកិច្ច នៅតាមមូលដ្ឋាននៅទូទាំងប្រទេស បន្ទាប់ពីទទួលបានលទ្ធផលតេស្តលើកទីមួយ អវិជ្ជមានវីរុសកូវីដ-១៩ ដែលមានការអនុញ្ញាតឲ្យបុគ្គលនោះ ទៅធ្វើចត្តាឡីស័ក ឬធ្វើការដាក់ខ្លួនឲ្យនៅដាច់ដោយឡែកចំនួន ១៤ថ្ងៃ នៅតាមផ្ទះរៀងៗខ្លួន។ ការមិនគោរពបានត្រឹមត្រូវ តាមការណែនាំរបស់ក្រសួងសុខាភិបាល ដូចជាការធ្វើដំណើរចល័តរបស់បុគ្គលពីកន្លែងមួយទៅកន្លែងមួយ ឬទៅប៉ះពាល់ជាមួយអ្នកដទៃទៀត ក្នុងអំឡុងពេលធ្វើចត្តាឡីស័ក ឬនៅដាច់ដោយឡែកនេះ នឹងអាចជាហេតុនាំឲ្យមានការចម្លងវីរុសកូវីដ-១៩ ពីបុគ្គលម្នាក់ទៅម្នាក់ បង្កើតឱកាសចម្លងទៅអ្នកផ្សេងទៀត និងក៏អាចជាឱកាសនាំឱ្យមានការចម្លង ទៅក្នុងសហគមន៍ផងដែរ ប្រសិនបើបុគ្គលនោះមានផ្ទុកវីរុសកូវីដ-១៩។ ក្រសួងសុខាភិបាល សូមអំពាវនាវសាជាថ្មីដល់សាធារណជន ក្រសួងពាក់ព័ន្ធ អាជ្ញាធរថ្នាក់ក្រោមជាតិ អាជ្ញាធរមានសមត្ថកិច្ចនៅតាមមូលដ្ឋាន និងបងប្អូនទាំងអស់ សូមចូលរួមទប់ស្កាត់ការចម្លងវីរុសកូវីដ-១៩ កុំឲ្យមានឆ្លងចូលទៅក្នុងសហគមន៍នៅកម្ពុជា ដោយទាំងអស់គ្នាត្រូវតែបន្តអនុវត្តន៍ តាមការណែនាំរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងរបស់ក្រសួងសុខាភិបាល ដោយអនុវត្តនូវគោលការណ៍ណែនាំសំខាន់ៗដូចតទៅ៖ – អាជ្ញាធរថ្នាក់ក្រោមជាតិ សូមបន្តធ្វើឲ្យសកម្មនូវការអប់រំប្រជាជនអំពីវិធានការការពារ និងភាពចាំបាច់នៃការធ្វើ ចត្តាឡីស័ក ឬការដាក់ខ្លួនឲ្យនៅដាច់ដោយឡែកក្នុងរយៈពេល ១៤ថ្ងៃ នៅតាមបណ្តារាជធានី-ខេត្ត ជាបន្តទៀត។ -អាជ្ញាធររាជធានី-ខេត្ត ស្រុក ក្រុង ខណ្ឌ រដ្ឋបាលឃុំ/សង្កាត់ ត្រូវចាត់តាំងកម្លាំងគ្រប់គ្រងឃ្លាំមើល និងធ្វើការណែនាំការអនុវត្តឲ្យបានខ្ជាប់ខ្ជួននូវការធ្វើចត្តាឡីស័ក របស់ប្រជាពលរដ្ឋនៅក្រោមដែនសមត្ថកិច្ចរបស់ខ្លួន។ -រដ្ឋបាលឃុំ/សង្កាត់៖ ដឹកនាំការងារគ្រប់គ្រង និងរក្សាអនាម័យឲ្យបានស្អាត នៅតាមមណ្ឌលចត្តាឡីស័ក និងធ្វើការតាមដានគ្រប់គ្រងយ៉ាងហ្មត់ចត់ ចំពោះអ្នកដែលបានអនុញ្ញាតឲ្យទៅធ្វើចត្តាឡីស័កនៅតាមផ្ទះរបស់គាត់ ដោយមានកិច្ចសហការពីគណៈគ្រប់គ្រងមណ្ឌលសុខភាព ឬមន្ទីរពេទ្យបង្អែក និងការិយាល័យសុខាភិបាលស្រុកប្រតិបត្តិ ដោយអនុវត្តតាមគោលការណ៍ចត្តាឡីស័ក និងក្នុងករណីមានអ្នកដែលមានបញ្ហាសុខភាព។ -អាជ្ញាធរថ្នាក់ក្រោមជាតិ ត្រូវចាត់ចែងមន្ត្រីឃុំ/សង្កាត់ និងមន្ត្រីភូមិ និងរៀបចំក្រុមការងារតាមភូមិ ឱ្យចូលរួមពង្រឹងការអនុវត្តវិធានលំនៅដ្ឋានចត្តាឡីស័ក ដោយឃ្លាំមើលនូវការអនុវត្តរបស់អ្នកចត្តាឡីស័ក និងការពារសុវត្ថិភាព ព្រមទាំងយាមកាមកុំឲ្យមានអ្នកដែលមានបំណងរត់ចេញ អាចរត់ចេញបាន។ -ក្នុងករណីមានអ្នករត់ចេញពីការធ្វើចត្តាឡីស័ក ត្រូវអនុវត្តច្បាប់ដែលមានជាធរមាន លើបុគ្គលដែលរត់នោះ។ -អាជ្ញាធររាជធានី-ខេត្ត ស្រុក ក្រុង ខណ្ឌ រដ្ឋបាលឃុំ/សង្កាត់ ត្រូវចាត់តាំងកម្លាំងគ្រប់គ្រង ឃ្លាំមើល និងធ្វើការណែនាំការអនុវត្តបានខ្ជាប់ខ្ជួននូវវិធានការការពារការចម្លងជំងឺ ព្រមទាំងជំរុញលើកទឹកចិត្តប្រជាជន ក្នុងដែនសមត្ថកិច្ចទទួលខុសត្រូវរបស់ខ្លួនឲ្យស្របតាមរបត់នៃ «ការរស់នៅធម្មតា តាមបែបគន្លងថ្មីក្នុងបរិបទប្រយុទ្ធនឹងជំងឺកូវីដ-១៩» ដោយប្រកាន់យកនូវការអនុវត្តអនាម័យដៃស្អាត (លាងដៃឱ្យញឹកញាប់) ពាក់ម៉ាស់ (ក្នុងករណីចាំបាច់) ប្រើក្រម៉ា ឬក្រដាសជូតមាត់ ខ្ទប់មាត់ពេលមានក្អក កណ្តាស់ បន្តអនុវត្តគម្លាតសុវត្តិភាព សង្គម និងគម្លាតសុវត្ថិភាពបុគ្គលលើសពីមួយម៉ែត្រកន្លះឡើង ជាចាំបាច់។ -ជំរុញឲ្យអ្នកជិតខាង បងប្អូនសាច់ញាតិ ឬក្រុមគ្រួសារបុគ្គលដែលធ្វើចត្តាឡីស័កឲ្យចូលរួមណែនាំ និងរាយការណ៍ជូនអាជ្ញាធរភូមិ ឃុំ សង្កាត់ ក្នុងករណីបុគ្គលចត្តាឡីស័ក មិនគោរព ឬមិនអនុវត្តនូវវិធានការការពារខ្លួន និងវិធានការដាក់ខ្លួនឲ្យនៅដោយឡែក ដើម្បីកុំឲ្យមានការចម្លងពីបុគ្គលទៅក្រុមគ្រួសារ ឬអ្នកជិតខាងខ្លួន។ -ប្រជាពលរដ្ឋមកពីក្រៅប្រទេសដែលមិនបានត្រួតពិនិត្យសុខភាពនៅតាមព្រំដែន ត្រូវតែឱ្យធ្វើចត្តាឡីស័ក និងតាមដានសុខភាពផ្ទាល់ខ្លួនជាចាំបាច់ក្នុងរយៈពេល១៤ថ្ងៃ និងជម្រាបក្រុមគ្រូពេទ្យដើម្បីពិនិត្យសុខភាពនៅមណ្ឌលសុខភាព ឬមន្ទីរពេទ្យបង្អែកដែលនៅជិត ប្រសិនបើមានអាការៈមិនស្រួល ឬករណីសង្ស័យ។ -ចុះពិនិត្យស្ថានភាពនៅទីកន្លែងស្នាក់នៅរបស់អ្នកចត្តាឡីស័កតាមផ្ទះ ដែលបញ្ជូនមកពីមណ្ឌលពិនិត្យសុខភាពខេត្ត និងពីមណ្ឌលសុខភាព ឬមន្ទីរពេទ្យបង្អែក និងរៀបចំចាត់ចែងការងារបន្ត ដោយផ្អែកលើលទ្ធផលនៃការតាមដានពិនិត្យឲ្យបានហ្មត់ចត់ជាទីបំផុត។ ចំពោះបុគ្គលដែលធ្វើចត្តាឡីស័កនៅផ្ទះ សូមអនុវត្តនូវវិធានការដូចខាងក្រោមនេះ ឲ្យបានពេញលេញក្នុងរយៈពេល១៤ថ្ងៃ៖ ១- សូមនៅក្នុងបន្ទប់មួយដាច់ដោយឡែកពីគេរយៈពេល ១៤ថ្ងៃ ហើយបន្ទប់នោះ ត្រូវមានខ្យល់ចេញ-ចូលល្អ ២- ត្រូវពាក់ម៉ាស់ និងរក្សាចម្ងាយយ៉ាងហោចណាស់ មួយម៉ែត្រកន្លះ ពីសមាជិកគ្រួសារផ្សេងទៀត និងអ្នកដទៃ ៣- កាត់បន្ថយការប្រើប្រាស់កន្លែងរួមគ្នា ដូចជាបន្ទប់ទឹក ផ្ទះបាយ ជាដើម ៤- ត្រូវតាមដានសុខភាពផ្ទាល់ខ្លួន៖ ឆែកកំដៅខ្លួន ២ដងក្នុងមួយថ្ងៃ ប្រសិនបើមាន គ្រុនក្តៅ ក្អក ឈឺបំពង់ក ហៀរសំបោរ ពិបាកដកដង្ហើម ឈឺក្បាល ឈឺសាច់ដុំ ឬរាក សូមរាយការណ៍ទៅ ទូរស័ព្ទលេខ ១១៥ ឬទៅក្រុមគ្រូពេទ្យដែលនៅជិតលោកអ្នក ដូចជាមណ្ឌលសុខភាព ឬមន្ទីរពេទ្យរដ្ឋ ជាដើម ៥- លាងដៃឲ្យបានញឹកញាប់ ជាប្រចាំ ជាពិសេស សំអាតដៃមុនពេល និងបន្ទាប់ពីរៀបចំអាហារ បន្ទាប់ចេញពីបង្គន់ និងនៅពេលដែលឃើញដៃកខ្វក់ ៦- ខ្ទប់មាត់ និងច្រមុះ នៅពេលក្អក ឬ កណ្តាស់ ដោយក្រដាសជូតមាត់ ក្រម៉ា ឬបត់កែងដៃរួចហើយលាងសំអាតដៃភ្លាម ៧- បោះចោលកាកសំណល់ក្នុងធុងសម្រាមដែលមានគម្របបិទជិត ៨- សម្អាតបន្ទប់ទឹក ស្រោមពូក ខ្នើយ ភួយ និងបរិក្ខារប្រើប្រាស់ផ្សេងៗជាប្រចាំ ៩- កុំធ្វើដំណើរតាមការដឹកជញ្ជូនសាធារណៈ រថយន្តឈ្នួលរួមគ្នាជាមួយអ្នកដទៃ និងកុំទៅកន្លែងសាធារណៈ៕	2020-10-07T13:16:10+07:00	cen.com.kh	https://cen.com.kh/archives/251833.html
bd42d5f6-f126-44a4-b74b-ff62a53607fe	ដើម្បីជួយពលករកម្ពុជា! ភាគីកម្ពុជាស្នើសុំ៤ចំនុចពីថៃ ដើម្បីនាំប្រយោជន៍ និងជួយដល់ពលករខ្មែរ ក្នុងកំឡុងការរីករាលដាលជំងឺកូវីដ១៩	កាលពីពេលថ្មីៗនេះលោក អ៊ូក សោភ័ណ ឯកអគ្គរាជទូត អមដោយមន្ត្រីការទូតកម្ពុជា បានចូលជួបប្រជុំការងារជាមួយ លោកសុឆាត ឈុំគ្លិន រដ្ឋមន្ត្រីក្រសួងការងារថៃ នៅទីស្តីការក្រសួងការងារថៃ និងមានការចូលរួមពីក្រសួងពាក់ព័ន្ធ អាជ្ញាធរខេត្ត ស្រុករបស់ថៃ។ ក្នុងឪកាសនោះ ស្ថានទូតកម្ពុជា បានស្នើសុំ៤ចំនុចទៅរដ្ឋមន្ត្រីក្រសួងការងារថៃ ដូចខាងក្រោម៖ ១-ស្នើសុំភាគីថៃជួយសម្រួលដល់ពលករកម្ពុជាដែលបានដំណើរការចូលមកធ្វើការក្នុងប្រទេសថៃតាមប្រពន្ធ័MoU ប៉ុន្តែមិនទាន់បានដំណើរការឯកសាររួចរាល់ ដោយសារតែបញ្ហាវិបត្តជំងឺកូវីដ១៩ អាចស្នាក់នៅ និងធ្វើការបណ្តោះអាសន្ននៅថៃសិន និងរង់ចាំក្រសួងការងារថៃបើកឲ្យដំណើរការឯកសារ MoU ឡើងវិញ ។ ២-ស្នើសុំបញ្ចុះតម្លៃទិដ្ឋាការស្នាក់នៅ ពី១, ៩០០បាត ក្នុង១ឆ្នាំ ទៅតម្លៃ ៥០០បាត សម្រាប់រយៈពេល២ឆ្នាំ ដល់ពលករខ្មែរ។ ៣-ស្នើសុំសម្រួលបើកឱ្យនាំចូលពលករបរទេសចូលមកធ្វើការក្នុងប្រទេសថៃតាមប្រព័ន្ធ MOU ដោយបន្ធូរបន្ថយការចំណាយលើថ្លៃចត្តាឡីស័កចំនួន ១៤ថ្ងៃ។ ៤-ស្នើសុំការនាំពលករចូលមកធ្វើការនៅខេត្តចាន់ថាក់បុរី ដើម្បីប្រមូលផលផ្លែមៀន ដោយឱ្យសមាគមន៍ និងនិយោជក ជាអ្នកទទួលបន្ទុកលើចំណាយក្នុងការចត្តាឡីស័ក ១៤ថ្ងៃ ដោយវគ្គដំបូងនឹងនាំពលករចំនួន ១,០០០នាក់ ដែលប្រើប្រាស់ប័ណ្ណព្រំដែន (border pass)។ ចំណែកភាគីថៃបានឆ្លើយតប និងស្នើដូច្នេះ: -ភាគីថៃនឹងពិភាក្សាផ្ទៃក្នុងបន្ទាន់លើចំនុចទាំង៤ ខាងលើ និងជម្រាបមកភាគីកម្ពុជាវិញឲ្យបានឆាប់ ។ -ស្នើឲភាគីកម្ពុជាជួយពន្លឿនបញ្ជូនពលករចំនួន ១,០០០នាក់ ដែលប្រើប័ណ្ណព្រំដែន ចូលតាមច្រកបានឡែម ខេត្តចាន់ថាក់បុរី និងច្រកដូង ខេត្តបាត់ដំបង៕	2020-10-07T10:21:30+07:00	kbnnews.com	https://kbn.news/archives/184495
eccd1b95-b3b9-40ec-a694-07512d0a670d	អគ្គនាយកអន្តោប្រវេសន៍ ណែនាំមន្រ្តីត្រូវបង្កើនការងារបន្ថែមទៀត ចំពោះពលរដ្ឋខ្មែរលួចឆ្លងដែនខុសច្បាប់	លោក គៀត ច័ន្ទថារិទ្ធ អគ្គនាយកអន្តោប្រវេសន៍ បានណែនាំទៅដល់មន្រ្តី នគរបាលអន្តោប្រវេសន៍ ត្រូវបង្កើនកិច្ចការងារ គ្រប់គ្រងជនអន្តោប្រវេសន៍ ឆ្លងដែនខុសច្បាប់ និងប្រជាពលរដ្ឋខ្មែរ លួចឆ្លងខុសច្បាប់។ នេះបើយោងតាមគេហទំព័រហ្វេសប៊ុក អគ្គនាយកដ្ឋានអន្តោប្រវេសន៍។ លោក គៀត ច័ន្ទថារិទ្ធ បានណែនាំបែបនេះ ធ្វើឡើងបន្ទាប់ពីពិនិត្យឃើញថា បើទោះបីជាជំងឺ កូវីដ-១៩ នៅតែបន្តរាតត្បាតជាសកល ប៉ុន្តែពលករខ្មែរ នៅតែព្យាយាមឆ្លងដែនខុសច្បាប់ តាមខ្សែបន្ទាត់ព្រំដែន កម្ពុជា-ថៃ កើតមានជារៀងរាល់ថ្ងៃ ដោយសារតែកត្តាជីវភាព និងតាមការអូសទាញ ពីសំណាកមេខ្យល់ ដើម្បីចេញទៅធ្វើការងារ។ ខណៈក្នុងខែកញ្ញា ភាគីថៃ បានចាប់បញ្ជូនត្រឡប់មកវិញ ចំនួន ៣៦លើក ស្មើនឹង ៩៩៥នាក់។ ក្នុងកិច្ចប្រជុំលទ្ធផលការងារ ប្រចាំខែកញ្ញា និងទិសដៅការងារ ខែតុលា ឆ្នាំ២០២០ របស់អគ្គនាយក ដ្ឋានអន្តោប្រវេសន៍ នៅថ្ងៃទី៦ ខែតុលា ឆ្នាំ២០២០ លោក គៀត ច័ន្ទថារិទ្ធ បានណែនាំទៅដល់មន្រ្តីនៅតាមច្រកព្រំដែនទាំងអស់ ត្រូវបង្កើនការគ្រប់គ្រង់ ពលរដ្ឋឆ្លងដែនដោយខុសច្បាប់ ដើម្បីធានាឲ្យបាននូវសន្តិសុខ សណ្ដាប់ធ្នាប់សាធារណៈ នៅតាមច្រកទ្វាព្រំដែន និងទប់ស្កាត់ការចំណាកស្រុកដោយ ខុសច្បាប់ ជៀសផុតពីជំងឺឆ្លង កូវីដ-១៩។ លោកបន្ដថា “សូមណែនាំទៅដល់ មន្រ្តីនគរបាលអន្តោប្រវេសន៍ទាំងអស់ ត្រូវបង្កើនកិច្ចសហការជាមួយ មន្រ្តីពាក់ព័ន្ធទាំងអស់ ដើម្បីបម្រើសេវាសាធារណៈ ជូនភ្ញៀវជាតិ និងអន្តរជាតិ ឲ្យកាន់តែមានប្រសិទ្ធ ភាពខ្ពស់បន្ថែមទៀត ជាពិសេស ត្រូវបង្កើនកិច្ចការងារគ្រប់គ្រង ជនអន្តោប្រវេសន៍ ឆ្លងដែនដោយខុស ច្បាប់ និងពលរដ្ឋខ្មែរ លួចឆ្លងដោយខុសច្បាប់ ជាពិសេសប្រទេសថៃ ខណៈរាជរដ្ឋាភិបាលថៃ បានប្រកាសដាក់ប្រទេស ស្ថិតនៅក្នុងគ្រាអាសន្ន មួយខែបន្ថែមទៀត”៕	2020-10-07T09:15:40+07:00	kbnnews.com	https://kbn.news/archives/184443
dc997598-3f40-40e1-bf1e-ff4bb4c5265b	អ្នកកើតជំងឺគ្រុនឈីក ! បើមិនចង់មានគ្រោះថ្នាក់ដល់ជីវិត សូមកុំប្រើថ្នាំទាំងនេះ …	កាលពីពេលថ្មីៗកន្លងមកនេះ មានគណនីហ្វេសប៊ុកមួយចំនួន បានធ្វើការផ្សព្វផ្សាយ ពាក់ព័ន្ធការផ្សំថ្នាំខ្មែរព្យាបាលជំងឺគ្រុនឈីក ហើយត្រូវបានគេចែករំលែកតៗគ្នាព្រោងព្រាតនោះ ខណៈដែលពលរដ្ឋខ្មែរបន្តកើតជំងឺនេះជាហូរហែ។ ក្រោយពីការផ្សព្វផ្សាយបែបនេះ គឺនៅព្រឹកថ្ងៃទី០៧ ខែតុលា ឆ្នាំ២០២០នេះ លោកស្រី ឱ វណ្ឌឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានធ្វើការច្រានចោលនូវព័ត៌មានមិនពិតនេះ។ លោកស្រី ឱ វណ្ឌឌីន បានបញ្ជាក់ប្រាប់បណ្តាញសារព័ត៌មានក្នុងស្រុកថា «ក្រសួងសុខាភិបាល សូមច្រានចោលទាំងស្រុងនូវការចុះផ្សាយបែបនេះ។ សុំបញ្ឈប់ការផ្សាយ ឬចែកចាយព័ត៌មានបែបនេះ។ សុំអាជ្ញាធរមានសមត្ថកិច្ចចាត់វិធានការ តាមផ្លូវច្បាប់ជាធរមាន។ សុំបងប្អូនមានការប្រុងប្រយ័ត្ន បើមានបញ្ហាសុខភាព ចាំបាច់ត្រូវស្វែងរកការព្យាបាលនៅមន្ទីរពេទ្យរដ្ឋដែលនៅជិតលោកអ្នក»។ សូមបញ្ជាក់ថា នៅក្នុងបណ្តាញសង្គមហ្វេសប៊ុក បានបង្ហោះព័ត៌មានថា ចែកណាំវ៉ាខ្ចី២ផ្លែ ជីត្រចៀកជ្រូក ៧សន្លឹក ទឹកដូងខ្ចី១ផ្លែក អាចព្យាបាលជំងឺគ្រុនឈីកបាន ៕	2020-10-07T08:52:38+07:00	kbnnews.com	https://kbn.news/archives/184411
16da333c-1f18-4caa-802a-e8a4ee41c052	ក្រសួងសុខាភិបាល ស្នើសុំអាជ្ញាធរមានសមត្ថកិច្ចចាត់វិធានការតាមផ្លូវច្បាប់ ម្ចាស់គណនីហ្វេសប៊ុក “ស្ពៃក្តោប” ផ្សព្វផ្សាយនូវព័ត៌មានបំភ្លើសថា ប្រើចេកណាំវ៉ាខ្ចី ជីត្រចៀកជ្រូក ទឹកដូងខ្ចី អាចព្យាបាលជំងឺគ្រុនឈីកជាសះស្បើយ	ភ្នំពេញ៖ បន្ទាប់ពីមានគណនីហ្វេសប៊ុកមួយឈ្មោះ ស្ពៃក្តោប បានផ្សព្វផ្សាយនូវព័ត៌មានបំភ្លើស ហួសពីការពិត ទាក់ទងនឹងករណីមានថ្នាំសម្រាប់ព្យាបាលជំងឺគ្រុនឈីក ដោយគ្រាន់តែប្រើចេកណាំវ៉ាខ្ចី ជីត្រចៀកជ្រូក ទឹកដូងខ្ចី តែប៉ុណ្ណោះក៏អាចព្យាបាលជំងឺគ្រុនឈីកបានជាសះស្បើយ ។ ករណីនេះ នៅព្រឹកថ្ងៃទី៧ខែតុលា ឆ្នាំ២០២០ ក្រសួងសុខាភិបាល ច្រានចោលទាំងស្រុងនូវការចុះផ្សាយបែបនេះ និងស្នើសុំបញ្ឈប់ការផ្សាយ ឬចែកចាយព័ត៌មានបែបនេះ។ សុំអាជ្ញាធរមានសមត្ថកិច្ចចាត់វិធានការតាមផ្លូវច្បាប់ជាធរមាន។ លោកជំទាវឱ វណ្ណឌីន អ្នកនាំពាក្យក្រសួងសុខាភិបាល បានថ្លែងប្រាប់អ្នកសារព័ត៌មានតាមបណ្តាញសង្គមតេឡេក្រាមថា “ក្រសួងសុខាភិបាល សូមច្រានចោលទាំងស្រុងនូវការចុះផ្សាយបែបនេះ។ សុំបញ្ឈប់ការផ្សាយ ឫចែកចាយព័ត៌មានបែបនេះ”។ លោកជំទាវ បានបញ្ជាក់ថា “សុំអាជ្ញាធរមានសមត្ថកិច្ចចាត់វិធានការតាមផ្លូវច្បាប់ជាធរមាន។ សុំបងប្អូនមានការប្រុងប្រយ័ត្ន បើមានបញ្ហាសុខភាព ចាំបាច់ត្រូវស្វែងរកការព្យាបាលនៅមន្ទីរពេទ្យរដ្ឋ ដែលនៅជិតលោកអ្នក”៕	2020-10-07T07:23:22+07:00	cen.com.kh	https://cen.com.kh/archives/251705.html
92029c76-10cd-4966-a432-fa23fd175ba6	ក្រសួងសុខាភិបាល និងWHO ជំរុញការងារលុបបំបាត់ជំងឺគ្រុនចាញ់ប្រភេទគ្រុនសន្ធំ សម្រាប់ជំហានចុងក្រោយ នៃការសម្រេចគោលដៅឆ្នាំ២០២០ នៅក្នុងប្រទេសកម្ពុជា	ភ្នំពេញ៖ លោកស្រីវេជ្ជបណ្ឌិត លី អាយលែន តំណាងអង្គការសុខភាពពិភពលោកប្រចាំនៅកម្ពុជា បានជំរុញលើកទឹកចិត្តដល់កម្មវិធីប្រយុទ្ធនឹងជំងឺគ្រុនចាញ់ ឲ្យបន្តខិតខំប្រឹងប្រែងបន្ថែមទៀត ជាពិសេសត្រូវអនុវត្តន៍ផែនការយុទ្ធសាស្ត្រលុបបំបាត់ជំងឺគ្រុនចាញ់នៅតាមបណ្តាខេត្ត ។ នារសៀលថ្ងៃទី ៦ ខែតុលា ឆ្នាំ ២០២០ នៅវេលាម៉ោង ៣ រសៀល មជ្ឈមណ្ឌលជាតិប្រយុទ្ធនឹងជំងឺ គ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ (ម.គ.ច) បានបើកកិច្ចប្រជុំបិភាក្សាការងារលុបបំបាត់ជំងឺគ្រុនចាញ់នៅកម្ពុជា សម្រាប់ជំហានចុងក្រោយនៃការសម្រេចគោលដៅឆ្នាំ២០២០នេះ ក្រោមអធិបតីភាពលោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល និងលោកជំទាវវេជ្ជបណ្ឌិត លី អាយលែន តំណាងអង្គការសុខភាពពិភពលោកប្រចាំនៅកម្ពុជា បានអញ្ជើញចូលរួមដឹកនាំអង្គប្រជុំ ដើម្បីពិនិត្យ និងពិភាក្សាលើលទ្ធភាព បិងសកម្មភាពសំខាន់សំដៅកំណត់បានជាយុទ្ធសាស្ត្របន្ថែមលើកិច្ចការការលុបបំបាត់ជំងឺគ្រុនចាញ់បច្ចុប្បន្ន នៅក្នុងខេត្តមួយចំនួនដែលនៅមានអត្រាឈឺនៅឡើយ ដោយមានការចូលរួមពីមន្ត្រីបច្ចេកទេស និងថ្នាក់ដឹកនាំ ម.គ.ច និងលោកប្រធានមន្ទីរសុខាភិបាលខេត្តកំពង់ស្ពឺ កំពង់ឆ្នាំង និងពោធិសាត់ និងមន្ត្រីជំនាញអង្គការសុខភាពពិភពលោក (WHO) ផងដែរ។ លោកវេជ្ជបណ្ឌិត ហ៊ុយ រ៉េកុល ប្រធានម.គ.ច បានរាយការដល់អង្គប្រជុំអំពីស្ថានភាពជំងឺគ្រុនចាញ់ និងលទ្ធផលសម្រេចបានលើការងារលុបបំបាត់គ្រុនចាញ់គិតត្រឹមខែសីហាឆ្នាំ២០២០ និងជំហានបន្ទាប់ ដើម្បីឈានទៅលុបបំបាត់ជំងឺគ្រុនចាញ់ទាំងស្រុងនៅឆ្នាំ២០២៥ ដោយមានការពន្យល់បន្ថែមពីមន្ត្រីជំនាញអង្គការសុខភាពពិភពលោកផ្នែកជំងឺគ្រុនចាញ់នេះផងដែរ។ បន្ទាប់មក លោកជំទាវវេជ្ជបណ្ឌិត ឱ វណ្ណឌីន បានសំដែងនូវការកោតសរសើរលើលទ្ធផល នៃការងារលុបបំបាត់ជំងឺគ្រុនចាញ់កន្លងមករបស់ ម.គ.ច ហើយលោកជំទាវបានមានប្រសាសន៍ថា ទោះបីជាជំងឺគ្រុនចាញ់ថយចុះយ៉ាងគំហុកក៏ដោយ ក៏យើងមិនត្រូវស្កប់ស្កល់និងជោគជ័យនេះទេ យើងត្រូវតែធ្វើការងារឲ្យបានខ្លាំងក្លាថែមទៀតនៅក្នុងជំហានចុងក្រោយនៃឆ្នាំ២០២០នេះ សំដៅលុបបំបាត់ជំងឺក្រុនចាញ់ តាមគោលដៅដែលបានកំណត់នៅក្នុងផែនការយុទ្ធសាស្ត្រជាតិលុបបំបាត់ជំងឺគ្រុនចាញ់ឆ្នាំ២០១៦-២០២៥ ដែល សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានប្រគល់ផែនការយុទ្ធសាស្ត្រនេះ ជូនឯកឧត្តមសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល យកមកអនុវត្តន៍។ លោកជំទាវរដ្ឋលេខាធិការ បានសង្កត់ធ្ងន់ថាយើងត្រូវពិនិត្យ ពិភាក្សា និងកំណត់នូវយុទ្ធសាស្ត្រថ្មីដែលមានប្រសិទ្ធិភាពបន្ថែមទៀត ដោយត្រូវពិនិត្យឲ្យបានគ្រប់ជ្រុងជ្រោយទាំងបច្ចេកទេស និងការងារអនុវត្តន៍ជាក់ស្តែង ដើម្បីចៀសវាងមានបញ្ហា និងការយល់ច្រឡំដែលអាចកើតមានឡើងក្នុងចំណោមមតិសាធារណៈ។ លោកជំទាវ ក៏បានជំរុញឲ្យមានការពិចារណាដោយលក្ខណៈបច្ចេកទេសត្រឹមត្រូវ ក្នុងការប្រើវិធីសាស្ត្រលេចថ្នាំការពារ និងព្យាបាលប៉ាស៉ាស៊ីតគ្រុនចាញ់ជាមុន បន្ថែមលើការប្រើប្រាស់មុង និងថ្នាំលាបការពារមូស មុននឹងបុគ្គលធ្វើដំណើរចូលទៅកាន់កន្លែងដែលមានហានិភ័យឆ្លងជំងឺគ្រុនចាញ់ខ្ពស់ដូចជាភ្នំ ឬកន្លែងដែលមានព្រៃច្រើនជាដើម។ លោកជំទាវវេជ្ជបណ្ឌិត លី អាយលែន តំណាងអង្គការសុខភាពពិភពលោកប្រចាំនៅកម្ពុជា បានជំរុញ និងលើកទឹកចិត្តដល់កម្មវិធីប្រយុទ្ធនឹងជំងឺគ្រុនចាញ់ ឲ្យបន្តខិតខំប្រឹងប្រែងបន្ថែមទៀត ជាពិសេសត្រូវអនុវត្តន៏ផែនការយុទ្ធសាស្ត្រលុបបំបាត់ជំងឺគ្រុនចាញ់នៅតាមបណ្តាខេត្តដែលនៅមានករណីគ្រុនចាញ់នៅឡើយ នាជំហានចុងក្រោយនេះ ដោយត្រូវមានភាពច្បាស់លាស់ទាំងបចចេកទេស កម្រិតហានិភ័យ បញ្ហាដែលនឹងអាចជួបប្រទះនាពេលខាងមុខ និងធនធានថវិកា ដែលលោកជំទាវ អាចនឹងស្វែងរកកៀរគរជំនួយថវិកាបន្ថែមទៀត ប្រសិនបើអាចកំណត់បានច្បាស់នូវសកម្មភាពចាំបាច់ៗដែលត្រូវធ្វើក្នុងរយៈពេលត្រីមាសទី៤នៃឆ្នាំ២០២០ ដើម្បីសម្រេចបាននូវគោលដៅលុបបំបាត់ជំងឺគ្រុនចាញ់ប្រភេទសន្ធំនាដំណាច់ឆ្នាំ២០២០នេះ។ ក្រោយពីបានពិនិត្យ និងពិភាក្សាគ្នាយ៉ាងផុលផុសពីគ្រប់ភាគីទាំងអស់ ការប្រជុំនេះបានកំណត់នូវចំណុចសំខាន់ៗ សម្រាប់ដាក់ជូនឯកឧត្តមរដ្ឋមន្ត្រីក្រសួងសុខាភិបាល ពិនិត្យ និងសម្រេច ដែលមានដូចខាងក្រោម៖ ១. មន្ត្រីជំនាញទាំង ម.គ.ច និង WHO ត្រូវកំណត់ចំនួនខេត្តដែលនៅមានជំងឺគ្រុនចាញ់ ដើម្បីជម្រុញអនុវត្តន៍ការងារលុបបំបាត់ជំងឺគ្រុនចាញ់ នៅជំហានចុងក្រោយនៃឆ្នាំ២០២០នេះ។ ២. ផ្តល់ជំនួយបច្ចេកទេសបន្ថែមពីអង្គការសុខភាពពិភពលោក និងការរៀបចំលំអិតលើជំហានចុងក្រោយសម្រាប់លុបបំបាត់ជំងឺគ្រុនចាញ់នៅដំណាច់ឆ្នាំ២០២០ និងឈានទៅគ្មានជំងឺគ្រុនចាញ់ប្រភេទគ្រុនសន្ធំនៅឆ្នាំ២០២៣ (Last Mile Malaria Elimination Efforts By 2020 for P.F elimination and maintain zero by 2023)។ ៣. ត្រូវធានាឲ្យមានលក្ខណៈបច្ចេកទេសសមស្រប និងធានាឲ្យការអនុវត្តន៍ការលេបថ្នាំការពារជាមុននេះ អាចធ្វើទៅបានដោយរួមបន្ថែមជាមួយកិច្ចការកំពុងតែធ្វើស្រាប់ ដើម្បីជំរុញឲ្យមានលទ្ធផលល្អប្រសើរសម្រាប់សម្រេចគោលដៅលុបបំបាត់ជំងឺគ្រុនចាញ់នេះ។ ៤. ត្រូវមានការប្តេជ្ញាចិត្តខ្ពស់ និងការគាំទ្រពីថ្នាក់ដឹកនាំក្រសួងសុខាភិបាល ក្នុងកិច្ចខិតខំប្រឹងប្រែងបន្ថែម និងការជួយស្វែងរកធនធានបន្ថែមសម្រាប់បំពេញកង្វះខាត នៅក្នុងការអនុវត្តន៍សកម្មភាពជាចាំបាច់សម្រាប់ជំហានលុបបពពាត់ជំងឺគ្រុនចាញ់ចុងក្រោយនេះ។ ៥. ត្រូវកែសម្រួលការប្រើប្រាស់ពាក្យសំខាន់ៗ សម្រាប់គោលដៅចំណុច ដូចជាពាក្យ អ្នកចូលព្រៃ (Forest-Goer) គួរផ្តូរ ទៅជា អ្នកចូលទៅតំបន់ប្រឈមជំងឺគ្រុនចាញ់ (Travelers to malaria risk area) ដែលមានន័យរួមបញ្ចូលទាំងអ្នកប្រកបរបរអនុផលនៅក្នុងព្រៃភ្នំ អ្នកទៅបោះជុំរុំនៅតាមព្រៃ ឬអ្នកដើរកម្សាន្តក្នុងព្រៃ ជាដើម ដែលពួកគាត់មានហានិភ័យនៃការឆ្លងជំងឺគ្រុនចាញ់។ ៦. ត្រូវប្រើយុទ្ធសាស្ត្រចម្រុះ ក្នុងការគ្រប់គ្រងភ្នាក់ងារចម្លងជំងឺគ្រុនចាញ់ ដោយដាក់បញ្ចូលថ្នាំលាបការពារមូសខាំផងដែរ ការប្រើប្រាស់មុងផង និងការលេបថ្នាំការពារជាមុនផង ដោយរួមបញ្ចូលការពន្យល់ពីរបៀបប្រើប្រាស់ និងការអប់រំសុខភាព ។ ៧. ត្រូវធ្វើតេស្តរកមេរោគគ្រុនចាញ់ និងលេបថ្នាំការពារជំងឺគ្រុនចាញ់មុនចូលទៅតំបន់ប្រឈមជំងឺគ្រុនចាញ់ ដោយសហការជាមួយអាជ្ញាធរមូលដ្ឋាន (ភូមិ ឃុំ ខេត្ត) ដើម្បីកំណត់មុខសញ្ញាបុគ្គលដែលនឹងទៅកាន់តំបន់ប្រឈមជំងឺគ្រុនចាញ់ នៅតាមភូមិដែលនៅមានជំងឺគ្រុនចាញ់ប្រមាណជា៦០ភូមិ នៅទូទាំងប្រទេស។ ៨. ត្រូបញ្ជាក់ និងបែងចែកតួនាទី និងភារកិច្ច អ្នកដែលចូលរួមក្នុងការអនុវត្តសកម្មភាពលុបបំបាត់ជំងឺគ្រុនចាញ់នៅថ្នាក់ជាតិ និងក្រោមជាតិ ព្រមទាំងចំនួនកម្លាំងដែលត្រូវចូលរួមការងារនេះ។ ៩. សកម្មភាពការងារសម្រាប់ក្រុមដែលចូលទៅកាន់កន្លែងប្រឈមនឹងជំងឺគ្រុនចាញ់ រួមមាន ការផ្តល់មុងរយៈពេលវែង ការផ្តល់ថ្នាំលាបការពារមូសខាំ ការធ្វើតេស្តរកមេរោគគ្រុនចាញ់នៅតាមផ្ទះរាល់សប្តាហ៍ ការអប់រំសុខភាព/បំផុសសហគមន៍/ចលនាសហគមន៍ ផ្តល់ថ្នាំការពារ ការអង្កេតតាមដាន ការតាមដានផលប៉ះពាល់ដែលអាចនឹងកើតមាន និងការព្យាបាល ជាដើម។ ១០. ត្រូវពង្រឹងការងារតាមដានជំងឺ តាមដានសកម្មភាពការងារ តាមដានផលប៉ះពាល់ផ្សេងៗ និងការត្រៀមឆ្លើយតបក្នុងករណីមានបញ្ហាជាយថាហេតុ។ ១១. ជំរុញ និងគាំទ្រអ្នកស្ម័គ្រចិត្តតាមភូមិ ដែលជួយលើការងារលុបបំបាត់ជំងឺគ្រុនចាញ់ ដោយធ្វើឲ្យមានជំនឿលើការងារអ្នកស្ម័គ្រដែលមានកំណត់ច្បាស់លាស់ សុវត្ថិភាពនៃការធ្វើដំណើរ និងអំពើរំលោភបំពាននានា ជាដើម។ ១២. ត្រូវរៀបចំឯកសារលម្អិត ស្របតាមខ្លឹមសារនៃកិច្ចពិភាក្សាគ្នា ដោយកំណត់ឲ្យបានច្បាស់លាស់នូវយុទ្ធសាស្ត្រ ដែលត្រូវបន្ថែមលើយុទ្ធសាស្ត្រដែលមានស្រាប់ សំដៅលុបបំបាត់ជំងឺគ្រុនចាញ់នាជំហានចុងក្រោយនេះ ដើម្បីដាក់ជូនឯកឧត្តមរដ្ឋមន្ត្រីក្រសួងសុខាភិបាល ពិនិត្យ និងសម្រេចជាចុងក្រោយ មុននឹងយកទៅអនុវត្តន៍នៅតាមមូលដ្ឋានដែលនឹងត្រូវកំណត់៕	2020-10-07T07:06:52+07:00	cen.com.kh	https://cen.com.kh/archives/251692.html
72744925-a4f6-43bc-bac9-0fafca7d66bb	មេដឹកនាំយោធាកំពូលៗរបស់សហរដ្ឋអាមេរិកកំពុងធ្វើចត្តាឡីស័ក បន្ទាប់ពីជួបអ្នកមានជំងឺកូវីដ១៩	មេបញ្ជាការយោធាកំពូលៗរបស់សហរដ្ឋអាមេរិករួមទាំង លោកឧតម្តសេនីយ៍ Mark Milley ប្រធានអគ្គសេនាធិការចម្រុះផង កំពុងធ្វើចត្តាឡីស័ក្តិ ឬនៅដាច់ដោយឡែកពីគេឯង បន្ទាប់ពីបានជួបជាមួយលោក Charles Ray មេបញ្ជាការរងកងទ័ពឆ្មាំសមុទ្រសហរដ្ឋអាមេរិកដែលបានធ្វើតេស្តរកឃើញថាមានជំងឺ១៩។ មន្ត្រីក្រសួងការពារជាតិអាមេរិកបានបញ្ជាក់ប្រាប់ VOA ថា នាយអគ្គសេនាធិការរងលោកឧត្ដម សេនីយ៍ John Hyten និងនាយទាហានជាន់ខ្ពស់ជាច្រើនរូបទៀតដែលបានចូលរួមប្រជុំជាមួយលោក Ray នៅក្នុងបន្ទប់សុវត្ថិភាពក្នុងមន្ទីរបញ្ចកោណកាលពីសប្ដាហ៍មុន បានធ្វើតេស្ត ហើយលទ្ធផលបង្ហាញថាគ្មានជំងឺ កូវីដ១៩ ទេ កាលពីព្រឹកថ្ងៃអង្គារម្សិលមិញ ហើយមកត្រឹមរសៀលថ្ងៃអង្គារពួកគេក៏គ្មានរោគសញ្ញានៃជំងឺកូវីដ១៩ដែរ។ មន្ត្រីក្រសួងការពារជាតិបានឲ្យដឹងទៀតថា គេមិនច្បាស់ពីប្រភពនៃការឆ្លងជំងឺកូវីដ១៩ របស់លោកRay ដែលបានធ្វើតេស្តរកឃើញកាលពីថ្ងៃច័ន្ទ ក្រោយពីចេញរោគសញ្ញាមួយចំនួនកាលពីចុងសប្ដាហ៍មុនទេ។ មន្ត្រីដដែលនោះបានប្រាប់ VOA ថា នាយទាហានជាន់ខ្ពស់ទាំងនោះ កំពុងធ្វើចត្តាឡីស័ក្តិ ស្របតាមសេចក្ដីណែនាំរបស់ក្រសួងការពារជាតិ ដែលចេញផ្សាយដោយមជ្ឈមណ្ឌលគ្រប់គ្រង និងបង្ការជំងឺរបស់សហរដ្ឋអាមេរិក CDC ។ លោកឧត្តមសេនីយ៍ Milley រដ្ឋមន្ត្រីការពារប្រទេសលោក Mark Esper និងមន្ត្រីជាន់ខ្ពស់ផ្សេងទៀតរបស់ក្រសួងការពារប្រទេស បានធ្វើតេស្តជាញឹកញាប់ចាប់តាំងពីថ្ងៃទី២៧ ខែកញ្ញាមក នៅពេលដែលពួកគេបានចូលរួមពិធីរបស់ក្រុមគ្រួសារកងទ័ពដែលបានស្លាប់នៅសមរភូមិហៅថាផ្កាយមាសឬ Gold Star នៅសេតវិមាន។ ទាំងលោកប្រធានាធិបតី Donald Trump និងលោកស្រី Melania Trump ភរិយារបស់លោកប្រធានាធិបតី បានចូលរួមក្នុងពិធីនោះដែរ ហើយបានធ្វើតេស្តមានវីរុសកូរ៉ូណាវិជ្ជមានកាលពីសប្តាហ៍មុន ៕	2020-10-07T07:00:00+07:00	khmer.voanews.com	https://khmer.voanews.com/a/top-us-military-leaders-quarantine-after-covid19-expose/5612215.html
cee801b6-4d7f-4ea2-a7d0-a843dabffa52	ក្នុងគ្រាមានជំងឺកូវីដ ស្ត្រីបង្កើនការទទួលទានគ្រឿងស្រវឹងច្រើនជាងពេលណាៗទាំងអស់	ការស្លាប់ដោយសារតែគ្រឿងស្រវឹងកំពុងកើនឡើងនៅក្នុងសហរដ្ឋអាមេរិក។ នេះបើយោងតាមរបាយការណ៍មួយចេញក្នុងខែតុលា ដោយមជ្ឈមណ្ឌលគ្រប់គ្រងនិងទប់ស្កាត់ជំងឺរបស់អាមេរិក (CDC)។ ការសិក្សានោះបានរកឃើញថា ខណៈដែលចំនួនបុរសស្លាប់ច្រើនជាងស្ត្រីដោយសារតែមូលហេតុទាក់ទិននឹងគ្រឿងស្រវឹង ដោយសារគ្រឿងស្រវឹងកើនឡើង។ ហើយក្នុងពេលឥឡូវនេះ យើងឃើញថា មានស្ត្រីច្រើនជាងមុនកំពុងងាកទៅទទួលទានគ្រឿងស្រវឹង ក្នុងអំឡុងពេលបិទសកម្មភាពសេដ្ឋកិច្ច និងសង្គមតាមបណ្ដាប្រទេសនានា ដោយសារតែជំងឺរាតត្បាតកូវីដ១៩។ ពួកគេជាច្រើនទទួលបន្ទុកកិច្ចការផ្ទះភាគច្រើន រួមទាំងការមើលថែទាំកូន បន្ថែមពីលើការទទួលខុសត្រូវទៅលើការងាររបស់ពួកគេនៅក្រៅផ្ទះផងដែរ ដែលពួកគេភាគច្រើនឥឡូវកំពុងធ្វើការងារពីផ្ទះ។ អ្នកស្រី Lindsey Rodriguez ថ្លែងប្រាប់ទូរទស្សន៍ NBC កាលពីពេលថ្មីៗនេះថា៖«មានកូននៅផ្ទះពាក់ព័ន្ធនឹងការទទួលទានគ្រឿងស្រវឹងកាន់តែច្រើនជាងមុន»។ អ្នកស្រី Rodriguez ដែលជាអ្នកសិក្សាទៅលើទំនាក់ទំនងរវាងជំងឺរាតត្បាតនិងការទទួលទានគ្រឿងស្រវឹងលើសលុប ដែលបានចេញផ្សាយរបាយការណ៍មួយក្រោមចំណងជើងថា « » ឬ «Addictive Behaviors» បានថ្លែងថា ស្ត្រីទទួលទានគ្រឿងស្រវឹងច្រើនបំផុតក្នុងអំឡុងខែមីនា និងមេសា ឆ្នាំ២០២០នេះ នៅពេលដែលរដ្ឋាភិបាលបិទសកម្មភាពសង្គមនៅក្នុងប្រទេស។ ផ្សេងទៀតដែលចេញផ្សាយនាពេលថ្មីៗនេះដោយទស្សនាវដ្ដី JAMA Network Open បានបង្ហាញថា ខណៈដែលពលរដ្ឋអាមេរិកាំងបង្កើនការទទួលទានគ្រឿងស្រវឹង១៤ភាគរយពីឆ្នាំ២០១៩ ដល់ឆ្នាំ២០២០ ស្ត្រីបង្កើនការទទួលទានគ្រឿងស្រវឹងរហូតដល់ ៤១% គឺពួកគេទទួលទានលើសពី ៤ កែវរាល់ពេលទទួលទានម្ដងៗ។ អ្នកស្រី Natalie Crawford សាស្ត្រាចារ្យផ្នែកអប់រំពីអាកប្បកិរិយា សង្គម និងសុខភាពនៅសាលាសុខភាពសាធារណៈ Rollins នៃសាកលវិទ្យាល័យ Emory ថ្លែងប្រាប់សារព័ត៌មាន NBC News ក្នុងពេលថ្មីៗនេះថា គ្រឿងស្រវឹងគឺជា«យុទ្ធសាស្ត្រងាយបំផុតដើម្បីជួយទប់ទល់បញ្ហាស្ត្រេស។ ក្នុងរយៈពេលខ្លី ការទទួលទានគ្រឿងស្រវឹងអាចជួយទប់ទល់បញ្ហាស្ត្រេសបានល្អ ប៉ុន្តែការទទួលទានគ្រឿងស្រវឹងយូរទៅនឹងធ្វើឲ្យញៀន»។ ក្រុមហ៊ុនមួយចំនួនកំពុងផ្សាយពាណិជ្ជកម្មដោយយកស្ត្រីជាគោលដៅអតិថិជនរបស់ពួកគេ ដោយមានប្រើដបពណ៌ផ្កាឈូក និងផ្សព្វផ្សាយថា ការទទួលទានគ្រឿងស្រវឹងជាផ្នែកមួយក្នុងការបង្កើនអនុភាពរបស់ស្ត្រី។ ការទទួលទានគ្រឿងស្រវឹងលើសលប់អាចបង្កជាបញ្ហាសុខភាពផ្សេងៗ ដូចជាជំងឺគ្រិនថ្លើម និងការពុលគ្រឿងស្រវឹងជាដើម៕	2020-10-07T07:00:00+07:00	khmer.voanews.com	https://khmer.voanews.com/a/women-are-drinking-more-than-ever/5611291.html
d74891dc-053c-4513-8237-2851ae5e69ca	WHO គ្រោងនឹងផ្ដល់ថវិកាដល់កម្ពុជា សម្រាប់សម្រេចនូវគោលដៅលុបបំបាត់ជំងឺគ្រុនចាញ់ប្រភេទសន្ធំ នាដំណាច់ឆ្នាំ២០២០នេះ	លោកស្រីវេជ្ជបណ្ឌិត លី អាយលែន តំណាងអង្គការសុខភាពពិភពលោកប្រចាំនៅកម្ពុជា បានជំរុញលើកទឹកចិត្តដល់កម្មវិធីប្រយុទ្ធនឹងជំងឺគ្រុនចាញ់ ឲ្យបន្តខិតខំប្រឹងប្រែងបន្ថែមទៀត ជាពិសេសត្រូវអនុវត្តន៍ផែនការយុទ្ធសាស្ត្រលុបបំបាត់ជំងឺគ្រុនចាញ់នៅតាមបណ្តាខេត្ត ដែលនៅមានករណីគ្រុនចាញ់នៅឡើយ។ លោកស្រីថ្លែងបន្ដថា នាជំហានចុងក្រោយនេះ ដោយត្រូវមានភាពច្បាស់លាស់ទាំងបច្ចេកទេស កម្រិតហានិភ័យ បញ្ហាដែលនឹងអាចជួបប្រទះនាពេលខាងមុខ និងធនធានថវិកា ដែលលោកស្រី «អាចនឹងស្វែងរកកៀរគរជំនួយថវិកាបន្ថែមទៀត ប្រសិនបើអាចកំណត់បានច្បាស់នូវសកម្មភាពចាំបាច់ៗដែលត្រូវធ្វើក្នុងរយៈពេលត្រីមាសទី៤ នៃឆ្នាំ២០២០ ដើម្បីសម្រេចបាននូវគោលដៅលុបបំបាត់ជំងឺគ្រុនចាញ់ ប្រភេទសន្ធំនាដំណាច់ឆ្នាំ២០២០នេះ»។ ការថ្លែងបែបនេះរបស់លោកស្រីវេជ្ជបណ្ឌិត លី អាយលែន ក្នុងឱកាសអញ្ជើញជាអធិបតីភាពជាមួយលោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល, មន្ត្រីបច្ចេកទេស និងថ្នាក់ដឹកនាំ ម.គ.ច, ប្រធានមន្ទីរសុខាភិបាលខេត្តកំពង់ស្ពឺ កំពង់ឆ្នាំង និងពោធិ៍សាត់ និងមន្ត្រីជំនាញរបស់ WHO ក្នុងកិច្ចប្រជុំ ពិភាក្សាការងារលុបបំបាត់ជំងឺគ្រុនចាញ់នៅកម្ពុជា សម្រាប់ជំហានចុងក្រោយនៃការសម្រេចគោលដៅឆ្នាំ២០២០នេះ។ កិច្ចពិភាក្សានេះ បាន ប្រព្រឹត្ដទៅនារសៀលថ្ងៃទី០៦ ខែតុលានេះ នៅមជ្ឈមណ្ឌលជាតិប្រយុទ្ធនឹងជំងឺ គ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ (ម.គ.ច) ដើម្បីពិនិត្យ និងពិភាក្សាលើលទ្ធភាព និងសកម្មភាពសំខាន់សំដៅកំណត់បានជាយុទ្ធសាស្ត្របន្ថែម លើកិច្ចការការលុបបំបាត់ជំងឺគ្រុនចាញ់បច្ចុប្បន្ន នៅក្នុងខេត្តមួយចំនួន ដែលនៅមានអត្រាឈឺនៅឡើយ។ ក្នុងឱកាសនោះ លោកវេជ្ជបណ្ឌិត ហ៊ុយ រ៉េកុល ប្រធាន ម.គ.ច បានលើកឡើងអំពីស្ថានភាពជំងឺគ្រុនចាញ់ និងលទ្ធផលសម្រេចបាន លើការងារលុបបំបាត់គ្រុនចាញ់ គិតត្រឹមខែសីហាឆ្នាំ២០២០ និងជំហ៊ានបន្ទាប់ ដើម្បីឈានទៅលុបបំបាត់ជំងឺគ្រុនចាញ់ទាំងស្រុងនៅឆ្នាំ២០២៥ ដោយមានការពន្យល់បន្ថែម ពីមន្ត្រីជំនាញអង្គការសុខភាពពិភពលោក ផ្នែកជំងឺគ្រុនចាញ់នេះ។ ទន្ទឹមនឹងនោះ លោកស្រីវេជ្ជបណ្ឌិត ឱ វណ្ណឌីន បានសំដែងនូវការកោតសរសើរលើលទ្ធផលនៃការងារលុបបំបាត់ជំងឺគ្រុនចាញ់កន្លងមក របស់ ម.គ.ច។លោកស្រីថ្លែងទៀតថា «ទោះបីជាជំងឺគ្រុនចាញ់ថយចុះយ៉ាងគំហុកក៏ដោយ ក៏យើងមិនត្រូវស្កប់ស្កល់នឹងជោគជ័យនេះទេ យើងត្រូវតែធ្វើការងារឲ្យបានខ្លាំងក្លាថែមទៀត នៅក្នុងជំហានចុងក្រោយនៃឆ្នាំ២០២០នេះ»។ លោកស្រីបន្ថែមថា ក្នុងនោះសំដៅលុបបំបាត់ជំងឺគ្រុនចាញ់ តាមគោលដៅដែលបានកំណត់នៅក្នុងផែនការយុទ្ធសាស្ត្រជាតិលុបបំបាត់ជំងឺគ្រុនចាញ់ ឆ្នាំ២០១៦-២០២៥ ដែល សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានប្រគល់ផែនការយុទ្ធសាស្ត្រនេះ ជូនរដ្ឋមន្ដ្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង សម្រាប់មកអនុវត្តន៍។ លោកស្រីរដ្ឋលេខាធិការ បានសង្កត់ធ្ងន់ថា ។ លោកស្រី ក៏បានជំរុញឲ្យមានការពិចារណាដោយលក្ខណៈបច្ចេកទេសត្រឹមត្រូវ ក្នុងការប្រើវិធីសាស្ត្រលេចថ្នាំការពារ និងព្យាបាលប៉ាស៉ាស៊ីតគ្រុនចាញ់ជាមុន បន្ថែមលើការប្រើប្រាស់មុង និងថ្នាំលាបការពារមូស មុននឹងបុគ្គលធ្វើដំណើរចូលទៅកាន់កន្លែងដែលមានហានិភ័យឆ្លងជំងឺគ្រុនចាញ់ខ្ពស់ ដូចជាភ្នំ ឬកន្លែងដែលមានព្រៃច្រើនជាដើម។ មន្ត្រីជំនាញទាំង ម.គ.ច និង WHO ត្រូវកំណត់ចំនួនខេត្តដែលនៅមានជំងឺគ្រុនចាញ់ ដើម្បីជម្រុញអនុវត្តន៍ការងារលុបបំបាត់ជំងឺគ្រុនចាញ់ នៅជំហានចុងក្រោយនៃឆ្នាំ២០២០នេះ ផ្តល់ជំនួយបច្ចេកទេសបន្ថែមពីអង្គការសុខភាពពិភពលោក និងការរៀបចំលម្អិតលើជំហានចុងក្រោយសម្រាប់លុបបំបាត់ជំងឺគ្រុនចាញ់ នៅដំណាច់ ឆ្នាំ២០២០ និងឈានទៅគ្មានជំងឺគ្រុនចាញ់ប្រភេទគ្រុនសន្ធំនៅឆ្នាំ២០២៣ (Last Mile Malaria Elimination Efforts By 2020 for P.F elimination and maintain zero by 2023) ត្រូវធានាឲ្យមានលក្ខណៈបច្ចេកទេសសមស្រប និងធានាឲ្យការអនុវត្តន៍ការលេបថ្នាំការពារជាមុននេះ អាចធ្វើទៅបានដោយរួមបន្ថែមជាមួយកិច្ចការកំពុងតែធ្វើស្រាប់ ដើម្បីជំរុញឲ្យមានលទ្ធផលល្អប្រសើរសម្រាប់សម្រេចគោលដៅលុបបំបាត់ជំងឺគ្រុនចាញ់នេះ ត្រូវមានការប្តេជ្ញាចិត្តខ្ពស់ និងការគាំទ្រពីថ្នាក់ដឹកនាំក្រសួងសុខាភិបាល ក្នុងកិច្ចខិតខំប្រឹងប្រែងបន្ថែម និងការជួយស្វែងរកធនធានបន្ថែមសម្រាប់បំពេញកង្វះខាត នៅក្នុងការអនុវត្តន៍សកម្មភាពជាចាំបាច់សម្រាប់ជំហានលុបបពពាត់ជំងឺគ្រុនចាញ់ចុងក្រោយនេះ ត្រូវកែសម្រួលការប្រើប្រាស់ពាក្យសំខាន់ៗ សម្រាប់គោលដៅចំណុច ដូចជាពាក្យ អ្នកចូលព្រៃ (Forest-Goer) គួរផ្តូរ ទៅជា អ្នកចូលទៅតំបន់ប្រឈមជំងឺគ្រុនចាញ់ (Travelers to malaria risk area) ដែលមានន័យរួមបញ្ចូលទាំងអ្នកប្រកបរបរអនុផលនៅក្នុងព្រៃភ្នំ អ្នកទៅបោះជុំរុំនៅតាមព្រៃ ឬអ្នកដើរកម្សាន្តក្នុងព្រៃ ជាដើម ដែលពួកគាត់មានហានិភ័យនៃការឆ្លងជំងឺគ្រុនចាញ់។ ត្រូវប្រើយុទ្ធសាស្ត្រចម្រុះ ក្នុងការគ្រប់គ្រងភ្នាក់ងារចម្លងជំងឺគ្រុនចាញ់ ដោយដាក់បញ្ចូលថ្នាំលាបការពារមូសខាំផងដែរ ការប្រើប្រាស់មុងផង និងការលេបថ្នាំការពារជាមុនផង ដោយរួមបញ្ចូលការពន្យល់ពីរបៀបប្រើប្រាស់ និងការអប់រំសុខភាព។ ត្រូវធ្វើតេស្តរកមេរោគគ្រុនចាញ់ និងលេបថ្នាំការពារជំងឺគ្រុនចាញ់ មុនចូលទៅតំបន់ប្រឈមជំងឺគ្រុនចាញ់ ដោយសហការជាមួយអាជ្ញាធរមូលដ្ឋាន (ភូមិ ឃុំ ខេត្ត) ដើម្បីកំណត់មុខសញ្ញាបុគ្គល ដែលនឹងទៅកាន់តំបន់ប្រឈមជំងឺគ្រុនចាញ់នៅតាមភូមិ ដែលនៅមានជំងឺគ្រុនចាញ់ប្រមាណជា៦០ភូមិ នៅទូទាំងប្រទេស។ ត្រូបញ្ជាក់ និងបែងចែកតួនាទី និងភារកិច្ច អ្នកដែលចូលរួមក្នុងការអនុវត្តសកម្មភាពលុបបំបាត់ជំងឺគ្រុនចាញ់នៅថ្នាក់ជាតិ និងក្រោមជាតិ ព្រមទាំងចំនួនកម្លាំងដែលត្រូវចូលរួមការងារនេះ សកម្មភាពការងារ សម្រាប់ក្រុមដែលចូលទៅកាន់កន្លែងប្រឈមនឹងជំងឺគ្រុនចាញ់ រួមមាន ការផ្តល់មុងរយៈពេលវែង ការផ្តល់ថ្នាំលាបការពារមូសខាំ ការធ្វើតេស្តរកមេរោគគ្រុនចាញ់នៅតាមផ្ទះរាល់សប្តាហ៍ ការអប់រំសុខភាព/បំផុសសហគមន៍/ចលនាសហគមន៍ ផ្តល់ថ្នាំការពារ ការអង្កេតតាមដាន ការតាមដានផលប៉ះពាល់ដែលអាចនឹងកើតមាន និងការព្យាបាល ជាដើម។ ត្រូវពង្រឹងការងារតាមដានជំងឺ តាមដានសកម្មភាពការងារ តាមដានផលប៉ះពាល់ផ្សេងៗ និងការត្រៀមឆ្លើយតបក្នុងករណីមានបញ្ហាជាយថាហេតុ។ ជំរុង និងគាំទ្រអ្នកស្ម័គ្រចិត្តតាមភូមិ ដែលជួយលើការងារលុបបំបាត់ជំងឺគ្រុនចាញ់ ដោយធ្វើឲ្យមានជំនឿលើការងារអ្នកស្ម័គ្រ ដែលមានកំណត់ច្បាស់លាស់ សុវត្ថិភាពនៃការធ្វើដំណើរ និងអំពើរំលោភបំពាននានាជាដើម។ ត្រូវរៀបចំឯកសារលម្អិត ស្របតាមខ្លឹមសារនៃកិច្ចពិភាក្សាគ្នា ដោយកំណត់ឲ្យបានច្បាស់លាស់នូវយុទ្ធសាស្ត្រ ដែលត្រូវបន្ថែមលើយុទ្ធសាស្ត្រដែលមានស្រាប់ សំដៅលុបបំបាត់ជំងឺគ្រុនចាញ់នាជំហានចុងក្រោយនេះ ដើម្បីដាក់ជូនឯរដ្ឋមន្ត្រីក្រសួងសុខាភិបាល ពិនិត្យ និងសម្រេចជាចុងក្រោយ មុននឹងយកទៅអនុវត្តន៍នៅតាមមូលដ្ឋានដែលនឹងត្រូវកំណត់៕	2020-10-07T06:06:00+07:00	freshnewsasia.com	https://m.freshnewsasia.com/index.php/en/localnews/172766-2020-10-06-16-06-35.html
7d6ed34f-d232-46de-b8fb-9762f900f606	រដ្ឋមន្រ្តីសុខាភិបាល ចែករំលែកបទពិសោធន៍ប្រយុទ្ធនឹងជំងឺកូវីដ-១៩នៅកម្ពុជា ក្នុងកិច្ចប្រជុំលើកទី៧១ នៃអង្គការសុខភាពពិភពលោក ប្រចាំតំបន់ប៉ាស៊ីហ្វិកខាងលិច	រដ្ឋមន្រ្តីក្រសួងសុខាភិបាលនៃកម្ពុជា លោកសាស្ត្រាចារ្យ ម៉ម ប៊ុនហេង បានលើកយកបទពិសោធន៍សំខាន់ៗចំនួន៤ចំណុច លើប្រធានបទ «ការប្រយុទ្ធនឹងជំងឺកូវីដ-១៩ នៅក្នុងព្រះរាជាណាចក្រកម្ពុជា» ជូនក្នុងកិច្ចប្រជុំលើកទី៧១ នៃអង្គការសុខភាពពិភពលោក ប្រចាំតំបន់ប៉ាស៊ីហ្វិកខាងលិច តាមរយៈប្រព័ន្ធវីដេអូ។ ពិធីនេះបានប្រព្រឹត្តទៅនាទីស្តីការក្រសួងសុខាភិបាល នៅថ្ងៃទី០៦ ខែតុលា ឆ្នាំ២០២០នេះ ដោយទទួលបានការអនុញ្ញាតពីសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ ការប្តេជាចិត្តផ្នែកនយោបាយ និងភាពជាអ្នកដឹកនាំរបស់រាជរដ្ឋាភិបាល៖ ការគ្រប់គ្រងព្រឹត្តិការណ៍ ទទួលឱ្យនាវាទេសចរណ៍វ៉ែស្ទ័រដាម (Westerdam Cruise Ship) ចូលចតនៅព្រះរាជាណាចក្រកម្ពុជា នាខែកុម្ភៈ ឆ្នាំ២០២០ បានជោគជ័យ ជាភ័ស្តុតាងយ៉ាងច្បាស់ បានបង្ហាញលើសពីសកម្មភាពមនុស្សធម៌ ប៉ុន្តែគឺជាការគោរពសិទ្ធិមនុស្ស និងសាមគ្គីភាពអន្តរជាតិ តាមរយៈការអនុវត្តនិយ័តកម្មសុខភាពអន្តរជាតិ (IHR 2005) ក្នុងការប្រយុទ្ធនឹងជំងឺកូវីដ-១៩។ រហូតមកដល់ពេលនេះ កម្ពុជាគ្រប់គ្រង និងឆ្លើយតបជំងឺកូវីដ-១៩ បានជោគជ័យ ដោយមានគណៈកម្មការជាតិ ដើម្បីប្រយុទ្ធនឹងជំងឺកូវីដ-១៩ ក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងមានគណៈកម្មការអន្តរក្រសួង ព្រមទាំងគណៈកម្មការថ្នាក់ក្រោមជាតិ ដើម្បីប្រយុទ្ធនឹងជំងឺកូវីដ-១៩ ជាសេនាធិការ បានដើរតួនាទីយ៉ាងសំខាន់ក្នុងការឆ្លើយតប ដឹកនាំ និងសម្របសម្រួលអនុវត្តវិធានការនានា នៅទូទាំងរាជរដ្ឋាភិបាល និងសង្គមទាំងមូល។ ការវិនិយោគកន្លងមកក្នុងការត្រៀមបម្រុង និងលទ្ធផលប្រព័ន្ធសន្តិសុខសុខភាព។ ក្រុមឆ្លើយតបរហ័សរបស់ប្រទេសកម្ពុជា ត្រូវបានបង្កើតឡើងជាផ្នែកមួយនៃយុទ្ធសាស្ត្រអាស៊ីប៉ាស៊ីហ្វិក សម្រាប់ជំងឺឆ្លងកើតមានថ្មី និងបញ្ហាបន្ទាន់នៃសុខភាពសាធារណៈនានា មន្រ្តីសុខាភិបាលដែលបានបណ្តុះបណ្តាលផ្នែកជំងឺឆ្លង និងការថែទាំបន្ទាន់ បានក្លាយជាកម្លាំងពលកម្មសុខភាពសាធារណៈស្នូល សម្រាប់ឆ្លើយតបនឹងជំងឺកូវីដ-១៩ របស់ប្រទេសកម្ពុជា។ ដោយភាពរឹងមាំនៃធនធានមនុស្សនេះ ប្រទេសកម្ពុជាអាចរកឃើញ និងឆ្លើយតបយ៉ាងរហ័សករណីជំងឺកូវីដ-១៩ និងកំពុងបន្តផ្តល់សេវាសុខភាពសំខាន់ៗផ្សេងទៀត។ ការចូលរួមរបស់សហគមន៍ គឺមានសារៈសំខាន់ណាស់។ ឆ្លងតាមរយៈការរាតត្បាតជាសកលនេះ ប្រទេសកម្ពុជាបានកៀរគរធនធានសង្គមទាំងមូល ទាំងផ្នែកសាធារណៈ និងឯកជន។ កម្ពុជាបានខិតខំប្រឹងប្រែងជាពិសេស ដោយមានការចូលរួមរបស់អ្នកដឹកនាំសាសនានានា។ សាមគ្គីភាពជាតិ អន្តរជាតិគឺជាភាពចាំបាច់។ កិច្ចសហការយ៉ាងជិតស្និទ្ធ និងភាពជាដៃគូ នៅជុំវិញពិភពលោក ក្នុងកាលៈទេសៈនេះពិតជាចាំបាច់ជាងពេលណាណាទាំងអស់។ រដ្ឋមន្រ្តីក្រសួងសុខាភិបាល ក៏បានសង្គត់ធ្ងន់ថា ប្រទេសកម្ពុជាគាំទ្រយ៉ាងពេញទំហឹង ចំពោះភាពជាអ្នកដឹកនាំ និងការសម្របសម្រួលរបស់អង្គការសុខភាពពិភពលោក ក្នុងការឆ្លើយតបជាសកលទៅនឹងជំងឺកូវីដ-១៩ និងបានថ្លែងអំណរគុណយ៉ាងជ្រាលជ្រៅ ចំពោះអង្គការសុខភាពពិភពលោក ជាពិសេសជូនចំពោះ លោកវេជ្ជបណ្ឌិត Takeshi Kasai នាយកប្រចាំតំបន់នៃតំបន់ប៉ាស៊ីហ្វិកខាងលិច និងប្រទេសជាសមាជិក ទាំងអស់ដែលបានសហការចូលរួមប្រយុទ្ធនឹងជំងឺកូវីដ-១៩៕	2020-10-06T17:59:00+07:00	freshnewsasia.com	https://m.freshnewsasia.com/index.php/en/localnews/172678-2020-10-06-03-59-52.html
ab317274-080b-40f3-ba1f-4606e551ef9f	WHO ចេញសារព្រមានធ្ងន់ៗ៖ «មនុស្សចំនួន១០%លើភពផែនដី អាចនឹងឆ្លងជំងឺកូវីដ-១៩» (Video inside)	វេជ្ជបណ្ឌិតលោក ម៉ៃខឺល រីយ៉ាន (Michael Ryan) ប្រធានផ្នែកសង្គ្រោះបន្ទាន់ នៃអង្គការសុខភាពពិភពលោក (WHO) បានឲ្យដឹងកាលពីថ្ងៃចន្ទសប្តាហ៍នេះថា តាមការប៉ាន់ស្មានដោយក្រុមជំនាញ មនុស្សម្នាក់ក្នុងចំណោម ១០នាក់ ឬ ១០% នៃចំនួនប្រជាជន នៅទូទាំងពិភពលោក ៧.៨ពាន់លាននាក់ អាចនឹងឆ្លងជំងឺ COVID-19។ នេះបើតាមការចេញផ្សាយ ដោយសារព័ត៌មាន Sputnik នាព្រឹកថ្ងៃអង្គារ ទី០៦ ខែតុលា ឆ្នាំ២០២០។ នៅក្នុងសម័យប្រជុំនៃក្រុមប្រឹក្សាអង្គការ WHO លោក Ryan បានគូសបញ្ជាក់ឲ្យដឹងថា តួលេខនៃចំនួនអ្នកឆ្លងរវាងទីក្រុង និងតំបន់ជនបទមានភាពខុសគ្នា។ ទោះយ៉ាងណា អត្រាឆ្លងខ្ពស់បានចង្អុលបង្ហាញថា ប្រជាជនភាគច្រើននៅជុំវិញពិភពលោក នៅតែប្រឈមនឹងហានិភ័យខ្ពស់ដដែល។ លោក Ryan ក៏បានកត់សម្គាល់ផងដែរថា ករណីឆ្លងនៅក្នុងតំបន់អាស៊ីអាគ្នេយ៍ អឺរ៉ុប និងមេឌីទែរ៉ាណេភាគខាងកើតកំពុងតែបន្តកើនឡើង ខណៈដែលស្ថានភាពនៅទ្វីបអាហ្វ្រិក និងតំបន់ប៉ាស៊ីហ្វិកខាងលិចមានសភាពល្អប្រសើរជាង តែទោះជាយ៉ាងណាក៏ដោយស្ថានភាពទូទៅ នៅជុំវិញពិភពលោកបាននឹងកំពុង ដើរទៅរកតំណាក់កាលដ៏លំបាក។ ទោះជាយ៉ាងណា បណ្ឌិត Michael Ryan មិនបានបញ្ជាក់ច្បាស់លាស់ថា តើតួលេខខាងលើត្រូវបានគណនាយ៉ាងណានោះទេ។ ដោយឡែកអ្នកនាំពាក្យរបស់ WHO វេជ្ជបណ្ឌិតលោកស្រី ម៉ាហ្គារែត ហារីស (Margaret Harris) បានឲ្យដឹងថា ការប៉ាន់ស្មានខាងលើគឺគិតតាមកម្រិតមធ្យម ដែលផ្អែកលើការសិក្សាធ្វើឡើងនៅជុំវិញពិភពលោក។ លោកស្រី Margaret Harris បាបន្ថែមទៀតថា វីរុសដ៏កាចសាហាវនេះនៅតែមានឱកាសបន្តរីករាលដាល ប្រសិនបើយើងគ្មានវិធានការប្រកបដោយប្រសិទ្ធភាព ដើម្បីបញ្ឈប់វាទេនោះ។ នៅជុំវិញបញ្ហាខាងលើ អគ្គនាយកអង្គការសុខភាពពិភពលោក ថេដ្រូស អាដាណម (Tedros Adhanom Ghebreyesus) បានគូសបញ្ជាក់ថា អ្វីដែលយើងបានរៀនពីគ្រប់តំបន់ទាំងអស់ នៅជុំវិញពិភពលោកបានបង្ហាញថា យើងនៅតែអាចគ្រប់គ្រងការឆ្លងរីករាលដាលនៃជំងឺ COVID-19។ លោក Tedros បានសង្កត់ធ្ងន់ថា ជំងឺរាតត្បាតបានបង្ហាញពីសារៈសំខាន់ នៃការវិនិយោគបន្ថែមលើវិស័យសុខភាពសាធារណៈ និងការថែទាំសុខភាពជាបឋម។ គួរបញ្ជាក់ថា តាមទិន្នន័យចុងក្រោយរបស់សាកលវិទ្យាល័យ ចនស៍ ហបឃីនស៍ (Johns Hopkins) បានបង្ហាញថា ករណីឆ្លងជំងឺ COVID-19 អាចមានច្រើនជាង ៣៥លានករណី និងចំនួនមនុស្សស្លាប់ក៏អាចមានច្រើន ១លាននាក់ផងដែរ ក្នុងនោះប្រទេសដែលមានករណីឆ្លងច្រើនជាងគេរួមមាន សហរដ្ឋអាមេរិក ប្រទេសឥណ្ឌា ប្រេស៊ីល រុស្ស៊ី កូឡុំប៊ី និងប៉េរូ៕	2020-10-06T16:59:00+07:00	freshnewsasia.com	https://m.freshnewsasia.com/index.php/en/internationalnews/172670-2020-10-06-02-59-49.html
329bbe9f-03ed-4822-974c-dffa05e6f002	TOP NEWS: ថ្ងៃនេះក្រសួងសុខាភិបាលប្រកាសថា គ្មានករណីឆ្លងជំងឺកូវីដ១៩ថ្មីនោះទេ ខណៈអ្នកជំងឺម្នាក់បានជាសះស្បើយចេញពីមន្ទីរពេទ្យ (Video inside)	ក្រសួងសុខាភិបាល នៅព្រឹកថ្ងៃទី០៦ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានថា នៅថ្ងៃនេះគ្មានករណីអ្នកឆ្លងជំងឺកូវីដ១៩ថ្មីនោះទេ ខណៈអ្នកជំងឺកូវីដ១៩ម្នាក់ បានព្យាបាលជាសះស្បើយ ត្រូវបានអនុញ្ញាតឲ្យចេញពីមន្ទីរពេទ្យ។ អ្នកជំងឺដែលជាសះស្បើយនោះ គឺជាបុរសជនជាតិចិន អាយុ២៨ឆ្នាំ ជាអ្នកដំណើរមកពីប្រទេសហ្វីលីពីន ដោយបន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី២៧ ខែកញ្ញា ឆ្នាំ២០២០។ ត្រូវបានព្យាបាលជាសះស្បើយ ដោយទទួលបានការធ្វើតេស្តអវិជ្ជមានវីរុសកូវីដ១៩ ចំនួន២ដង និងត្រូវបានអនុញ្ញាតឲ្យចេញពីមន្ទីរពេទ្យចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង៧ព្រឹកថ្ងៃទី០៦ ខែតុលានេះ កម្ពុជាបានរកឃើញអ្នកឆ្លងកូវីដ១៩ទាំងអស់ចំនួន២៨០នាក់ ក្នុងនោះអ្នកព្យាបាលជាសះស្បើយចំនួន២៧៦នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន៤នាក់៕	2020-10-06T14:36:00+07:00	freshnewsasia.com	https://m.freshnewsasia.com/index.php/en/localnews/172662-2020-10-06-00-36-45.html
4957f2f3-f224-4893-8ddc-84223f445faa	អាណិតគាត់ណាស់ ! ព្រោះតែខ្វះការអត់ធ្មត់បន្តិចធ្វើឲ្យខ្លួនជាប់ពិរុទ្ធ ស្របពេលដែលប្រពន្ធជិតឆ្លងទន្លេ (មានវីដេអូ)	គ្រោះថ្នាក់ចរាចរណ៍មួយកើតឡើងនៅក្នុងទឹកដី នៃស្រុកកំពង់ត្រឡាច ខេត្តកំពង់ឆ្នាំង ដែលមើលទៅគួរឲ្យស្តែងណាស់ បង្កឡើយដោយរថយន្តបែនដឹកខ្សាច់មួយគ្រឿង បានបើកកៀរយុវជនមួយក្រុមដែលកំពុងឈរលើផ្លូវក្រាលក្រៅកៅស៊ូទាំងកំរោល បណ្ដាលឱ្យយុវជនម្នាក់ស្លាប់។ ក្នុងហេតុការណ៍នេះផងដែរ បើតាមវីដេអូឃ្លីប ដែលត្រូវបានគេបង្ហោះចែកចាយតាមបណ្ដាញសង្គម Facebook បានបញ្ជាក់ថា នៅមុនពេលកើតហេតុ រថយន្តដឹកខ្សាច់បានបើកបរនៅលើផ្លូវក្រាល កៅស៊ូ បន្ទាប់ពីឃើញក្រុមយុវជនឈរនៅលើផ្លូវ អ្នកបើកបររថយន្តបានស៊ីផ្លេយ៉ាងខ្លាំងៗ ដើម្បីសុំផ្លូវ ភ្លាមៗនោះយុវជនទាំងអស់ដែលឈរនៅលើផ្លូវ ក៏បានចុះពីផ្លូវយ៉ាងលឿន តែនៅសល់យុវជនម្នាក់ចុះមិនទាន់ ក៏ត្រូវបានរថយន្តកៀរបោកទៅលើថ្នល់បណ្ដាលឲ្យស្លាប់។ ជុំវិញករណីគ្រោះថ្នាក់ចរាចរណ៍ខាងលើនេះ អធិការនគរបាលស្រុកកំពង់ត្រឡាច ករណីនេះបានកើត ឡើងនៅក្នុងភូមិពានី ឃុំពានី ស្រុកកំពង់ត្រឡាច តាំងពីថ្ងៃទី២៦ ខែកញ្ញា ឆ្នាំ២០២០មកម្ល៉េះ ។ ក្នុងនោះផងដែរ ព្រះរាជអាជ្ញាខេត្តកំពង់ឆ្នាំង បញ្ជាឲ្យនគរបាល ឃាត់ខ្លួនបុរស ដែលបើករថយន្តដឹកដី បុកយុវជនម្នាក់ប៉ើងដូចក្រដាស មកធ្វើការសួរនាំនិងធ្វើកំណត់ហេតុ ដោះស្រាយតាមផ្លូវច្បាប់ នាព្រឹកថ្ងៃ០៤ ខែតុលា ឆ្នាំ២០២០នេះ នៅអធិការរដ្ឋានស្រុកកំពង់ត្រឡាច និងបញ្ជូនមកកាន់ស្នងការនគរបាលខេត្ត។ ដោយឡែកតាមរយៈគណនីហ្វេសបុក ឈ្មោះថា Chen Mainly ដែលជាមិត្តភ័ក្ត្រ បុរសជាតៃកុងខាងលើបានបង្ហោះលើបណ្តាញសង្គមយ៉ាងដូច្នេះថា៖ «សម្លាញ់អាណិតអាសូរណាស់ ប្រពន្ធកូនតូចហេីយ.ពរពោះជិតគ្រាប់ខែទៀត ហេីយត្រូវជួបរឿងបែបនេះទៀត ត្រូវគិតយ៉ាងណា»។ ក្នុងនោះអ្នកប្រើប្រាស់បណ្តាញសង្គមហ្វេសបុកជាច្រើនក៏បានសំណូមពរឲ្យសមត្ថកិច្ច មេត្តាយោគយល់ ដោយលើកឡើងថាប្រសិនបើមិនបុក ហើយគេចទៅផ្លូវម្ខាងទៀត ច្បាស់ជាបុកដំណើរនៅខាងឆ្វេងដៃជាមិនខាន ដោយសារតែផ្លូវតូច ហើយមានមនុស្សនៅសងខាងផ្លូវ ៕ https://www.facebook.com/455175214684838/videos/1248853692119136/?__so__=channel_tab&__rv__=all_videos_card	2020-10-06T14:22:16+07:00	kbnnews.com	https://kbn.news/archives/184307
8602138e-2fb7-424a-8ca0-981272aabaf1	ឪពុកម្តាយទាំងឡាយសូមប្រយ័ត្ន ! កុមារនឹងអាចឆ្លងមេរោគ RSV ដោយសារតែអ្នកលេងនៅកន្លែងលេងកូនក្មេងក្នុងផ្សារទំនើប	ថ្មីៗនេះមានការចែករំលែកចំណេះថ្មីមួយពីសំណាក់បងប្រុសម្នាក់ ដែលមានគណនីហ្វេសប៊ុកឈ្មោះ Ket Seyha ពាក់ព័ន្ធជាមួយនឹងជំងឺ RSV ដែលវាងាយឆ្លងបំផុតនៅដែលកុមារត្រូវបានឪពុក ម្ដាយយកទៅកន្លែងលេងកូនក្មេងក្នុងផ្សារទំនើប។ ដូច្នេះដើម្បីជាប្រយោជន៌ដល់អាណាព្យាបាលគ្រប់រូប បងប្រុសខាងលើក៏បានបង្ហើបពីគន្លឹះជាច្រើនក្នុងការទប់ស្កាត់ជំងឺនេះ ដូចខាងក្រោម៖ •ចំណេះដឹងដំបូងនៅពេលកុមារឆ្លងមេរោគ RSV ជំងឺនេះច្រើនកើតលើកុមារតូចៗ។ ជាពិសេសនៅរដូវវស្សាមានជំងឺជាច្រើនដូចជាផ្តាសាយធំ, ជំងឺដៃជើង និងមាត់, ជំងឺគ្រុនឈាម រួមទាំងជំងឺដែលឪពុក ម្ដាយត្រូវប្រុងប្រយ័ត្នបំផុតគឺការឆ្លងមេរោគ RSV ដែលជួបភាគច្រេីន នឹងវាលូតលាស់នៅក្នុងអាកាសធាតុសើម។ ជាពិសេសនៅរដូវវស្សា វាងាយឆ្លងតាមរយៈការក្អក, កណ្តាស់, តាមផ្លូវដង្ហើម និងការប៉ះផ្ទាល់ កុមារក៏អាចឆ្លងមេរោគនេះពីកំណើតផងដែរ។ ដែលវាមានរយៈពេលភ្ញាស់ប្រហែល ២-៦ ថ្ងៃ៕ •រោគសញ្ញានៃមេរោគ RSV រោគសញ្ញារបស់វាគឺស្រដៀងនឹងរោគសញ្ញានៃជំងឺផ្តាសាយធំ។ ប៉ុន្តែមានភាពធ្ងន់ធ្ងរជាង។ រោគសញ្ញារបស់វាមានដូចខាងក្រោម៖ -គ្រុនក្តៅខ្លាំង ឡេីងខ្ពស់ និងចុះទាបញឹកញាប់ កណ្តាស់ញឹកញាប់ និងមានហៀរសម្បោផ្លាៗ។ -មានការក្អកខ្លាំងដែលធ្វើឱ្យអ្នកមានអារម្មណ៍នឿយហត់ងាយ។ -ពិបាកដកដង្ហើម មានសំឡេងពេលដកដង្ហើម ស្លាបច្រមុះបើកនៅពេលដកដង្ហើម។ ខ្លួនមានការប្រែពណ៌ដោយសារតែកង្វះអុកស៊ីសែន។ •ការការពារពីមេរោគ RSV ចំពោះវ៉ាក់សាំងការពារ RSV នោះមិនទាន់មានវ៉ាក់សាំងដែលអាចការពារដោយផ្ទាល់ប្រឆាំងនឹងវីរុស RSV បានទេ, ប៉ុន្តែឪពុកម្តាយអាចចាក់វ៉ាក់សាំងផ្តាសាយដោយមានរោគសញ្ញាស្រដៀងគ្នា។ ដើម្បីការពារទារកក្នុងកម្រិតជាក់លាក់មួយជាមុនសិន។ ភ្ជាប់ជាមួយវិធីសាស្រ្តផ្សេងទៀតនៃការការពារដូចជា៖ -លាងដៃអោយបានស្អាតរាល់ពេល។ បន្ទាប់ពីប៉ះវត្ថុនៅទីសាធារណៈ និងមុនញុំអាហារ។ -ប្រសិនបើឪពុកម្តាយរបស់អ្នកមានជំងឺផ្តាសាយ ឬឆ្ងល់ថាតើមិត្តរបស់កូនអ្នកមានជំងឺផ្តាសាយឬអត់ ត្រូវជៀសវាងការជិតស្និទ្ធ ឬប៉ះគ្នា ហើយពាក់ម៉ាស ដើម្បីបងា្ករដំណក់ទឹកដែលបណ្តាលមកពីការក្អកឬកណ្តាស់។ -ជៀសវាងការថើប ហើយថើបថ្ពាល់របស់ក្មេងតូច ដែលវាអាចជាការចម្លងនៃមេរោគដោយមិនដឹងខ្លួន។ -ទុកកូនរបស់អ្នកឱ្យនៅឆ្ងាយពីអ្នកឈឺ។ ហើយកុំយកក្មេងទៅនៅក្នុងសហគមន៍ដែលមានមនុស្សច្រើន ព្រោះវាអាចឆ្លងមេរោគបានដូចគ្នា ៕	2020-10-06T10:32:17+07:00	kbnnews.com	https://kbn.news/archives/184267
d72b042a-3c0c-4d76-ae3d-00c716bfded8	សប្បាយចិត្តបាន បងប្អូន! ថ្ងៃនេះ គ្មានអ្នកឆ្លងជំងឺកូវីដទេ គឺមានតែអ្នកជាសះស្បើយ…	នៅព្រឹកថ្ងៃទី០៦ ខែតុលា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន បានឲ្យដឹងថា ថ្ងៃនេះគ្មានករណីអ្នកឆ្លងជំងឺកូវីដ-១៩ថ្មីនោះទេ តែមានអ្នកជាសះស្បើយពីជំងឺកូវីដ-១៩ម្នាក់ ហើយបានអនុញ្ញាតឲ្យចេញពីមន្ទីរពេទ្យ។ ក្នុងសេចក្តីប្រកាសព័ត៌មានដដែលបញ្ជាក់ថា អ្នកជំងឺដែលជាសះស្បើយ គឺជាបុរសជនជាតិចិន អាយុ២៨ឆ្នាំ ជាអ្នកដំណើរមកពីប្រទេសហ្វីលីពីន ដោយបន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី២៧ ខែកញ្ញា ឆ្នាំ២០២០។ បុរសចិននេះ ត្រូវក្រុមគ្រូពេទ្យ ព្យាបាលជាសះស្បើយ ដោយទទួលបានការធ្វើតេស្តអវិជ្ជមានវីរុសកូវីដ-១៩ ចំនួន២ដង ទើបបានអនុញ្ញាតឲ្យចេញពីមន្ទីរពេទ្យចាក់អង្រែ រាជធានីភ្នំពេញ។ សូមបញ្ជាក់ថា គិតត្រឹមម៉ោង៧ព្រឹកថ្ងៃទី០៦ ខែតុលានេះ កម្ពុជាបានរកឃើញអ្នកឆ្លងកូវីដ-១៩ទាំងអស់ចំនួន២៨០នាក់ ក្នុងនោះអ្នកព្យាបាលជាសះស្បើយចំនួន២៧៦នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន៤នាក់៕	2020-10-06T08:22:36+07:00	kbnnews.com	https://kbn.news/archives/184197
b87a207a-5ddb-4ed4-aa7b-70d4e31d2e9b	អង្គការសុខភាពពិភពលោកថា ១០% នៃប្រជាជនសរុបក្នុងពិភពលោកអាចបានឆ្លងជំងឺកូវីដ១៩	អង្គការសុខភាពពិភពលោក WHO បានបញ្ជាក់ថា មនុស្សប្រហែលម្នាក់ក្នុងចំណោម ១០ នាក់នៅជុំវិញពិភពលោក អាចបានឆ្លងជំងឺកូវីដ១៩។ លោក Michael Ryan ប្រធានកម្មវិធីសង្គ្រោះបន្ទាន់ផ្នែកសុខភាពនៃអង្គការ WHO បាននិយាយកាលពីថ្ងៃច័ន្ទថា «ការប៉ាន់ស្មានល្អបំផុត» របស់អង្គការ WHO បង្ហាញថា ១០% នៃចំនួនប្រជាជនសរុបជុំវិញពិភពលោកអាចបានឆ្លងជំងឺកូវីដ១៩។ ចំនួនភាគរយនៃប្រជាជនដែលអង្គការ WHO បានប៉ាន់ស្មាននេះ គឺស្មើនឹងចំនួនមនុស្សជាង ៧៦០ លាននាក់ ដែលស្មើនឹងជាង ២០ ដងនៃករណីឆ្លងជំងឺកូវីដ១៩ នៅលើពិភពលោកដែលបានបង្ហាញតាមទិន្នន័យបច្ចុប្បន្ន។ ថ្លែងនៅក្នុងកិច្ចប្រជុំពិសេសមួយរបស់ក្រុមប្រឹក្សាប្រតិបត្តិដែលមានសមាជិក ៣៤ នាក់របស់អង្គការ WHO នៅក្នុងទីក្រុងហ្សឺណែវ ប្រទេសស្វីស លោក Ryan បាននិយាយថា តួលេខគឺខុសគ្នារវាងប្រទេសនីមួយៗ ប៉ុន្តែលោកបានបញ្ជាក់ថា ការប៉ាន់ស្មាននេះមានន័យថា «ប្រជាជនភាគច្រើននៅក្នុងពិភពលោកនៅតែមានហានិភ័យ [នៃការឆ្លងជំងឺកូវីដ១៩] ដដែល»។ លោកថា៖ «ឥឡូវនេះយើងកំពុងឆ្ពោះទៅរកដំណាក់កាលដ៏លំបាកមួយ»។ ករណីឆ្លងជំងឺកូវីដ១៩ សរុបនៅលើពិភពលោក បានកើនលើស ៣៥ លាននាក់កាលពីថ្ងៃច័ន្ទ គឺក្នុងពេលមួយសប្ដាហ៍ក្រោយមក បន្ទាប់ពីចំនួនអ្នកស្លាប់ដោយសារជំងឺនេះកើនលើស ១ លាននាក់។ នេះបើយោងតាមទិន្នន័យរបស់សាកលវិទ្យាល័យ Johns Hopkins៕	2020-10-06T07:00:00+07:00	khmer.voanews.com	https://khmer.voanews.com/a/who-says-10-percent-of-people-may-have-been-infected-covid/5610657.html
7f90c357-3750-48a7-a6c6-9fc516a7a5a2	មជ្ឈមណ្ឌលបង្ការជំងឺ CDC ថា ជំងឺកូវីដ១៩ អាចឆ្លងតាមវីរុសនៃជំងឺនេះដែលមានក្នុងខ្យល់	កាលពីថ្ងៃច័ន្ទម្សិលមិញ មជ្ឈមណ្ឌលគ្រប់គ្រង និងបង្ការជំងឺរបស់សហរដ្ឋអាមេរិក CDC បានឲ្យដឹងថា ជំងឺកូវីដ១៩ អាចឆ្លងតាមវីរុសដែលនៅវិលវល់នៅក្នុងខ្យល់។ ការលើកឡើងដូចនេះ គឺជាការទទួលស្គាល់អំពីក្ដីបារម្ភរបស់អ្នកជំនាញខាងសុខភាពសាធារណ:ដែលបានបញ្ជាក់អំពីការឆ្លងជំងឺកូវីដ១៩ តាមវីរុសនៃជំងឺនេះនៅក្នុងខ្យល់។ ការប្រកាសរបស់មជ្ឈមណ្ឌល CDC នេះបានធ្វើឡើងក្នុងពេលប៉ុន្មានសប្ដាហ៍ក្រោយមក បន្ទាប់ពីមជ្ឈមណ្ឌលនេះបានចេញផ្សាយ ហើយបានលុបចោលវិញនូវការព្រមានស្រដៀងគ្នានេះដែរ ដែលបានធ្វើឲ្យមានការជជែកដេញដោលអំពីវិធីដែលជំងឺកូវីដ១៩ នេះ ឆ្លងពីមនុស្សម្នាក់ទៅម្នាក់។ នៅក្នុងសេចក្ដីណែនាំនោះ មជ្ឈមណ្ឌល CDC បានឲ្យដឹងថា មានភស្តុតាងបង្ហាញថា មនុស្សដែលមានជំងឺកូវីដ១៩ អាចចម្លងទៅអ្នកដទៃ ដែលនៅគម្លាតឆ្ងាយជាង ២ ម៉ែត្របាន ក្នុងកន្លែងខាងក្នុង ដែលមានខ្យល់ចេញចូលមិនល្អ។ ក្នុងកាល:ទេស:បែបនេះ មជ្ឈមណ្ឌល CDC បានឲ្យដឹងថា អ្នកវិទ្យាសាស្ត្រជឿថា ចំនួននៃភាគល្អិត ឬតំណក់តូចៗនៃវីរុស ដែលបញ្ចេញដោយអ្នកជំងឺកូវីដ១៩ អាចប្រមូលផ្ដុំគ្នាគ្រប់គ្រាន់នៅក្នុងខ្យល់ក្នុងការចម្លងជំងឺនេះដល់អ្នកដទៃបាន។ មជ្ឈមណ្ឌល CDC បានព្រមានជាយូរមកហើយអំពីការឆ្លងជំងឺកូវីដ១៩ តាមរយៈតំណក់តូចៗនៃវីរុសនេះដែលអ្នកជំងឺបញ្ចេញទៅក្នុងខ្យល់ និងជាទូទៅធ្លាក់ទៅលើដី ដែលករណីនេះធ្វើឲ្យមានការណែនាំឲ្យរក្សាគម្លាតប្រហែល ២ ម៉ែត្រពីគ្នា។ តំណក់តូចៗខ្លះ គឺតូចមែនទែន ដែលធ្វើឲ្យតំណក់ទាំងនេះ អាចនៅហោះហើរវិលវល់ក្នុងខ្យល់ដូចជាផ្សែងបាន៕	2020-10-06T07:00:00+07:00	khmer.voanews.com	https://khmer.voanews.com/a/cdc-revises-guidance-says-covid-19-can-spread-through-virus-lingering-in-air/5610717.html
b157186a-93b1-4539-8bfa-ec09f72c40ba	អ្នកនាំពាក្យសេតវិមានធ្វើតេស្តឃើញមានជំងឺកូវីដ១៩	អ្នកនាំពាក្យសេតវិមានអ្នកស្រី Kayleigh McEnany និយាយថា អ្នកស្រី បានធ្វើតេស្តឃើញមានជំងឺកូវីដ១៩។ អ្នកស្រី McEnany បានប្រកាសលើបណ្តាញ Twitter ថា៖ «បន្ទាប់ពីបានធ្វើតេស្តឃើញអវិជ្ជមានជាច្រើនដងមក ចាប់តាំងពីថ្ងៃព្រហស្បតិ៍សប្ដាហ៍មុនមក ឥឡូវនេះ ខ្ញុំបានធ្វើតេស្តឃើញវិជ្ជមានជំងឺកូវីដ១៩ កាលពីព្រឹកថ្ងៃច័ន្ទ ប៉ុន្តែគ្មានរោគសញ្ញាអ្វីនោះទេ»។ អ្នកស្រីបានបន្ថែមថា អ្នកស្រីមិនបានដឹងថា អ្នកស្រី Hope Hicks បានធ្វើតេស្តឃើញវិជ្ជមានជំងឺកូវីដ១៩ នោះទេ មុនពេលដែលអ្នកស្រីធ្វើសន្និសីទសារព័ត៌មានមួយកាលពីថ្ងៃព្រហស្បតិ៍សប្តាហ៍មុន។ អ្នកស្រី Hope Hicks គឺជាទីប្រឹក្សាម្នាក់របស់លោកប្រធានាធិបតី Donald Trump ហើយលទ្ធផលតេស្តកូវីដ១៩ របស់អ្នកស្រី ត្រូវបានលាតត្រដាងកាលពីល្ងាចថ្ងៃព្រហស្បតិ៍។ លោកប្រធានាធិបតី Trump បានប្រកាសថា លោក និងអ្នកស្រី Melania Trump ដែលជាភរិយា បានធ្វើតេស្ដឃើញវិជ្ជមានកូវីដ១៩ កាលពីព្រឹកថ្ងៃសុក្រ។ ឥឡូវនេះលោក Trump កំពុងសម្រាកព្យាបាលជំងឺកូវីដ១៩ នៅមន្ទីរពេទ្យយោធា Walter Reed។ ចំណែកឯអ្នកស្រី Melania Trump វិញ មិនត្រូវបានតម្រូវឲ្យទទួលការព្យាបាលនៅមន្ទីរពេទ្យនោះទេ គឺគ្រាន់តែនៅដាច់ដោយឡែកពីគេ នៅសេតវិមានតែប៉ុណ្ណោះ។ អ្នកស្រី McEnany ថ្លែងថា៖ អ្នកស្រី «នឹងចាប់ផ្ដើមនៅដាច់ដោយឡែកពីគេ» និងបន្ដធ្វើការងារពីផ្ទះ៕	2020-10-06T07:00:00+07:00	khmer.voanews.com	https://khmer.voanews.com/a/white-house-press-secretary-tests-positive-for-covid-19/5609528.html
9b2c9df1-ec14-4c79-8a30-76ba4da098f8	ទោះបីជំងឺកូវីដ-១៩ កំពុងរាតត្បាត តែឈ្មួញទុច្ចរិតជួញដូរចែកចាយគ្រឿងញៀន នៅតែបន្តសកម្មភាពរបស់ខ្លួនមិនឈប់ឈរ តាមគ្រប់រូបភាព	កណ្តាល៖ នាយឧត្តមសេនីយ៍ មាស វិរិទ្ធ អគ្គលេខាធិការ បានថ្លែងថា ក្នុងស្ថានភាពប្រទេសកម្ពុជា និងពិភពលោក កំពុងទទួលរងនូវការគំរាមកំហែង ពីជំងឺរាតត្បាតកូវីដ-១៩ តែឈ្មួញ ទុច្ចរិតជួញដូរចែកចាយគ្រឿងញៀន ខុសច្បាប់នៅតែបន្តសកម្មភាពរបស់ខ្លួនមិនឈប់ឈរ តាមគ្រប់រូបភាព ដែលធ្វើឱ្យកម្ពុជាបន្តរងគ្រោះ។ ថ្ងៃចន្ទទី៥ ខែតុលា ឆ្នាំ ២០២០ នៅសាលប្រជុំសាលាខេត្តកណ្តាល មានរៀបចំកិច្ចផ្សព្វផ្សាយរបាយការណ៍ឆមាសទី១ និងលើកទិសដៅឆមាសទី២ ឆ្នាំ២០២០ របស់អាជ្ញាធរជាតិប្រយុទ្ធប្រឆាំងគ្រឿងញៀន ឯកឧត្តម នាយឧត្តមសេនីយ៍ មាស វិរិទ្ធ អគ្គលេខាធិការនៃអាជ្ញាធរជាតិប្រយុទ្ធប្រឆាំងគ្រឿងញៀន និងឯកឧត្តម គីម រិទ្ធី អភិបាលរង តំណាងអភិបាលខេត្តប្រធានគណកម្មាធិការត្រូតពិនិត្យគ្រឿងញៀនខេត្តកណ្តាល។ តាមរបាយការណ៍របស់ខេត្តកណ្តាលដែលបង្ហាញដោយលោក គង់ ស៊ីដន បានបង្ហាញថា ក្នុងឆមាសទី១ អាជ្ញាធរខេត្តបង្ក្រាបបាន៣០៥ករណី ឃាត់ខ្លួនជនសង្ស័យ ចំនួន៥៥១ នាក់ ដកហូតគ្រឿងញៀនជិត២គីឡូក្រាម និងកំពុងសាងសង់មជ្ឈមណ្ឌលព្យាបាលនិងស្តារនីតិសម្បទាអ្នកញៀនគ្រឿងញៀនលើផ្ទៃដីជិត៩ហិកតា និងគ្រោងចំណាយថវិកាចំនួនប្រមាណ១០លានដុល្លារ មានទីតាំងនៅស្រុកស្អាង។ តាមរយៈ របាយការណ៍ របស់អាជ្ញាធរជាតិប្រយុទ្ធប្រឆាំងគ្រឿងញៀន ដែលបង្ហាញដោយ ឧត្តមសេនីយ៍ទោ លឹម តុងហួត ប្រធាននាយកដ្ឋាននីតិកម្ម អប់រំ និងស្តារនីតិសម្បទា បានឱ្យឃើញថា ក្នុងស្ថានភាពដែលពិភពលោក និងកម្ពុជា កំពុងរងការគំរាមកំហែងយ៉ាងធ្ងន់ធ្ងរពីវិបត្តិនៃជំងឺកូវីដ១៩ ការអប់រំផ្សព្វផ្សាយ បង្ការ ទប់ស្កាត់ និងបដិសេធគ្រឿងញៀន នៅបន្តធ្វើសកម្មភាពទៅតាមវិធីសាស្ត្រ និងមធ្យោបាយជាច្រើន និងធានាក្នុងការប្រតិបត្តិយ៉ាងខ្ជាប់ខ្ជួន និងតឹងរ៉ឹងបំផុតនូវវិធានការរក្សាសុវត្ថិភាពសុខភាព របស់ក្រសួងសុខាភិបាល និងអង្គការសុខភាពពិភពលោក គឺមានអ្នកមកទទួលសារអប់រំចំនួន ៥.០២៨.៩០២ អង្គ/នាក់ ធៀបនឹងឆ្នាំ២០១៩ មានការកើនឡើងចំនួន ១.៨៤៥.៨៦៣ អង្គ/នាក់ គ្រប់គ្រងអ្នកប្រើ និងអ្នកញៀនគ្រឿងញៀនបានមានចំនួន ១២.៩៤២នាក់ និងបង្ក្រាបបាន៥.៤៦៣ ករណី(ធៀបនឹងឆមាសទី១ ឆ្នាំ២០១៩ កើនលើស ១.២៨៨ករណី ឃាត់ខ្លួនជនសង្ស័យបាន១០.៨៧៧ នាក់ / ស្រី ៦៨៧ នាក់(ធៀបនឹងឆមាសទី១ ឆ្នាំ២០១៩ កើនលើស ១.៩៦៦ នាក់ចាប់គ្រឿងញៀនសរុប ចាប់យកចំនួន ២៦១ គីឡូក្រាម ៩៧៧,៧២ ក្រាម។ ក្នុងឱកាសនោះ ឯកឧត្ដម គីម រិទ្ធី អភិបាលរង តំណាងអភិបាលខេត្តប្រធាន គណៈកម្មាធិការត្រូតពិនិត្យគ្រឿងញៀនខេត្តកណ្តាល បានមានប្រសាសន៍ជំរុញដល់គ្រប់សមាសភាពនៃគណៈកម្មាធិការត្រួតពិនិត្យគ្រឿងញៀនខេត្ត ក្រុង ស្រុក ឃុំ សង្កាត់ ដែលបានសហការគ្នាប្រកបដោយឆន្ទៈ និងការទទួលខុសត្រូវសម្រេចបាននូវលទ្ធផលល្អ គួរជាទីមោទនៈ ហើយសូមបន្តចូលរួមអនុវត្តនូវទិសដៅការងារសម្រាប់ឆមាសទី២ ដើម្បីសុខុមាលភាពប្រជាពលរដ្ឋរបស់យើង និងបន្តចាត់តាំងអនុវត្តស្របតាមទិសស្លោកបីកុំ មួយរាយការណ៍ គឺ៖ ១-កុំពាក់ព័ន្ធ ២-កុំអន្តរាគមន៍ ៣-កុំលើកលែង និងត្រូវរាយការណ៍គ្រប់ករណីបទល្មើសគ្រឿងញៀន ទៅគ្រប់វេទិកានិងព្រឹត្តិការណ៍ផ្សេងៗក្នុងភូមិសាស្ត្រ នៃដែនសមត្ថកិច្ច អង្គភាពរៀងៗខ្លួន។ ក្នុងឱកាសនោះដែរ ឯកឧត្តម នាយឧត្តមសេនីយ៍ មាស វិរិទ្ធ អគ្គលេខាធិការ បានថ្លែងថា ក្នុងស្ថានភាពប្រទេសកម្ពុជា និងពិភពលោកកំពុងទទួលរងនូវការគំរាមកំហែងពីជំងឺរាតត្បាតកូវីដ-១៩ តែឈ្មួញ ទុច្ចរិតជួញដូរចែកចាយគ្រឿងញៀន ខុសច្បាប់នៅតែបន្តសកម្មភាពរបស់ខ្លួនមិនឈប់ឈរ តាមគ្រប់រូបភាព ដែលធ្វើឱ្យកម្ពុជាបន្តរងគ្រោះ ទោះបីកម្ពុជាមិនមែនជាប្រទេសផលិតគ្រឿងញៀនក៏ដោយ។ ជាមួយគ្នានេះ នាយឧត្តមសេនីយ៍ មាស វិរិទ្ធ បានសំណូមពរដល់អ្នកពាក់ព័ន្ធទាំងអស់ ឱ្យបន្តខិតខំរួមគ្នាអនុវត្តឱ្យបានដាច់ខាតនៅវិធានការទាំង៥ ដើម្បីសម្រេចទិសដៅការងារប្រយុទ្ធប្រឆាំងគ្រឿងញៀន សម្រាប់ឆមាសទី២ ដោះស្រាយរាល់បញ្ហាគ្រឿងញៀនបន្តរក្សាសុខសន្តិភាព សណ្តាប់ធ្នាប់សង្គម ភាពសុខដុមរមនាជូនប្រជាពលរដ្ឋផ្តល់ទំនុកចិត្ត ដល់ប្រជាពលរដ្ឋ ហើយអ្នកញៀនគ្រឿងញៀន ត្រូវតែជំរុញឱ្យទៅទទួលបានការព្យាបាល ផ្តាច់ភាពញៀន ពិសេសសហការជាមួយរាជធានី-ខេត្ត ដែលមានព្រំប្រទល់ជាប់គ្នាបន្តបង្ការបង្ក្រាប ឱ្យបានហ្មត់ចត់នូវបទល្មើសគ្រឿងញៀនគ្រប់ប្រភេទផ្សព្វផ្សាយអប់រំ ដល់គ្រប់គោលដៅប្រឈម កម្មករ សិស្សបោះបង់ការសិក្សា ពិសេសធ្វើតេស្តអ្នកបើកបររថយន្តធុនធ្ងន់ និងចូលរួមបង្ការទប់ស្កាត់ការរីករាលដាលនូវជំងឺកូវីដ-១៩ “ថ្ងៃនេះ ថ្ងៃស្អែក ចៀសផុតពីជំងឺកូវីដ-១៩ ហើយថ្ងៃនេះ ថ្ងៃស្អែក គ្មានបញ្ហាគ្រឿងញៀនក្នុងសាលារៀន និងសហគមន៍៕	2020-10-06T05:33:13+07:00	cen.com.kh	https://cen.com.kh/archives/251209.html
8da742d5-35b7-4823-a164-915ea30e1691	អ្នកកើតជំងឺគ្រុនឈីកម្នាក់ទៀតបានជាសះស្បើយ នៅសល់តែម្នាក់ទៀតប៉ុណ្ណោះ កំពុងសំរាកព្យាបាលនៅមណ្ឌលសុខភាពស្រុកល្វាឯម ខេត្តកណ្ដាល	គិតចាប់ពីថ្ងៃចាប់ផ្ដើមផ្ទុះករណីជំងឺគ្រុនឈីកទៅលើពលរដ្ឋភូមិពាមស្ដី ឃុំព្រែកឬស្សី ស្រុកល្វាឯម រហូតមកដល់ថ្ងៃនេះនៅសល់ម្នាក់ប៉ុណ្ណោះ កំពុងសំរាកព្យាបាលនៅមណ្ឌលសុខភាព ក្រោយអ្នកជំងឺម្នាក់ទៀតបានជាសះស្បើយ។ នេះបើតាមលោក កន សុកកាយ អភិបាលស្រុកល្វាឯម បានប្រាប់អ្នកយកព័ត៌មាន Fresh News ប្រចាំខេត្តកណ្ដាលនាថ្ងៃទី៥ ខែតុលា ឆ្នាំ២០២០នេះ។ គួររម្លឹកថា ករណីគ្រុនឈីកផ្ទុះនៅឯស្រុកល្វាឯម បានកើតឡើងភ្លាមៗនៅល្ងាចថ្ងៃទី២៦ ខែកញ្ញា ហើយត្រូវបានក្រុមមន្ត្រីសុខាបាល អភិបាលស្រុកល្វាឯម លោកស្នងខេត្ត ដឹកនាំដោយលោកអភិបាលខេត្ត បានចុះទៅដល់ទីតាំងកើតហេតុទាំងយប់ដើម្បីជួយសង្រ្គោះប្រជាពលរដ្ឋ។ ចាប់តាំងពីកើតគ្រុនឈីកភ្លាម មន្ត្រីនៃមន្ទីរសុខាភិបាលដែលដឹកនាំដោយលោក គុយ ប៊ុនធឿន បានដុតដៃដុតជើងជួយសង្រ្គោះទាំងយប់ទាំងថ្ងៃ ដែលជាលទ្ធផលបានល្អគាប់ប្រសើរ និងទទួលបានការសាទរពីសំណាក់ពលរដ្ឋពេញមួយស្រុកល្វាឯមតែម្ដង៕	2020-10-06T00:16:00+07:00	freshnewsasia.com	https://m.freshnewsasia.com/index.php/en/localnews/172630-2020-10-05-10-16-19.html
9e145a14-7814-4233-a20b-aa3b1751e974	មន្ត្រីសុខាភិបាល ចុះដាក់អាបែតបាញ់ថ្នាំ និងផ្សព្វផ្សាយអំពីការលុបបំបាត់ជម្រកមូសខ្លា ដើម្បីការពារជំងឺគ្រុនឈីក និងគ្រុនឈាម នៅតាមភូមិក្នុងខេត្តបន្ទាយមានជ័យ	ដើម្បីឆ្លើយតបជាបន្ទាន់នៅក្នុងខេត្តបន្ទាយមានជ័យ ដោយសារតែរដូវនេះជារដូវភ្លៀងប្រជាពលរដ្ឋរស់នៅក្នុងសហគមន៍តាមភូមិ បានកើតជំងឺ គ្រុនឈីក និងគ្រុនឈាម ជាច្រើនភូមិកន្លងមក លោកវេជ្ជបណ្ឌិត ឡេ ច័ន្ទសង្វាត ប្រធានមន្ទីរសុខាភិបាលខេត្តបន្ទាយមានជ័យ នៅព្រឹកថ្ងៃទី៥ ខែតុលា ឆ្នាំ២០២០នេះ បានដឹកនាំក្រុមការងារ ចុះធ្វើអន្តរគមន៍ស្រាវជ្រាវ ដាក់អាបែត បាញ់ថ្នាំអប់រំផ្សព្វផ្សាយ និងការលុបបំបាត់ជម្រកមូសខ្លា ដើម្បីការពារជំងឺគ្រុនឈីក និងគ្រុនឈាម នៅតាមសហគមន៍ នានាក្នុងខេត្ត។ លោកវេជ្ជបណ្ឌិត ឡេ ច័ន្ទសង្វាត បានបញ្ជាក់ឲ្យដឹងថា ជំងឺគ្រុនឈីកនេះកើតឡើងដោយវីរុស តាមរយៈមូសខ្លា ហើយជំងឺនេះកើតទៅលើមនុស្សចាស់ និងមនុស្ស ពេញវ័យ។ រោគសញ្ញាជំងឺគ្រុនឈីកនេះមានដូចជាជំងឺគ្រុនឈាម ដែលមានរោគសញ្ញាសំខាន់ ៣យ៉ាង គឺគ្រុនក្តៅចាប់៣ថ្ងៃ ហើយថ្ងៃទី៤ អ្នកដែលមានកើតគ្រុនឈីកនេះ និងឈឺសន្លាក់ឆ្អឹងជាច្រើនកន្លែងមានស្នាមកន្ទួល ឬក្រហមលើស្បែក។ ជំងឺគ្រុនឈីកនឹងជំងឺគ្រុនឈាមនេះមិនបណ្ដាលឲ្យអ្នកជម្ងឺស្លាប់នោះទេ បើទៅព្យាបាលបានទាន់ ពេលវេលា លើកលែងតែមានជំងឺផ្សេងៗរួមផ្សំដូចជា ជំងឺគ្រុនចាញ់ ជំងឺរលាកស្រោមខួរជាដើមទើបអ្នកជំងឺស្លាប់។ លោក ឡេង ច័ន្ទសង្វាត បានឲ្យដឹងទៀតថា វិធានការការពារជំងឺគ្រុនឈីក និងគ្រុនឈាមនេះត្រូវបំបាត់ប្រភពដង្កូវទឹក មូសខ្លា ប្រមូលរាល់វត្ថុដក់ ទឹកយកទៅកម្ទេច ឬកប់ចោលបំបាត់គម្ពោតស៊ុបទ្រុប នៅជុំវិញផ្ទះ កុំដេកនៅទីងងឹតនៅពេលថ្ងៃត្រូវដេកក្នុងមុង កុមារមនុស្សចាស់ត្រូវស្លៀកពាក់សំលៀកបំពាក់ណាវែង ការពារមូសខាំ បើកទ្វាបង្អួចផ្ទះឲ្យមានពន្លឺថ្ងៃចេញចូលគ្រប់គ្រាន់ដើម្បីដេញមូសខ្លា។ ការព្យាបាលជំងឺគ្រុនឈីកនេះគឺព្យាបាលទៅតាមរកសញ្ញាតែប៉ុណ្ណោះ។ លោកបានបញ្ជាក់ថា បើប្រជាពលរដ្ឋណាសង្ស័យថាមានកើតជំងឺគ្រុនឈីក និងគ្រុនឈាមនេះប្រញាប់បញ្ជូនអ្នកជំងឺទៅមន្ទីរពេទ្យជាបន្ទាន់ ដើម្បីជួយសង្គ្រោះបានទាន់ ពេលផងដែរ៕	2020-10-05T23:43:00+07:00	freshnewsasia.com	https://m.freshnewsasia.com/index.php/en/localnews/172624-2020-10-05-09-43-15.html
2be2b666-963a-42de-98ba-d3e00b44a963	លោកស្រីប្រធានគណៈកម្មការអឺរ៉ុប «ធ្វើចត្តាឡីស័ក» ក្រោយពីជួបអ្នកជំងឺកូវីដ-១៩ និងធ្វើតេស្តពីរលើក ចេញអវិជ្ជមាន (Video inside)	ប្រធានគណៈកម្មការអឺរ៉ុបលោកស្រី អៀស៊ូឡា ហ្វុន ឌែរ ឡេយិន (Ursula von der Leyen) បានឱ្យដឹងថា លោកស្រីនឹងស្ថិតនៅដាច់ដោយឡែកពីអ្នកដទៃ (ចត្តាឡីស័ក) រហូតដល់ថ្ងៃអង្គារស្អែកនេះ បន្ទាប់ពីបានជួបពិភាក្សាជាមួយមនុស្សម្នាក់ ដែលត្រូវបានតេស្ដវិជ្ជមាន COVID-19។ នេះបើតាមការចេញផ្សាយ ដោយទីភ្នាក់ងារព័ត៌មាន Reuters នៅជរសៀលថ្ងៃចន្ទ ទី០៥ ខែតុលា ឆ្នាំ២០២០។ នៅក្នុងសារមួយបង្ហោះលើ Twitter នៅថ្ងៃចន្ទនេះលោកស្រី ហ្វុន ឌែរ ឡេយិន បានបញ្ជាក់យ៉ាងដូច្នេះថា ។ លោកស្រីប្រធានគណៈកម្មការអឺរ៉ុបរូបនេះបានបន្ថែមទៀតថា ជាការអនុវត្តតាមវិធានការដែលលោកត្រូវតែធ្វើ លោកស្រីនឹងស្នាក់នៅដាច់ដោយឡែកពីអ្នកដទៃ (ចត្តាឡីស័ក) រហូតដល់ព្រឹកថ្ងៃស្អែក (ថ្ងៃអង្គារ)។ ខ្ញុំបានធ្វើតេស្ដរួចហើយ កាលពីថ្ងៃព្រហស្បតិ៍សប្ដាហ៍មុន ដោយលទ្ធផលអវិជ្ជមាន ហើយលទ្ធផលតេស្ដនៅថ្ងៃនេះ នៅតែអវិជ្ជមានដដែល៕	2020-10-05T22:31:00+07:00	freshnewsasia.com	https://m.freshnewsasia.com/index.php/en/internationalnews/172615-2020-10-05-08-31-47.html
80c3df36-7e7a-40e7-8fb6-016651ae790c	អភិបាលខេត្តកំពង់ស្ពឺ ណែនាំមន្ត្រីជំនាញយកចិត្តទុកដាក់ឱ្យបានខ្ពស់ អំពីស្ថានភាពទឹកជំនន់ ជំងឺឆ្លងផ្សេងៗ និងស្ថានភាពផ្លូវតាមមូលដ្ឋាន	នៅក្នុងឱកាសដឹកនាំក្រុមការងារចុះត្រួតពិនិត្យ និងស្វែងរកសំណោះស្រាយដើម្បីទប់ស្កាត់គ្រោះមហន្តរាយផ្សេងៗ ដែលកើតឡើងមកពីជំនន់ទឹកភ្លៀងកំពង់ស្ពឺ នៅព្រឹកថ្ងៃទី៥ ខែតុលា ឆ្នាំ២០២០នេះ លោក វ៉ី សំណាង អភិបាលកំពង់ស្ពឺ បានអំពាវនាវយ៉ាងចាំបាច់ចំពោះមន្ទីរកសិកម្ម មន្ទីរធនធានទឹក មន្ទីរសាធារណការ និងដឹកជញ្ជូន និងមន្ទីរសុខាភិបាល ត្រូវត្រៀមសង្គ្រោះរាល់បញ្ហាគ្រោះជំនន់ទឹកភ្លៀងជាយថាហេតុ ដែលអាចកើតមានគ្រប់ពេលចំពោះខេត្តកំពង់ស្ពឺ។ លោក វ៉ី សំណាង បានបន្តទៀតថា មន្ទីរជំនាញមន្ទីរទាំង៤ ត្រូវត្រៀមជាប្រចាំការងារទប់ស្កាត់គ្រោះមហន្តរាយផ្សេង ដែលកើតឡើងមកពីជំនន់ទឹកភ្លៀង ក្នុងនោះមានមន្ទីរ មន្ទីរធនធានទឹកឲ្យត្រៀម វាយតម្លៃ ត្រួតពិនិត្យអំពីស្ថានទឹកជំនន់រាយការណ៍មកអង្គភាពពាក់ព័ន្ធ ដើម្បីត្រៀមបង្ការឆ្លើយតបដោះស្រាយគ្រប់បញ្ហាដែលកើតឡើង, មន្ទីរកសិកម្មត្រូវត្រៀមថ្នាំបង្ការនៃជំងឺឆ្លងសត្វគ្រប់ប្រភេទ ដែលបណ្តាលមកពីទឹកជំនន់ទឹកភ្លៀង, មន្ទីរសាធារណៈ និងដឹកជញ្ជូន ត្រូវត្រៀមលក្ខណៈគ្រប់គ្រាន់កុំឲ្យទឹកហូរ ដាច់ផ្លូវធ្វើឲ្យពិបាកពលរដ្ឋឆ្លងកាត់ និងបញ្ជៀសផ្លូវទឹកឲ្យបានទាន់ពេលវេលា ដោយឡែកមន្ទីរសុខាភិបាលត្រូវត្រៀមត្រួតពិនិត្យជំងឺរាគរួស ដែលបណ្តាលមកពី ការប្រើប្រាស់ទឹកមិនស្អាត។ អភិបាលខេត្តបានបញ្ជាក់ទៀតថា ខេត្តកំពង់ស្ពឺនៅមិនទាន់ទទួលរងផលប៉ះពាល់ដោយជំនន់ទឹកភ្លៀងនៅឡើយទេមកទល់ពេលនេះ។ លោកអំពាវនាវថា ជំនន់ទឹកភ្លៀងបើទោះបីជាមានរយៈពេលខ្លី ក៏ពិតមែន ប៉ុន្តែវាអាចធ្វើឱ្យប៉ះពាល់ដល់ហេដ្ឋារចនាសម្ព័ន្ធមួយចំនួន និងក៏អាចធ្វើឲ្យប៉ះពាល់ដល់ជីវភាពរស់នៅរបស់ប្រជា ពលរដ្ឋផងដែរ។ ចំពោះប្រជាពលរដ្ឋត្រូវយកចិត្តទុកដាក់ ទៅលើជនចាស់ជរា ក្មេងក្មេង ដែលអាចមានបញ្ហាប្រឈមជាមួយនឹងការលង់ទឹកជាដើម។ ក្នុងនោះដែរអាជ្ញាធរ និងមន្ទីរអង្គភាពពាក់ព័ន្ធត្រូវយកចិត្តទុកដាក់ដោយធ្វើការតាមដានឱ្យជាប់ជាប្រចាំ ចំពោះបញ្ហាប្រឈមទាំងឡាយ ដើម្បីអាចមានលទ្ធភាព ឆ្លើយតបក្នុងការសង្គ្រោះទាន់ពេលវេលា ជាពិសេសសូមមេត្តាកុំទន្រ្ទានកាន់កាប់ដីចំណីផ្លូវរបស់រដ្ឋ៕	2020-10-05T19:53:00+07:00	freshnewsasia.com	https://m.freshnewsasia.com/index.php/en/localnews/172599-2020-10-05-05-53-35.html
fae2fc4e-b8df-4f19-bf13-d1cc0bf48e70	អភិបាលរាជធានីភ្នំពេញ បញ្ជាឲ្យពិនិត្យ និងបិទជាបន្ទាន់ទីតាំងក្លឹបកម្សាន្ដ និងខារ៉ាអូខេ ដែលលួចបើកដំណើរការ ដើម្បីទប់ស្កាត់ជំងឺកូវីដ-១៩	អភិបាលរាជធានីភ្នំពេញ លោក ឃួង ស្រេង បានជំរុញឲ្យអាជ្ញាធរ និងសមត្ថកិច្ចតាមបណ្ដាខណ្ឌទាំង១៤ នៅក្នុងរាជធានីភ្នំពេញ បន្តការតាមដាន និងត្រួតពិនិត្យ ទៅលើក្លឹបកម្សាន្ដ និងខារ៉ាអូខេដែលលួចលាក់ ដើម្បីបង្ការទប់ស្កាត់នូវការរីករាលដាល នៃជំងឺកូវីដ-១៩ ខណៈដែរជំងឺនេះ បាននិងកំពុងរីករាលដាលនៅឡើយ បើទោះបីប្រទេសកម្ពុជា មិនមានអ្នកស្លាប់ដោយកូវីដ-១៩នេះក៏ដោយ។ ការជំរុញ និងណែនាំបែបនេះរបស់ លោក ឃួង ស្រេង បានធ្វើឡើងនៅព្រឹកថ្ងៃទី០៥ ខែតុលា ឆ្នាំ២០២០នេះ ក្នុងពិធីបើកសិក្ខាសាលាស្ដីពី ការគ្រប់គ្រងការរាតត្បាត នៃជំងឺកូវីដ-១៩ សម្រាប់អាជ្ញាធរមូលដ្ឋាន ខណ្ឌ សង្កាត់នៅរាជធានីភ្នំពេញ ក្រោមកិច្ចសហការភាពជាដៃគូ រវាងរដ្ឋបាលរាជធានីភ្នំពេញ និងសមាគមអន្តរជាតិ នៃអភិបាលក្រុងប្រើប្រាស់ភាសាបារាំង AIMF នៅសាលារាជធានីភ្នំពេញ។ លោក ឃួង ស្រេង បានថ្លែងយ៉ាងដូច្នេះថា «យើងអាចភ្លេចជំងឺកូវីដ-១៩ តែជំងឺកូវីដ-១៩ មិនភ្លេចយើងទេ។ ដូច្នេះក្នុងនាមអាជ្ញាធរខណ្ឌ សង្កាត់ ត្រូវបន្តការផ្សព្វផ្សាយឲ្យបងប្អូនប្រជាពលរដ្ឋ ចូលរួមបង្ការ និងទប់ស្កាត់នូវជំងឺ-១៩នេះ និងបន្តតាមដាននៅក្នុងមូលដ្ឋានរបស់ខ្លួន ពាក់ព័ន្ធនឹងការលួចបើកក្លឹបកម្សាន្ត និងខារ៉ាអូខេ ដែលអាចធ្វើឲ្យរីករាលដាលនៃជំងឺកូវីដ-១៩នេះ»។ លោក ឃួង ស្រេង ក៏បានបញ្ជាក់ផងដែរថា ការបើកអង្គសិក្ខាសាលានេះឡើង គឺក្នុងគោលបំណងដើម្បីបង្កើនប្រសិទ្ធភាព នៃការឆ្លើយតបលើកិច្ចការបង្ការ និងទប់ស្កាត់ការរាលដាល នៃវីរុសកូវីដ-១៩ នៅក្នុងខណ្ឌ សង្កាត់ និយាយដោយឡែក និងនិយាយជារួម ដើម្បីឈានទៅពង្រឹង និងពង្រីកកិច្ចសហប្រតិបត្តិការ កាន់តែស៊ីជម្រៅ និងទូលំទូលាយក្នុងភាពជាដៃគូរវាងសមាគម AIMF និងរដ្ឋបាលរាជធានីភ្នំពេញ តាមស្មារតី នៃឯកសារវិសោធនកម្មលេខ២ ស្តីពីការត្រៀមបង្ការ ចំពោះស្ថានភាពបន្ទាន់ គំនិតផ្តូចផ្តើម ដើម្បីសុខភាព និងអនាម័យល្អក្នុងទីក្រុង។ លោកបន្តទៀតថា បច្ចុប្បន្ននេះ ជំងឺកូវីដ-១៩ បាននិងកំពុងរីករាលដាលនៅក្នុងបណ្ដាលប្រទេស និងដែនដីចំនួនជាង២១០ ទូទាំងពិភពលោក ហើយបញ្ហានេះត្រូវបានអង្គការសុខភាពពិភពលោក WHO ប្រកាសថា ជាជំងឺរាតត្បាតសកល និងជាកង្វល់ថ្មីរបស់មនុស្សជាតិ គ្រប់ជាតិសាសន៍ ដែលចាំបាច់ត្រូវរួមគ្នា ទប់ស្កាត់វិធានការ បង្ការ ទប់ស្កាត់ និងផ្តល់ការសង្គ្រោះឲ្យបានទាន់ពេលវេលា។ សម្រាប់ប្រទេសកម្ពុជា ក៏មិនអាចគេចផុតពីការគំរាមកំហែងនៃជំងឺកូវីដ-១៩ ដូចគ្នានេះផងដែរ បើទោះបីជាមកដល់ពេលនេះ ប្រជាពលរដ្ឋខ្មែរ រួមនឹងជនបរទេសដែលកំពុងស្នាក់ នៅក្នុងប្រទេសកម្ពុជា មិនទាន់មាននរណាម្នាក់រងគ្រោះ រហូតដល់បាត់បង់ជីវិតនៅឡើយក្តី។ ប៉ុន្តែជាកត្តាសត្យានុម័ត បញ្ហានេះបានបង្កើតឲ្យមានផលប៉ះពាល់លើវិស័យជាច្រើន ពិសេសក្នុងវិស័យសេដ្ឋកិច្ច និងសង្គមកិច្ចជៀសមិនរួច។ លោកបានបញ្ជាក់បន្ថែមទៀតថា សម្រាប់ការរៀបចំសិក្ខាសាលា ក្នុងពេលនេះ គឺជាផ្នែកមួយនៃការអនុវត្តន៍គម្រោងត្រៀមបង្ការ និងឆ្លើយតបចំពោះ ស្ថានភាពបន្ទាន់ ក្នុងនោះរយៈពេលកន្លងមកក្រុមការងារអនុវត្តគម្រោង នៃសមាគម AIMF សហការជាមួយមន្ទីរសុខាភិបាលរាជធានីភ្នំពេញ បើកវគ្គបណ្ដុះបណ្ដាលចំនួន០៩លើក រួចមកហើយ ដោយផ្ដោតសំខាន់លើស្ថានភាពទូទៅជំងឺកូវី-១៩ វិធានការការពារការចម្លងរោគ ការប្រើប្រាស់សម្ភារការពារខ្លួន ការប្រមូលវេចខ្ចប់ និងការដឹកជញ្ជូនសំណាងរបស់អ្នកជំងឺកូវីដ-១៩។ គួរបញ្ជាក់ផងដែរថា អង្គសិក្ខាសាលានេះនឹងធ្វើឡើងក្នុងរយៈពេលពីរថ្ងៃពេញ ហើយនៅក្នុងពិធីនោះរដ្ឋបាលរាជធានីភ្នំពេញ ក៏បានប្រគល់ បរិក្ខាពេទ្យ សម្រាប់ការពារ និងទប់ស្កាត់ជំងឺកូវីដ-១៩ ជូនដល់ក្រុមឆ្លើយតបបន្ទាន់ នៃមន្ទីរសុខាភិបាលរាជធានីភ្នំពេញផងដែរ ដើម្បីប្រើប្រាស់បន្តគាំទ្រ ក្នុងយុទ្ធនាការប្រយុទ្ធប្រឆាំង នឹងការរីករាលដាលជំងឺកូវីដ-១៩ នៅរាជធានីភ្នំពេញ៕	2020-10-05T19:37:00+07:00	freshnewsasia.com	https://m.freshnewsasia.com/index.php/en/localnews/172598-2020-10-05-05-37-10.html
800003b6-fce8-44d0-b866-9b25d9789ef6	បទវិភាគអន្តរជាតិ៖ «ការបែកបាក់ក្នុងសង្គមអាមេរិក កើតមានកាន់តែជ្រាលជ្រៅក្រោយលោក ដូណាល់ ត្រាំ ឆ្លងជំងឺកូវីដ-១៩» (Video inside)	ការប្រកាសរបស់លោកប្រធានាធិបតីអាមេរិក ដូណាល់ ត្រាំ ថាលោក និងភរិយាឆ្លង COVID-19 បាននិងកំពុងបង្កការព្រួយបារម្ភជាថ្មី ចំពោះការប្រកួតប្រជែងនយោបាយ និងការបាក់បែកគ្នារឹតតែខ្លាំងនៅក្នុងសហរដ្ឋអាមេរិក។ បើតាមក្រុមគ្រូពេទ្យ បច្ចុប្បន្នស្ថានភាពសុខភាពរបស់លោក ត្រាំ មានភាពល្អប្រសើរឡើងវិញច្រើន ហើយលោកអាចនឹងត្រូវបានអនុញ្ញាត ឱ្យចាកចេញពីមន្ទីរពេទ្យនៅថ្ងៃចន្ទសប្ដាហ៍នេះ (ម៉ោងនៅវ៉ាស៊ីនតោន)។ ទោះជាយ៉ាងណា ក្រុមអ្នកជំនាញសុខាភិបាលខ្លះនៅតែមានមន្ទិល ចំពោះការអះអាងពីសេតវិមាន ព្រោះពួកគេយល់ថាលោក ត្រាំ នៅតែប្រឈមមុខនឹងស្ថានភាពគ្រោះថ្នាក់ ដោយសារតែលោកមានវ័យ ៧៤ឆ្នាំទៅហើយ។ នៅពេល COVID-19 ឆ្លងរាតត្បាតដំបូងនៅក្នុងសហរដ្ឋអាមេរិក លោក ដូណាល់ ត្រាំ បានចាត់ទុកថា វាគ្រាន់តែជាជំងឺគ្រុនផ្ដាសាយធម្មតាប៉ុណ្ណោះ ហើយក្រោយមកទៀតលោក ត្រាំ ចាប់ផ្ដើមខ្វែងគំនិតគ្នាជាមួយអ្នកជំនាញសុខាភិបាល និងអ្នកជំនាញជំងឺឆ្លងកំពូលៗជាច្រើនរូប នៅក្នុងសហរដ្ឋអាមេរិក។ ការខ្វែងគំនិតគ្នារាប់ចាប់តាំងពីការពាក់ម៉ាស, វិធានការបិទប្រទេស (Lockdown) និងការរក្សាគម្លាតសុវត្ថិភាពជាដើម។ មិនតែប៉ុណ្ណោះលោក ត្រាំ ថែមទាំងបានព្យាករណ៍ជាច្រើនលើកថា COVID-19 នឹងរលាយបាត់ក្នុងពេលឆាប់ៗ ហើយប្រកាសពីជោគជ័យ ក្នុងការដោះស្រាយវិបត្តិជំងឺរាតត្បាតសកលមួយទៀតផង។ ប៉ុន្តែផ្ទុយទៅវិញ អ្នកជំនាញសុខាភិបាល និងអ្នកជំនាញជំងឺឆ្លងកំពូលៗរបស់សហរដ្ឋអាមេរិក កាន់តែខ្វែងគំនិតគ្នារឹតតែខ្លាំង ដោយមានខ្លះបន្ទោសលោក ត្រាំ ថាជាដើមហេតុនាំឱ្យ COVID-19 រីករាលដាលកាន់តែខ្លាំង។ វិបត្តិ COVID-19 ក្រៅតែពីជាដើមហេតុមួយ ដែលបាននិងកំពុងធ្វើឱ្យប្រជាប្រិយភាពលោក ត្រាំ ធ្លាក់ចុះ វាក៏ជាដើមហេតុធ្វើឱ្យមានការបែកបាក់ នៅក្នុងចំណោមប្រជាជនអាមេរិក គឺរវាងយុវជន និងមនុស្សចាស់ ជាពិសេសនៅក្នុងចំណោមពលរដ្ឋអាមេរិកស្បែកខ្មៅមួយចំនួន ដែលអះអាងថា ពួកគេទទួលបានការយកចិត្តទុកដាក់មិនស្មើភាពគ្នា។ នៅក្នុងបោះឆ្នោតប្រធានាធិបតីអាមេរិក កាលពីឆ្នាំ២០១៦ លោក ដូណាល់ ត្រាំ ទទួលបានការគាំទ្រតែ ៣៦ភាគរយប៉ុណ្ណោះ ពីអ្នកបោះឆ្នោតមានអាយុក្រោម ៣០ឆ្នាំ។ បន្ថែមពីលើនេះ បាតុកម្មតវ៉ាទាមទាររកយុត្តិធម៌ឱ្យបុរសស្បែកខ្មៅ ចច ហ្វ្លយដ៍ (George Floyd) ដែលត្រូវបានប៉ូលិសអាមេរិកម្នាក់ យកជង្គង់សង្កត់ករហូតដលស្លាប់ កាលពីខែឧសភាកន្លងទៅ ក៏ជាដើមចមនៃការបែកបាក់ផងដែរ ហើយយុវជនបានចូលរួមក្នុងការធ្វើបាតុកម្មនេះកាន់តែច្រើន។ បូកផ្សំជាមួយ COVID-19 និងបាតុកម្មតវ៉ានេះ គឺវាបង្ហាញច្បាស់ណាស់ថា សហរដ្ឋអាមេរិកមានការបែកបាក់យ៉ាងជ្រៅ ដោយក្រុមអ្នកគាំទ្រលោក ត្រាំ រួមទាំងលោក ត្រាំ ផ្ទាល់បានចាត់ទុកក្រុមបាតុករ គឺជាក្រុមជ្រុលនិយមព្រោះពួកគេយល់ថា បើអនុវត្តវិធានការ Lockdown នោះវាមានន័យស្មើនឹងអនុញ្ញាតឱ្យក្រុមដែលពួកគេហៅថា «ជ្រុលនិយម» ទាំងនេះគ្រប់គ្រងទីក្រុងធំៗតែប៉ុណ្ណោះ។ វាពិបាកនឹងនិយាយខ្លាំងណាស់ថា ការឆ្លង COVID-19 របស់លោក ដូណាល់ ត្រាំ នឹងជះឥទ្ធិពលអាក្រក់ប៉ុណ្ណាដល់ការប្រកួតប្រជែង ដើម្បីដណ្ដើមតំណែងប្រធានាធិបតីអាមេរិក។ ជាទ្រឹស្ដី លោក ត្រាំ អាចនឹងទទួលបានផលចំណេញខ្លះពីការឆ្លងនេះ តាមរយៈការទទួលបានការអាណិតអាសូរ ពីប្រជាជនអាមេរិកចំពោះរូបលោក។ ទោះបីជាយ៉ាងណាអ្វីៗដែលគេកំពុងរង់ចាំមើលបន្តទៀតនោះ គឺវេទិកាតស៊ូមតិលើកទី ២ រវាងលោក ត្រាំ និងលោក បៃដិន ដែលគ្រោងនឹងធ្វើឡើងនៅថ្ងៃទី១៥ ខែតុលានេះ តើវានឹងត្រូវលុបចោល ឬក៏ពន្យារពេលដែ ឬទេ ខណៈការពន្យារពេល ឬលុបចោលវេទិកាតស៊ូមតិ នឹងបង្កភាពអស់សង្ឃឹមដល់ប្រជាជនអាមេរិក ៦៩ភាគរយ ដោយពួកគេបានប្រាប់ទូរទស្សន៍ CBS ថា វេទិកាក្នុងទីក្រុង ក្លេវលែនដ៍ (Cleveland) កាលពីថ្ងៃអង្គារសប្ដាហ៍នេះគឺពោរពេញដោយការរំខាន៕	2020-10-05T19:01:00+07:00	freshnewsasia.com	https://m.freshnewsasia.com/index.php/en/internationalnews/172592-2020-10-05-05-01-47.html
4dcd74e8-3112-40ef-9359-d66cede51308	លទ្ធផលស្ទង់មតិថ្មី៖ «ក្រោយលោក ត្រាំ ឆ្លងជំងឺកូវីដ-១៩ ប្រជាប្រិយភាពលោក បៃដិន កាន់តែកើនឡើងជាងមុន» (Video inside)	ការស្ទង់មតិថ្មីមួយបានបង្ហាញថា បេក្ខជនប្រធានាធិបតីមកពីគណបក្សប្រជាធិបតេយ្យ លោក ចូ បៃដិន បាននាំមុខលោក ដូណាល់ ត្រាំ ដល់ទៅ ១០ពិន្ទុនៅក្នុងដំណើរការប្រកួតប្រជែង ដើម្បីឈានទៅដណ្ដើមតំណែងជាប្រធានាធិបតីអាមេរិក បន្ទាប់ពីលោក ដូណាល់ ត្រាំ បានឆ្លងជំងឺ COVID-19 និងកំពុងសម្រាកព្យាបាលនៅមន្ទីរពេទ្យ។ នេះបើតាមការចេញផ្សាយ ដោយសារព័ត៌មាន The Hill នៅព្រឹកថ្ងៃចន្ទ ទី០៥ ខែតុលា ឆ្នាំ២០២០។ បើតាមការស្ទង់មតិធ្វើឡើងដោយទីភ្នាក់ងារព័ត៌មាន Reuters សហការជាមួយស្ថាប័ន Ipsos ចេញផ្សាយកាលពីថ្ងៃអាទិត្យម្សិលមិញ ប្រជាជនអាមេរិកដែលត្រូវបានសាកសួរ ៥១ភាគរយ បង្ហាញគាំទ្រចំពោះលោក ចូ បៃដិន ខណៈ៤១ភាគរយប៉ុណ្ណោះគាំទ្រលោក ដូណាល់ ត្រាំ។ ការស្ទង់មតិនេះក៏បានរកឃើញផងដែរថា ប្រជាជនអាមេរិកភាគច្រើននៅតែមិនពេញចិត្ត ចំពោះការដោះស្រាយវិបត្តិ COVID-19 របស់រដ្ឋបាលលោក ត្រាំ ដោយក្នុងនោះមានរហូតដល់ ៥៧ភាគរយមិនពេញចិត្ត ដែលអត្រានេះបានកើនឡើង ៣ភាគរយបន្ថែមទៀតក្រោយលោក ត្រាំ ឆ្លងកូវីដ-១៩ទៅទៀត។ ចំណែកឯប្រជាជនអាមេរិកដែលត្រូវបានសាកសួររហូតដល់ទៅ ៦៥ភាគរយបាននិយាយថា បើសិនជាលោក ដូណាល់ ត្រាំ យកចិត្តទុកដាក់ខ្ពស់ពីបញ្ហារបស់ COVID-19 នោះលោកខ្លួនឯងនឹងមិនអាចឆ្លងជំងឺនេះឡើយ។ គួរជម្រាបថា បើតាមការស្ទង់មតិខាងលើដដែល ក្នុងចំណោមប្រជាជនអាមេរិកដែលត្រូវបានសាកសួរមាន ៣៤ភាគរយប៉ុណ្ណោះបាននិយាយថា ពួកគេជឿជាក់លោកប្រធានាធិបតី ត្រាំ បាននិយាយការពិតពី COVID-19 ខណៈ៥៥ភាគរយយល់ថា លោក ត្រាំ បាននិយាយមិនពិត និង ១១ភាគរយទៀតជាអ្នក ដែលមិនមានភាពច្បាស់លាស់។ ការស្ទង់មតិនេះត្រូវបានធ្វើឡើង តាមរយៈការសាកសួរប្រជាជនអាមេរិក ១,០០៥នាក់នៅចន្លោះពីថ្ងៃទី០២ និងថ្ងៃទី០៣ ខែតុលា គឺក្រោយពេលដែលលោក ត្រាំ បានប្រកាសថាខ្លួនលោកឆ្លងជំងឺ COVID-19៕	2020-10-05T17:33:00+07:00	freshnewsasia.com	https://m.freshnewsasia.com/index.php/en/internationalnews/172583-2020-10-05-03-33-30.html
10bc3df5-0da4-4ea1-8357-2bd095196630	ព្រះមហាក្សត្រខ្មែរ មានព្រះរាជអំពាវនាវដល់ជនរួមជាតិ ឱ្យប្រកាន់ខ្ជាប់ជានិច្ចវិធានការថែសុខភាព ដើម្បីទប់ស្កាត់ និងការពារជំងឺកូវីដ-១៩ (Video inside)	ព្រះករុណា ព្រះបាទសម្ដេចព្រះ បរមនាថ នរោត្តម សីហមុនី ព្រះមហាក្សត្រនៃកម្ពុជា បានចេញព្រះរាជសារមួយច្បាប់សម្រាប់ការបើកសម័យប្រជុំ រដ្ឋសភា លើកទី៥ នីតិកាលទី៦ ដែលធ្វើឡើងនៅព្រឹកថ្ងៃទី០៥ ខែតុលា ឆ្នាំ២០២០នេះ ដោយព្រះអង្គបានព្រះរាជបន្ទូលអំពាវនាវឲ្យជនរួមជាតិទាំងអស់ ប្រកាន់ខ្ជាប់ជានិច្ចនូវវិធានការថែរក្សាសុខភាព ដើម្បីទប់ស្កាត់ និងការពារជំងឺកូវីដ-១៩ ដែលបន្ដរីករាលត្បាតនៅលើពិភពលោក។ ក្នុងព្រះរាជសារនោះ ព្រះអង្គបានមានព្រះរាជបន្ទូលយ៉ាងដូច្នេះថា «ក្នុងអំឡុងពេលដែលពិភពលលោកទាំងមូល កំពុងអូសបន្លាយការរងគ្រោះនៃជំងឺរាតត្បាត កូវីដ-១៩ គួរឲ្យព្រួយបារម្ភដែលមិនមានសញ្ញាណថមថយនៅឡើយ ខ្ញុំសូមឲ្យជនរួមជាតិប្រកាន់ខ្ជាប់ជានិច្ចនូវវិធានថែសុខភាពទាំងឡាយ ដែលដាក់ចេញដោយ ក្រសួងសុខាភិបាល និងអង្គការសុខភាពពិភពលោក ដើម្បីឲ្យព្រះរាជាណាចក្រកម្ពុជាយើង ចៀសវាងឲ្យបានអំពីការឆ្លងរាលដាលក្នុងសហគមន៍»។ គួរជំរាបថា នៅព្រឹកថ្ងៃទី០៥ ខែតុលា ឆ្នាំ២០២០នេះ ក្រសួងសុខាភិបាលបានចេញសេចក្ដីជូនព័ត៌មាន បញ្ជាក់ពីករណីវិជ្ជមានវីរុសកូវីដ-១៩ ថ្មី ចំនួន០២នាក់ថែមទៀត ដែលជាករណីនាំចូល។ ករណីវិជ្ជមានវីរុសកូវីដ១៩ថ្មីនោះ មានបុរសជនជាតិបារាំង អាយុ២៧ឆ្នាំ និងស្ត្រីជនជាតិឥណ្ឌា អាយុ៣៤ឆ្នាំ ដែលពួកគេត្រូវបានដាក់ឲ្យសម្រាកព្យាបាល នៅមន្ទីរពេទ្យរួចរាល់ហើយ។ គិតត្រឹមម៉ោង ០៧៖០០ព្រឹកថ្ងៃទី០៥ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាមានរកឃើញករណីឆ្លងកូវីដ១៩ ចំនួនសរុប ២៨០នាក់ (ស្ត្រី ៥៦នាក់ និងបុរស ២២៤នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៧៥នាក់ និងអ្នកសម្រាកព្យាបាលនៅមន្ទីរពេទ្យរដ្ឋ ចំនួន០៥នាក់។ ដោយឡែកនៅលើពិភពលោក គិតត្រឹមព្រឹកនេះ ចំនួនអ្នកឆ្លងជំងឺកូវីដ-១៩ បានកើនឡើងដល់ ៣៥,៣៨៩,០១៣នាក់ហើយ។ ក្នុងនោះអ្នកស្លាប់មានចំនួន ១,០៤១,៥៤៣នាក់ និងជាសះស្បើយឡើងវិញ ២៦,៦១៤,៨៧៧នាក់។ យោងតាមទិន្នន័យពីគេហទំព័រអន្តរជាតិ Worldometer បានបង្ហាញថា ការរីករាលដាលនៃជំងឺកូវីដ១៩ នៅតែមានសភាពស្រួចស្រាវចំនួនអ្នកឆ្លង និងស្លាប់ថ្មីនៅតែមានចំនួនច្រើន៕	2020-10-05T16:22:00+07:00	freshnewsasia.com	https://m.freshnewsasia.com/index.php/en/localnews/172576-2020-10-05-02-22-25.html
04fef4b0-6275-42de-8b4e-cd38dfd0b21d	ជំរុញឲ្យអាជ្ញាធរ និងសមត្ថកិច្ច បន្តការតាមដាន និងត្រួតពិនិត្យក្លឹបកម្សាន្ត និងខារ៉ាអូខេ ដែលលួចលាក់ ដើម្បីបង្ការទប់ស្កាត់ការរីករាលដាលនៃជំងឺកូវីដ-១៩	ភ្នំពេញ៖អភិបាលនៃគណៈអភិបាលរាជធានីភ្នំពេញ បានជំរុញឲ្យអាជ្ញាធរ និងសមត្ថកិច្ចតាម បណ្ដាខណ្ឌទាំង១៤ នៅក្នុងរាជធានីភ្នំពេញ បន្តការតាមដាននិងត្រួតពិនិត្យទៅលើក្លឹបកម្សាន្ត និងខារ៉ាអូខេ ដែលលួចលាក់ ដើម្បីបង្ការទប់ស្កាត់នូវការរីករាលដាលនៃជំងឺកូវីដ១៩ ខណៈដែរជំងឺនេះបាននិងកំពុងរីករាលដាលនៅឡើយ បើទោះបីប្រទេសកម្ពុជា មិនមានអ្នកស្លាប់ដោយឈ្មោះកូវីដ១៩នេះក៏ដោយ ។ ការជំរុញនិងណែនាំបែបនេះរបស់លោកឃួង ស្រេង បានធ្វើឡើងកាលពីព្រឹកថ្ងៃទី៥ ខែតុលាឆ្នាំ២០២០ ក្នុងពិធីបើកសិក្ខាសាលាស្ដីពីការគ្រប់គ្រងការរាតត្បាតនៃជំងឺកូវីដ–១៩ សម្រាប់អាជ្ញាធរមូលដ្ឋាន ខណ្ឌ សង្កាត់នៅរាជធានីភ្នំពេញ ក្រោមកិច្ចសហការក្នុងការក្នុងភាពជាដៃគូ រវាងរដ្ឋបាលរាជធានីភ្នំពេញ និងសមាគមអន្តរជាតិ នៃអភិបាលក្រុងប្រើប្រាស់ភាសាបារាំងAIMF (អា អ៊ី អឹមអេហ្វ) នៅសាលារាជធានីភ្នំពេញ។ លោកឃួង ស្រេង មានប្រសាសន៍លើកឡើងថា យើងអាចភ្លេចជំងឺកូវីដ១៩ តែជំងឺកូវីដ១៩ មិនភ្លេចយើងទេ ក្នុងនាមអាជ្ញាធរខណ្ឌ សង្កាត់ត្រូវបន្តការផ្សព្វផ្សាយឲ្យបងប្អូនប្រជាពលរដ្ឋចូលរួមបង្ការនិងទប់ស្កាត់នូវជំងឺ១៩នេះ និងបន្តតាមដាននៅក្នុងមូលដ្ឋានរបស់ខ្លួន ពាក់ព័ន្ធនឹងការលួចបើកក្លឹបកម្សាន្ត និងខារ៉ាអូខេ ដែលអាចធ្វើឲ្យរីករាលដាលនៃជំងឺកូវីដ១៩នេះ ។ លោកឃួង ស្រេង ក៏បានបញ្ជាក់ផងដែរថា ការបើកអង្គសិក្ខាសាលានេះឡើង គឺក្នុងគោលបំណងដើម្បីបង្កើនប្រសិទ្ធភាព នៃការឆ្លើយតបលើកិច្ចការបង្ការ និងទប់ស្កាត់ការរាលដាលនៃវីរុស covid-19 នៅក្នុង ខណ្ឌ សង្កាត់និយាយដោយឡែក និងនិយាយជារួម ដើម្បីឈានទៅពង្រឹងនិងពង្រីកកិច្ចសហប្រតិបត្តិការ កាន់តែស៊ីជម្រៅ និងទូលំទូលាយក្នុងភាពជាដៃគូររវាងសមាគម AIMF និងរដ្ឋបាលរាជធានីភ្នំពេញ តាមស្មារតីនៃឯកសារវិសោធនកម្មលេខ២ ស្តីពីការត្រៀមបង្ការចំពោះស្ថានភាពបន្ទាន់ គំនិតផ្តូចផ្តើម ដើម្បីសុខភាព និងអនាម័យល្អក្នុងទីក្រុង។ លោកបន្តទៀតថា បច្ចុប្បន្ននេះ covid-19 បាននិងកំពុងរីករាលដាលនៅក្នុងបណ្ដាលប្រទេស និងដែនដីចំនួនជាង២១០ទូទាំងពិភពលោក ហើយបញ្ហានេះត្រូវបានអង្គភាព អង្គការសុខភាពពិភពលោកWHO ប្រកាសថា ជាជំងឺរាតត្បាតសកល និងជាកង្វល់ថ្មីរបស់មនុស្សជាតិ គ្រប់ជាតិសាសន៍ ដែលចាំបាច់ត្រូវរួមគ្នាទប់ស្កាត់វិធានការ បង្ការទប់ស្កាត់និងផ្តល់ការសង្គ្រោះឲ្យបានទាន់ពេលវេលា ។ សម្រាប់ប្រទេសកម្ពុជាយើង ក៏មិនអាចគេចផុតពីការគំរាមកំហែង នៃជំងឺកូវីដ១៩ ដូចគ្នានេះផងដែរបើទោះបី ជាមកដល់ពេលនេះ ប្រជាពលរដ្ឋខ្មែររួមនឹងជនបរទេស ដែលកំពុងស្នាក់នៅក្នុងប្រទេសកម្ពុជា មិនទាន់មាននរណាម្នាក់រងគ្រោះរហូតដល់បាត់បង់ជីវិតនៅឡើយក្តី។ ប៉ុន្តែជាកត្តាសត្យានុម័តបញ្ហានេះ បានបង្កើតឲ្យមានផលប៉ះពាល់លើវិស័យជាច្រើន ពិសេសក្នុងវិស័យសេដ្ឋកិច្ច និងសង្គមកិច្ចជៀសមិនរួច។ លោកបានបញ្ជាក់បន្ថែមទៀតថា សម្រាប់ការរៀបចំសិក្ខាសាលាក្នុងពេលនេះ គឺជាផ្នែកមួយនៃការអនុវត្តន៍គម្រោងត្រៀមបង្ការ និងឆ្លើយតបចំពោះស្ថានភាពបន្ទាន់ ក្នុងនោះ រយៈពេលកន្លងមកក្រុមការងារអនុវត្តគម្រោង នៃសមាគមAIMF សហការជាមួយនឹងមន្ទីរសុខាភិបាលរាជធានីភ្នំពេញ បើកវគ្គបណ្ដុះបណ្ដាលចំនួន៩លើក រួចមកហើយ ដោយផ្ដោតសំខាន់លើស្ថានភាពទូទៅជំងឺកូវី១៩ វិធានការការពារការចម្លងរោគ ការប្រើប្រាស់សម្ភារការពារខ្លួនការប្រមូលវេចខ្ចប់ និងការដឹកជញ្ជូនសំណាងរបស់អ្នកជំងឺកូវីដ១៩ ។ គួរបញ្ជាក់ផងដែរថា អង្គសិក្ខាសាលានេះ នឹងធ្វើឡើងក្នុងរយៈពេលពីរថ្ងៃពេញ ហើយនៅក្នុងពិធីនោះ រដ្ឋបាលរាជធានីភ្នំពេញ ក៏បានប្រគល់ បរិក្ខារពេទ្យសម្រាប់ការពារនិងទប់ស្កាត់ជំងឺកូវីដ១៩ ជូនដល់ក្រុមឆ្លើយតបបន្ទាន់ នៃមន្ទីរសុខាភិបាលរាជធានីភ្នំពេញផងដែរ ដើម្បីប្រើប្រាស់បន្តគាំទ្រក្នុងយុទ្ធនាការប្រយុទ្ធប្រឆាំង នឹងការរីករាលដាលជំងឺកូវីដ១៩ នៅរាជធានីភ្នំពេញ៕	2020-10-05T15:33:21+07:00	cen.com.kh	https://cen.com.kh/archives/251084.html
2d7b51df-b188-4e8a-9b27-e2e849bb61e2	TOP NEWS: ថ្ងៃនេះក្រសួងសុខាភិបាលប្រកាសពីការរកឃើញអ្នកឆ្លងជំងឺកូវីដ១៩ថ្មី ចំនួន២នាក់ថែមទៀត ដែលជាករណីនាំចូល (Video inside)	ក្រសួងសុខាភិបាល នៅព្រឹកថ្ងៃទី០៥ ខែតុលា ឆ្នាំ២០២០នេះ បានចេញសេចក្ដីជូនព័ត៌មាន បញ្ជាក់ពីករណីវិជ្ជមានវីរុសកូវីដ-១៩ ថ្មី ចំនួន០២នាក់ថែមទៀត ដែលជាករណីនាំចូល។ សេចក្តីប្រកាសព័ត៌មានរបស់ក្រសួងសុខាភិបាលដែលបណ្តាញព័ត៌មាន Fresh News ទើបទទួលបាននៅមុននេះបានបញ្ជាក់ថា ករណីវិជ្ជមានវីរុសកូវីដ១៩ថ្មីនោះ មានបុរសជនជាតិបារាំង អាយុ២៧ឆ្នាំ និងស្ត្រីជនជាតិឥណ្ឌា អាយុ៣៤ឆ្នាំ ដែលពួកគេត្រូវបានដាក់ឲ្យសម្រាកព្យាបាលនៅមន្ទីរពេទ្យរួចរាល់ហើយ។ បុរសនេះមានអាសយដ្ឋានស្នាក់នៅ ភូមិវត្តដំណាក់ សង្កាត់សាលាកម្រើក ក្រុងសៀមរាប ខេត្តសៀមរាប ជាអ្នកធ្វើដំណើរពីប្រទេសបារាំង ដោយឆ្លងកាត់ប្រទេសសិង្ហបុរី តាមជើងហោះហើរមកដល់កម្ពុជា នៅថ្ងៃទី២០ ខែកញ្ញា ឆ្នាំ២០២០ សម្រាករង់ចាំលទ្ធផលតេស្តលើកទី១ នៅសណ្ឋាគារមួយក្នុងរាជធានីភ្នំពេញ ចំនួន០២យប់។ បន្ទាប់មកនៅថ្ងៃទី២២ ខែកញ្ញា ឆ្នាំ២០២០ គាត់បានចេញដំណើរពីរាជធានីភ្នំពេញ តាមរថយន្ត Larryta Minibus នៅវេលាម៉ោង១៨៖៣០នាទីល្ងាច ទៅកាន់អាសយដ្ឋានខាងលើនៅខេត្តសៀមរាប ក្រោយពីធ្វើតេស្តលើកទី០១ ទទួលបានលទ្ធផល អវិជ្ជមានវីរុសកូវីដ-១៩។ រថយន្តនេះជិះមានគ្នា០៤នាក់ (បុរសជនជាតិបារាំងខាងលើ អ្នកដំណើរ០២នាក់ និងអ្នកបើកបរ) ហើយបុរសជនជាតិបារាំងនេះ ជិះនៅកៅអីខាងក្រោយគេបង្អស់ ព្រមទាំងបានពាក់ម៉ាស់ជាប់រហូតផងដែរ។ ពេលទៅដល់ផ្ទះ គាត់បានបន្តធ្វើចត្តាឡីស័កចំនួន១៤ថ្ងៃ នៅផ្ទះរបស់គាត់នៅខេត្តសៀមរាប ហើយនៅថ្ងៃទី១៣ នៃការធ្វើចត្តាឡីស័ករបស់គាត់ ដែលត្រូវនឹងថ្ងៃទី០៣ ខែតុលា ឆ្នាំ២០២០ គាត់ត្រូវ បានធ្វើតេស្តឡើងវិញ ដោយបានទទួលលទ្ធផលវិជ្ជមានវីរុសកូវីដ-១៩ ពីមន្ទីរពិសោធន៍នៃមន្ទីរពេទ្យខេត្តសៀមរាប ហើយវត្ថុសំណាករបស់គាត់ត្រូវបានបញ្ជូន មកធ្វើការវិភាគបញ្ជាក់បន្ថែមនៅភ្នំពេញ ដែលលទ្ធផលទទួលបាននៅថ្ងៃទី០៤ ខែតុលា ឆ្នាំ២០២០ បានបង្ហាញបញ្ជាក់ថា វិជ្ជមានកូវីដ-១៩។ បច្ចុប្បន្នអ្នកជំងឺ ត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តសៀមរាប តាំងពីថ្ងៃទី០៣ ខែតុលា ឆ្នាំ២០០។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើនេះ សរុបមានចំនួន៩៨នាក់ (ក្នុងចំនួននេះ មានបុរសជនជាតិបារាំងខាងលើនេះដែរ) ដែលក្រុមការងារឆ្លើយតបបន្ទាន់របស់ក្រសួងសុខាភិបាល បានធ្វើការស្រាវជ្រាវរក និងបានយកវត្ថុសំណាករបស់អ្នកដំណើរ តាមជើងហោះហើរជាមួយអ្នកជំងឺនេះ បានចំនួន៥០%ហើយ លទ្ធផលតេស្តអ្នកទាំងអស់នេះ គឺអវិជ្ជមានវីរុសកូវីដ-១៩។ ក្រុមការងារនឹងបន្តយកវត្ថុសំណាក អ្នកដំណើរជាបន្តបន្ទាប់ទៀត ហើយក្រសួងសុខាភិបាល នឹងជម្រាបជូនសាធារណជននូវលទ្ធផល ប្រសិនបើរកឃើញមានអ្នកវិជ្ជមានវីរុសកូវីដ-១៩ លើបុគ្គលណាម្នាក់។ ដោយឡែកសម្រាប់ការស្រាវជ្រាវរកអ្នកប៉ះពាល់ នៅខេត្តសៀមរាបបានបញ្ចប់រួចរាល់ ដោយក្រុមការងារមន្ទីរសុខាភិបាលខេត្តសៀមរាប បានរកឃើញអ្នកប៉ះពាល់ផ្ទាល់ចំនួន០៣នាក់ (បុគ្គលិក០២នាក់ ក្នុងនោះស្រី០១នាក់ ប្រុស០១នាក់) និងបុរសជាមិត្តភក្តិ០១នាក់ និងអ្នកប៉ះពាល់ប្រយោលចំនួន១០នាក់ (ស្រី ០៩នាក់ និងប្រុស ០១ នាក់) ដែលការវិភាគវត្ថុសំណាករបស់ពួកគាត់ទាំងអស់គ្នា គឺ អវិជ្ជមានវីរុសកូវីដ-១៩។ ស្ត្រីរូបនេះមានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរ ពីប្រទេសឥណ្ឌា (ទីក្រុងដេលី) តាមជើងហោះហើរ មកដល់កម្ពុជានៅថ្ងៃទី២០ ខែកញ្ញា ឆ្នាំ២០២០។ ក្រោយពីធ្វើតេស្តលើកទី០១ ទទួលបានលទ្ធផលអវិជ្ជមានវីរុសកូវីដ-១៩ គាត់បានបន្តធ្វើចត្តាឡីស័កចំនួន ១៤ថ្ងៃនៅក្នុង សណ្ឋាគារខាងលើនេះ ហើយកូនគាត់០២នាក់ ក៏ត្រូវបានគាត់ដាក់ឱ្យនៅបន្ទប់ដាច់ដោយឡែកពីគាត់ដែរ ហើយ នៅថ្ងៃទី១៣នៃការធ្វើចត្តាឡីស័ករបស់គាត់ គឺត្រូវនឹងថ្ងៃទី០៣ ខែតុលា ឆ្នាំ២០២០ វត្ថុសំណាករបស់គាត់ត្រូវបាន យកទៅធ្វើតេស្តឡើងវិញ ក៏បានបង្ហាញលទ្ធផល វិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ។ បច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ រីឯស្វាមីគាត់បានចាកចេញពីកម្ពុជា ទៅប្រទេសឥណ្ឌាហើយមុនស្ត្រីរូបនេះ មានលទ្ធផលតេស្តវិជ្ជមានវីរុសកូវីដ-១៩ (មិនទាន់ត្រឡប់មកវិញ)។ រីឯបុរសត្រូវជាពូរបស់កូន និងកូន០២នាក់ ត្រូវបាននាំយកមកដាក់ឱ្យធ្វើចត្តាឡីស័កនៅ ក្នុងមន្ទីរពេទ្យមិត្តភាពខ្មែរ-សូវៀតរួចហើយដែរ នៅយប់ថ្ងៃទី០៤ ខែតុលា ឆ្នាំ២០២០។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺសរុបមានចំនួន ៨៤នាក់ (ក្នុងចំនួននេះ មានស្ត្រីជនជាតិឥណ្ឌាខាងលើនេះដែរ)។ ក្រុមការងារឆ្លើយតបបន្ទាន់របស់ក្រសួងសុខាភិបាល នឹងបន្តការស្រាវជ្រាវ រកអ្នកប៉ះពាល់ជាបន្តទៀត ហើយក្រសួង នឹងជម្រាបជូនសាធារណជននូវលទ្ធផលនៃការស្រាវជ្រាវ ប្រសិនបើមានអ្នកណាម្នាក់ ត្រូវបានរកឃើញថា វិជ្ជមានវីរុសកូវីដ-១៩។ សូមជម្រាបថា គិតត្រឹមម៉ោង ០៧៖០០ព្រឹកថ្ងៃទី០៥ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាមានរកឃើញករណីឆ្លងកូវីដ១៩ ចំនួនសរុប ២៨០នាក់ (ស្ត្រី ៥៦នាក់ និងបុរស ២២៤នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៧៥នាក់ និងអ្នកសម្រាកព្យាបាលនៅមន្ទីរពេទ្យរដ្ឋ ចំនួន០៥នាក់៕	2020-10-05T15:15:00+07:00	freshnewsasia.com	https://m.freshnewsasia.com/index.php/en/localnews/172569-2020-10-05-01-15-01.html
bc279c19-dfd2-4629-adae-2f3187a57db3	មិនដឹងកម្មអី! បានជាជាតិនេះបើករថយន្តបុកនរណាមិនបុក ទៅបុកព្រះសង្ឃមួយអង្គឱ្យសុគត ពេលនិមន្តឆ្លងថ្នល់	ព្រះសង្ឃមួយអង្គនិមន្តឆ្លងថ្នល់ មិនប្រយ័ត្ន ត្រូវរថយន្តបុកឱ្យសុគតពេលបញ្ជូនដល់មន្ទីរពេទ្យ ។ ហេតុការណ៍គ្រោះថ្នាក់ចរាចរណ៍នេះ បានកើតឡើងកាលពីល្ងាចថ្ងៃទី ៤ ខែតុលា ឆ្នាំ២០២០ នៅលើផ្លូវជាតិលេខ ៦ ត្រង់ចំណុចចន្លោះគីឡូម៉ែត្រលេខ ៣៦៣-៣៦៤ ស្ថិតនៅភូមិត្រពាំងច្រាំង ឃុំក្រឡាញ់ ស្រុកក្រឡាញ់ ។ ព្រះសង្ឃរងគ្រោះ ព្រះនាមសាង សុធា ព្រះជន្ម៦៨ព្រះវស្សា គង់នៅវត្តចន្លោង សង្កាត់ស្រង៉ែ ក្រុងសៀមរាប។ អ្នកបើកបររថយន្តឈ្មោៈសំ ធី ភេទប្រុស អាយុ៥៦ រស់នៅភូមិតាស្ដា ឃុំតាស្ដា ស្រុកសំពៅលូន ខេត្តបាត់ដំបង។ មុនពេលកើតហេតុ មានរថយន្តម៉ាក Revo ពណ៌ស ពាក់ផ្លាកលេខ បាត់ដំបង 2C-0017 បើកបរតាមផ្លូវជាតិលេខ៦ ក្នុងទិសដៅពីកើត ទៅទិសខាងលិច។ លុះមកដល់ចំណុចកើតហេតុ មានព្រះសង្ឃ មួយអង្គនិមន្តឆ្លងថ្នល់បម្រុងទៅហៅរថយន្តជិះត្រឡប់ទៅខេត្តសៀមរាប វិញ មិនប្រយ័ត្ន បណ្តាលឱ្យបុករងរបួសធ្ងន់ និងសុគតពេលបញ្ជូនដល់មន្ទីរពេទ្យ ។ ក្រោយពេលកើតហេតុ កម្លាំងជំនាញបានចុះទៅវាស់វែង និងយករថយន្តមករក្សាទុកនៅអធិការដ្ឋាននគរបាលស្រុកក្រឡាញ់ ដើម្បីចាត់ការតាមនីតិវិធី៕	2020-10-05T14:41:02+07:00	kbnnews.com	https://kbn.news/archives/184106
9fceb824-d4dd-4662-99bd-1c41207a3394	ក្រសួងសុខាភិបាល ប្រកាសពីការរកឃើញអ្នកឆ្លងជំងឺកូវីដ១៩ ចំនួន២នាក់ថែមទៀត	ភ្នំពេញ៖ ក្រសួងសុខាភិបាល បានចេញសេចក្ដីជូនព័ត៌មាន បញ្ជាក់ពីករណីវិជ្ជមានវីរុស កូវីដ-១៩ ថ្មី ចំនួន២នាក់ថែមទៀត ដែលជាករណីនាំចូលមកពីបរទេស គឺបុរសជនជាតិបារាំង និងស្ត្រីជនជាតិឥណ្ឌា។ សូមជម្រាបថា គិតត្រឹមម៉ោង ៧ព្រឹកថ្ងៃទី៥ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាមានរកឃើញករណីឆ្លងកូវីដ១៩ ចំនួនសរុប ២៨០នាក់ (ស្ត្រី ៥៦នាក់ និងបុរស ២២៤នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៧៥នាក់ និងអ្នកសម្រាកព្យាបាលនៅមន្ទីរពេទ្យរដ្ឋ ចំនួន៥នាក់។ សេចក្តីប្រកាសព័ត៌មានរបស់ក្រសួងសុខាភិបាលនៅព្រឹកថ្ងៃទី៥ ខែតុលា ឆ្នាំ២០២០នេះ បានបញ្ជាក់ថា ករណីវិជ្ជមានវីរុសកូវីដ១៩ថ្មីនោះ មានបុរសជនជាតិបារាំង អាយុ២៧ឆ្នាំ និងស្ត្រីជនជាតិឥណ្ឌា អាយុ៣៤ឆ្នាំ ដែលពួកគេត្រូវបានដាក់ឲ្យសម្រាកព្យាបាលនៅមន្ទីរពេទ្យរួចរាល់ហើយ។ ១៖ ករណីវិជ្ជមានលើបុរសជនជាតិបារាំង អាយុ២៧ឆ្នាំ បុរសនេះមានអាសយដ្ឋានស្នាក់នៅ ភូមិវត្តដំណាក់ សង្កាត់សាលាកម្រើក ក្រុងសៀមរាប ខេត្តសៀមរាប ជាអ្នកធ្វើដំណើរពីប្រទេសបារាំង ដោយឆ្លងកាត់ប្រទេសសិង្ហបុរី តាមជើងហោះហើរមកដល់កម្ពុជា នៅថ្ងៃទី២០ ខែកញ្ញា ឆ្នាំ២០២០ សម្រាករង់ចាំលទ្ធផលតេស្តលើកទី១ នៅសណ្ឋាគារមួយក្នុងរាជធានីភ្នំពេញ ចំនួន០២យប់។ បន្ទាប់មកនៅថ្ងៃទី២២ ខែកញ្ញា ឆ្នាំ២០២០ គាត់បានចេញដំណើរពីរាជធានីភ្នំពេញ តាមរថយន្ត Larryta Minibus នៅវេលាម៉ោង១៨៖៣០នាទីល្ងាច ទៅកាន់អាសយដ្ឋានខាងលើនៅខេត្តសៀមរាប ក្រោយពីធ្វើតេស្តលើកទី០១ ទទួលបានលទ្ធផល អវិជ្ជមានវីរុសកូវីដ-១៩។ រថយន្តនេះជិះមានគ្នា០៤នាក់ (បុរសជនជាតិបារាំងខាងលើ អ្នកដំណើរ០២នាក់ និងអ្នកបើកបរ) ហើយបុរសជនជាតិបារាំងនេះ ជិះនៅកៅអីខាងក្រោយគេបង្អស់ ព្រមទាំងបានពាក់ម៉ាស់ជាប់រហូតផងដែរ។ ពេលទៅដល់ផ្ទះ គាត់បានបន្តធ្វើចត្តាឡីស័កចំនួន១៤ថ្ងៃ នៅផ្ទះរបស់គាត់នៅខេត្តសៀមរាប ហើយនៅថ្ងៃទី១៣ នៃការធ្វើចត្តាឡីស័ករបស់គាត់ ដែលត្រូវនឹងថ្ងៃទី០៣ ខែតុលា ឆ្នាំ២០២០ គាត់ត្រូវ បានធ្វើតេស្តឡើងវិញ ដោយបានទទួលលទ្ធផលវិជ្ជមានវីរុសកូវីដ-១៩ ពីមន្ទីរពិសោធន៍នៃមន្ទីរពេទ្យខេត្តសៀមរាប ហើយវត្ថុសំណាករបស់គាត់ត្រូវបានបញ្ជូន មកធ្វើការវិភាគបញ្ជាក់បន្ថែមនៅភ្នំពេញ ដែលលទ្ធផលទទួលបាននៅថ្ងៃទី០៤ ខែតុលា ឆ្នាំ២០២០ បានបង្ហាញបញ្ជាក់ថា វិជ្ជមានកូវីដ-១៩។ បច្ចុប្បន្នអ្នកជំងឺ ត្រូវបានដាក់ឱ្យសម្រាកព្យាបាល នៅមន្ទីរពេទ្យបង្អែកខេត្តសៀមរាប តាំងពីថ្ងៃទី០៣ ខែតុលា ឆ្នាំ២០០។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើនេះ សរុបមានចំនួន៩៨នាក់ (ក្នុងចំនួននេះ មានបុរសជនជាតិបារាំងខាងលើនេះដែរ) ដែលក្រុមការងារឆ្លើយតបបន្ទាន់របស់ក្រសួងសុខាភិបាល បានធ្វើការស្រាវជ្រាវរក និងបានយកវត្ថុសំណាករបស់អ្នកដំណើរ តាមជើងហោះហើរជាមួយអ្នកជំងឺនេះ បានចំនួន៥០%ហើយ លទ្ធផលតេស្តអ្នកទាំងអស់នេះ គឺអវិជ្ជមានវីរុសកូវីដ-១៩។ ក្រុមការងារនឹងបន្តយកវត្ថុសំណាក អ្នកដំណើរជាបន្តបន្ទាប់ទៀត ហើយក្រសួងសុខាភិបាល នឹងជម្រាបជូនសាធារណជននូវលទ្ធផល ប្រសិនបើរកឃើញមានអ្នកវិជ្ជមានវីរុសកូវីដ-១៩ លើបុគ្គលណាម្នាក់។ ដោយឡែកសម្រាប់ការស្រាវជ្រាវរកអ្នកប៉ះពាល់ នៅខេត្តសៀមរាបបានបញ្ចប់រួចរាល់ ដោយក្រុមការងារមន្ទីរសុខាភិបាលខេត្តសៀមរាប បានរកឃើញអ្នកប៉ះពាល់ផ្ទាល់ចំនួន៣នាក់ (បុគ្គលិក២នាក់ ក្នុងនោះស្រី១នាក់ ប្រុស១នាក់) និងបុរសជាមិត្តភក្តិ១នាក់ និងអ្នកប៉ះពាល់ប្រយោលចំនួន១០នាក់ (ស្រី ៩នាក់ និងប្រុស ១ នាក់) ដែលការវិភាគវត្ថុសំណាករបស់ពួកគាត់ទាំងអស់គ្នា គឺ អវិជ្ជមានវីរុសកូវីដ-១៩។ ២៖ ករណីវិជ្ជមានលើស្ត្រីជនជាតិឥណ្ឌា អាយុ៣៤ឆ្នាំ ស្ត្រីរូបនេះមានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរ ពីប្រទេសឥណ្ឌា (ទីក្រុងដេលី) តាមជើងហោះហើរ មកដល់កម្ពុជានៅថ្ងៃទី២០ ខែកញ្ញា ឆ្នាំ២០២០។ ក្រោយពីធ្វើតេស្តលើកទី១ ទទួលបានលទ្ធផលអវិជ្ជមានវីរុសកូវីដ-១៩ គាត់បានបន្តធ្វើចត្តាឡីស័កចំនួន ១៤ថ្ងៃនៅក្នុង សណ្ឋាគារខាងលើនេះ ហើយកូនគាត់២នាក់ ក៏ត្រូវបានគាត់ដាក់ឱ្យនៅបន្ទប់ដាច់ដោយឡែកពីគាត់ដែរ ហើយ នៅថ្ងៃទី១៣នៃការធ្វើចត្តាឡីស័ករបស់គាត់ គឺត្រូវនឹងថ្ងៃទី៣ ខែតុលា ឆ្នាំ២០២០ វត្ថុសំណាករបស់គាត់ត្រូវបាន យកទៅធ្វើតេស្តឡើងវិញ ក៏បានបង្ហាញលទ្ធផល វិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ។ បច្ចុប្បន្នអ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ រីឯស្វាមីគាត់បានចាកចេញពីកម្ពុជា ទៅប្រទេសឥណ្ឌាហើយមុនស្ត្រីរូបនេះ មានលទ្ធផលតេស្តវិជ្ជមានវីរុសកូវីដ-១៩ (មិនទាន់ត្រឡប់មកវិញ)។ រីឯបុរសត្រូវជាពូរបស់កូន និងកូន២នាក់ ត្រូវបាននាំយកមកដាក់ឱ្យធ្វើចត្តាឡីស័កនៅ ក្នុងមន្ទីរពេទ្យមិត្តភាពខ្មែរ-សូវៀតរួចហើយដែរ នៅយប់ថ្ងៃទី៤ ខែតុលា ឆ្នាំ២០២០។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺសរុបមានចំនួន ៨៤នាក់ (ក្នុងចំនួននេះ មានស្ត្រីជនជាតិឥណ្ឌាខាងលើនេះដែរ)។ ក្រុមការងារឆ្លើយតបបន្ទាន់របស់ក្រសួងសុខាភិបាល នឹងបន្តការស្រាវជ្រាវ រកអ្នកប៉ះពាល់ជាបន្តទៀត ហើយក្រសួង នឹងជម្រាបជូនសាធារណជននូវលទ្ធផលនៃការស្រាវជ្រាវ ប្រសិនបើមានអ្នកណាម្នាក់ ត្រូវបានរកឃើញថា វិជ្ជមានវីរុសកូវីដ-១៩៕	2020-10-05T09:55:43+07:00	cen.com.kh	https://cen.com.kh/archives/250905.html
d051cad6-2725-47df-8e34-abe97de42dbe	ថែមទៀតហើយ ! ព្រឹកនេះក្រសួងសុខាភិបាល ប្រកាសរកឃើញករណីឆ្លងកូវីដ-១៩ ចំនួន២នាក់	ក្រសួងសុខាភិបាល នៅព្រឹកថ្ងៃទី០៥ ខែតុលា ឆ្នាំ២០២០នេះ បានចេញសេចក្ដីជូនព័ត៌មាន បញ្ជាក់ពីករណីវិជ្ជមានវីរុសកូវីដ-១៩ ថ្មី ចំនួន០២នាក់ថែមទៀត ដែលជាករណីនាំចូល។ សេចក្តីប្រកាសព័ត៌មានរបស់ក្រសួងសុខាភិបាលដែលបណ្តាញព័ត៌មានទើបទទួលបាននៅមុននេះបានបញ្ជាក់ថា ករណីវិជ្ជមានវីរុសកូវីដ១៩ថ្មីនោះ មានបុរសជនជាតិបារាំង អាយុ២៧ឆ្នាំ និងស្ត្រីជនជាតិឥណ្ឌា អាយុ៣៤ឆ្នាំ ដែលពួកគេត្រូវបានដាក់ឲ្យសម្រាកព្យាបាលនៅមន្ទីរពេទ្យរួចរាល់ហើយ ៕	2020-10-05T08:25:10+07:00	kbnnews.com	https://kbn.news/archives/183921
7943e4fa-111c-455e-ac38-7411c9dba816	រដ្ឋបាលលោក Trump មានសុទិដ្ឋិនិយមថា លោកប្រធានាធិបតីនឹងអាចចេញពីមន្ទីរពេទ្យនៅថ្ងៃចន្ទនេះ	នាយកខុទ្ទកាល័យសេតវិមានលោក Mark Meadows និយាយថា លោកប្រធានាធិបតី ដូណាល់ ត្រាំ បានជួបជាមួយក្រុមវេជ្ជបណ្ឌិតដែលព្យាបាលជំងឺកូវីដ១៩ ឲ្យលោកនៅថ្ងៃចន្ទ ដើម្បីវាយតម្លៃពីស្ថានភាពសុខភាពរបស់លោក ហើយរដ្ឋបាលរបស់លោក Trump មានសុទិដ្ឋិនិយមដែលថា លោកប្រធានាធិបតី នឹងអាចត្រូវបានគេអនុញ្ញាតឲ្យចេញពីមន្ទីរពេទ្យនៅថ្ងៃចន្ទនេះ ម៉ោងក្នុងសហរដ្ឋអាមេរិក។ លោក Mark Meadows បានប្រាប់ទូរទស្សន៍ Fox News ថា លោកបាននិយាយជាមួយលោកប្រធានាធិបតីនៅព្រឹកមិញនេះ។ ស្ថានភាពជំងឺរបស់លោកប្រធានាធិបតី បន្តមានភាពកាន់តែប្រសើរឡើងកាលពីយប់ ហើយលោកបានត្រៀមខ្លួនជាស្រេច ក្នុងការវិលត្រឡប់ទៅធ្វើការដូចដើមវិញ។ លោក Meadows បាននិយាយទៀតថា៖ «យើងមានសុទិដ្ឋិនិយមដែលថា លោកប្រធានាធិបតី នឹងអាចវិលមកកាន់សេតវិមានវិញនៅថ្ងៃចន្ទនេះ»។ កាលពីថ្ងៃអាទិត្យ បន្ទាប់ពីបង្ហោះវីដេអូនៅលើ Twitter ដែលថា លោកទទួលបានរបាយការណ៍ពីស្ថានភាពសុខភាពល្អពីក្រុមវេជ្ជបណ្ឌិតរបស់លោកមក លោកត្រាំបានសន្យាធ្វើឲ្យមានការភ្ញាក់ផ្អើលតូចមួយ ដល់អ្នកគាំទ្ររបស់លោកនៅខាងក្រៅមន្ទីរពេទ្យ ដែលលោកកំពុងសម្រាកព្យាបាលនោះ។ លោកបានចេញពីមន្ទីរពេទ្យក្នុងរយៈពេលខ្លី តាមរថយន្តរបស់លោក ដែលមានអមដោយក្រុមអង្គរក្សការពារផងដែរ ដោយជិះរថយន្តឆ្លងកាត់ក្រុមអ្នកគាំទ្រ ដែលកំពុងឈរនៅខាងក្រៅរបងមន្ទីរពេទ្យ ដោយមានកាន់ទង់ជាតិ និងស្រែកគាំទ្រលោក។ កាលពីថ្ងៃអាទិត្យ ក្រុមវេជ្ជបណ្ឌិតដែលព្យាបាលលោក Trump បានបញ្ជាក់ថា លោកបាន«ធ្លាក់ចុះខ្យល់អុកស៊ីសែនបណ្ដោះអាសន្នចំនួន ២ លើក»។ យុទ្ធនាការរកសំឡេងឆ្នោតរបស់លោក Trump កាលពីថ្ងៃពុធ បានផ្អាករាល់ព្រឹត្តិការណ៍ទាំងអស់ដែលបានគ្រោងទុកកាលពីមុន ដែលគ្រោងនឹងមានវត្តមានរបស់លោកប្រធានាធិបតី។ លោក Mike Pence អនុប្រធានាធិបតីសហរដ្ឋអាមេរិក កំពុងតែបង្ហាញខ្លួនក្នុងយុទ្ធនាការឃោសនាបោះឆ្នោតក្នុងសប្ដាហ៍នេះ និងត្រៀមសម្រាប់ការជជែកដេញដោលនៅយប់ថ្ងៃពុធ ជាមួយនឹងបេក្ខជនអនុប្រធានាធិបតីខាងគណបក្សប្រជាធិបតេយ្យ គឺអ្នកស្រី Kamala Harris ផងដែរ។ បើយោងតាមស្ថិតិរបស់សាកលវិទ្យាល័យ Johns Hopkins បានឲ្យដឹងថា រហូតមកដល់ពេលនេះជំងឺកូវីដ១៩ បានសម្លាប់មនុស្សជិត ២១០.០០០ នាក់ និងបានឆ្លងដល់មនុស្សប្រមាណ ៧,៤ លាននាក់ នៅក្នុងសហរដ្ឋអាមេរិក៕	2020-10-05T07:00:00+07:00	khmer.voanews.com	https://khmer.voanews.com/a/trump-administration-optimistic-president-could-be-discharged-from-hospital-after-covid-treatment/5609416.html
0d8b79d8-ffd4-4700-8050-37c556430012	ការឆ្លងជំងឺកូវីដ១៩ នៅលើពិភពលោកកើនដល់ជាង ៣៥ លានករណី	មួយសប្តាហ៍ក្រោយមក បន្ទាបពីចំនួនអ្នកស្លាប់ដោយសារជំងឺកូវីដ១៩ ឡើងដល់ជាង ១ លាននាក់ ករណីឆ្លងជំងឺនេះនៅលើពិភពលោកបានកើនដល់ជាង ៣៥ លានករណី។ នេះបើយោងតាមទិន្នន័យរបស់សាកលវិទ្យាល័យ Johns Hopkins របស់សហរដ្ឋអាមេរិក។ ប្រទេសជាច្រើននៅទ្វីបអឺរ៉ុបបានឈានដល់ដំណាក់កាលសំខាន់ថ្មីនៃការរាតត្បាតនៃជំងឺនេះ ដោយប្រទេសអាល្លឺម៉ង់បានរាយការណ៍នៅថ្ងៃច័ន្ទនេះថា ខ្លួនមានករណីឆ្លងទាំងអស់ជាង ៣ សែនករណី ហើយចក្រភពអង់គ្លេសមាន ៥ សែនករណី។ ក្រុមហ៊ុន Cineworld របស់ចក្រភពអង់គ្លេសដែលជាក្រុមហ៊ុនរោងភាពយន្តធំទី ២ នៅលើពិភពលោក បានប្រកាសនៅថ្ងៃច័ន្ទនេះថា ខ្លួននឹងបិទរោងភាពយន្តរបស់ខ្លួនបណ្ដោះអាសន្ននៅចក្រភពអង់គ្លេសនិងសហរដ្ឋអាមេរិក។ បទបញ្ជានិងការរឹតត្បិតសកម្មភាពសង្គមដោយសារជំងឺកូវីដ១៩ ដែលដាក់កំហិតលើការប្រមូលផ្តុំជាក្រុម បានធ្វើឲ្យប៉ះពាល់ខ្លាំងដល់ឧស្សាហកម្មភាពយន្ត។ ក្រុមហ៊ុន Cineworld បានបញ្ជាក់ថា វិធានការនៃការបិទបណ្ដោះអាសន្នរបស់ខ្លួននេះ នឹងធ្វើឲ្យប៉ះពាល់ដល់ការងារចំនួន ៤៥.០០០ ការងារ។ ដើម្បីឆ្លើយតបទៅនឹងការបាត់បង់ការងារកាន់តែខ្លាំងឡើងនេះ រដ្ឋាភិបាលអង់គ្លេសនៅថ្ងៃច័ន្ទនេះ បានចាប់ផ្តើមអនុវត្តកម្មវិធីដែលមានទឹកប្រាក់ ៣០០ លានដុល្លារ ដែលមានគោលបំណងជួយឲ្យមនុស្សមានការងារធ្វើវិញ។ នៅក្នុងប្រទេសនូវែលហ្សេឡង់ អ្នកស្រីនាយករដ្ឋមន្ត្រី Jacinda Ardern បាននិយាយនៅថ្ងៃច័ន្ទនេះថា ការរឹតត្បិតនៅក្នុងទីក្រុង Auckland នឹងត្រូវដកចេញនៅថ្ងៃពុធខាងមុខនេះ។ នៅក្នុងប្រទេសបារាំងដោយចាប់ផ្តើមពីថ្ងៃអង្គារស្អែកទៅ រង្គសាលនៅក្នុងទីក្រុងប៉ារីសនឹងត្រូវបិទរយៈពេល ២ សប្តាហ៍ ហើយភោជនីយដ្ឋាននឹងចាប់ផ្តើមប្រើពិធីការអនាម័យថ្មី។ នេះបើតាមការបញ្ជាក់របស់ការិយាល័យរបស់នាយករដ្ឋមន្ត្រីបារាំង។ កាលពីថ្ងៃអាទិត្យម្សិលមិញ ប្រទេសបារាំងបានរាយការណ៍ថា មានករណីឆ្លងថ្មីនៃជំងឺកូវីដ១៩ ចំនួន១២.៥៦៥ ករណី ហើយអ្នកជំងឺកូវីដ១៩ ចំនួន ៨៩៣ នាក់ បានចូលព្យាបាលនៅកន្លែងព្យាបាលបន្ទាន់ដិតដល់ក្នុងមន្ទីរពេទ្យក្នុងពេលមួយសប្តាហ៍កន្លងមក៕	2020-10-05T07:00:00+07:00	khmer.voanews.com	https://khmer.voanews.com/a/world-passes-35-million-cases-of-covid-19/5609145.html
bc37c317-0ce5-41f2-83cc-27621538d23a	លោក Trump អរគុណអ្នកដែលមកគាំទ្រលោកនៅក្រៅមន្ទីរពេទ្យ	ប្រធានាធិបតីសហរដ្ឋអាមេរិកលោក Donald Trump បានថ្លែងអំណរគុណដល់អ្នកគាំទ្ររបស់លោក ក្នុងអំឡុងពេលដែលលោកកំពុងទទួលការព្យាបាលជំងឺកូវីដ១៩ នៅមន្ទីរពេទ្យយោធា Walter Reed។ លោក Trump បានបង្ហោះសារលើ Twitter ពីមន្ទីរពេទ្យយោធាជាតិ Walter Reed កាលពីព្រឹកថ្ងៃអាទិត្យ ថា៖ «សូមអរគុណអ្នកទាំងអស់គ្នាខ្លាំងណាស់»។ លោកថ្លែងដូច្នេះចង់សំដៅដល់ក្រុមអ្នកគាំទ្ររបស់លោក ដែលបានប្រមូលផ្ដុំគ្នាកាលពីយប់ថ្ងៃសៅរ៍ នៅខាងក្រៅមន្ទីរពេទ្យ Walter Reed ដោយអ្នកទាំងនោះបាននាំគ្នាគ្រវីទង់ដែលសរសេរថា បោះឆ្នោតឲ្យលោក Trump នៅឆ្នាំ ២០២០។ ជំងឺរបស់លោក Trump បានធ្វើឲ្យប៉ះពាល់ដល់យុទ្ធនាការឃោសនាបោះឆ្នោត សម្រាប់ការបោះឆ្នោតប្រធានាធិបតីនៅខែវិច្ឆិកាខាងមុខនេះ និងបានចោទជាសំណួរអំពីចំណាត់ការរបស់លោកចំពោះការរាតត្បាតនៃជំងឺកូវីដ១៩ នេះផងដែរ។ លោកប្រធានាធិបតី Trump ខាងគណបក្សសាធារណរដ្ឋ ទទួលបានអត្រាគាំទ្រតិចជាងលោក Joe Biden ដែលជាបេក្ខជនប្រធានាធិបតីខាងគណបក្សប្រជាធិបតេយ្យ នៅក្នុងការស្ទង់មតិសាធារណៈមួយចំនួន។ ការស្ទង់មតិ Ipsos របស់ទីភ្នាក់ងារព័ត៌មាន Reuters ដែលបានចេញផ្សាយកាលពីថ្ងៃអាទិត្យ បានរកឃើញថា លោក Biden នាំមុខលោក Trump ចំនួន ១០% នៅទូទាំងប្រទេស ដែលច្រើនជាងកាលពីពេលពីរខែមុនបន្ដិច។ នៅក្នុងការស្ទង់មតិនោះ ពលរដ្ឋអាមេរិកាំងប្រមាណចំនួន ៦៥% និយាយថា លោក Trump ប្រហែលជាមិនឆ្លងជំងឺកូវីដ១៩ ទេ បើសិនជាលោកមិនមើលស្រាលលើជំងឺនេះ។ នេះ គឺជាទស្សនៈដែលអ្នកគាំទ្រគណបក្សសាធារណរដ្ឋចំនួនពាក់កណ្ដាល ដែលបានចូលរួមក្នុងការស្ទង់មតិនេះ យល់ស្រប។ ចំណែកឯពលរដ្ឋអាមេរិកាំងចំនួនប្រមាណ ៥៥% វិញ បាននិយាយថា ពួកគេមិនជឿថា លោក Trump បាននិយាយការពិតអំពីជំងឺកូវីដ១៩ នេះទេ។ កន្លងមក លោក Trump បាននិយាយបន្ធូរបន្ថយអំពីការគំរាមកំហែងនៃជំងឺកូវីដ១៩ ម្ដងហើយម្ដងទៀត បើទោះជាជំងឺនេះបានឆក់យកជីវិតពលរដ្ឋអាមេរិកាំងអស់ជាង ២ សែន ៨ ពាន់នាក់ និងបានធ្វើឲ្យប៉ះពាល់ដល់សេដ្ឋកិច្ចរបស់សហរដ្ឋអាមេរិកក៏ដោយ៕	2020-10-05T07:00:00+07:00	khmer.voanews.com	https://khmer.voanews.com/a/hospitalized-with-covid-19-trump-thanks-supporters-says-his-real-test-lies-ahead/5608393.html
cb5e8d52-3bbb-436d-891b-60aaa6a343b5	សម្តេចតេជោ ហ៊ុន សែន ផ្ញើសារជូនពរ ប្រធានាធិបតីអាមេរិក ដូណាល់ ត្រាំ និងភរិយា ឆាប់ជាសះស្បើយពីជំងឺកូវីដ-១៩	ភ្នំពេញ៖ កាលពីថ្ងៃទី២ តុលា ឆ្នាំ២០២០ លោក ដូណាល់ ត្រាំ បានប្រកាសដោយផ្ទាល់ឲ្ យអន្តរជាតិបានដឹងថា លោកនិងភរិយាបានធ្វើតេស្តវិជ្ជមាន ចំពោះជំងឺ COVID-19 បន្ទាប់ពីទីប្រឹក្សាជាន់ខ្ពស់ម្នាក់របស់លោក គឺលោកស្រី ហូប ហីក បានឆ្លងជំងឺនេះ។ បច្ចុប្បន្នលោក ត្រាំ កំពុងតែសម្រាកនៅមន្ទីរពេទ្យយោធាមួយកន្លែង ដើម្បីទទួលការតាមដាន និងព្យាបាលយ៉ាងយកចិត្តទុកដាក់ជាទីបំផុត។ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី៣ ខែតុលា ឆ្នាំ២០២០ បានផ្ញើសារជូនពរដល់លោក ដូណាល់ ត្រាំ ប្រធានាធិបតី សហរដ្ឋអាមេរិក និងភរិយា សូមឲ្យឆាប់បានជាសះស្បើយពីជំងឺកូវីដ១៩។ នៅក្នុងសារលិខិតរបស់សម្តេចតេជោ ហ៊ុន សែន បានរៀបរាប់ថា៖ «ឯកឧត្តម ដូណាល់ យ៉េ ត្រាំ, ប្រធានាធិបតី សហរដ្ឋអាមេរិក, ក្រុងវ៉ាស៊ីនតោន ឌីស៊ី. ឯកឧត្ដមជាទីគោរពរាប់អាន, ខ្ញុំ និងភរិយា មានកី្តក្រៀមក្រំជាពន់ពេក ដោយបានទទួលដំណឹងថា ឯកឧត្តមប្រធានាធិបតី ព្រមទាំងលោកជំទាវបានឆ្លងមេរោគកូវីដ១៩ ក្នុងខណៈពេលដែលសហរដ្ឋអាមេរិក និងពិភពលោកកំពុងប្រយុទ្ឋប្រឆាំងនឹងជំងឺ ថ្មីនេះ ក៏ដូចជាដោះស្រាយផលប៉ះពាល់ដ៏ធ្ងន់ធ្ងរលើសេដ្ឋកិច្ច និងជីវភាពប្រជាជន។ ខ្ញុំ និងភរិយា សូមជូនពរស័ព្ទសាធុការដ៏បវរសូមឲ្យឯកឧត្តម និងលោកជំទាវឆាប់បានជាសះស្បើយឡើងវិញ និងមានសុខភាពល្អបរិបូណ៌។ ខ្ញុំសូម ឯកឧត្តមទទួលនូវការគោរពរាប់អានដ៏ខ្ពង់ខ្ពស់ពីខ្ញុំ”៕	2020-10-05T06:06:21+07:00	cen.com.kh	https://cen.com.kh/archives/250818.html
6e9013cd-d879-48e5-87d6-10962515a383	អភិបាលខណ្ឌចំការមន អំពាវនាវឲ្យប្រជាពលរដ្ឋ មានការប្រុងប្រយ័ត្នជាប់ជានិច្ចចំពោះជំងឺកូវីដ១៩	អភិបាលខណ្ឌចំការមនលោក ថេង សុថុល បានអំពាវនាវឲ្យបងប្អូនប្រជាពលរដ្ឋ នៅក្នុងមូលដ្ឋានខណ្ឌចំការមន មានការប្រុងប្រយ័ត្នជាប់ជានិច្ចចំពោះជំងឺ Covid-19 ដែលកំពុងតែរាតត្បាត និងជាទីព្រួយបារម្មណ៍ ហើយជំងឺនេះមិនទាន់ផុតរលត់ពីលើពិភពលោកនៅឡើយទេ ដូច្នេះបងប្អូនត្រូវបន្តអនុវត្តនូវវិធានការអនាម័យ រស់នៅស្អាត សំអាតដៃឲ្យបានជាប់ជាប្រចាំ ដោយសាប៊ូ អាកុល ឬជែល និងពាក់ម៉ាស់ ការពាររាល់ពេលចេញក្រៅ និងមានការប្រុងប្រយ័ត្នជាប់ជានិច្ច ចំពោះខ្លួនយើង និងមនុស្សជាទីស្រលាញ់របស់យើង។ ការអំពាវនាវបែបនេះ ត្រូវបានធ្វើឡើងនៅក្នុងពិធីចែកអំណោយ ជាគ្រឿងឧបភោគ បរិភោគ ជូនបងប្អូនប្រជាពលរដ្ឋក្រីក្រ និងជនងាយរងគ្រោះ រស់នៅក្នុងភូមិ៧ សង្កាត់ទន្លេបាសាក់ ខណ្ឌចំការមន នាពីព្រឹកថ្ងៃទី៤ ខែតុលា ឆ្នាំ២០២០នេះ។ ជាមួយគ្នានោះ លោក ថេង សុថុល រួមទាំងថ្នាក់ដឹកនាំខណ្ឌចំការមន និងរដ្ឋបាលសង្កាត់ទន្លេបាសាក់ បាននាំយកនូវអំណោយមនុស្សធម៌របស់កាកបាទក្រហមសាខាខណ្ឌ ក៏ដូចជាអំណោយមួយចំនួនរបស់បងប្អូនសប្បុរសជន ដើម្បីជួយបងប្អូនប្រជាពលរដ្ឋដែលរងគ្រោះ ដោយបញ្ហាផ្សេងៗ និងមានជីវភាពខ្វះខាតនៅក្នុងមូលដ្ឋានខណ្ឌចំការមននេះ។ លោកបានលើកឡើងថា ទោះបីជាអំណោយទាំងនេះ មានចំនួនតិចតួចក្តី ប៉ុន្តែវាជាទឹកចិត្តមនុស្សធម៌ ក្នុងការជួយដល់បងប្អូនដែលមានជីវភាពខ្វះខាតអាចដោះស្រាយបានមួយគ្រាដែរ។ លោកអភិបាលខណ្ឌចំការមន បានបន្តទៀតថា ក្រោមម្លប់សន្តិភាព យើងមានឱកាសធ្វើកិច្ចការជាច្រើន ដើម្បីរួមគ្នាកសាងអភិវឌ្ឍន៍ប្រទេស ជាពិសេសលើកកម្ពស់ជីវភាពរស់នៅរបស់ បងប្អូនប្រជាពលរដ្ឋ ទោះក្នុងកម្រិតណាក៏ដោយ ប្រមុខរាជរដ្ឋាភិបាលតែងតែ បានយកចិត្តទុកដាក់គិតគូជាប់ជានិច្ច លើបញ្ហាសុខទុក្ខរបស់ប្រជាពលរដ្ឋ មិនថារស់នៅទីក្រុង ឬទីជនបទដាច់ស្រយាលនោះឡើយ។ សន្តិភាពមួយនេះត្រូវតែរួមគ្នាការពារឱ្យស្ថិតនៅគង់វង្សជានិច្ចតទៅ ដើម្បីឲ្យកម្ពុជាក្លាយទៅជាប្រទេសអភិវឌ្ឍន៍នាពេលខាងមុខតាមផែនការ។ បន្ថែមពីនេះ លោកអភិបាលខណ្ឌចំការមន ក៏បានអំពាវនាវជាថ្មីម្ដងទៀត ដល់បងប្អូនប្រជាពលរដ្ឋទាំងអស់ ឲ្យមានការយកចិត្តទុកដាក់ វេចខ្ចប់សំរាម និងយកសំរាមទៅទុកដាក់ឲ្យបានត្រឹមត្រូវ ព្រោះប៉ុន្មានថ្ងៃមកនេះ ដោយសារមានបញ្ហាដែលត្រូវដោះស្រាយជាមួយបងប្អូនកម្មកររបស់ក្រុមហ៊ុន ស៊ីនទ្រី ធ្វើឲ្យមានសំរាមកកស្ទះជាអន្លើនៅកន្លែងមួយចំនួន ហើយរដ្ឋបាលរាជធានីភ្នំពេញ បាននិងកំពុងប្រឹងប្រែងយកចិត្តទុកដាក់រួមគ្នា ជាមួយនឹងអាជ្ញាធរមូលដ្ឋាន ប្រើប្រាស់គ្រប់លទ្ធភាព ដើម្បីប្រមូលសំរាម។ ប៉ុន្តែយ៉ាងណាក៏នៅមានកន្លែងមួយចំនួន មិនទាន់បានប្រមូលដែរ ដោយសារខ្វះខាតឧបករណ៍ ក្នុងការប្រមូលសំរាមទាំងនោះ ដូច្នេះមានតែបងប្អូនប្រជាពលរដ្ឋទាំងអស់រួមគ្នាវេចខ្ចប់ ទុកដាក់ឲ្យបានត្រឹមត្រូវ សម្រាប់ឲ្យក្រុមអ្នកប្រមូល មកយកទៅដាក់នៅគំនរសំរាម បើសិនណាជាបងប្អូនបោះចោលសំរាមពាសវាលពាសកាល វានឹងបណ្ដាលឲ្យហូរចូលទៅស្ទះលូទឹក និងបង្កឲ្យប៉ះពាល់ដល់បរិស្ថាន អនាម័យ និងធ្វើឲ្យប៉ះពាល់សុខភាពក្នុងការរស់នៅ ជាពិសេស គឺសោភ័ណភាព រាជធានីភ្នំពេញទាំងមូលផងដែរ៕	2020-10-04T23:17:00+07:00	freshnewsasia.com	https://m.freshnewsasia.com/index.php/en/localnews/172548-2020-10-04-09-17-38.html
e3186784-5eeb-46a0-8e41-40a5da9bfe3e	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះជួប និងផ្សព្វផ្សាយវិធីសាស្ត្រការពារខ្លួនពីជំងឺកូវីដ១៩ ជូនដល់ប្រជាពលរដ្ឋក្នុងស្រុកឱរ៉ាល់ ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តចុះផ្សព្វផ្សាយ និងអប់រំជូនដល់ប្រជាពលរដ្ឋរស់នៅភូមិក្រាំងត្បែង ឃុំត្រពាំងជោ ស្រុកឱរ៉ាល់ ខេត្តកំពង់ស្ពឺ ដើម្បីឲ្យពួកគាត់ បានយល់កាន់តែច្បាស់ពីវិធីសាស្រ្តការពារ និងទប់ស្កាត់ពីជំងឺកូវីដ១៩ រួមជាមួយនិងការផ្តល់ជាអំណោយថ្នាំពេទ្យជូនដល់ប្រជាពលរដ្ឋដែលកើតជំងឺផ្សេងៗប្រចាំកាយ ហើយការងារមនុស្សធម៌នេះ ត្រូវបានរាជរដ្ឋាភិបាលបាននិងកំពុងយកចិត្តដាក់យ៉ាងខ្លាំងផងដែរ។ ការបន្តចុះអប់រំជូនប្រជាពលរដ្ឋពីវិធីសាស្ត្រទប់ស្កាត់ និងការពារជំងឺកូវីដ១៩ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ធ្វើឡើងនាថ្ងៃទី០៤ ខែតុលា ឆ្នាំ២០២០ នៅស្រុកឱរ៉ាល់ ខេត្តកំពង់ស្ពឺនេះ ក្រោមការដឹកនាំដោយលោក លេង ផាលី រដ្ឋលេខាធិការក្រសួងផែនការ និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី រួមជាមួយនឹងថ្នាក់ដឹកនាំ នៃក្រុមការងារគ្រូពេទ្យជាច្រើនរូបទៀត។ ដំណើរចុះអប់រំដល់ប្រជាពលរដ្ឋរបស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្នុងគោលដៅចូលរួមចំណែកជាមួយរាជរដ្ឋាភិបាល ក្នុងការទប់ស្កាត់ប្រយុទ្ធនឹងជំងឺកូវីដ១៩ ក៏មានការសហការជាមួយ កិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងាររាជរដ្ឋាភិបាលចុះជួយខេត្តកំពង់ស្ពឺ, មន្ទីរសុខាភិបាលខេត្តកំពង់ស្ពឺ, សាខាសកម្មជនក្រុមការងារយុវជនគណបក្សរាជធានីភ្នំពេញ, សហភាពសហព័ន្ធយុវជនកម្ពុជាស្រុកឱរ៉ាល់, សមាគមអ្នកចែកចាយឱសថកម្ពុជា និងអាជ្ញាធរមូលដ្ឋានស្រុកឱរ៉ាល់។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលដឹកនាំដោយលោក លេង ផាលី ក៏បានណែនាំអំពីវិធានការទប់ស្កាត់ប្រយុទ្ធនឹងជំងឺកូវីដ-១៩ ដោយបង្រៀនប្រជាពលរដ្ឋឲ្យយល់ដឹងអំពី ការរស់នៅស្អាតប្រកបដោយអនាម័យល្អ ដោយលាងសម្អាតដៃនឹងអាកុល ឬសាប៊ូ ពាក់ម៉ាស់ឲ្យបានត្រឹមត្រូវនៅពេលចាំបាច់ និងការហូបស្អាត គេងស្អាត បូករួមនឹងការពន្យល់វិធីបង្ការជំងឺគ្រុនឈាម ជំងឺគ្រុនចាញ់ ព្រមទាំងពាំនាំការសួរសុខទុក្ខពីសំណាក់លោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា ដល់ប្រជាពលរដ្ឋក្នុងស្រុក។ ជាមួយគ្នានោះដែរ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានពាំនាំអំណោយដ៏ថ្លៃថ្លារបស់លោក ហ៊ុ ន ម៉ានី ប្រធាន ស.ស.យ. ក ដែលរួមមាន៖ ចែកថ្នាំពេទ្យ និងពិនិត្យព្យាបាល ជំងឺផ្លូវចិត្ត សន្លាក់ឆ្អឹង ក្រពះ ពោះវៀន ជំងឺទូទៅ ចែកថ្នាំមុលទីវីតាម៉ីន វីតាម៉ីនសេ និងអាកុលចំណុះ៣០លីត្រចំនួន៣ធុង និង១៦០ដបធំ, ម៉ាស់១៣០០ម៉ាស់, ម៉ាស៊ីនវាស់កម្តៅចំនួន២គ្រឿង, សាប៊ូចំនួន៥៦២ដុំ, ក្រដាសរូបភាពផ្សព្វផ្សាយអំពីការថែរក្សាអនាម័យ និងវិធានការការពារទប់ស្កាត់ជំងឺកូវីដ-១៩ ចំនួន២០០សន្លឹក, ស្បៀងអាហារមានជានំប៉័ង ៤០០ដើម និងទឹកសុទ្ធ៣៥កេស និងការពិនិត្យព្យាបាលជំងឺជូនប្រជាពលរដ្ឋចំនួន១៤៥គ្រួសារ មានប្រជាពលរដ្ឋប្រមាណ១៧១នាក់ តាមខ្នងផ្ទះតំបន់ដាច់ស្រយាល ក្នុងស្រុកឱរ៉ាល់ ខេត្តកំពង់ស្ពឺ។ ឱកាសនោះលោក លេង ផាលី ក៏បានលើកឡើងថា ។ លោកបន្ថែមថា ប្រជាពលរដ្ឋរស់នៅក្នុងភូមិក្រាំងត្បែង ឃុំត្រពាំងជោ ស្រុកឱរ៉ាល់ ខេត្តកំពង់ស្ពឺ ពិតជាមានក្តីរំភើបកក់ក្តៅឥតឧបមា និងសូមថ្លែងអំណរគុណយ៉ាងខ្លាំងចំពោះសកម្មភាព មនុស្សធម៌នេះផងដែរ។ សូមរម្លឹកថា ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលដឹកនាំដោយលោក លេង ផាលី ក៏បានជួយកសាងទីស្នាក់គណបក្សប្រជាជនកម្ពុជា ចំនួនបីឃុំគឺរួមមាន៖ ទី១៖ ឃុំរស្មីសាមគ្គី, ទី២៖ ឃុំហោងសំណំ និងទី៣៖ ឃុំតាសាល មកទល់នឹងពេលនេះកសាងបាន៧០ភាគរយហើយ៕	2020-10-04T21:18:00+07:00	freshnewsasia.com	https://m.freshnewsasia.com/index.php/en/localnews/172534-2020-10-04-07-18-44.html
14e1018d-5559-45c4-9461-dc7b166552b0	TOP NEWS: សម្តេចតេជោ ហ៊ុន សែន ផ្ញើសារជូនពរប្រធានាធិបតី ដូណាល់ ត្រាំ និងភរិយា ឲ្យឆា ប់បានជាសះស្បើយពីជំងឺកូវីដ១៩ (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី០៣ ខែតុលា ឆ្នាំ២០២០ បានផ្ញើសារជូនពរដល់លោក ដូណាល់ ត្រាំ ប្រធានាធិបតី សហរដ្ឋអាមេរិក និងភរិយា សូមឲ្យឆា ប់បានជាសះស្បើយពីជំងឺកូវីដ១៩។ នៅក្នុងសារលិខិតដែលចុះហត្ថលេខាដោយសម្តេចតេជោ ហ៊ុន សែន បានរៀបរាប់ថា៖ «ឯកឧត្តម ដូណាល់ យ៉េ ត្រាំ, ប្រធានាធិបតី សហរដ្ឋអាមេរិក, ក្រុងវ៉ាស៊ីនតោន ឌីស៊ី. ឯកឧត្ដមជាទីគោរពរាប់អាន, ខ្ញុំ និងភរិយា មានកី្តក្រៀមក្រំជាពន់ពេក ដោយបានទទួលដំណឹងថា ឯកឧត្តមប្រធានាធិបតី ព្រមទាំងលោកជំទាវបានឆ្លងមេរោគកូវីដ១៩ ក្នុងខណៈពេលដែលសហរដ្ឋអាមេរិក និងពិភពលោកកំពុងប្រយុទ្ឋប្រឆាំងនឹងជម្ងឺថ្មីនេះ ក៏ដូចជាដោះស្រាយផលប៉ះពាល់ដ៏ធ្ងន់ធ្ងរលើសេដ្ឋកិច្ច និងជីវភាពប្រជាជន។ ខ្ញុំ និងភរិយា សូមជូនពរស័ព្ទសាធុការដ៏បវរសូមឲ្យឯកឧត្តម និងលោកជំទាវឆាប់បានជាសះស្បើយឡើងវិញ និងមានសុខភាពល្អបរិបូណ៌។ ខ្ញុំសូម ឯកឧត្តមទទួលនូវការគោរពរាប់អានដ៏ខ្ពង់ខ្ពស់ពីខ្ញុំ។ សូមជំរាបថា កាលពីថ្ងៃទី០២ តុលា ឆ្នាំ២០២០កន្លងទៅថ្មីៗនេះ លោក ដូណាល់ ត្រាំ បានប្រកាសដោយផ្ទាល់ឲ្យអន្តរជាតិបានដឹងថា លោកនិងភរិយាបានធ្វើតេស្តវិជ្ជមាន ចំពោះជំងឺ COVID-19 បន្ទាប់ពីទីប្រឹក្សាជាន់ខ្ពស់ម្នាក់របស់លោក គឺលោកស្រី ហូប ហីក បានឆ្លងជំងឺនេះ។ បច្ចុប្បន្នលោក ត្រាំ កំពុងតែសម្រាកនៅមន្ទីរពេទ្យយោធាមួយកន្លែង ដើម្បីទទួលការតាមដាន និងព្យាបាលយ៉ាងយកចិត្តទុកដាក់ជាទីបំផុត៕	2020-10-04T18:42:00+07:00	freshnewsasia.com	https://m.freshnewsasia.com/index.php/en/localnews/172517-2020-10-04-04-42-15.html
9c8bb4cc-23fc-4249-bc44-0a1a99f29320	សម្តេចនាយករដ្ឋមន្ត្រី ៖ ជំងឺកូវីដ-១៩ គឺបានផ្លាស់ប្តូរនូវទម្លាប់រស់នៅ ទម្លាប់ធ្វើការងារ និងទម្លាប់ប្រាស្រ័យទំនាក់ទំនងគ្នាដែលយើងមិនធ្លាប់មានពីមុន	ភ្នំពេញ៖តាមរយៈបណ្ដាញសង្គមហ្វេសប៊ុកសម្ដេចតេជោនាយករដ្ឋមន្ត្រី បានថ្លែងសារ នៅព្រឹកថ្ងៃទី ៤ ខែតុលាឆ្នាំ ២០២០ ថា ក្នុងពេលដែលជំងឺកូវីដ-១៩ កំពុងវាយលុកនៅទូទាំងពិភពលក គឺបានផ្លាស់ប្តូរនូវទម្លាប់រស់នៅ ទម្លាប់ធ្វើការងារ និងទម្លាប់ប្រាស្រ័យទំនាក់ទំនងគ្នា ដែលយើងមិនធ្លាប់មានពីមុនដូចជាការពាក់ម៉ាស់ និងនៅឆ្ងាយគម្លាតដាច់ពីគ្នាជាដើម…។ សម្តេចតេជោ បានថ្លែងថា ដោយសារជំងឺកូវីដ-១៩ ពុំទាន់មានថ្នាំព្យាបាល ហើយឆ្លងរីករាលដាលលឿន សូម្បីតែប្រធានាធិបតីអាមេរិកក៏មានឆ្លងជំងឺនេះដែរ ដូច្នេះសូមបងប្អូនប្រជាពលរដ្ឋប្រុងប្រយ័ត្នខ្ពស់ជាប់ជានិច្ច ដោយឧស្សាហ៍ដុសលាងសម្អាតដៃជាមួយសាប៊ូ ជែល ទឹកអាល់កុល នឹងពាក់ម៉ាសទៅតាមស្ថានភាពនឹងតម្រូវការចាំបាច់ជាក់ស្តែង។ សូមកុំមើលស្រាលនឹងធ្វេសប្រហែសចំពោះជំងឺកូវីដ-១៩ ឲ្យសោះ។ សូមជូនពរបងប្អូនជនរួមជាតិជួបតែសេចក្តីសុខ ធ្វើដំណើរមានសុវត្ថិភាព និងបានសប្បាយរីករាយជួបជុំក្រុមគ្រួសារនៅក្នុងថ្ងៃចុងសប្តាហ៍៕	2020-10-04T16:29:55+07:00	cen.com.kh	https://cen.com.kh/archives/250775.html
a25a78df-1475-4c56-accf-342c3a787653	ទាំងស្អាត ទាំងល្អ និងពូកែ! លេចធ្លាយមុខមាត់ពិត និងអត្តសញ្ញាណរបស់អ្នកគ្រូបង្រៀនម្នាក់ ដែលតស៊ូជិះម៉ូតូទៅបង្រៀនសិស្សឆ្លងកាត់ផ្លូវភក់ល្បាប់	កាលពីពេលថ្មីៗនេះ រូបថតប៉ុន្មានសន្លឹករបស់អ្នកគ្រូបង្រៀនវ័យក្មេងម្នាក់ ដែលដួលម៉ូតូប្រលាក់សម្លៀកបំពាក់ បានទទួលការចាប់អារម្មណ៍យ៉ាងខ្លាំងពីសំណាក់អ្នកលេងបណ្ដាញសង្គមហ្វេសប៊ុក ដោយទទួលបានការចំលែក និងពាក្យពោលសរសើរចំពោះទឹកចិត្តជាគ្រូបង្រៀនរហូតទៅដល់រាប់ពាន់នាក់ឯនោះ ។ តាមរយៈរូបថតប៉ុន្មានសន្លឹកនោះ គឺបង្ហាញពីការលំបាករបស់អ្នកគ្រូខាងលើ ដោយធ្វើដំណើរតាមផ្លូវភក់ល្បាប់ ដើម្បីទៅបង្រៀនសិស្ស ហើយពេលបង្រៀនរួច និងត្រឡប់មកផ្ទះស្រាប់តែរអិលដួលម៉ូតូបណ្ដាលឲ្យប្រដាក់ប្រឡូសសម្លៀកបំពាក់អស់តែម្ដង។ ដូច្នេះហើយ ទើបអ្នកលេងបណ្ដាញសង្គមហ្វេសប៊ុកជាច្រើនចាប់អារម្មណ៍ និងបានចែករំលែក ដោយពាក្យពោលសរសើរថា នេះហើយទឹកចិត្តគ្រូបង្រៀន ។ ក្រៅពីទឹកចិត្តល្អប្រពៃ និងចំណេះដឹងខ្ពស់ហើយនោះ អ្វីដែលអ្នកលេងហ្វេសប៊ុកចាប់អារម្មណ៍គឺថា អ្នកគ្រូរូបនោះមានវ័យក្មេងខ្ចី និងសម្រស់ទៀតសោតក៏ស្រស់ត្រកាល គួរជាទីប្រតិព័ទ្ធពីសំណាក់សុភាពបុរសផងទាំងពួង ។ បើតាមរយៈគណនីហ្វេសប៊ុករបស់អ្នកគ្រូស្រស់ស្អាតរូបនោះ បានបង្ហាញឲ្យដឹងថា គាត់មានឈ្មោះ អ្នកគ្រូ សម្ផស្ស អាយុ ២៣ឆ្នាំ ជាកូនអ្នកស្រុក អូរាំងឪ ខេត្តកំពង់ចាម និងជាអតីតនិស្សិតអក្សរសាស្ត្រអង់គ្លេសនៅសកលវិទ្យាល័យឯកជនធំមួយ សាខាខេត្តកំពង់ចាម ។ សូមបញ្ជាក់ថា តាមរយៈរូបថតដែលបង្ហាញពីសកម្មភាពដួលម៉ូតូរបស់អ្នកគ្រូ សម្ផស្ស កំពុងត្រូវបានគេចែកចាយបន្តគ្នាយ៉ាងច្រើននៅលើបណ្ដាញសង្គមហ្វេសប៊ុក ៕	2020-10-04T14:37:12+07:00	kbnnews.com	https://kbn.news/archives/183905
2d07adfb-53d7-4132-a6e6-ac04d2bcbba0	អត្រាគ្មានការងារធ្វើនៅជប៉ុន កើនឡើងដល់កម្រិតខ្ពស់បំផុត ដោយសារជំងឺ COVID-19	អត្រាភាពគ្មានការងារធ្វើ នៅក្នុងប្រទេសជប៉ុន បានកើនឡើងដល់៣ភាគរយ នៅក្នុងខែសីហា ដែលនេះជាចំនួនខ្ពស់ជាងគេបំផុត មិនធ្លាប់មានពីមុនមក គិតចាប់តាំងពីឆ្នាំ២០១៧, ដោយការកើនឡើងនេះ គឺបណ្តាលមកពីផលប៉ះពាល់យ៉ាងខ្លាំង ការរាតត្បាតពីជំងឺ COVID-19 ទៅលើទីផ្សារការងារ នៅក្នុងប្រទេស, នេះបើយោងតាមសារព័ត៌មាន CNA ចេញផ្សាយនាថ្ងៃទី៣ ខែតុលា ឆ្នាំ២០២០នេះ។ បើតាមទិន្នន័យពីក្រសួងកិច្ចការផ្ទៃក្នុងជប៉ុន បានឲ្យដឹងថា តួរលេខដែលមានការកើនឡើង០,១ភាគរយ បើធៀបនឹងខែកក្កដានេះ គឺជាលើកដំបូងហើយ បើគិតចាប់តាំងពីខែឧសភា ឆ្នាំ២០១៧មក ដែលអត្រាឈរនៅកម្រិតកើនឡើង៣ភាគរយ ឬក៏ខ្ពស់ជាងនេះ។ ទិន្នន័យមួយផ្សេងទៀត ដែលបង្ហាញដោយក្រសួងការងារ បានឲ្យដឹងថា មានការងារត្រឹមតែ១០៤កន្លែងប៉ុណ្ណោះ ដែលបានបើក សម្រាប់អ្នកស្វែងរកការងារ១០០នាក់ នៅក្នុងខែសីហា, ទិន្នន័យនេះកាន់តែអាក្រក់ ដែលមានការងារ១០៨កន្លែង សម្រាប់អ្នកស្វែងរកការងារ១០០នាក់ កាលពីខែមុន។ ជប៉ុន បាននឹងកំពុងដោះស្រាយរួចទៅហើយ ជាមួយនឹងផលប៉ះពាល់ ដោយសារគ្រោះមហន្តរាយធម្មជាតិ និងការតម្លើងពន្ធលើការប្រើប្រាស់ មុនពេលដែលវីរ៉ុស COVID-19 បានផ្ទុះរាតត្បាតជាសកលនោះ៕	2020-10-04T07:38:00+07:00	freshnewsasia.com	https://m.freshnewsasia.com/index.php/en/internationalnews/172489-2020-10-03-17-38-11.html
5185ec23-7803-468d-9bd7-8c4121487d8a	លោក Trump ថា លោកសង្ឃឹមថា នឹងចេញពីមន្ទីរពេទ្យឆាប់ៗ	ប្រធានាធិបតីសហរដ្ឋអាមេរិកលោក Donald Trump បានបង្ហោះវីដេអូមួយពីមន្ទីរពេទ្យកាលពីថ្ងៃសៅរ៍ ដោយបានបញ្ជាក់ថា លោកកំពុងតែធូរស្បើយជាងមុន ហើយសង្ឃឹមថា «នឹងត្រឡប់ទៅវិញឆាប់ៗ»។ នៅក្នុងវីដេអូមួយដែលមានរយៈពេល ៤ នាទី លោក Trump និយាយថា លោក «មិនសូវស្រួលខ្លួនទេ» នៅពេលដែលលោកត្រូវបានបញ្ជូនទៅកាន់មន្ទីរពេទ្យយោធា Walter Reed ដែលស្ថិតនៅជាយរដ្ឋធានីវ៉ាស៊ីនតោន កាលពីថ្ងៃសុក្រ ក្រោយពីធ្វើតេស្តឃើញមានជំងឺកូវីដ១៩។ ប៉ុន្តែលោកនិយាយថា៖ «ខ្ញុំមានអារម្មណ៍ធូរស្បើយច្រើនណាស់នៅពេលនេះ» ហើយថា បុគ្គលិកពេទ្យ «ខិតខំប្រឹងប្រែងណាស់ដើម្បីឲ្យខ្ញុំមានសុខភាពល្អធម្មតាវិញ»។ កាលពីយប់ថ្ងៃសៅរ៍ វេជ្ជបណ្ឌិតរបស់លោក Trump គឺលោក Sean Conley បានបង្ហាញសុទិដ្ឋិនិយមដោយប្រយ័ត្នប្រយែងចំពោះការព្យាបាលលោក Trump ប៉ុន្តែលោកបានបន្ថែមថា លោក Trump «នៅមិនទាន់ឆ្លងផុតគ្រោះថ្នាក់នៅឡើយទេ»។ សំឡេងរបស់លោកTrump រាងស្អកបន្តិចនៅក្នុងវីដេអូនោះ ប៉ុន្តែលោកហាក់ដូចជារឹងមាំណាស់ នៅពេលដែលលោកនិយាយថា លោកកំពុងតែប្រយុទ្ធប្រឆាំងដើម្បីពលរដ្ឋរាប់លាននាក់នៅជុំវិញពិភពលោកដែលឆ្លងជំងឺកូវីដ១៩ នេះ។ លោកបានថ្លែងថា ទោះបីជាលោកអាចស្នាក់នៅក្នុងសេតវិមានដើម្បីការពារខ្លួនមិនឲ្យឆ្លងជំងឺកូវីដ១៩ នេះក៏ដោយ ក៏ក្នុងនាមជាប្រធានាធិបតី លោកមិនអាច «ស្ថិតនៅតែក្នុងសេតវិមានដូច្នេះនោះទេ»។ លោក Trump ក៏បានថ្លែងអំណរគុណដល់ក្រុមវេជ្ជបណ្ឌិត និងគិលានុបដ្ឋាយិកា ដែលកំពុងព្យាបាលលោក ក៏ដូចជាបណ្ដាមេដឹកនាំនានានៅលើពិភពលោក និងពលរដ្ឋអាមេរិកាំង ដែលបានផ្ញើសារជូនពរលោកឲ្យឆាប់ជាសះស្បើយផងដែរ៕	2020-10-04T07:00:00+07:00	khmer.voanews.com	https://khmer.voanews.com/a/trump-tweets-video-says-he-hopes-to-be-back-soon-/5608233.html
2de82f7f-2fce-41e0-9986-635b1f6c3ad1	ក្រុមអ្នកជំនាញព្រមានអំពីប្រទេសចិនប្រើវ៉ាក់សាំងកូវីដ១៩ក្នុងករណីអាសន្ន	នៅពេលពិភពលោករង់ចាំឱសថមានប្រសិទ្ធភាពប្រឆាំងនឹងការរាតត្បាតជាសាកលនៃជំងឺកូវីដ១៩ យ៉ាងហោចណាស់មានវ៉ាក់សាំងចំនួនបី បានត្រូវចាក់ឱ្យក្រុមគ្រូពេទ្យប្រចាំអាជីពជួរមុខ បុគ្គលិកក្រុមហ៊ុនរដ្ឋ និងមន្ត្រីរដ្ឋាភិបាល ចាប់តាំងពីខែកក្កដាមក តាមរយៈកម្មវិធីប្រើឱសថគ្រាមានអាសន្ន ដែលរដ្ឋាភិបាលប៉េកាំងបានយល់ព្រម។ លោក Yang Xiaoming ជាប្រធានក្រុមហ៊ុន China National Biotec Group ដែលជាសាខាក្រុមហ៊ុនផលិតឱសថរដ្ឋ Sinopharm។ លោកបាននិយាយកាលពីពេលថ្មីៗនេះថា ក្រុមហ៊ុនលោកបានចាក់វ៉ាក់សាំងសាកល្បងពីរប្រភេទ ឱ្យមនុស្សប្រមាណ ៣ សែន ៥ ម៉ឺននាក់។ ក្រុមហ៊ុនក៏បានផ្តល់វ៉ាក់សាំងមួយចំនួន ២ សែនដូស ដែលកំពុងធ្វើការសាកល្បងខាងគ្លីនិកក្នុងក្រុងវូហាន ដែលមានការរាតត្បាតជំងឺនេះមុនគេ។ ក្រុមហ៊ុនផលិតឱសថមួយទៀតគឺ Sinovac Biotech បានចាក់វ៉ាក់សាំងឱ្យក្រុមបុគ្គលិកនិងសមាជិកគ្រួសារពួកគេបាន ៩០% និងមនុស្សប្រមាណ ៣ ពាន់នាក់។ នេះបើតាមលោក Yin Weidong ប្រធានប្រតិបត្តិនៃក្រុមហ៊ុននេះ កាលពីខែកញ្ញា។ លោក Yin Weidong បាននិយាយប្រាប់បណ្តាញផ្សាយព័ត៌មានរដ្ឋចិនថា៖ «នៅពេលនេះមនុស្សរាប់ម៉ឺននាក់នៅក្នុងក្រុងប៉េកាំង គួរត្រូវចាក់វ៉ាក់សាំងរបស់ក្រុមហ៊ុន Sinovac»។ កាលពីខែមិថុនា រដ្ឋាភិបាលប៉េកាំងក៏បានយល់ព្រមឲ្យមានការចាក់វ៉ាក់សាំងពិសោធន៍មួយ ឱ្យកងយោធពលចិនដែរ។ វ៉ាក់សាំងនេះបានត្រូវផលិតដោយក្រុមហ៊ុន CanSino Biologics ដែលជាក្រុមហ៊ុនជីវឱសថគាំទ្រ ដោយកងយោធា។ ក្រុមអ្នកជំនាញបរទេសបានរិះគន់ការប្រើវ៉ាក់សាំងពិសោធន៍ នៅមុនការសាកល្បងខាងគ្លីនិក បានធ្វើចប់សព្វគ្រប់។ លោកវេជ្ជបណ្ឌិត Arthur Caplan ជានាយកផ្នែកសីលធ៌មវេជ្ជសាស្ត្រក្នុងមហាវិទ្យាល័យវេជ្ជសាស្ត្រ Grossman នៃសាកលវិទ្យាល័យ New York។ លោកបាននិយាយថា៖ «នេះជាការមិនប្រយ័ត្នប្រយែងនិងនាំឱ្យមានគ្រោះថ្នាក់ ដែលចែកចាយវ៉ា់សាំងមានការធ្វើតេស្តតិចតួច ហើយលទ្ធផលនៃការធ្វើតេស្ត ក៏មិនបានត្រូវផ្សព្វផ្សាយឱ្យដឹងឡើយ»។ លោកវេជ្ជបណ្ឌិត Arthur Caplan បាននិយាយប្រាប់វីអូអេ តាមអ៊ីមេលថា៖ «ការធ្វើដូច្នេះ អាចដាក់មនុស្សច្រើននាក់ឱ្យមានគ្រោះថ្នាក់ ពីព្រោះគ្មានឱកាសសិក្សាអំពីសុវត្ថិភាពនិងប្រសិទ្ធភាពជាទ្រង់ទ្រាយធំ»។ ជាធម្មតា ការផលិតវ៉ាក់សាំងតម្រូវឱ្យមានការស្រាវជ្រាវនិងការធ្វើតេស្តច្រើនឆ្នាំ នៅមុនដាក់ឱ្យសាធារណជនប្រើ។ នៅក្នុងការសាកល្បងក្នុងដំណាក់កាលទី៣ គេចាក់វ៉ាក់សាំងឱ្យមនុស្សរាប់ពាន់នាក់ ហើយត្រូវធ្វើតេស្តអំពីសុវត្ថិភាពនិងប្រសិទ្ធភាព។ លោក Lawrence Gostin ដែលជាសាស្ត្រាចារ្យខាងច្បាប់សុខភាពសាកល នៅឯសាកលវិទ្យាល័យ Georgetown បាននិយាយប្រាប់វីអូអេថា៖ «នៅមុនការបញ្ចប់ការសាកល្បងក្នុងដំណាក់កាលទី៣ យើងមិនអាចមានការទុកចិត្តពេញលេញអំពីសុវត្ថិភាពនិងប្រសិទ្ធភាពរបស់វ៉ាក់សាំងមួយបានទេ»។ តាមរយៈច្បាប់របស់ប្រទេសចិនវ៉ាក់សាំង ដែលបានត្រូវផលិតសម្រាប់ប្រើគ្រាមានអាសន្នដោយសុខាភិបាលសាធារណៈធំៗ អាចត្រូវដាក់ឱ្យប្រើគ្រាមានអាសន្ន ប្រសិនបើរដ្ឋបាលផលិតកម្មវេជ្ជសាស្ត្រជាតិពិចារណាឃើញថា អត្ថប្រយោជន៍នៃការព្យាបាលនេះ មានលើសពីគ្រោះថ្នាក់។ ក្រុមអ្នកជំនាញនិយាយថា ការពន្លឿនការចាក់វ៉ាក់សាំងនេះ នាំឱ្យមានគ្រោះថ្នាក់ច្រើន ដែលអាចធ្វើឱ្យអន្តរាយដល់ការប្រឹងប្រែងចាក់វ៉ា់សាំងនេះ ក្នុងរយៈពេលយូរ។ លោកស្រីវេជ្ជបណ្ឌិត Jennifer Huang Bouey ជាអ្នកជំនាញខាងជំងឺឆ្លងនិងជាអ្នកជំនាញអំពីប្រទេសចិន នៅឯសាជីវកម្ម RAND។ លោកស្រីបាននិយាយប្រាប់វីអូអេថា៖ «ការធ្វើដូច្នេះអាចឡកមកវិញ ប្រសិនបើដំណាក់ការចាក់វ៉ាក់សាំងប្រញប់ប្រញាល់នេះ បណ្តាលឱ្យមានការមិនទុកចិត្តវ៉ាក់សាំងនេះ នៅពេលមានមនុស្សតិចជាងមុនចង់ចាក់ថ្នាំនេះ។ ការណ៍នេះអាចបណ្តាលឱ្យមានការខូចខាតធ្ងន់ធ្ងរ នៅពេលមានការព្រមានអំពីផលវិបាកនៃវ៉ាក់សាំងនេះ ដោយសារការសាកល្បងប្រញាប់ប្រញាល់»។ នៅពេលបច្ចុប្បន្ននេះ មានវ៉ាក់សាំងចំនួន ៤២ ប្រភេទ ដែលកំពុងត្រូវធ្វើតេស្តលើមនុស្ស។ វ៉ាក់សាំងចំនួន ១១ ប្រភេទ ក្នុងបណ្តាវ៉ាក់សាំងទាំងនេះ បានត្រូវផលិតដោយក្រុមហ៊ុនចិន។ ក្រុមប្រឹក្សាអាមេរិកាំងខាងវិទ្យាសាស្ត្រនិងសុខភាព ដែលជាអង្គការស្រាវជ្រាវនិងសិក្សាអប់រំ ឲ្យដឹងថា វ៉ាក់សាំងបង្ការជំងឺឆ្លងក្នុងការសាកល្បងខាងគ្លីនិក មានអត្រាជោគជ័យតែ ៣៣,៤% ប៉ុណ្ណោះដែលមានន័យថា វ៉ាក់សាំងភាគច្រើនដែលចូលក្នុងដំណាក់កាលសាកល្បងខាងគ្លីនិក នឹងមិនមានជោគជ័យទេ។ ប្រទេសចិនបាននិយាយអះអាងថា រហូតមកដល់ពេលនេះ គ្មានប្រតិកម្មមិនល្អ ក្នុងចំណោមក្រុមមនុស្សដែលបានចាក់វ៉ាក់សាំងទាំងនេះទេ។ លោក Zhou Song ដែលជាប្រធានទីប្រឹក្សាខាងច្បាប់របស់ក្រុមហ៊ុន CNBG បាននិយាយថា៖«មនុស្សរាប់ម៉ឺននាក់ដែលបានចាក់វ៉ាក់សាំងទាំងនេះ បានធ្វើដំណើរទៅកាន់ប្រទេសនិងតំបន់ មានជំងឺកូវីដ១៩។ រហូតមកដល់ពេលនេះ គ្មាននរណាម្នាក់បានឆ្លងជំងឺនេះទេ ហើយនោះបង្ហាញថា វ៉ាក់សាំងទាំងនេះមានប្រសិទ្ធភាព»។ មានវ៉ាក់សាំងចំនួន ១១ ប្រភេទ ស្ថិតក្នុងដំណាក់កាលទី៣ នៃការសាកល្បងហើយវ៉ាក់សាំងចំនួន ៤ ក្នុងបណ្តាវ៉ាក់សាំងទាំងនេះ ផលិតដោយប្រទេសចិន។ ទោះណាជាដំណាក់កាលទី៣ ជាដំណាក់កាលចុងក្រោយក៏ដោយ ក៏ការណ៍នេះមិនមែនមានន័យថាប្រាកដ ជាមានជោគជ័យដែរ។ ការសិក្សាស្រាវជ្រាវមួយដោយរដ្ឋបាលម្ហូបអាហារនិងឱសថសហរដ្ឋអាមេរិក កាលពីឆ្នាំ ២០១៧ បានរកឃើញថា វ៉ាក់សាំងដែលមានលទ្ធផលល្អក្នុងដំណាក់កាលទី២ ក៏អាចគ្មានជោគជ័យបានដែរ។ ក្នុងបណ្តាវ៉ាក់សាំងចំនួន ២២ ប្រភេទ ក្នុងដំណាក់កាលសាកល្បងទី៣ ដែលពួកអ្នកវិទ្យាសាស្ត្របានសិក្សាស្រាវជ្រាវវ៉ាក់សាំងចំនួន ១៤ ប្រភេទ មិនបានបង្ហាញប្រសិទ្ធភាពនៃផលិតកម្មនេះ ដែលបានរកឃើញក្នុងដំណាក់កាលទី២ នៃការសាកល្បងទេ។ វ៉ាក់សាំងមួយក្នុងការសិក្សាស្រាវជ្រាវនេះមានបញ្ហាសុវត្ថិភាព ដែលបានត្រូវបង្ហាញក្នុងដំណាក់កាលសាកល្បងទីបី។ លោកវេជ្ជបណ្ឌិត Charles Holmes ជានាយកមជ្ឈមណ្ឌលបញ្ចូលរបៀបថ្មីក្នុងសុខភាពសាកលនៃសាកលវិទ្យាល័យ Georgetown។ លោកបាននិយាយប្រាប់វីអូអេថា៖ «ប្រសិនបើវ៉ាក់សាំងនេះមិនបានការពារខ្លាំងក្លាប្រឆាំងនឹងវីរុសទេ វានាំឱ្យមនុស្សច្រើននាក់មានគ្រោះថ្នាក់ ដោយសារថ្នាំមិនចាំបាច់ ហើយប្រហែលនាំឱ្យមនុស្សមានការទុកចិត្តខុសថា ពួកគេមានការពារប្រឆាំងនឹងវីរុសនេះ ហើយដែលនាំឱ្យអន្តរាយដល់សុខភាពសាធារណៈថែមទៀត»។ ក្នុងពេលប៉ុន្មានសប្តាហ៍ទៀតនេះ ពិភពលោកនឹងមានវ៉ាក់សាំងដំបូងៗប្រឆាំងនឹង វីរុសកូរ៉ូណា ពីព្រោះគេរំពឹងថា ដំណាក់កាលសាកល្បងទី៣ ខ្លះនឹងធ្វើចប់សព្វគ្រប់ នៅខែវិច្ឆិកា។ នៅពេលនេះ ប្រទេសចិនមានវ៉ាក់សាំងច្រើនជាងគេក្នុងដំណាក់កាលនៃសាកល្បងចុងក្រោយ ហើយបានប្រើការរកឃើញវ៉ាក់សាំងទាំងនេះ ដើម្បីលើកតម្កើងគោលជំហរខ្លួន ក្នុងពិភពលោកផងដែរ។ នៅពេលនេះ ក្រុមអ្នកផលិតវ៉ាក់សាំងចិន ធ្វើការជាមួយប្រទេសជាង ៤០ ហើយកំពុងធ្វើការសាកល្បងខាងគ្លីនិកជាមួយប្រទេសយ៉ាងតិចណាស់ចំនួន ១០។ កាលពីពេលថ្មីៗនេះ រាជាណាចក្រអេមីរ៉ាតអារ៉ាប់រួម បានយល់ព្រមប្រើវ៉ាក់សាំងចិនមួយ សម្រាប់ចាក់គ្រាមានអាសន្ន ដែលធ្វើឲ្យប្រទេសចិនឱ្យក្លាយទៅជាប្រទេសទី២ ដែលបានទទួលការយល់ព្រមឱ្យបញ្ជូនវ៉ាក់សាំងកូវីដ១៩ ទៅប្រទេសក្រៅ។ តាមរយៈកម្មវីធីនិងវេទិកានានា ដូចជាកម្មវិធីផ្លូវក្រវាត់ពាណិជ្ជកម្មរបស់រដ្ឋាភិបាលប៉េកាំង និងវេទិកាសមាគមប្រជាជាតិអាស៊ីអាគ្នេយ៍ រដ្ឋាភិបាលប៉េកាំងបានផ្តល់អាទិភាពថា នឹងផ្តល់វ៉ាក់សាំងច្រើនដូសឱ្យប្រទេសរាប់សិប។ ក្រុមមន្ត្រីនានាក៏បាននិយាយអះអាងដែរថា ក្រុមហ៊ុនផលិតវ៉ាក់សាំងនៃប្រទេសទាំងនោះ ក៏បង្កើនការផលិតដែរ។ លោក Zheng Zhongwei ជានាយកនៃមជ្ឈមណ្ឌលអភិវឌ្ឍន៍វិទ្យាសាស្ត្រនិងបច្ចេកវិជ្ជានៃគណៈកម្មការសុខភាពជាតិ។ លោកបាននិយាយប្រាប់សន្និសីទកាសែតមួយ កាលពីថ្ងៃសុក្រ ទី ២៥ ខែកញ្ញា ថា៖ «នៅឆ្នាំក្រោយសមត្ថភាពផលិតប្រចាំឆ្នាំរបស់យើង នឹងឡើងដល់ ១ ពាន់លានដូស»។ ទោះណាជា រដ្ឋាភិបាលប៉េកាំងនិយាយអះអាងអំពីសមត្ថភាពក្នុងការផលិតនិងផ្តល់វ៉ាក់សាំងទាំងនេះក៏ដោយ ក៏ក្រុមអ្នកជំនាញព្រមានថា ប្រទេសចិនមិនប្រាកដជានាំមុខគេ ក្នុងការប្រកួតប្រជែងផលិតវ៉ាក់សាំងសាកលទេ។ លោកស្រីវេជ្ជបណ្ឌិត Jennifer Huang Bouey ជាអ្នកជំនាញខាងជំងឺឆ្លងនិងជាអ្នកជំនាញអំពីប្រទេសចិន នៅឯសាជីវកម្ម RAND បានថ្លែងថា៖ «នៅមុនដំណាក់កាលសាកល្បងទី៣ ចប់សព្វគ្រប់ ហើយឈានចូលដល់ដំណាក់កាលផលិតកម្ម ប្រទេសដែលមានវ៉ាក់សាំង អាចនឹងមានជោគជ័យស្មើគ្នា»។ លោក Gostin ដែលជានាយកនៃមជ្ឈមណ្ឌលសហប្រតិបត្តិការ ខាងច្បាប់ជាតិនិងសុខភាពសាកលរបស់អង្គការសុខភាពពិភពលោក ដែរនោះបាននិយាយថា ប្រទេសចិននិងបណ្តាប្រទេសដៃគូរបស់ចិន បានធ្វើឲ្យមនុស្សច្រើនក្រាស់ក្រែលប្រឈមគ្រោះថ្នាក់ ដោយការប្រើវ៉ាក់សាំងទាំងនេះនៅមុនមានការសាកល្បងកម្រិតធំ ដែលបញ្ជាក់ថាថ្នាំមិនបង្កគ្រោះថ្នាក់។ លោក Gostin បានមានប្រសាសន៍ថា៖ «ប្រទេសចិនប្រឹងប្រែងទាញយកអត្ថប្រយោជន៍ពីប្រទេសឯទៀតៗ ដោយយកចំណេញខាងនយោបាយ ឬអត្ថប្រយោជន៍ខាងពាណិជ្ជកម្មជាថ្នូរនឹងវ៉ាក់សាំង»។ នៅក្នុងប្រទេសឥណ្ឌូនេស៊ី ក្រុមហ៊ុន Sinovac Biotech របស់ចិន បានសន្យាថា នឹងជួយក្រុមហ៊ុន Bio Farma ដែលជាក្រុមហ៊ុនផលិតឱសថរបស់រដ្ឋឥណ្ឌូនេស៊ី ឱ្យផលិតវ៉ាក់សាំងរបស់ខ្លួនយ៉ាងតិចណាស់ ៤០ លានដូស នៅមុនខែមីនា ឆ្នាំ ២០២១។ លោក Muhammad Zulfikar Rakhmat ជាសាស្ត្រាចារ្យនៅឯសាកលវិទ្យាល័យ Universitas Islam Indonesia ដែលស្រាវជ្រាវអំពីគោលនយោបាយការបរទេសរបស់ប្រទេសចិនក្នុងប្រទេសឥណ្ឌូនេស៊ី។ លោកបាននិយាយប្រាប់វីអូអេតាមអ៊ីមេលថា នៅពេលនេះ មានការយកចិត្តទុកដាក់តិចតូចពីសាធារណជន អំពីគ្រោះថ្នាក់នៃការចាក់វ៉ាក់សាំងសាកល្បងនេះ។ លោក Muhammad Zulfikar Rakhmat បាននិយាយថា៖«ការខ្វល់ខ្វាយភាគច្រើន គឺអំពីថា តើវ៉ាក់សាំងនេះបានការ ឬមិនបានការ និងអំពីថា តើជនជាតិឥណ្ឌូនេស៊ីគ្រាន់តែជាក្រុមមនុស្សសម្រាប់សាកល្បងវ៉ាក់សាំនេះតែប៉ុណ្ណោះ ឬបែបណា៕	2020-10-04T07:00:00+07:00	khmer.voanews.com	https://khmer.voanews.com/a/experts-warn-of-china-emergency-use-of-covid-19-vaccine/5608242.html
bf02e174-4c6c-46cb-8da5-9ba19a66d5ba	ចំនួនអ្នកស្លាប់ដោយសារជំងឺកូវីដ១៩ នៅឥណ្ឌាកើនឡើងដល់ ១ សែននាក់	កាលពីថ្ងៃសៅរ៍ ចំនួនអ្នកស្លាប់ដោយសារជំងឺកូវីដ១៩ នៅប្រទេសឥណ្ឌាបានកើន ឡើងដល់ចំនួន ១ សែននាក់។ ទោះជាយ៉ាងណាក៏ដោយ ក៏ក្រុមមន្ត្រីសុខាភិបាលសាធារណៈនិយាយថា ពួកគេសង្ស័យថា តួលេខអ្នកស្លាប់ដោយសារជំងឺកូវីដ១៩ អាចមានច្រើនជាងនេះ ដោយសារតែឥណ្ឌាមានការលំបាកក្នុងការកត់ត្រារាល់ចំនួនអ្នកស្លាប់ សូម្បីតែនៅមុនការរាតត្បាតជាសាកលនៃជំងឺកូវីដ១៩។ សហរដ្ឋអាមេរិកមានចំនួនអ្នកស្លាប់ដោយសារជំងឺកូវីដ១៩ ជាង ២ សែន ៨ ម៉ឺន នាក់ ដែលជាចំនួនច្រើនជាងគេបង្អស់នៅក្នុងពិភពលោក។ ចំណែកប្រទេសប្រេស៊ីល មានអ្នកស្លាប់ដោយសារជំងឺកូវីដ១៩ ចំនួនជិត ១ សែន ៥ ម៉ឺននាក់ ដែលជាចំនួនច្រើនបំផុតលំដាប់ទី២ ហើយប្រទេសឥណ្ឌាស្ថិតនៅលំដាប់ទី៣។ បណ្ដាប្រទេសនានានៅទូទាំងពិភពលោកបន្ដជួបការលំបាក ក្នុងការបញ្ឈប់ការឆ្លងរាលដាលជំងឺកូវីដ១៩ និងការដាក់កំហិតទៅលើសកម្មភាពរបស់ពលរដ្ឋខ្លួន ដើម្បីទប់ស្កាត់កុំឲ្យឆ្លងជំងឺនេះ។ រដ្ឋធានីម៉ាឌ្រីត (Madrid) នៃប្រទេសអេស៉្បាញ បានចាប់ផ្ដើមបិទសកម្មភាពសង្គមមួយចំនួន កាលពីយប់ថ្ងៃសុក្រ ដើម្បីព្យាយាមទប់ស្កាត់ការឆ្លងរាលដាលជំងឺកូវីដ១៩។ ខណៈដែលការបិទសកម្មភាពសេដ្ឋកិច្ច និងសង្គម ត្រូវបានបញ្ជាដោយរដ្ឋាភិបាលអេស៉្បាញ មេដឹកនាំរដ្ឋធានីម៉ាឌ្រីត បានប្រឆាំងនឹងការហាមឃាត់នេះ ដោយដាក់ពាក្យបណ្ដឹងទៅតុលាការ ដោយអះអាងថា យន្ដការហាមឃាត់នេះនឹងកាន់តែសេដ្ឋកិច្ចរដ្ឋធានីនេះធ្លាក់ចុះថែមទៀត។ សហភាពអឺរ៉ុបកំពុងតែកើនឡើងនូវចំនួនករណីឆ្លងជំងឺកូវីដ១៩ ជាប្រចាំ ដែលប្រទេសអេស៉្បាញមានករណីឆ្លងប្រមាណចំនួន ៣០០ ករណី ក្នុងចំណោមពលរដ្ឋចំនួន ១ សែននាក់។ ប៉ុន្តែអត្រាឆ្លងមានចំនួនទ្វេដងនៅក្នុងតំបន់ម៉ាឌ្រីត ដែលមានរហូតដល់ជាង ៧៨០ ករណីក្នុងចំណោមពលរដ្ឋ ១ សែននាក់។ ចំណែកឯនៅចក្រភពអង់គ្លេសឯណោះវិញ សាកលវិទ្យាល័យមួយទៀត គឺសាកលវិទ្យាល័យ Northumbria កំពុងមានការឆ្លងរាតត្បាតជំងឺកូវីដ១៩ ខ្លាំងក្លា។ សាកលវិទ្យាល័យនេះបានឲ្យដឹងកាលពីថ្ងៃសុក្រថា និស្សិតយ៉ាងហោចណាស់ចំនួន ៧៧០ បានធ្វើតេស្តឃើញមានជំងឺកូវីដ១៩។ ឥឡូវនេះ និស្សិតទាំងនោះកំពុងស្ថិតនៅដាច់ដោយឡែកពីគេ។ ការឆ្លងរាតត្បាតជំងឺកូវីដ១៩ បានកើតឡើងនៅតាមសាកលវិទ្យាល័យមួយចំនួនក្នុងចក្រភពអង់គ្លេស កាលពីប៉ុន្មានសប្ដាហ៍មុននេះ ខណៈដែលករណីឆ្លងកាន់តែកើនឡើងខ្លាំងនៅទូទាំងប្រទេស។ រដ្ឋាភិបាលអង់គ្លេសបានរាយការណ៍ថា មានករណីឆ្លងជំងឺកូវីដ១៩ ថ្មីចំនួន ៦.៩៦៨ ករណីកាលពីថ្ងៃសុក្រ ដែលជាចំនួនករណីឆ្លងខ្ពស់ជាងកាលពីថ្ងៃព្រហស្បតិ៍ ប៉ុន្តែទាបជាងចំនួនករណីឆ្លងកាលពីថ្ងៃអង្គារ ដែលជាចំនួនខ្ពស់បំផុតរហូតដល់ ៧.១៤៣ ករណី៕	2020-10-04T07:00:00+07:00	khmer.voanews.com	https://khmer.voanews.com/a/india-coronavirus-death-toll-reaches-100000/5607711.html
edb76983-21d0-4591-b8d3-f013aff88aca	ប្រទេសដីកោះនៅប៉ាស៉ីហ្វិក «សូឡូម៉ុន» ទើបរកឃើញករណីឆ្លងដំបូងបំផុតនៃជំងឺកូវីដ-១៩	កោះសូឡូម៉ុន ទើបតែបានរកឃើញករណីឆ្លងជំងឺ COVID-19 ជាលើកដំបូង ដែលជានិស្សិតភេទប្រុសទើបតែធ្វើមាតុភូមិនិវត្តន៍ ត្រឡប់មកពីប្រទេសហ្វីលីពីនវិញ តាមជើងហោះហើររៀបចំឡើងដោយរដ្ឋាភិបាលសូឡូម៉ុនផ្ទាល់។ នេះបើតាមការចេញផ្សាយ ដោយសារព័ត៌មានចិន ស៉ីនហួរ នាល្ងាចថ្ងៃសៅរ៍ ទី០៣ ខែតុលា ឆ្នាំ២០២០។ ប្រព័ន្ធផ្សព្វផ្សាយក្នុងស្រុករបស់សូឡូម៉ុន SIBC បានរបាយការណ៍ថា នាយករដ្ឋមន្ត្រីកោះសូឡូម៉ុនលោក Manasseh Sogavare នៅរសៀលថ្ងៃសៅរ៍នេះបានថ្លែងយ៉ាងដូច្នេះថា «ការរកឃើញនេះគឺជារឿងដ៏គួរឲ្យសោកស្តាយបំផុត ចំពោះកិច្ចខិតខំប្រឹងប្រែងដ៏អស្ចារ្យរបស់មន្ត្រីសុខាភិបាលយើង ក្នុងការរារាំងការផ្ទុះឡើងនៃជំងឺ COVID-19 នៅក្នុងប្រទេសរបស់យើង។ ទោះបីជាស្ថានភាពអកុសលបែបនេះក៏ដោយ ខ្ញុំសូមធានាដល់សាធារណជនថា រដ្ឋាភិបាលបានការត្រៀមខ្លួនរួចជាស្រេចដើម្បីគ្រប់គ្រង និងបន្តវិធានការដែលយើងបានអនុវត្តក្នុងរយៈពេល ៨ខែកន្លងមកនេះ»។ គួរជម្រាបថា កោះសូឡូម៉ុនបានធ្វើមាតុភូមិនិវត្តន៍និស្សិត ដែលកំពុងសិក្សានៅប្រទេសហ្វីលីពីន និងឥណ្ឌូណេស៊ីកាលពីថ្ងៃទី២៩ ខែកញ្ញា។ នាយករដ្ឋមន្ត្រីរូបនេះបានឲ្យដឹងថា និស្សិតដែលបានរកឃើញថាមានផ្ទុកវីរុសកូរ៉ូណាបានធ្វើតេស្តអវិជ្ជមានទាំង ៣ដងមុនពេលឡើងជិះយន្តហោះ។ ជើងហោះហើរខាងលើមានផ្ទុកនិស្សិតប្រហែល ១៤៤នាក់ក្នុងនោះនិស្សិត ០២នាក់ដែលមានទំនាក់ទំនងជិតស្និទ្ធជាមួយនិស្សិតមានផ្ទុកជំងឺ COVID-19 រូបនោះ ក៏ត្រូវបានគេធ្វើតេស្តហើយកំពុងតែរង់ចាំលទ្ធផល។ បច្ចុប្បន្ននេះ និស្សិតទាំង ៣នាក់ស្ថិតនៅក្នុងមណ្ឌលចត្តាឡីស័កនៅឯមន្ទីរពេទ្យបង្អែកជាតិ ហើយកំពុងរង់ចាំការវាយតម្លៃពីក្រុមគ្រូពេទ្យបន្តទៀត។ ទន្ទឹមគ្នានេះ រាល់បុគ្គលិកជួរមុខទាំងអស់នៅលើជើងហោះហើរក៏តម្រូវឲ្យធ្វើចត្តាឡីស័កគ្រប់គ្នាផងដែរ។ នៅជុំវិញបញ្ហាខាងលើរដ្ឋាភិបាលសូឡូម៉ុន នៅតែមានទំនុកចិត្តលើសមត្ថភាពរបស់ខ្លួន ក្នុងវិធានការឆ្លើយតបទប់ និងគ្រប់គ្រងស្ថានការណ៍ដើម្បីធានាសុវត្ថិភាព និងសុខុមាលភាពរបស់សាធារណជនទូទៅ។ យ៉ាងណាមិញ រដ្ឋាភិបាលសូឡូម៉ុនមិនទាន់មានវិធានការបិទខ្ទប់ប្រទេសនៅឡើយទេ ប៉ុន្តែដោយសារតែស្ថានភាពបច្ចុប្បន្នរដ្ឋាភិបាលសូឡូម៉ុន បានផ្អាកនិងពិនិត្យមើលជើងហោះហើរលក្ខណៈមាតុភូមិនិវត្តន៍ ដែលនៅសល់ដើម្បីធានាឲ្យប្រាកដថា ខ្លួនអាចគ្រប់គ្រងស្ថានការណ៍ពេញលេញសិន មុននឹងបន្តធ្វើមាតុភូមិនិវត្តន៍តទៅទៀត៕	2020-10-04T04:03:00+07:00	freshnewsasia.com	https://m.freshnewsasia.com/index.php/en/internationalnews/172484-2020-10-03-14-03-11.html

Subsets and Splits

No community queries yet

The top public SQL queries from the community will appear here once available.